
Soțului meu - suntem împreună din adolescenţă, dar încă 
ești dulce casă pentru mine. Echipei noastre, Seattle Seahawks, 
pentru că a inspirat această poveste. Și locuitorilor din 
Alabama (mai ales suporterilor echipei Crimson Tide) pentru 
că au cel mai tare accent din lume. „Hai, Tide!“ 


PROLOG 


Easington, Durham, Anglia 
În urmă cu 14 ani 


- Molly, vino la mine, scumpo! Am ceva să îţi spun. 

Bunica mea era în camera de zi a micii noastre case, aşezată pe 
vechiul ei fotoliu maro, cu capul sprijinit în mâini. Am intrat şi m- 
am uitat în jur. Tati încă nu se întorsese de la cârciumă. Era mereu 
la cârciumă, asta de când doamna înspăimântătoare care apărea din 


când în când la televizor închisese minele în anul în care m-am 
născut eu, iar tati se întristase. Îmi zisese bunica. 

Bunica înălţă capul şi îmi zâmbi trist. Bunica mea avea cel mai 
blând zâmbet pe care îl văzusem vreodată; putea lumina întreaga 
cameră cu un simplu surâs. O iubeam atât de mult! Când m-am 
apropiat, am observat că ţinea în mână o poză veche cu mami. 
Mami murise la nașterea mea, iar bunica şi tati se necăjeau de 
fiecare dată când întrebam de ea, așa că nu mai întrebam nimic. 
Aveam grijă ca în fiecare seară, la culcare, să îi sărut fotografia pe 
care o ţineam lângă pat. Bunica îmi zisese că mami mă vedea din rai 
făcând asta. 

- Vino aici, Molicica mea! Hai la mine în poală, zise ea, făcându- 
mi semn să vin la ea şi punând fotografia înrămată pe podeaua 
acoperită de covorul roşu. 

Mi-am lăsat rucsacul roz pe podea, m-am dus la ea şi m-am urcat 
în poala ei. Mirosea a mentă. Mereu mirosea a mentă. Ştiam că făcea 
asta ca să mascheze mirosul ţigărilor pe care le fuma pe furiș pe alee. 
Mä făcea să râd când se furişa în fiecare dimineaţă, cu bigudiurile 
roz încă în părul cărunt și purtând şorţul violet de casă. Mi-am pus 
o mână pe obrazul ei. Părea supărată. 

- Bunico, ce e? 

Îmi luă mâna mică într-a ei, iar eu am tresărit simțind ce rece era. 
I-am frecat mâna între ale mele şi am sărutat-o pe obraz ca să o fac 
să se simtă mai bine. Îmi spunea că sărutările mele dulci puteau 
uşura orice problemă din lume măcar un pic. Încăperea era atât de 
tăcută, iar singurele sunete proveneau de la trosnetul lemnelor din 
foc şi de la tic-tacul ceasului bunicului. Bunica avea mereu muzica 
pornită, muzică veche de ani şi ani, şi dansam împreună în fața 
focului. Însă în acea zi nu cânta nici o muzică, iar casa părea ternă şi 
tristă. M-am uitat la limba mare a ceasului şi am văzut că era în 
dreptul lui doisprezece; limba mică era la patru. M-am străduit să 
îmi amintesc ce ne spusese învăţătoarea noastră, doamna Clarke. 
Am închis ochii, încercând să mă gândesc. l-am deschis când am 
suspinat. Era ora patru după-amiaza! Da! Era ora patru! Tati avea să 
vină în curând acasă. Am încercat să mă foiesc în poala bunicii ca să 
dau fuga la uşă şi să-l aştept pe tati când avea să intre pe poartă. 
Mereu mă îmbrăţişa și făcea piruete cu mine înainte să-mi spună că 
eram cea mai frumoasă fetiţă din lume, exact ca mami. Era partea 
mea preferată din zi. M-am strecurat de pe genunchiul bunicii, dar 
ea m-a prins de braţ. 

- Bunico, ce faci? Tati vine acasă în curând. Are nevoie de 
îimbrățișarea lui din fiecare zi! 

Bunica trase aer în piept şi din ochi începu să îi curgă lacrimi. 

- Bunico, de ce plângi? Nu fi tristă, te rog! Ai nevoie de un sărut 
dulce? O să te facă să te simţi mai bine? 

Bunica mă strânse tare la piept - fu cât pe ce să-mi cadă ochelarii 
de pe nas, iar materialul şorțului ei îmi zgâria obrazul. M-am 
scărpinat pe față ca să opresc mâncărimea. Ea mă împinse ușor în 
spate şi se lăsă în genunchi. Ochii ei trişti erau acum la același nivel 
cu mine. 


- Molly, trebuie să îţi spun ceva, ceva care te va face foarte-foarte 
tristă. Înţelegi? 

- Da, bunico. Am şase ani acum. Sunt fetiţă mare. Înţeleg multe 
lucruri. Doamna Clarke zice că sunt cea mai isteaţă fată din clasă, 
poate chiar din şcoală. 

Bunica îmi zâmbi. Dar nu şi cu ochii. Tati spunea că numai 
zâmbetele cu ochii arătau că erai fericit de-adevăratelea. Că nu 
trebuia să iroseşti un zâmbet cu ochii pe ceva ce nu te făcea prea 
vesel. 

- Chiar eşti isteaţă, scumpa mea, deşi nu ştiu cu cine semeni. Vei 
ajunge departe. Destinul tău e să scapi de viaţa asta amărâtă de aici 
şi să devii cineva. Asta ar fi vrut mami... şi tati. 

Îşi trase nasul şi îşi scoase batista roz din buzunar. Era toată 
brodată cu roz. Eu alesesem materialul la piaţă în urmă cu două 
săptămâni. Eu şi bunica am făcut din el două batiste, una pentru ea 
şi una pentru mine, un întreg, așa cum spunea ea că eram. Duse 
batista la nasul înroşit şi privi în gol pe fereastră, apoi ochii părură să 
i se schimbe şi se uită din nou la mine. 

- Acum, Molly, trebuie să respiri puternic, curajos, exact cum te- 
am învăţat. 

Am încuviințat din cap şi am respirat adânc vreo cinci secunde 
pe nas, ţinându-mă de burtă şi dând aerul afară pe gură. 

— Fetiţă cuminte, mă lăudă ea, mângâindu-mi obrazul cu degetul 
mare. 

- Bunico? Unde-i tati? A întârziat. El nu întârzie niciodată. 

Venea mereu acasă să mă vadă după şcoală. Mirosea mereu a bere 
puturoasă, da, dar aşa mirosea dintotdeauna. N-ar fi fost tati dacă n- 
ar fi fost aşa. 

- Molly, azi i s-a întâmplat ceva lui tati, spuse ea cu glas 
tremurat. 

— Se simte rău? Să-i facem un ceai când vine acasă? Ceaiul face pe 
toată lumea să se simtă mai bine, nu-i așa, bunico? Așa-mi spui 
mereu, am zis, începând să am o senzaţie ciudată în stomac din 
cauza felului diferit în care se uita la mine. 

Ea clătină din cap şi buza de jos începu să îi tremure. 

- Nu, scumpo. N-o să fie nevoie de ceai azi. Vezi tu, Dumnezeu a 
decis azi-dimineaţă să-l ia pe tati al tău în Ceruri, ca să fie cu îngerii. 

Mi-am lăsat capul pe spate ca să mă uit înspre tavan. Ştiam că 
Dumnezeu era mult mai sus decât noi, în Cer. Însă nu-l vedeam 
niciodată, oricât de mult încercam. 

- Dar de ce l-ar lua Dumnezeu pe tati de lângă noi? Suntem 
oameni răi? Am fost prea neastâmpărată? De asta n-a vrut 
Dumnezeu să n-am nici mămică, nici tătic? 

Bunica mă strânse aproape, cu nasul îngropat în părul meu lung 
ŞI castaniu. 

- Nu, Molicica, să nu crezi niciodată asta, niciodată! Dumnezeu 
s-a întristat pentru că tăticului tău îi era dor de mămica ta. A decis 
că a venit momentul ca ei să fie din nou împreună. A ştiut că noi 
două suntem suficient de curajoase şi de puternice ca să trăim fără 
ci. 


M-am gândit la asta în timp ce-mi sugeam degetul mare. Mereu 
îmi sug degetul când sunt speriată sau neliniştită. Bunica îmi dădu 
părul laoparie de pe față. 

- Vreau să ştii că nimeni de pe toată planeta asta nu s-a iubit cum 
s-au iubit mămica şi tăticul tău. Când a murit mama ta, tati nu a 
ştiut ce să facă. Te iubea foarte mult, dar îi era dor de ea. Când 
doamna de la televizor... 

- Margaret Thatcher? am întrerupt-o. 

Ştiam despre ea de la școală. N-o plăcea prea multă lume de la 
mine din oraş. Îi dădeau nume răutăcioase. Întristase multă lume. 
Bunica zâmbi. 

- Da, Margaret Thatcher. Când doamna Thatcher a închis 
minele, tati al tău nu a mai avut de lucru, iar asta l-a făcut foarte 
nefericit. 

Tati a încercat mult timp să facă bani şi să ne cumpere o casă mai 
bună, dar toată viața lui lucrase în mine şi nu ştia să facă nimic 
altceva. 

Închise ochii şi strânse pleoapele. 

- Azi tati a murit, scumpa mea. S-a dus în Ceruri şi nu se mai 
întoarce la noi. 

Buza de jos începu să îmi tremure și simţeam lacrimile 
înțepându-mi ochii. 

- Dar nu vreau să plece! Putem să-l rugăm pe Dumnezeu să îl 
aducă înapoi? Ce o să ne facem fără el? Un sentiment apăsător îmi 
cuprinsese pieptul şi am simțit că nu puteam să respir. Am întins 
mâna după mâna bunicii, iar vocea îmi deveni răguşită. Deci am 
rămas numai noi, aşa e, bunico? Eşti tot ce mi-a rămas. Dacă mi te 
ia şi pe tine? Nu vreau să fiu singură. Mi-e frică, bunico! Un țipăt 
puternic îmi ieşi din piept. Nu vreau să fiu singură! 

- Molly, şopti bunica, strângându-mă mai tare în braţe, apoi 
prăbușindu-ne amândouă la pământ și plângând în faţa şemineului. 

Tati al meu nu mai era. 

Tati al meu era în Ceruri. 

Nu avea să se mai întoarcă niciodată. 


CAPITOLUL 1 


Universitatea din Alabama, Tuscaloosa, 
Statele Unite ale Americii 


În prezent 


Eram în mare întârziere, la naiba! 


Respiram scurt şi precipitat în timp ce alergam de-a lungul 
întinsului campus al Universităţii Alabama, străduindu-mă cât 
puteam să nu cad pe burtă. 

Aveam mâinile pline de copii ale planului cursului de filosofie pe 
care mi se ordonase să îl copiez în urmă cu peste o oră - prima mea 
însărcinare în calitate de asistent universitar. 

Cursul chiar urma să înceapă, dar şirul meu aparent nesfârşit de 
ghinioane făcuse ca imprimanta din sala destinată cadrelor didactice 
să cedeze la jumătatea comenzii mele, cu un cântec de lebădă 
melodios: un jalnic ţiuit înalt şi un nor de fum din dispozitivul 
mecanic. 

Camera cu imprimanta era la celălalt capăt al colegiului, ceea ce 
m-a adus în situaţia mea actuală, aceea de a alerga de-a lungul curţii 
uriaşe a universităţii în deloc sportivele mele încălțări Crocs 
portocalii, în sauna de iad din Tuscaloosa - sau, cum i se spune în 
mod obișnuit, o zi de vară normal de fierbinte. 

Mi-am surprins cu coada ochiului o imagine reflectată într-o uşă 
din sticlă. 

Nu era bine. Nu era bine deloc. 

Părul meu șaten semăna cu blana unui caniş în miniatură, 
transpiraţia de pe nas îmi încuraja ochelarii cu rama mare, neagră, 
produs standard al sistemului naţional de sănătate din Marea 
Britanie, să îmi pice de pe față ca un bombardier kamikaze, iar 
salopeta scurtă din blugi şi tricoul alb îmi păreau un costum de 
pompieri. 

Cerul Angliei, constant acoperit de nori, îmi părea foarte 
atrăgător în acele momente. 

Nimic nu părea să meargă bine - imprimanta care se stricase era 
doar al doilea dintre ghinioanele nefericite, primul fiind hărțuiala 
prietenelor mele de care avusesem parte de dimineaţă. 


- Toga, toga, toga! strigă Lexi tare, în timp ce ea şi Cass stăteau la 
mine pe pat, râzând de disperarea mea în acea togă improvizată, 
ridicând braţele în aer la fiecare cuvânt, apoi chiuind. 

- Arăt hidos, m-am plâns eu, încercând să ajustez cearșajul în fel 
și fel de poziții ca să-mi maschez părțile de obicei intime. 

- Arăți trăsnet! Sânii tăi sunt ireali, din alt univers, perfecţi şi 
rotunzi... Cass încercă să mă complimenteze, cu mâinile întinse, 
mimând că strângea niște sâni. Îţi zic eu, Molls, nu obişnuiesc să mă 
dau la femei, dar aş face o excepţie pentru tine în ţinuta asta! La 
naiba, ai nişte curbe delicioase! 

- Cass! am mustrat-o, dându-mi ochii peste cap. Chiar trebuie să 
spui astfel de lucruri? 

- Ei, hai, las-o baltă, scumpo! Arăţi de milioane. Şi vii cu noi în 
seara asta, n-ai loc de întors. Nu mă face să te târăsc acolo - pentru 
că o s-o fac dacă trebuie. 

- Dar... 

- Nici un dar! Ți-am promis viață mişto la facultate, nu din 
porcăria de care ai avut parte acolo în Anglia. Experiența completă 
începe în seara asta. 


- N-a fost așa de rău la Oxford! Și cum funcționează această așa- 
zisă experiență? Mai întâi trebuie să mă alătur unei afurisite de 
frății, dar pe urmă? Cocktailuri de droguri, plecat pe burtă din 
cluburi? 

- Putem aranja şi asta, dar în principal înseamnă mulți bărbați, 
sex, orgii, orgasme... Ah, da, şi găsirea punctului G. Stii tu, chestiile 
pentru care mergi de fapt la facultate, zise Cass absolut sinceră. 

- Eu am venit la facultate ca să învăţ, Cass, nu ca să fiu parașuta 
băieților beți din frății. 

Ea râse zgomotos. 

- În fine, scumpo, n-o să te gândeşti la învățat când o să ai 
gleznele în jurul gâtului unui armăsar care te poartă ca un colier şi-ţi 
gâdilă buricul dinspre interior. 

Știind despre Cass că avea să dea o replică pentru orice spuneam, 
oricât de mult m-aș fi gândit, m-am îndreptat spre fotoliul meu 
rabatabil maro și m-am cufundal în perna lui moale, cu capul în 
mâini. 

- În ce mama naibii m-am băgat cu voi două? 

- Te-ai băgat în distracţia vieţii tale, zise Lexi cu un aer înțelept. 

Mi-am ridicat capul şi m-am uitat printre degete la prietenele 
mele îngâmfate, care mă priveau amuzate. 

- Chiar o să mă obligați să merg la petrecerea aia afurisită în 
seara asta, așa-i? 

Lexi se dădu jos din pat şi veni la mine în poală, aruncându-şi 
brațele slăbănoage în jurul gâtului meu. 

- Normal că asta o să facem, scumpo. De-acum eşti de-a noastră! 

Am schițat un zâmbet rezervat. 

- Așa s-ar părea. 

Cass ni se alătură pe fotoliu, strivindu-mă până ce am tipat sub 
greutatea lor. 

- Scoate-ţi toga aia ca să ţi-o cos, du-te la curs, iar când te întorci, 
putem să dăm drumul la distracție. 

Se spune că lucrurile rele se întâmplă câte trei. 

Avusesem deja parte de două. 

Mai urma unul. 

Mi-am menţinut pasul ameţitor de rapid, aproape pe punctul să 
leşin, trecând de uşa dublă a corpului de clădire pentru științe 
umaniste, mergând în linie dreaptă în căutarea amfiteatrelor şi 
îndreptându-mă direct spre sala profesoarei Ross, în timp ce mintea 
mă tachina neobosit şi-mi flutura în faţa ochilor imagini cu togi care 
dansau enervant. 

Prea pierdută în agitația mea, n-am observat micul grup de 
studenţi care veneau dinspre colţ. Dar, fir-ar să fie, asta se schimbă 
curând, când o roşcată dată cu prea mult luciu de buze şi care se afla 
în fruntea grupului intră direct în mine - intenţionat, se pare —, iar 
mormanul de hârtii îmi căzu din mâini şi se împrăştie pe podeaua 
din gresie albă. 

- Hopa! Uită-te pe unde mergi, scumpo! susură ea mişeleşie. Ai 
nevoie de diopirii mai mari sau ce? 

lată şi al treilea ghinion. 


M-am lăsat în genunchi, fără să privesc în sus, când am auzit 
râsetele zgomotoase, batjocoritoare, evident la adresa mea. M-am 
simţit brusc ca în perioada liceului - copiii populari care se luau de 
tocilară. 

Niciodată nu ripostam. Dintotdeauna ignorasem înțepăturile 
răutăcioase legate de hainele mele ieftine, de lipsa banilor sau orice 
altă săgeată otrăvită care îmi era aruncată, așa că pur şi simplu am 
mormăit în barbă şi am început să organizez grămada de hârtii într- 
un teanc, la întâmplare. 

Uşa amfiteatrului se închise şi, bucuroasă să fiu în siguranţa 
propriei companii, am scuipat cuvintele „nenorociţii naibii!“ un pic 
mai tare decât intenţionasem şi m-am jenat când cuvintele ricoşară 
în tot coridorul larg şi cavernos. 

Nu înjuram des, dar pe moment mi se păruse justificat să o fac, 
ba chiar cathartic. Chiar şi în lumea academică, unde se foloseşte un 
vocabular ales, uneori doar „la naiba“ e suficient. 

Am strâns hârtiile clătinând din cap şi m-am ridicat, iar imediat 
ochelarii afurisiţi îmi alunecară de pe faţă şi aterizară cu un clinchet 
pe podea. Am oftat învinsă şi am decis că nici n-ar fi trebuit să mă 
deranjez să mă dau jos din pat de dimineaţă. 

Un scurt hohot de râs se auzi în spatele meu, făcându-mă să 
tresar violent, iar o mână caldă mă apucă de braţ, întorcându-mă şi 
punându-mi ochelarii la loc. 

Am mijit repetat ochii, iar când mi s-a limpezit vederea, m-am 
trezit în fața unui piept lat, acoperii de un tricou fără mâneci, 
roşu-închis, pe care scria cu alb „Crimson Tide Football“. 

- Acum vezi? 

Am urmărit sunetul vocii profunde, cu accent sudist, şi am văzut 
în faţa mea un adevărat băiat de Alabama, sărutat de soare — păr de 
un blond murdar, lung până la linia maxilarului, ochi de un căprui 
profund şi intens încadraţi de gene lungi, ca de cerneală, care mă 
domina cu înălțimea lui —, avea probabil 1,90 faţă de 1,65 ai mei. 

N-am putut să mă abţin şi am suspinat uşor. 

Era absolut superb. 

Chiar al naibii de superb. 

M-am trezit din ameţeală şi am smuls hârtiile din mâinile lui, 
încercând să mă strecor pe lângă el şi simțind nevoia să plec de acolo 
ca să-mi recâştig măcar un aparent control sau poate o oarecare 
demnitate, dat fiind că îmi cam fusese răpită în ultimele ore. 

Prinzându-mă de încheietura mâinii când treceam, domnul 
Crimson Tide Football m-a întrebat: 

- Hei, eşti bine? 

Am încercat să mă relaxez şi să nu fiu nepoliticoasă - în definitiv, 
el mă ajutase —, dar nervii îmi erau în piuneze, iar atingerea mâinii 
lui aspre, cu bătături, pe pielea mea nu făcu decât să îmi 
inrăutăţească starea. 

Am decis să pun reacţia asta neobişnuită pe seama deshidratării 
sau a unei togofobii acute. Cu umerii căzându-mi, am răspuns: 

- Sunt bine. 

- Eşti sigură? 


Am suflat adânc, iar ochii mei întâlniră adorabilii lui ochi 
ciocolatii, surprinzând punctele de un negru-albăstrui care îi 
înconjurau irisul. 

— Ai avut vreodată o zi în care totul se transformă într-un coşmar 
absolut nenorocit? 

Am accentuat ultimele trei cuvinte, rostindu-le mai rar. 

Fl pufni tare și afişă o expresie amuzată - buzele pline se ţuguiară 
într-un zâmbet strâmb, iar nasul uşor descentrat făcu câteva cute. 

— Chiar am parte de una, ca să-ţi zic drept. 

- Deci suntem doi în situaţia asta. 

Nu m-am putut abţine și am schiţat, drept răspuns, un zâmbet 
nesigur. Am strâns şi mai bine teancul de hârtii şi i-am zis: 

- Mulţumesc că te-ai oprit să mă ajuţi. A fost foarte amabil din 
partea fa. 

Braţe bronzate şi musculoase se încrucişară în dreptul pieptului 
lui uriaş, el fiind în mod evident incitat de nervozitatea mea. 

- Amabil? Nu e ceea ce spun oamenii în mod normal când se 
referă la mine. 

Şi spunând asta se îndepăriă, lăsându-mă singură pe holul larg. 
M-am întors ca să mă indrept spre sala de curs, iar tipul se uită la 
mine peste umăr și mă informă scurt: 

- Eu sunt Rome. 

- Molly, am zis degrabă. 

Dinţii lui Rome se frecară de buza de jos în timp ce încuviinţă 
uşor din cap, privindu-mă din cap până în picioare cu o intensitate 
neobişnuit de mare. Apoi, fără vreun alt cuvânt, intră în sala de curs 
de filosofie. 

După ce am stat un moment ca să mă adun, mi-am făcut loc pe 
ușa de intrare cu umărul și automat câteva perechi de ochi se 
ațintiră asupra mea. Am mers mai departe, simţindu-mă ca un fel 
de Bridget Jones în intrarea mea dezastruoasă. 

Profesoara Ross îmi aruncă o privire aspră şi am făcut o grimasă 
în timp ce mă apropiam de catedră, apoi am pus pe ea planurile de 
curs, mişcându-mi nervoasă degetele şi simţindu-mă absolut 
penibil. Îmi făcu semn să stau lângă ea la pupitru. M-am conformat 
şi am ridicat privirea spre studenţii care urmăreau cu toţii cum noua 
enplezoaică se făcea de tot râsul. 

Profesoara arătă înspre mine şi vorbi cu accentul ei aristocratic, 
de regină, arătând ca mama unei eleve de internat în deux-pieces-ul 
ei maro din tweed, cu părul cărunt prins într-un coc franțuzesc şi 
ochelarii mici, cu jumătate de lentilă. 

- Aş dori să v-o prezint pe Molly. La fel ca mine, este din Anglia 
şi a fost de acord să facă masterul la această universitate deosebită şi 
să-şi continue rolul dublu de a fi asistenta mea de cercetare pentru o 
lucrare pe care o scriu pentru o publicaţie academică, dar şi asistenta 
mea la acest curs. O cunosc pe Molly de mai mulţi ani şi nici că m- 
aş fi putut gândi la cineva mai potrivit să petreacă anul sabatic în 
State, alături de mine. După cum veţi descoperi în curând, este o 
tânără excepţională. Profesoara se trase într-o parte şi, cu un gest al 


mâinii, îmi ceru să le vorbesc studenţilor. Molly, spune-le câteva 
cuvinte noilor tăi colegi! 

Am tras aer în piept şi am pășit la pupitru, ridicându-mi prudent 
privirea. 

— Salutare tuturor! Cum a spus doamna profesor Ross, m-am 
mutat din Anglia în Alabama pentru masteratul în filosofie, cu 
scopul de a-mi începe doctoratul la anul pentru a-mi atinge visul 
suprem, acela de a deveni profesoară universitară. 

Am parcurs cu privirea rândurile de studenţi. Erau cam treizeci 
de persoane în mica sală de curs. 

- Îmi place filosofia religiilor de când mă ştiu şi mă bucur că am 
ocazia să fiu aici pentru a o ajuta pe doamna profesor Ross la cursuri 
şi la seminare și pentru a încerca să fac minunata lume a filosofiei 
măcar un pic mai interesantă. Vă răspund cu plăcere la orice 
întrebare despre... 

— Am eu o întrebare. 

Am urmat sunetul vocii care mă întrerupsese şi am ajuns la 
roşcata de pe culoar, care stătea fix lânga Rome. 

- De ce mama naibii ai vrea să te faci prolă de filosofie? Nu crezi 
că e ca şi cum ţi-ai irosi viaţa? 

Eram obişnuită cu întrebarea asta. 

- De ce nu de filosofie? Totul în viaţă, pe pământ, poate fi pus 
sub semnul întrebării. De ce? Cum? Cum se poate? Pentru mine, 
misterul vieţii şi al Universului este o sursă de inspiraţie, marea de 
întrebări la care nu s-a răspuns mă inundă şi ador să mă cufund în 
călătoria academică a învăţăceilor vechi şi noi. 

Ea râse dispreţuitor. 

- Câţi ani ai, scumpo? 

- Hm... 20. 

Am privit agitată în jur, văzând multe perechi de ochi mari 
aţintindu-se asupra mea. 

— 20 de ani! Şi deja faci masteratul? 

- Ei bine, da. Am intrat la facultate cu un an mai devreme. Am 
luat testul de absolvire a liceului mai devreme. 

- La naiba, ar trebui să nu mai fii al naibii de serioasă şi să înveţi 
un pic să trăieşti. Viaţa nu e doar despre învăţat; e despre distracţie. 
Mai relaxează-te, naibii! Clătină din cap, cu un aer perplex, iar părul 
ei lung sălta perfect în ritmul mișcărilor. Jur că n-o să le înţeleg 
niciodată pe fetele ca tine! 

Câţiva studenţi se foiră în scaune, jenaţi de comentariile ei 
directe. Roşcata părea încântată de sine. Sunt convinsă că, în opinia 
ci, a doua ei tentativă dea mă pune la pământ reuşise. 

- Fetele ca mine? am întrebat, cu vocea doar uşor mai ridicată. 

Două şiruri de fațete dentare albe ca nişte perle şi care păreau 
scumpe aproape că mă orbiră când îmi zâmbi răutăcios. 

— Şoareci de bibliotecă, tocilare... Profesoare aspirante! 

Drept răspuns, am mijit ochii, încercând să menţin o atitudine 
profesionistă, în acelaşi timp strângând cu putere lemnul pupitrului 
în faţa tonului ei de tot rahatul. Şi brusc am decis să nu îmi pese de 
profesionalism. Aveam să ripostez. Avusesem deja o zi de doi lei - 


seara avea să fie și mai rău —, aşa că am decis să mă angajez total în a 
avea o zi de iad. 

- Învățătura şi cunoștințele, cred eu, îi conferă unei persoane 
putere, nu banii, statutul sau hainele de firmă, am zis eu cu răceală. 

— Pe bune? Chiar crezi asta? 

- Normal că da. A-ţi deschide mintea faţă de posibilităţi 
necunoscute şi a învăța cum funcţionează alte culturi, ce credinţe au 
conferă o înțelegere mai amplă şi mai holistică asupra condiţiei 
umane. Filosofia oferă răspunsuri la o varietate de întrebări. De 
pildă, de ce unii oameni trec prin viaţă ca gâsca prin apă, lipsiţi de 
orice fel de compasiune pentru ceilalți? În vreme ce alţii — fiinţe 
umane bune, cărora le pasă de alţii, cinstite — au parte de lovitură 
după lovitură, dar găsesc cumva forța interioară pentru a merge mai 
departe? Nu crezi că, dacă ar fi mai mulţi care să dedice un pic de 
timp conştientizării problemelor omenirii, lumea poate că ar deveni 
un loc mai bun? 

Fata își făcu de lucru cu părul, nervoasă, fără să îmi răspundă la 
întrebare, iar buzele de un roşu intens se strânseră de exasperare. 

- De-asta învăţ în loc să mă îmbăt în fiecare seară. Lumea merită 
oameni care se pândesc la alții înainte de a se gândi la ei, care se 
străduiesc să fie mai puţin egoiști şi preocupaţi de lucruri 
superficiale. M-am uitat la ea și am anunţat-o pe un ton fals 
prietenos: Sper că asta îţi lămurește un pic motivele pentru care 
vreau să devin profesoară. Sunt cine sunt şi sunt foarte mândră de 
acest fapt. 

- La naiba! Ţi-a zis-o, Shelly! Te-a pus la punct! mormăi o voce 
masculină răguşită, făcându-i pe ceilalți din sală să alunge tăcerea 
grea prin hohote de râs. 

Am întors rapid capul când mi-am dat seama că remarca venise 
de la Rome, lăsat pe spate în scaun, cu picioarele pe bancă și râzând, 
ceilalți alăturându-i-se. Un profund sentiment de satisfacţie mi se 
încovoie în stomac. Shelly căscă gura, apoi încheie abrupt discuţia 
zicând: 

- În fine! Baftă să te integrezi aici dacă o să te porți aşa! 

Profesoara Ross mă bătu pe umăr şi îmi şopti la ureche să împart 
rapid planurile cursului înainte să se termine ora. Îmi dădeam 
seama că o supărase felul cum mă purtasem. 

Am luat degrabă hârtiile de pe catedra din stejar şi am început să 
le împart pe rândurile de studenţi în timp ce profesoara explica felul 
în care avea să acorde notele şi care erau regulile şi standardele la 
cursurile ei. 

Ajunsă la ultimele rânduri, am văzut imediat cum Rome mă fixa 
cu privirea, cu o sclipire inexplicabilă în ochi. Își înclină capul în 
semn de salut, cu buzele strânse. l-am zâmbit scurt. 

Shelly veni și mai aproape de el, fără să-şi desprindă privirea de a 
mea. Judecând după poziţia corpului ei - picioarele îndoite 
atingându-le pe ale lui, pieptul ei amplu frecându-se uşor de braţul 
lui —, ea şi Rome erau în mod evident în relaţii foarte prietenești. 

I-am dat lui Shelly ultima foaie de hârtie, iar ea a susurat: 


- Frumoşi pantofi, Molly. Toate viitoarele profe de filosofie au 
astfel de gusturi fantastice în materie de modă? 

Unii studenţi chicotiră pe seama mea. Am aruncat rapid o privire 
înspre încălțările mele Crocs, prietenoase cu bugetul, apoi m-am 
uitat la sandalele ei aurii, gen gladiator şi cu siguranţă scumpe, şi am 
expirat tristă pe nas. 

Rome îi împinse imediat piciorul din dreptul coapsei lui și se 
răsti: 

- Termină, Shel. De ce trebuie să fii mereu o scorpie afurisită? 

Remarcile lui efectiv făcură să se lase tăcerea în întreaga sală de 
curs, iar atitudinea lui de genul „nu accept rahaturi îi făcu pe toţi să 
înceteze a se mai preocupa de ciudăţeniile mele şi să stea fiecare în 
banca lui ca să evite atenţia lui nedorită. 

Shelly îşi încrucişă braţele la piept, îmbufnată. 

Rome îi ignoră atitudinea penibilă şi ridică iar privirea înspre 
mine, sprijinindu-și bărbia în palmă. 

- Chiar crezi ce ai spus adineauri? 

— La care parte te referi? 

Se foi în scaun, deloc în largul lui, trecându-şi degetele prin părul 
blond și dezordonat. 

- Cea cu viaţa nedreaptă. Că filosofia poate spune de ce unii 
oameni au parte de rahaturi şi alții nu. 

— Cred cu tărie, i-am răspuns cu o siguranţă neabătută. 

Fl încuviinţă încet din cap, ţuguindu-și buza de jos şi părând 
aproape impresionat. M-am îndepărtat păşind rapid şi m-am lăsat 
să cad în scaunul din spatele catedrei, în lateralul clasei. Am ţinut 
capul plecat când studenţilor li se spunea că pot pleca. 

- Molly. 

Am ridicat capul şi am văzut-o pe profesoară stând în fața mea, 
cu o expresie dezaprobatoare pe chipul ridat. 

— Ai vrea să-mi explici ce s-a întâmplat mai devreme? A fost atât 
de nepotrivit! 

- Suzy... 

- Hm, la cursuri sunt profesoara Ross, Molly. Ce te-a apucat? 

Strâmbându-mă, am spus: 

— Scuze. Am mintea vraişte acum. 

- Nu mi-ai răspuns la întrebare. 

Când i-am întâlnit privirea severă, am văzut în ochii ei marcați de 
vârstă nu doar dezamăgirea faţă de lipsa mea de profesionalism, ci şi 
o undă de îngrijorare. Am oftat. 

- E doar o zi proastă. Nu se va repeta. 

Suzy îşi lăsă braţele să cadă, uitând de mustrarea pentru 
comportamentul meu. 

- Nu te lăsa afectată de oameni precum acea tânără. Nu-ţi cere 
niciodată scuze pentru cine eşti. 

Un zâmbet îmi înflori pe faţă. 

- Vă mulţumesc, doamnă profesoară. Mi-am însușit lecţia. Doar 
că ea... Nu ştiu, a reuşit să mă enerveze nu ştiu din ce motiv. 

- Am văzut asta. Dar data viitoare alung-o din minte! Pur şi 
simplu, ignor-o! 


Am încuviinţat din cap. 

- Bun, acum de ce nu te duci acasă? 

- Mulţumesc, doamnă profesoară. 

Mi-am luat geanta gen poştaș, din piele maro, de pe spătarul 
scaunului şi am ieşit din sală. 

Pe culoar era Rome, având în jurul gâtului braţele unei fete 
slăbănoage, blonde, al cărei piept se lipea de tricoul lui roşu, iar el 
încerca să o expedieze cu o expresie exasperată pe chip. M-am blocat 
şi m-am oprit din mers, simţindu-mă incredibil de jenată de 
situaţie. 

- Dar, dar... de ce nu? Nu mă refuzi niciodată, se miorlăi blonda, 
retrăgându-şi fără tragere de inimă mâinile din jurul gâtului lui, 
încrucişându-şi braţele la piept şi bătând în semn de protest din 
piciorul încălţat cu platforme bej. 

- Lucrurile se mai schimbă, zise el cu asprime, împingând-o pe 
lângă el. 

— Te schimbi? Tu? De când? 

- Din clipa asta. Nu mai e nevoie de tine. 

Cu un țipăt revoltat, blonda ieşi din scenă, iar Rome își trecu 
palma peste faţă teribil de agitat, rezemându-și fruntea de perete şi 
părând lipsit de speranţă. 

Profitând de avantajul faptului că era cu spatele la mine, am 
trecut în grabă și în liniște pe lângă el, cu capul plecat, şi am 
reînceput să respir abia după ce am reuşit să trec neobservată. 

leşind pe ușă către însorita zi de vară, n-am putut să nu mă simi 
un pic dezamăgită că Rome era, în mod evident, unul dintre tipii 
aceia - un cuceritor, unul care frângea inimi, băiatul rău în cel mai 
clasic sens. Lucru nu tocmai surprinzător judecând după felul cum 
arăta. 


CAPITOLUL 2 


- Spuneţi-mi din nou de ce mama naibii defilez cu un aşternut 
de pat abia înfăşurat în jurul ţăţelor aproape expuse şi al fundului la 
fel, aproape la vedere? am întrebat un pic mai tare decât era necesar, 
în timp ce eu şi prietenele mele ne îndreptam spre temuta seară de 
iniţiere a frăţiei pe care o aleseserăm. 

Lexi se opri pe loc şi mă apucă de braţ, întorcându-mă cu faţa 
spre ea. 

- Pentru că în sfârșit o să ajung majoretă, la naiba, şi asta-i cea 
mai uşoară metodă! Scorpia care-i ṣefa majoretelor conduce frăţia 
asta, aşa că am de gând să mă dau bine pe lângă ea şi să folosesc asta 
în avantajul meu. Încerc de trei ani, fără să fiu într-o frăţie, şi 


degeaba. E ultimul an în care mai pot să încerc, aşa că tacă-ţi gura şi 
hai să mergem! 

- Am zis-o şi o repet. Suntem prea bătrâne pentru rahatul ăsta! 
Suntem în ultimul an, de ce naiba vor să ne alăturăm? 

— Pentru că, zise ea pe un ton exasperat, au prea puţine fete din 
anul terminal şi venite prin transfer - şi asta suntem noi! 

Încruntarea își făcu loc pe chipul ei impresionant de alb. Lexi era 
o tipă de 1,53, genul gotic, cu o siluetă exagerat de zveltă, cu părul 
negru tuns într-un bob asimetric, machiaj de un alb pur şi creion 
negru la ochi şi buze. Era antiteza absolută a stereotipului majoretei, 
dar avea visul nebunesc că avea să se afle într-o bună zi în vârful 
piramidei umane, la un meci de fotbal. 

Eu, colega ei de cameră, fusesem selectată să fiu elementul de 
susținere. Mă rog, eu şi Cass, blondina texană de 130 de kilograme 
care rămăsese în urma noastră şi care se uita în jur după băieţi pe 
care să îi devoreze în acea noapte. Ca de obicei, Cass purta pălăria de 
cowboy marca Stetson şi cizme negre de cowboy la toga 
obligatorie - impusă de frăţie şi care arăta ca o faţă de pernă - în 
care fusese catapultată. 

Când m-am uitat la noi trei, n-am putut să nu mă gândesc că nu 
prea aveam cum să ne integrăm printre atleticele şi frumoasele 
sudiste care ne aşteptau de cealaltă parte a uşii mari şi albe. 

În prima mea săptămână aici (săptămâna de foc) fusesem 
înțepate — în sensul că ni se pusese un ecuson — de către o brunetă 
mult prea zeloasă, iar săptămânile de selecţii trecuseră și ni se 
spusese să participăm în seara aceea la ceremonia oficială de iniţiere. 

Lexi considerase că era un mesaj divin de la Dumnezeul ei 
atotputernic şi iubitor de majorete. 

Eu am considerat că era o pedeapsă crudă şi neobişnuită. 

Cass veni la noi şi ne întrebă: 

- Ce faceţi, gagici? Mergem și noi la cheful ăsta? Vreau să văd ce 
cărniță proaspătă e în meniu! Tacoul lui mami are nevoie de o 
umplutură zdravănă. 

Se plesni în zona intimă ca să-şi sublinieze ideea. 

Când am ajuns, în urmă cu o lună, am fost cazată imediat în 
campus, iar singura cameră disponibilă era în apartament cu aceste 
două fete. Le-am adorat imediat — fără aere, fără figuri şi absolut 
mândre de identitatea lor. Mă luaseră sub aripile lor sudiste, 
conectându-ne imediat. Numai că, făcând cunoştinţă cu aceste 
tinere domniţe, nu îmi dădusem seama că acest motto, „unul pentru 
toţi, toţi pentru unul“, pe care îl adopiaserăm avea să mă aducă într- 
un cearşaf ieftin, cu zero bumbac în el, totul ca să o ajut pe prietena 
mea, regina frumuseţii emo, să-și îndeplinească fantezia cu 
pompoane. 

Trecusem de la o viaţă singuratică, în care aveam sesiuni de câte 
optsprezece ore de stat în bibliotecă, precum şi cine pretenţioase, cu 
serviciu de masă din argint, cum aveam la Oxford, la a fi îmbrăcată 
într-un cearşaf care trebuia să semene cu ţinutele din Roma Antică. 

Si nu, nu semăna. 

Nici pe departe. 


Cass scoase de la şold un clondir cu whisky artizanal, din cine 
ştie ce crevasă ascunsă a togii care abia o încăpea, şi luă o înghiţitură 
lungă. 

- Oho! Simte arsura, scumpo! cântă ea, pocnindu-se pe coapsa 
zdravănă. 

Îşi trecu limba peste dinţi, lingând ultimii stropi, și-i dădu 
clondirul lui Lexi, care, după ce înghiţi, dansă pe loc, de jur 
împrejur, țipând şi scuturându-şi braţele, apoi îmi dădu mie sticla. 
Am luat o gură mică, ezitantă, şi am simţit că-mi ieșeau ochii din 
cap. 

- Oh, Dumnezeule, Cass! Cum poţi să bei aşa ceva? 

Am scuipat în timp ce îmi treceam mâinile peste gât, încercând 
să domolesc arsura. 

Cass transformase o parte din baia proprie în distilerie de whisky 
de casă. Îi plăcea la nebunie acea băutură. 

- Glumeşti? E ca laptele de mamă pentru mine și ador zvâcul... 

Lungi cuvântul și se mișcă de parcă trupul i-ar fi fost străbătut de 
curent electric, apoi îşi scoase tutunul de mestecat din poşeta 
ascunsă şi îl îndesă între buza de jos şi gingic. 

Mi-am dat ochii peste cap la prosteala ei şi i-am înapoiat 
clondirul. Braţ la braţ, am înaintat toate trei către genunile arzânde 
ale iadului. 

Holul de la intrarea în reşedinţa frăţiei Delta Epsilon Nu Ome- 
ga... Beta... Pi... Kappa - cui naiba îi păsa? — era uriaş. O scară 
amplă, din stejar, domina intrarea vilei impozante, din cărămidă 
roşie, iar candelabrele ce atârnau din tavan arătau de parcă locul lor 
ar fi fost la Palatul Versailles. 

Am fost mânate de către fetele din frăţie de îndată, precum vitele, 
într-o mare încăpere din spate. Candidatele fierbeau de încântare că 
în curând aveau să o cunoască pe preşedinta frăţiei, care era foarte 
scumpă la vedere. Mă uimea că o singură persoană putea provoca o 
asemenea frenezie. 

Surorile ne spuseră să facem linişte şi, în bătăi dramatice de tobă 
datorate uneia dintre ele, care lovea cu palmele într-o masă, 
preşedinta îşi făcu apariţia pe uşa dublă cu un aer serios şi dramatic 
menit să pună seara în mişcare. 

M-am tensionat brusc. Era Shelly, foarte aranjată, purtând o 
rochie galbenă foarte scurtă. 

- Bine aţi venit, candidatelor! Vă aflaţi aici în seara asta ca să 
luaţi parte la prima iniţiere a acestei frăţii respectate şi de primă 
mână. Toate cele care vă aflaţi în această încăpere veţi face parte 
dintr-o frăţie strânsă şi o familie atât în perioada în care veți fi aici, 
la facultate, cât și în restul vieților voastre. Începu să se plimbe prin 
faţa grupului. Seara asta e despre distracţie. Dar, înainte să înceapă 
petrecerea, noi am decis să vă dăm o mică sarcină ca să demonstraţi 
cât de mult vă doriţi să fiţi aici. 

Un presentiment oribil mă lovi în stomac văzându-i rânjetul 
înfumurat. 

- Sarcina e chiar rapidă şi uşoară, zise ea, oprindu-se în dreptul 
unei mese acoperite cu o faţă de masă neagră. 


Chicoti şi dădu faţa de masă laoparte, dezvăluind surpriza de sub 
ea - linii şi linii de legături la ochi. Shelly trecu prin faţa fiecăreia 
dintre noi, iar ochii ei ca mărgelele îşi evaluară victimele și se mijiră 
un pic când ajunseră asupra mea. 

- Măi, să fie, Molly. Ce-i asta? Credeam că nu ţi se par distractive 
genul ăsta de chestii. Hm? Poate crezi că, dacă te alături unei frăţii, 
asta te va ajuta să înţelegi mai bine condiția umană, nu? 

Am închis ochii şi am inspirat încet pe nas, ignorând privirile 
întrebătoare ale lui Cass şi Lexi. 

Îmi displăcea profund fata aceea. 

Cu un zâmbet îngâmfat şi un râset sonor, Shelly continuă: 

- Pentru sarcina de inițiere, vom apela la fraţi din frăția noastră 
afiliată. Veţi fi legate la ochi şi va trebui să sărutaţi — cu limba - un 
tovarăş din frăţia greacă şi să ghiciţi ce tocmai a mâncat. Nu e un 
efort prea mare ca să vă demonstraţi loialitatea. Și vom râde cu toții 
foarte mult. 

Îşi flutură părul demn de o reclamă la şampon către celelalte 
surori, care chicotiră drept răspuns. 

„Nemernica!“ 

Nu îmi plăcea deloc cum suna toată povestea. 

Am apucat-o pe Lexi de braţ și m-am aplecat spre ea. 

- Parcă mi-ai zis că umilirea nu mai este permisă ca urmare a 
unui scandal recent sau ceva de genul ăsta. Uită-te la legăturile alea 
de ochi! Vom fi toate complet umilite - şi ăsta e clar un abuz! Nu 
pot face asta, Lexi. E prea mult pentru mine! 

Lexi mă săgetă cu ochii ei rugători, ca de căţeluş, machiaţi cu 
negru. 

- Te rog, Molls, de dragul meu! Nu e propriu-zis umilire, e doar 
un sărut cu un tip, pentru Dumnezeu! 

Am plecat capul şi am gemut. Nu avea sens să mă lupt cu ea. 
Avea să plângă iar și să mă facă să mă simt vinovată. 

- Îmi eşti datoare vândută! 

- Mergeţi la masă şi luaţi o legătură de ochi. O să vă aşezăm în șir 
şi îi vom aduce pe băieţi, zise Shelly cu voce cântată, amuzându-se 
de minune pe seama noastră. 

Am făcut toate ceea ce ni se ceruse, iar după câteva minute am 
auzit ușa deschizându-se, iar mai multe perechi de picioare păşiră în 
încăpere. Am simţit pe cineva stând în faţa mea şi aproape că mi-a 
venit să vomit din cauza duhorii. Emana din toţi porii miros de 
alcool şi mirosuri corporale respingătoare. 

Dezgustător. 

- Când vă bat pe umăr, pupaţi-vă, ghiciţi mâncarea corectă şi 
sunteți acceptate - foarte simplu, ne informă Shelly pe un ton vesel, 
cântat. 

Îmi dădeam seama că eram ultima din şir, pentru că, atunci când 
am fluturat mâna în stânga mea, n-am dat decât de aer. 

Urma să fiu ultima aspirantă care îndeplinea sarcina. 

Sunetele distincte de limbi care plescăiau şi fete care ghiceau 
răspunsul corect umpleau încăperea, iar din toate direcţiile venea un 


cor de membre ale frăţiei care emiteau râsete răutăcioase pe durata 
întregului proces. 

Îmi simţeam pulsul luând-o la goană din cauza presentimentului 
şi a nervozităţii şi îmi framântam mâinile, trădându-mi panica în 
creştere. 

Timpul păru să stea pe loc când îmi veni rândul. Tipul din frăţie 
mirosea puternic! Dar aveam s-o fac pentru Lexi. 

O uşoară atingere pe umăr îmi semnală că era rândul meu. M- 
am îmbărbătat şi m-am aplecat înainte, dar am simţit în dreptul 
capului o pală de aer şi am auzit din lateral o bufnitură puternică, 
iar din jur, râsete de bărbaţi. 

- Mişcă de-aici, Macmillan! Cred că eşti pe locul meu, se auzi o 
voce tărăgănată. 

- Ah, n-nu... G-g-glonţ! Shelly a zis... a zis... se bâlbâi 
Macmillan de undeva din direcţia podelei, doar parţial coerent. 

- Mă doare undeva de ce a zis ea. Du-te şi mai bea ceva, leşină 
sau altceva, pricepi? 

Amenințarea din glasul lui Glonţ era inconfundabilă. 

- P-pricep, pricep, omule, pace! 

N-aveam nici o idee ce se petrecea sau cine se certa pentru un 
sărut cu mine. Ziua devenea tot mai ciudată de la o secundă la alta. 

— Stai! Mac trebuie să... strigă Shelly. 

- Taci naibii din gură, Shel! 

Tonul lui nu lăsa loc de alte discuţii, iar Shelly tăcu. 

Eram ocupată să-mi rod unghia de la degetul mare - un tic 
nervos la care recurg în situaţii ciudate - când noul tip din frăţie 
veni în dreptul meu, mirosind delicios de bine în comparaţie cu 
precedentul - a vară, a săpun şi a mentă. Îmi era familiar. 
Reconfortant. Ispititor. 

O mână mare, aspră îmi scoase degetul din gură şi-mi puse mâna 
pe talia lui fermă. Degetele mele pipăiră materialul asemănător cu 
bumbacul, identificând liniile mușchilor lucraţi şi ale abdomenului 
definit pe care îl acoperea. A fi legat la ochi clar retrezeşte simţurile; 
miroşi, simţi şi auzi mult mai mult. 

Două mâini mi se aşezară pe obraji şi am simţit momentul în 
care el începu să se apropie de mine, doar ca să îmi atingă brusc 
buzele cu ale lui, uşor şi aţâţător. 

Fără avertisment, răpitorul meu scoase un geamăt de frustrare, 
renunțând la orice tandrete, iar limba lui umedă şi dornică îmi 
invadă gura, duelându-se cu a mea, luptându-se să capete controlul. 
lar eu i l-am cedat bucuroasă. Nu exista altă opţiune. 

Nu mai simţisem niciodată ceva asemănător. 

Cu fiecare secundă ce trecea, sărutul devenea şi mai pătimaş, şi 
mai intens, şi simţeam clar gustul răcoros de mentă - alimentul sau 
aroma ce trebuia identificată era menta. Îi simţeam gustul în toată 
gura, în fiecare colţ şi pe suprafaţa buzelor lui pline. 

Brusc m-am desprins din vrajă şi mi-am amintit unde mă 
aflam - într-o încăpere plină de oameni -, iar înainte să mă pierd 
complet din cauza atingerii lui, mi-am adunat gândurile şi am 
început, uşor-uşor, să mă desprind. Mai întâi mi-am retras limba, 


ținându-mă de încheieturile lui, iar palmele îi rămaseră pe obrajii 
mel. 

Mi-am desprins buzele de ale lui, dar le-am lins uşor conturul, ca 
să mă bucur ultima dată de gustul lui, obţinând un geamăt de 
satisfacţie. 

Am încercat să-mi recapăt suflarea şi am remarcat că, pentru 
prima dată, în încăpere era o linişte absolută. 

Mâinile  răpitorului îmi strânseră obrajii într-un mod 
neînduplecat, dominator, iar răsuflarea lui fierbinte şi dulce îmi 
atingea obrazul în reprize rapide şi scurte. 

Mi-am dres vocea şi am anunţat încet: 

- E mentă. Aroma din gura lui e... 

Răspunsul meu fu întrerupt de un mâărâit în surdină, iar buzele 
tipului din frăţie se izbiră din nou de ale mele cu un entuziasm şi 
mai mare decât înainte, iar limba lui pătrunse înapoi în gura mea, ca 
O săgeată. 

Părul moale, mirosind a lemn şi a pădure, îmi gâdila nasul în 
timp ce el îşi împingea faţa într-a mea aproape dureros. Gemea la 
fiecare mişcare a limbii şi se afunda adânc, de parcă devora cel mai 
gustos desert din lume, iar eu nu puteam face nimic altceva decât 
să-i întorc gesturile. 

Mâinile mi se ridicară ca să-l apuce de păr - părul lung şi 
mătăsos —, îi prinseră şuviţele în pumni, obţinând un geamăt intens, 
senzual, în timp ce ne apucam unul de celălalt ca să ne apropiem şi 
mai mult. 

N-am idee cât de mult n-am sărutat, dar simţeam că, pe măsură 
ce se prelungea, inima avea să-mi sară din piept. 

El controla, eu mă conformam şi amândoi ne scăldam în 
îmbrăţișarea celuilalt. În clipa în care i-am simţit o mână 
coborându-mi pe gât, cineva mă smuci de umăr, iar mâna care îmi 
mângâia faţa se relaxă. 

— Ajunge! Ce naiba, Rome! Dă-i drumul acum! zise Shelly tare, 
cu o voce care semăna remarcabil de asemănător cu sunetul 
unghiilor care zgâriau o tablă. 

Legătura îmi fu înlăturată de la ochi, iar când bezna dispăru, în 
fața mea stătea Rome - era fix în fața mea, atât de aproape, încât ni 
se atingeau vârfurile nasurilor. Purta aceleaşi haine ca mai devreme, 
ignora criza de nervi pe care Shelly o făcea alături şi mă privea cu o 
expresie de dorinţă evidentă. 

- Bună, Mol, zise el cu o voce gâjâită, uitându-se când la ochii 
mei, când la buzele umflate. 

- Bună şi ţie, i-am şoptit, incapabilă să găsesc alte cuvinte în 
mintea ferfeniţită. 

Rome se aplecă încă o dată, ca şi cum între noi se afla un câmp 
gravitațional, iar bărbia mea se ridică instinctiv drept răspuns. 
Shelly îl apucă de Rome de braţ şi îl trase înapoi câţiva centimetri, 
dar el tot nu întrerupse ciudatul nostru concurs de privit în ochi. 

- Hei! strigă ea ascuţit şi-l plesni peste obraz cu o forță 
considerabilă. 


Gestul îl făcu atent şi provocă rumoare în încăpere. Desprin- 
zându-şi de pe faţa mea mâinile pe care deja le repoziţionase, Rome 
o prinse de încheietura mâinii şi-i vorbi printre dinţii încleştaţi, cu o 
expresie înspăimântătoare pe chip. 

- Nu mă lovi, la naiba! Niciodată! 

Shelly făcu ochii mari în faţa avertismentului său aspru în timp 
ce ceilalți din cameră se uitau la mine de parcă eram un experiment 
ştiinţific eşuat. 

- Mentă era, am zis dintr-odată, iar Shelly își mișcă brusc gâtul 
ca să fie cu faţa la mine. Rome avea gust de mentă. Asta voiai, nu-i 
așa, pentru ceremonia asta ridicolă de iniţiere? 

Până şi pentru urechile mele cuvintele îmi sunau reci ca gheaţa în 
timp ce o ţintuiam pe Shelly cu privirea, încercând să disipez 
atmosfera plină de scântei care domina încăperea. 

Privirea dură şi supărată a lui Rome poposi asupra mea și pe 
moment am rămas fără aer. Nimeni nu mă mai făcuse vreodată să 
mă simt astfel şi am început să intru în panică din pricina 
neobişnuitei atracţii faţă de el. 

Gura lui se reduse la o linie subţire, iar nările îi vibrară de parcă 
mi-ar fi putut adulmeca intensa atracţie. 

— Are dreptate. Tocmai am mestecat gumă. 

Trăgându-şi braţul din strânsoarea fermă a lui Shelly, Rome o 
împinse, se întoarse rapid și ieşi din încăpere, trântind uşa cu 
putere. 

După câteva secunde tensionate, restul băieților din irăţie plecară 
şi ei, iar în cameră rămaseră doar aspirantele uluite şi membrele 
frăţiei, uitându-se la mine cu un amestec de rânjete impresionate şi 
expresii uluite. Lexi şi Cass veniră degrabă spre mine, iar zâmbetele 
lor largi radiau de încântare. Lexi mă luă de mână și chiţăi: 

— Molly, ştii cine era ăla? 

- Da, era Rome. L-am cunoscut azi, ceva mai devreme, e la cursul 
meu de etică şi filosofie. 

Cass puini. 

- La naiba, da, e Rome, dar nu e un simplu student, Molls. 

- Mda? am răspuns confuză. 

Lexi se aplecă înspre mine. 

- Molly, e în ultimul an şi, ca să ştii, absolut de neatins. Ţine 
lumea la distanţă, e întunecat şi cu toane, dar, şi mai important, este 
ditamai coordonatorul de atac al echipei Tide! 

- Date statistice oficiale: 1,90, 100 de kilograme de muşchi ca 
piatra! adăugă Cass surescitată. 

- Ce e el? Şi pentru cine? 

Cass se dădu în spate şi-şi puse mâinile pe pieptul generos de 
parcă l-aş fi înjurat pe Papă. 

- E coordonatorul de atac vedetă pentru echipa Crimson Tide. 

- Ah, am observat ce scria pe tricoul lui. E o echipă de fotbal 
american, corect? 

— Corect? Corect?!? Voi nu aveţi fotbal în Anglia? 

- Ba da, dar e genul de fotbal care se joacă cu o minge rotundă. Şi 
mai avem rugby, crichet, tenis. Nu jucăm fotbal american, cel puțin 


la nivel profesionist. 

- Doamne... Nu-mi pot imagina viața fără fotbal. Fără petreceri 
în parcări, grătare sau standuri de hotdog. Viaţa aia ar fi de 
nesuporiat. 

- Am fost crescută de bunica într-un orăşel minier din nordul 
Angliei. Ideea ei de distracţie se rezuma la a juca şah şi a tricota 
fulare. Apoi m-am dus la Oxford, unde am învăţat 24 de ore din 24, 
şapte zile din şapte ca să-mi iau diploma. Mă scuzaţi dacă fotbalul 
n-a fost o parte uriașă din viaţa mea. 

Am încercat să glumesc, dar am simțit că anxietatea familiară 
începea să crească în mine doar la pomenirea vieţii mele de dinainte. 
Am înăbuşit-o înainte să mă copleşească. 

Lexi flutură nepăsătoare din mână. 

- În fine, te documentăm noi. Romeo Prince este coordonatorul 
de atac de bază pentru Tide, echipa de fotbal de aici, de la 
Universitatea Alabama, și se îndreaptă clar spre Liga Naţională la 
finalul anului. Era de aşteptat să se fi dus la selecţia naţională de 
două ori până acum, dar din cine ştie ce motiv a preferat să rămână 
şi să termine facultatea înainte să arunce mingea la nivel 
profesionist. Tu, Molly Shakespeare, tocmai te-ai giugiulit în public 
cu cel mai dorit tip din campus. Un tip care nu se dedică niciodată 
nimănui. Un tip de care ceilalți tipi sunt speriaţi de moarte şi pentru 
care tipele ar renunţa bucuroase la un plămân. 

- Da, scorpie norocoasă! adăugă Cass, dându-mi amical un 
pumn în braţ. 

Chipul meu lipsit de expresie probabil trădă imediat că tot nu 
înţelegeam impactul real a ceea ce tocmai se întâmplase. Cass îşi 
dudu dramatic ochii peste cap. 

- Hai să formulez altfel: iu, Kate Middleton, tocmai te-ai pupat 
cu Prinţul William al Universităţii Alabama şi probabil al întregii ligi 
de fotbal a universităţilor. 

În sfârşit, mi-a picat pisa. 

- Deci Rome e celebru prin partea locului? Rânjetele lor uriaşe 
imi arătau că afirmația mea era o subevaluare cât toate zilele. 
Romeo Prince. E cam viguros tipul, nu? am zis încet, amintindu-mi 
de gustul lui dătător de dependenţă într-un fel unic, mâinile 
posesive pe faţa mea, gemetele adânci de satisfacţie. 

- E numai bun de-o tură! Să-l vezi pe teren... Doamne, e ceva 
deosebit! Îşi pierde calmul foarte des, îi bumbăceşte grav pe ăia care i 
se pun în cale, dar tipelor le place stilul ăsta plin de toane, iar tipul 
arată într-un mare fel, e sex pe două picioare - lucrat, superb, 
bronzat. La naiba, aproape că mi-am dat drumul gândindu-mă la el! 

M-am strâmbat din cauza vorbelor fără perdea ale lui Cass. Ea 
pur şi simplu clătină din cap. 

- Dar nu se mai sătura de tine! Am crezut că o să rupă hainele de 
pe tine pe loc. Aproape că l-a decapitat pe Mac când a vrut să te 
sărute. Când l-a trântit, avea o privire ucigaşă ce speria omul de 
moarte. Mi s-a făcut pielea de găină! 

Îşi întinse braţul şi îl frecă, să-şi demonstreze spusele. M-am 
încruntat în timp ce absorbeam ce spunea. 


- Romeo Prince, am murmurat in reverie. 

Mă sărutase cu atâta disperare, cu atâta nevoie brută şi stârnise 
undeva departe, în adâncul meu, ceva necunoscut. 

- Da. Şi Molly Shakespeare... Hei! Romeo şi Shakespeare! Cât de 
tare e asta? zise Cass atât de încântată încât aproape că îi alunecă 
toga, iar eu aş fi văzut mai mult decât eram dornică să văd. 

- Dumnezeule mare! Sunteţi sortii! râse Lexi, punându-şi mâna 
micuță în dreptul gurii. 

Shelly alese acel moment să se posteze în fața mea, cu ochii 
albaştri miţiţi sfredelindu-i pe ai mei. 

- Pleacă imediat din casa asta... târfă ordinară! izbucni ea, 
împroşcându-mi faţa cu salivă. 

Mi-am scos ochelarii și am şters de pe ei lichidul jignitor folosind 
poalele togii. 

- Cu plăcere. Oricum n-am nevoie de chestia asta. A fost o mare 
greşeală să vin aici. Cass, Lexi, îmi pare rău, dar festivalul ăsta 
amoros cu „hai să fim surori“ nu e deloc genul meu. Ne vedem 
acasă. 

Aveam nevoie să mă distanţez de fata asta odioasă şi să încetez să 
încerc să fiu ceva ce nu eram. Făcusem un efort pentru prietena mea 
şi asta era tot ce conta. Aveam nevoie doar să las în urmă ziua asta. 
Până a doua zi, totul avea să revină la normal. 

Cass își băgă două degete în gură şi fluieră, atrăgând atenţia 
tuturor. 

- E admisă, Shelly. A pupat un tip şi a ghicit ce mâncase. Nu mă 
pune la încercare! Toată lumea e martoră. Iisuse, Molly a fost legată 
la ochi, ce mama naibii! Nu e ca şi cum s-a dat ea la el. 

Spunând asta, îşi încrucişă braţele la piept, cu o expresie 
amenințătoare pe chip. Masca dură a lui Shelly pică pentru o clipă. 
N-o puteam învinovăţi; şi eu aș fi tremurat dacă aş fi fost ţinta furiei 
lui Cass. 

- Nu trebuia ca ea să-l sărute! El trebuie să fie al meu! ţipă Shelly 
către surorile ei, care pur şi simplu o priveau cu diverse grade de 
indiferență. 

- Cred că o să descoperi că el a sărutat-o pe ea, ba chiar de două 
ori! anunţă o brunetă superbă, care îmi făcu cu ochiul şi veni spre 
mine de undeva din spatele încăperii. Îşi puse o mână pe umărul 
meu. E admisă. Nu contesta decizia, că vei pierde, Shelly, spuse ea cu 
un zâmbet încântat pe chipul adorabil. E vina ta că în fiecare an le 
pui pe aspirante să treacă prin rahatul ăsta doar ca tu şi lacheii tăi să 
vă distraţi. Doar că de daia asta s-a întors împotriva ta. Cam nasol, 
ce să Zic. 

Shelly trecu pe lângă mine ca o furtună, nu înainte de a-şi 
împinge un deget în pieptul meu. 

— "Ţine-te departe de el, altfel o să ai probleme, mă auzi? N-ai idee 
cu cine te pui, nici o idee afurisită! 

Trânti uşa când ieşi din încăpere. 

Se aşternu o tăcere mormântală. 

Bruneta li se adresă aspirantelor: 


- Felicitări! Acum faceţi toate parte din această fantastică frăţie, 
norocoaselor! Butoaiele cu bere sunt în curte. Distracţie plăcută! 

Nou-venitele ieşiră din cameră cu zâmbete fericite, lăsându-ne pe 
Lexi, pe Cass şi pe mine împreună cu frumoasa cu picioare lungi. 
Purta o rochie de vară scurtă, roşie şi avea piele arămie bronzată, păr 
negru lung, care îi ajungea până la jumătatea spatelui şi ochi de un 
căprui-închis. Era uimitoare. Ca un supermodel. 

Veni spre mine şi se prezentă cu un zâmbet strălucitor. 

- Îmi pare rău pentru faza cu Shelly. Mereu o ia valul de putere la 
evenimentele de genul ăsta. Și s-a supărat rău din cauza giugiulelii 
tale publice cu vărul meu. 

- Vărul? am zis gâtuit. 

Ea râsc. 

- Da, Rome e vărul meu. De fapt, îmi e mai mult ca un frate. Eu 
suni Ally Prince. Shelly trage speranţă să fie iubita lui cam de când 
aveam vreo zece ani. Ignor-o pur şi simplu! Eu aşa fac. 

— Chiar a părut cam posesivă faţă de el. 

Ally râse. 

- Nu știu de ce. N-au fost niciodată oficial un cuplu. S-au 
combinat de câteva ori în trecut, deşi Shelly pare să tindă a nu 
înțelege că s-a terminat totul între ei. Rome nu e tocmai genul 
monogam - îi acordă atenţie doar pentru că tatăl ei și tatăl lui Rome 
sunt parteneri de afaceri. Ea e cea pe care ai lui au ales-o să îi fie 
viitoarea soţie. Pe aici, vechii bogătași rămân aproape unul de altul. 
Ai lor deja se comporiă ca şi cum ei doi ar îi logodiţi. 

Mi se strânse un pic inima la aflarea acelei informaţii. Era 
destinat să se logodească cu ea? Ally mă bătu pe umăr, iar expresia 
de amuzament îi accentuă trăsăturile. 

- Nu l-am mai văzut vreodată să se poarte aşa. Nici Shelly! De 
asta s-a agitat așa. Până şi mie mi s-a părut erotică toată faza, iar eu 
sunt verişoara lui şi nu mă tentează deloc ideea de incest, ca să ştii! 
mă tachină ea. Ally mă luă de braţ. Hai să ne luăm câte o bere! Simt 
că noi două vom deveni bune prietene, domnişoară Molly, chiar 
dacă doar pentru a te vedea cum o torturezi pe Shelly. În plus, vă 
nominalizez pe tine şi pe prietenele tale pentru o cameră din casă. 
Nu avem decât câteva camere libere, dar, dacă te muţi aici, Shelly o 
să fie în continuare geloasă, iar anul meu aici va fi mult mai 
palpitant. 


CAPITOLUL 3 


Două ore mai târziu, m-am trezit la o masă de picnic pe o peluză 
bogată şi îngrijită, împreună cu Cass, Lexi și Ally. Lexi o linguşea pe 
Ally, ştiind că Ally era de multă vreme o prezenţă permanentă în 


echipa de majorete a universităţii, şi o tot întreba de selecţii şi ce 
căutau la noile venite. Cass era ocupată să-şi arunce ocheade cu 
uriaşul jucător de la Tide (după cum m-a informat ea) care stătea 
exact în dreapta, în ținută de cowboy din cap până în picioare, şi 
sorbea din whisky-ul ei de contrabandă. 

Lipsa de conversaţie care să implice şi participarea mea îngădui 
minţii mele să alunece către un singur subiect: Rome. Nu se 
întorsese după sărut. Sau cel puţin nu îl văzusem la petrecere, deci 
presupusesem că plecase. Din nefericire, trebuia să recunosc că eram 
un pic dezamăgită de absenţa lui. Mi se băgase pe sub piele cu 
comportamentul lui ciudat şi nu puteam să mă scutur de acel sărut. 
Mă făcea să mă gândesc la lucruri care nu erau parte din modul meu 
obişnuit de a mă comporta - lucruri care implicau goliciune, paturi 
şi o grămadă de transpiraţie. 

Concentrându-mă din nou asupra conversaţiei, am fost uimită să 
aud că fetele schimbaseră subiectul de la majorete la familiile lor. 
Am decis că era momentul ideal să iau o mică pauză. 

- Auzi, Ally, unde-i baia? am întrebat-o brusc. 

- Poţi să foloseşti baia mea, scumpo. E la ultimul etaj, a doua pe 
dreapta. 

Pescui o cheie din geantă şi mi-o puse în mână. 

- O ţin încuiată ca să n-o folosească lumea să şi-o tragă la 
petreceri de genul ăsta. 

— Bine gândit! Mă întorc într-o secundă. 

Am trecut de uşile care dădeau spre peluză și m-am îndreptat spre 
scara principală, urcând repede cele trei etaje şi încercând să ignor 
gemetele şi gâfâielile din spatele tuturor ușilor închise. Ally avea 
dreptate să-şi ţină uşa camerei încuiată. Părea că la fiecare etaj era o 
haită de lupi în călduri. 

Am ajuns la uşa potrivită şi am întors cheia în broască, închizând 
uşa în urma mea și încuind-o iar ca măsură de precauţie. Nu voiam 
ca la ieşirea din baie să asist la un spectacol sexual al vreunei 
boboace dornice la Ally în pat. 

Camera era superbă. Pereţii erau de un alb strălucitor, aşternuturi 
roşii acopereau un pat matrimonial uriaş, iar într-un colţ era un 
birou mare, de epocă. Adevăratul element de atracţie era însă 
balconul personal. Perdelele roşii din pânză subţire iluturau sub 
briza blândă de vară, deasupra ușilor deschise, iar lumina stelelor 
făcea să lucească textura argintie subtil inserată în material. 

Am clătinat din cap gândindu-mă că ea avea toate astea şi era 
abia în facultate. Unii oameni nu aveau niciodată parte de un 
asemenea lux - tatăl meu şi bunica trăiseră toată viaţa în patru 
camere mici. Mi-am imaginat că şi acolo costa mult să trăieşti. Acel 
gând mă smulse din visare şi am început să caut baia, așa cum 
intenţionasem de la bun început. 

Am ajuns în capătul cel mai îndepărtat al încăperii când o voce 
dogită strigă dinspre balcon: 

— AL, tu eşti? 

Am tresărit şi mi-am dus mâna la piept - inima îmi bubuia din 
cauza sperieturii. M-am sprijinit de tăblia patului când posesorul 


vocii intră în camera întunecată. 

Rome. 

Am ridicat privirea și am observat că se uita fix la mine, evident 
luat prin surprindere de prezenţa mea. 

- În camera asta e interzis, Mol, zise el destul de brusc, luând o 
înghiţitură de bere din sticlă. 

„Mol.“ Îmi plăcea la nebunie cum limba lui se rula în jurul 
numelui meu. Nimeni nu îmi mai spusese vreodată Mol, dar felul în 
care pronunțase el mă făcea să îmi schimb numele. 

M-am îndreptat agitată, vocea lui răguşită tăindu-mi respiraţia, şi 
am clătinat cheia în lumina lunii. 

- Da, ştiu. Ally mi-a dat cheia ca să merg la baie. 

Lingându-şi buzele şi fără să mai spună o vorbă, reveni pe 
balconul izolat, în picioarele goale. M-am uitat după el şi m-am 
încuiat în baie. Mi-am făcut rapid nevoile şi m-am uitat în oglindă, 
îndemnându-mă să mă adun. 

Am împrumutat peria de păr a lui Ally, mi-am trecut-o prin 
părul electrizat şi mi-am rearanjat cocul din vârful capului ca să 
controlez masa de şuviţe casianii ondulate. Am văzut pasta de dinţi 
şi am pus un pic pe deget, dându-mi cu el peste dinţi, şi în final mi- 
am aranjat toga șifonată, strângând-o peste sânii cupa C şi fundul 
curbat. Tatuajul de pe şold nu era vizibil, spre bucuria mea, şi după 
ce mi-am netezit sprâncenele şi mi-am ciupit obrajii cu degetele, am 
părăsit spaţiul sigur al băii. 

Am deschis uşor uşa de la baie şi m-am strecurat în vârful 
picioarelor către ieşire. Aproape că ajunsesem la ușă când Rome 
strigă pe un ton plat: 

- Mol? 

Am îngheţat pe loc. 

- Da? 

— Vrei să mai rămâi aici? Cu mine? 

Vocea îi suna tensionată, de parcă mi-ar fi pus acea întrebare în 
ciuda bunei sale judecăţi. Eram doi în situaţia asta. Nu eram deloc 
sigură că pot să am încredere în mine în preajma lui. 

- Mol? 

- Da... Bine. 

Când am ieșit pe terasa descoperită, l-am văzut pe Rome stând pe 
un scaun alb la o măsuţă de grădină, privind prin grilajul 
balustradei şi uitându-se spre peluza din spate a casei frăţiei cu o 
expresie plictisită. 

Mi-am tras un scaun de cealaltă parte a mesei şi m-am aşezat, 
încercând să văd ce-i captează atenţia. Rome nu păru a-mi simți 
prezenţa, asta până când împinse spre mine o sticlă de bere Bud- 
weiser şi bău dintr-a lui, trântit în scaun şi cu mintea ocupată. 

Am studiat balconul din spatele meu, admirând decoraţiunile 
frumoase, plantele în ghivece viu colorate, iar când mi-am întors 
privirea către Rome, am dat peste atenţia completă a ochilor lui 
căprui-închis, iar pe buzele lui pline apăru un mic zâmbet, primul 
de când acceptasem să-i ţin companie. 


Am luat o înghiţitură de băutură doar ca să fac ceva cu mâinile. 
EI rămase tăcut şi-şi lăsă capul pe mâna pe care o ţinea atârnată de 
spătarul scaunului. 

- De când porţi ochelari? mă întrebă el, evident ca să facă un pic 
de conversaţie. 

- De când aveam în jur de trei ani, cred. Cam de atunci. Mereu 
am avut vederea proastă, am răspuns eu, iar el se întoarse, uitându- 
se iar în gol înspre mulţimea de dedesubt. 

O sticlă se sparse un etaj mai jos, iar el trase cu ochii prin grilaj 
ca să vadă ce se întâmplase. 

- Devine tot mai zgomotos acolo jos, mormăi el detaşat. 

- Da. Dar ar trebui să încerci să ieşi pe holuri. Sună de parcă ai fi 
într-un bordel. Nu ştiam că viaţa la facultate poate fi atât de activă. 

El chicoti încet şi ridică sticla, parodiind un toast. 

— Bine ai venit în viaţa de frăţie greacă! 

Am zâmbit și am ridicat sticla, la rândul meu, apoi am băut 
jumătate dintr-o înghiţitură ca să-mi dau putere să supraviețuiesc 
atacului de gherilă al nervilor care-mi cotropeau corpul. 

Am pus sticla pe masă, iar Rome ridică din sprâncene. 

- Îmi place berea, i-am explicat încet. 

— Se vede, răspunse el cu același surâs amuzat. 

Am roșit şi mi-am sprijinit bărbia în mâini. 

— Şi de ce stai ascuns aici? 

Rome ridică din umerii lati. 

- N-am chei în seara asta. 

M-am prefăcut şocată. 

- Domnul jucător-vedetă nu vrea să se amestece cu fanii care îl 
adoră? 

Atitudinea lui se schimbă de la amuzament la enervare, totul 
într-o clipită, şi începu să dezlipească eticheta de pe sticla de bere. 

- Hai, că n-a durat mult. Cine ţi-a zis cine sunt? 

— Lexi şi Cass. 

- Cine? 

- Colegele mele de cameră. Mi-au zis după ce noi... hm... după 
ce ne-am, ştii tu... 

— Sărutat? zise el brusc, fără pic de jenă. 

Mi-am fixat privirea asupra podelei din gresie roşie. 

- Hm... da. 

— Şi ce au zis de mine? 

- Că eşti Rome Prince, extraordinarul coordonator de atac 
pentru echipa Crimson Wave, că eşti Prinţul William al fotbalului 
universitar, bla-bla... 

Fl încetă să rupă eticheta şi-şi acoperi gura cu dosul mâinii, ca 
să-şi înăbuşe râsul. Am strâns din buze, enervată. 

- Ce? 

- Tide. 

- Echipa se numeşte Crimson Tide. Nu Wave. 

Am ridicat din umeri şi am fluturat mâna, neinteresată de 
rectificarea lui. 

- În fine. 


- Ei bine, ar trebui ca povestea asta să rămână între noi. Aici nu 
merge cu în fine. Aici diferenţele mici înseamnă totul. E vorba de 
viaţă şi de moarte. 

Oftă şi reveni la dezlipit eticheta. Am mai luat câteva guri de bere, 
apoi am zis: 

- Deci te numeşti Romeo, nu? 

Ochii precum cacaua deveniră de gheaţă. 

- Rome. 

Am clătinat din cap, iar sprâncenele parcă îmi dansau. 

- Nu-nu! Te cheamă Romeo. Am fost informată din surse de 
încredere. 

Fl se încruntă la mine, cu chipul rigid. 

- Nimeni nu-mi spune aşa, Mol. 

- La fel cum nici mie nu-mi spune nimeni Mol, am replicat şi am 
făcut ochii mari în faţa neobișnuitei mele îndrăzneli. 

M-am ales cu o privire surprinsă. 

- Touché, Molly...? tărăgănă el cuvintele, așteptând cu un surâs 
în vârful buzelor să-mi spun numele de familie. 

- Molly Shakespeare. 

Rome se aplecă spre mine cu buzele strânse. 

- Poftim? 

- Shakespeare. Molly Shakespeare. 

Enervarea era evidentă în uitătura lui intimidantă. 

- Încerci să pari amuzantă? 

- Nu, Romeo, mă numesc Shakespeare - de când m-am născut. 

El rămase nemișcat o clipă, apoi îşi lăsă capul pe spate, îşi duse 
mâinile la burtă şi izbucni în râs. Tricoul lui roşu sălta ușor, scoțând 
la iveală o linie din abdomenul bronzat și tare. 

— Iar ăsta nu e singurul lucru ciudat legat de numele noastre, l- 
am anunţat agitată. 

— Serios? Nu de alta, dar lucrurile au tot fost ciudate de când ne- 
am întâlnit azi-dimineaţă. Încă nu sunt sigur că înţeleg ce înseamnă 
asia. 

Se încruntă şi clătină din cap. 

- Ei bine, ţine-te bine, prietene, căci al doilea prenume al meu, 
Romeo, este Julieta, am zis repede, bătând cu degetele în masa cu 
blat din sticlă. 

Sticla lui Rome îngheţă în aer, iar limba îi rămase între dinţi. 

- Vorbeşti serios? 

- Da, tatăl meu s-a gândit că ar fi un tribut potrivit adus numelui 
nostru de familie. 

Fl îşi lăsă capul într-o parte, uitându-se la mine cu un aer curios. 

- Foarte potrivit. 

— Da, dar în acelaşi timp cam penibil. 

- Ei bine, Shakespeare, acum şi tu o să te porţi diferit cu mine? 
Acum, când ştii că sunt Romeo „Glonţ“ Prince? 

- Glonţ? 

Am strâmbat din nas, confuză. El se scărpină pe frunte şi zise: 

- Da. E porecla mea de la fotbal. De la braţ mi se trage. 

I-am aruncat o privire goală. 


Rome arătă înspre el însuși. 

- Coordonator de atac... Coordonatorii aruncă mingea la fotbal 
către ceilalţi jucători... Ei controlează jocul. 

- Dacă zici tu, am spus cu un zâmbet şi o ridicare din umeri. 

- La naiba, tu chiar nu ştii nimic despre fotbal, aşa-i? 

Era sincer uluit. Vedeam asta în expresia lui. 

- Nu. Și, fără supărare, nici nu vreau să ştiu. Nu mă interesează. 
Eu şi sportul nu ne potrivim. 

Cu un scârţâit pe podeaua roşie, Rome își mută scaunul în jurul 
mesei ca să fie mai aproape de al meu şi se sprijini într-o mână ca să 
fie cu faţa la mine. 

- Îmi place că nu ştii nimic despre fotbal. Va fi o schimbare să 
vorbesc cu cineva despre alte chestii decât cea mai recentă tactică de 
apărare-lulger sau atac în evantai. 

- Ha? 

- Îmi place că n-ai nici cea mai vagă idee despre ce vorbesc, 
zâmbi el. 

- Mă bucur să fiu de ajutor. 

Rome se întinse după lada cu bere, părând mai relaxat, desfăcu o 
sticlă de marginea mesei şi mi-o înmână, făcând la fel cu sticla lui. 
Îşi întinse picioarele spre mine, iar tălpile lui goale le atinseră pe ale 
mele. 

Doar de la acel contact scurt, m-am simţit de parcă îmi luase tot 
aerul. 

- Şi ia, zi, Shakespeare, care-i treaba cu tine? Înţeleg că ești foarte 
deşteaptă din moment ce faci deja masterul şi eşti de câţiva ani 
asistenta profesoarei Ross. De fapt, cred că eşti ireal de deşteaptă 
dacă te-a adus cu ea până în Alabama. 

M-am foit, nesimţindu-mă deloc în largul meu, și m-am uitat fix 
la blatul mesei. 

- Păi... da. Ceva pe-acolo. 

- Nu-ţi place să vorbeşti despre cât de bună eşti la şcoală, nu? mă 
întrebă el intrigat. 

- Nu prea îmi place. Devine jenant să vorbeşti despre faptul că 
eşti bun la ceva. Cei care îşi doresc genul ăsta de atenţie sunt ciudați. 

- Asta-i ceva ce avem în comun. 

Păru plăcut surprins. Mi-am pus mâna peste a lui și am şoptit: 

- Asta şi numele noastre desprinse din piese din perioada 
elisabetană. 

Fierbinţeala îmi străbătu din nou braţul şi, văzându-mi reacţia, el 
afişă un zâmbet atotştiutor. 

- Și asta. 

- Rome? Rome? L-a văzut cineva pe Rome? Unde s-a dus? 

Shelly. Rome gemu şi-şi puse mâinile în cap. Am băut ce îmi 
rămăsese din bere şi mi-am tras scaunul în spate, nivelul de 
anxietate crescându-mi brusc. Trebuia să plec. Rome ridică iute 
capul, cu o expresie neliniştită. 

— Pleci undeva? 

M-am aplecat peste balcon şi le-am văzut pe Lexi, Cass şi Ally 
stând de vorbă şi râzând pe iarbă. „Ar trebui să fiu cu ele, nu cu 


Rome.“ Shelly se poticnea pe peluză, bănuiesc că în căutarea lui 
Rome. Era praf. 

Am arătat cu degetul înspre curtea din spate. 

- Nu te duci la ea? Din ce se vede, pare cam terminată. 

- Mă duc pe naiba! N-are decât să fie. O să se consoleze cu altul 
la noapte. Îmi trase scaunul la loc şi ordonă: Aşază-ţi fundul înapoi 
pe scaun, Shakespeare, şi mai bea o bere cu cel mai faimos erou 
tragic! Încă nu mă părăseşti. 

Ochii lui Rome cereau ascultare și, în joacă, mi-am dat ochii 
peste cap, luând încă o bere şi aşezându-mă pe scaun. 

- Dacă nu mă opresc curând din băut, eu o să fiu aia care se 
împleticeşte pe peluză. Vrei să încep şi eu să strig după tine? 

Rome îşi linse buza de jos şi, involuntar, i-am repetat gestul. 

- Sună tot mai tentant de la secundă la secundă. 

Nu ştiam ce să spun drept răspuns. Văzându-mi disconfortul, el 
schimbă subiectul, fiind în mod vizibil interesat. 

— Şi te-ai alăturat unei frăţii? 

- Da, iar Ally vrea să mă mut în casa mare. Cu Lexi şi Cass, 
desigur. Nu e chiar genul meu, dar mă străduiesc să îmbrăţişez viaţa 
de facultate. 

Fl zâmbi. 

— Ai vorbit cu Ally? 

- Da. După ce ai plecat din cameră mai devreme... După acel... 
hm... 

— Sărut? 

El fu din nou direct, dar de data asta cu ochii uşor adumbriţi şi 
un ton răguşit, în timp ce atenţia i se abătu din nou asupra gurii 
mele. 

- Păi... da. În fine, Shelly a urlat la mine să plec, iar Ally mi-a 
ținut partea şi practic i-a zis lui Shelly să se care. 

Îşi trecu degetele prin părul de un blond murdar, râzând încet. 

- Nu e chiar cel mai mare fan al lui Shel. Al e de treabă. O să fie o 
prietenă pe care e bine s-o ai pe aici. E verişoara şi prietena mea cea 
mai bună. De aceea am cheia ei de rezervă pentru camera asta, 
pentru momentele când e prea mare nebunia de afară. 

Arătă cu degetul mare peste umăr la grupul de studenți. 

- Pare drăguță. 

— E cea mai tare. El se lăsă pe spate şi-şi duse mâinile la ceafă. Şi, 
zi, Shakespeare, de unde eşti din Anglia? Să nu îndrăzneşti să zici 
Stratford-upon-Avon, că mă internez la nebuni. 

- Nu, nici pe departe. Sunt din Durham, am răspuns chicotind. 

Fl îşi ţuguie buza de jos, concentrându-se. 

- Nu, n-am auzit de el. 

— Ai văzut filmul Billy Elliot? l-am întrebat, încercând să găsesc 
un punct de reper. 

— Filmul despre puştiul care dansa? 

Am rânjit. 

- Da. Sunt exact din același comitat de unde e el în film. 

— Serios? 


Îl vedeam cum încerca să vizualizeze în minte locul. Rânduri şi 
rânduri de case mici, terasate, la stradă, nuanțele de gri şi relativa 
sărăcie în comparaţie cu stilul de viaţă nebunesc de aici. 

Ochii întunecaţi ai lui Rome priviră spre masă. Mi-am pus mâna 
peste a lui, iar el tresări în urma contactului neaşteptat. 

- E în regulă. Ştiu că sunt săracă. Nu trebuie să te simţi prost 
pentru că gândeşti asta. 

- Nu m-am... se bâlbâi el, îşi întoarse timid mâna pentru ca 
palmele să ni se întâlnească și privi curios interacţiunea. M-am 
străduit să îmi ţin emoţiile în frâu. 

- Ba da, asta pândeai. E în regulă. Ştiu că locul de unde mă trag 
nu este tocmai de lux, dar tot sunt mândră. E locul unde am crescut 
şi îl iubesc indiferent de reputaţia sa, cu toate că nu am mai fost 
acolo de ani buni. 

- Familia ta e tot acolo? 

Familia. Am simţit drept în inimă durerea ascuţită pe care mi-o 
provoca acel cuvânt şi am tuşit ca să-mi maschez panica. M-am 
rugat în gând la entitatea atotputernică să mă lase să o îngrop adânc 
la loc înainte să îmi pierd controlul de faţă cu Rome. Mâna lui îmi 
atinse spatele, iar anxietatea începu să bată în retragere, dând înapoi 
în fața forţei gestului de susținere. 

- Eşti bine? Te-ai albit toată, zise Rome, aplecându-se în faţă şi 
mângâindu-mă pe spate cu o atingere şi mai fermă. 

Mi-am împreunat mâinile ca să opresc ultimele unde ale 
tremuratului şi am ridicat privirea înspre fața lui superbă. 

- Da, mulțumesc, am răspuns, cumva nesigură de motivele 
pentru care panica se domoli în urma gestului lui. 

Privindu-mă îngrijorat şi înclinându-și bărbia, insistă să îi 
răspund la întrebare. Am inspirat adânc ca să capăt puteri. 

- Nu, nu am familie. 

Expresia lui era nepreţuită. Dacă n-ar fi fost atât de tragic totul, 
ar fi lost chiar amuzant. 

- Rahat, eşti orfană? 

- Nu, dar nu mai am rude în viață. Nu sunt sigură că un adult 
poate avea statutul de orfan. 

- Mama ta? 

- A murit când m-a născut. 

— Tatăl tău? 

- A murit când aveam şase ani. 

- Nici bunici, mătuşi sau unchi? 

- O bunică. 

- Şi? 

- A murit când aveam 14 ani. 

- Şi atunci unde... 

— Am crescut cu asistenţi maternali. 

— Şi atât? Eşti pe cont propriu de la... Acum ai 20 de ani, nu-i 
aşa? 

- Da. 

— Deci eşti singură pe lume de şase ani? 


- Eh, m-am dus la facultate și am avut câţiva prieteni acolo, iar 
profesoara Ross m-a luat să fiu asistenta ei din primul an şi a avut 
grijă de mine când a aflat că nu mai aveam familie. Dar da, sunt pe 
cont propriu de multă vreme. A fost greu. 

Se mişcă neintenţionat spre mine, ca şi cum aş fi fost forţa 
gravitaţiei şi îl atrăgeam spre pământ. Cumva, era dulce. Era plăcut 
că îi păsa și era ciudat de reconfortant să las garda jos în faţa cuiva 
după ani de tăcere. Și nu era vorba de oricine, era plăcut să fie 
tocmai el. Băiatul rău al facultăţii. M-am felicitat. Numai eu aş fi 
lăsat garda jos pentru tipul care frângea inimi ca să se amuze. 

Mi-am trecut mâna peste braţul lui. 

- Nu vreau să fiu nepoliticoasă, dar conversaţia asta mă cam 
deprimă, Rome. Moartea şi Budweiser n-ar trebui să se combine 
niciodată. 

El încuviinţă tăcut, iar tăcerea tensionată umplu din nou spaţiul 
dintre noi. Însă mâna îi rămăsese pe spatele meu şi m-am mişcat 
subtil sub atingerea lui, ca să măresc presiunea. 

- Deci tu şi Shelly? 

- Bună schimbare de subiect! 

- Păi trebuia să existe un motiv pentru care s-a supărat așa de 
tare din cauza sărutului nostru. Chiar dacă era strict pentru 
ceremonia de iniţiere. 

- Suntem... într-o chestie complicată, răspunse el ezitant. 

- Asta sună a subteriugiu, dacă mi-a fost dat să aud vreunul. 

- Nu, nu-i aşa. Mă hăituieşte din clasa a şasea. Familiile noastre 
fac presiuni să ne logodim. Stii tu, ca să-şi protejeze investiţiile, ca 
banii firmei să rămână în familie. Taţii noştri sunt parteneri de 
afaceri. La naiba, nici măcar nu o plac! Este un mare ghimpe în 
coastă, 

- Dar o vei face? La logodnă mă refer. Mă surprinde că te-ai aşeza 
la casa ta cu cineva pe care nu-l vrei. Sau să te așezi la casa ta în 
general, dacă e să dau crezare zvonurilor. 

Rome oltă lung, liniar. 

- Ale naibii zvonuri! Uite ce e, fetele pur şi simplu se aruncă pe 
mine. Când mi se oferă, eu iau. De ce naiba n-aş face-o? N-am 
iubită, n-am avut niciodată. Sexul mă ajută să mă calmez, să nu mai 
fiu aşa de nervos tot timpul şi arată lumii că în mod clar nu sunt cu 
Shelly. N-o să-mi cer scuze pentru asta. Pur şi simplu, îmi place să 
mi-o trag și niciodată cu aceeaşi fată. 

Sunt sigură că am rămas cu gura căscată în faţa cuvintelor lui 
dure. Dar se părea că el ignora complet reacția mea şocată. 

- Părinţii mei au planul gata făcut. Se aşteaptă să termin 
facultatea, să mă însor cu Shelly, să preiau afacerea familiei şi să 
trăiesc afurisitul de vis american. 

- Deci nu vrei să joci fotbal în liga profesionistă? Am auzit că eşti 
destinat unei cariere măreţe. 

Faţa i se lumină. 

- Da, vreau să joc. E ceea ce iubesc. Pentru mine, totul e la fel de 
natural ca respiraţia — tensiunea, camaraderia, urletele mulțimii în 
ziua meciului, pasa perfectă pentru eseu. Părinţii nu mă susţin. Ei 


doar... La naiba, n-are importanţă. Doar că detest ca ai mei să-mi 
dicteze viaţa, asta-i tot. 

— Atunci fă ceea ce îți doreşti! Dă-i încolo pe toţi ceilalţi! 

Capul lui Rome se ridică, iar buzele îi schiţară un zâmbet lipsit 
de speranţă. 

- Uşor de zis, greu de făcut. 

- Nu-ţi poţi trăi viața pentru alţii, Rome. Trebuie să faci lucruri 
pe care le doreşti, să îți atingi visurile în orice fel doresti să o faci. 
Dacă tu eşti fericit, atunci cu siguranţă și părinţii tăi vor fi, iar dacă 
nu o vor face, o să le treacă în timp. Nu fi cu cineva care îţi displace, 
cum e Shelly. Fii cu o fată căreia nu îi poţi rezista, pe care o vrei cu 
adevărat mai mult decât pe oricare alta. Cineva cu care să comunici. 

- Ca tine, Mol...? O fată ca tine? 

- Nici măcar nu mă cunoşti, am şoptit cu ochii mari, în timp ce, 
inconştient, el se trăgea spre mine. 

Îşi ridică mâna, iar degetul arătător îmi alunecă uşor pe gât în 
jos, făcându-mă să tremur. 

- Romeo a privit-o o singură dată pe Julieta și soarta i-a fost 
pecetluită. Poate că sunt precum tizul meu, iar tu eşti precum tiza ta. 

Mâna i se lăsă pe genunchiul meu și urcă pe coapsa dezgolită, iar 
limba aceea roz i se plimbă peste buza de jos. Dacă ne-am fi înclinat 
amândoi doar un pic... Puteam să... 

Clanţa de la ușa lui Ally începu să se miște brusc şi strigăte 
ascuţite ne întrerupseră momentul. 

- Rome? Rome? Deschide! Știu că eşti înăuntru! 

Shelly din nou. 

- La naiba! zbieră Romeo, ridicându-se în picioare ca să-şi 
arunce sticla goală în coşul de gunoi. 

M-am ridicat brusc, cu furia pulsându-mi în vene din cauza 
intreruperii. 

- Fata asta! am pufnit, ţinându-mă de balustrada balconului în 
timp ce mă calmam. 

Rome mă urmărea cu mare atenţie şi îmi studia reacţia din 
celălalt capăt al balconului. Îşi încleștă pumnii, privindu-ne unul pe 
celălalt cu dorință nedisimulată. 

- Trebuie să plec, Rome, am zis încet, închizând ochii ca să mă 
reechilibrez. 

Romeo stătea vizavi de mine şi nu făcea decât să mă privească 
tăcut. Nu-mi dădeam seama ce gândea, iar lipsa lui de reacţie mă 
înfuria, 

- Te las cu ea. Probabil e cel mai bine aşa, am zis, de data asta 
mai cu convingere. 

El oftă şi-şi duse mâinile la ceafă. 

- Mol... 

Se opri din orice ar fi vrut să îmi spună și am considerat că era 
semnalul meu de plecare. Cam asta fusese marea poveste cu Romeo 
care o dorea pe idioata de Julieta! Când am trecut pe lângă el, mă 
apucă de mână, trăgându-mă înapoi la pieptul lui. M-am izbit cu 
putere de muşchii lui, iar contactul mă lăsă fără aer. Romeo îmi 
dădu o șuviţă de păr pe după ureche. 


- Mi-a plăcut să vorbesc cu tine, Shakespeare. A fost diferit... 

Arăta la fel de uluit pe cât mă simţeam eu, spaţiul dintre 
sprâncene micşorându-se în timp ce-mi apucă lateralul togii, 
trăgându-mă şi mai aproape de trupul lui tare. Am oftat. 

- Şi mie mi-a plăcut, Romeo. Dar scurta noastră conversaţie 
trebuie să se încheie. Îmi imaginez că oricum este mai bine așa. 

Mi-am desprins braţele din strânsoarea lui și am deschis ușa, 
îndoită. Shelly se năpusti înăuntru, beată, ignorând complet faptul 
că eram chiar într-o parte, şi se aruncă în braţele lui Rome, 
încolăcindu-şi picioarele în jurul taliei lui. 

- Te vreau, Rome! Trage-mi-o chiar acum şi chiar aici! 

M-am retras. Shelly îşi lipi buzele de ale lui şi începu să-şi frece 
şoldurile de şlițul lui. Romeo gemu surprins, apucând-o de braţe. 
Am rămas nemişcată preţ de ce-mi păru o eternitate şi, plină de 
furie pură, i-am lăsat să îşi vadă de treabă. Eram atât de furioasă. Să 
flirteze atâta cu mine şi apoi să reguleze o fată practic sub privirea 
mea! Am dedus că reputaţia de afemeiat era binemeritată în 
definitiv. Ar fi trebuit să mă ducă mintea mai mult decât să cred 
prosteşte că simţisem o conexiune atât de rapidă şi de ciudată cu 
cineva ca el. Cass şi Lexi mă avertizaseră şi fusesem o fraieră că 
lăsasem garda jos, cu toate că păruse atât de natural să fac asta cu el. 

M-am întors la prietenele mele şi m-am prăbuşit pe banca din 
lemn, văzând-o pe Cass cuibărită în braţele tipului masiv de mai 
devreme. 

- Şi cine-i domnişoara asta drăguță de aici? Aveţi un copac din 
care pică femei mişto şi eu nu ştiam? întrebă el uitându-se în jur cu 
un aer dramatic, făcându-mă să râd şi smulgându-mă din dispoziţia 
furtunoasă. 

- Eu sunt Molly. Tu? 

Îl plăcusem din prima clipă: mare, drăgăstos, cu obraji 
strălucitori şi îmbujoraţi. 

- Sunt Jimmy-Don Smith, scumpo. Bucuros de cunoştinţă! 

Îşi duse degetele la pălăria de cowboy şi se întoarse să o sărute pe 
gât pe Cass, care chicotea de mama focului. 

Ally mă trase lângă ea. 

- Unde naiba ai fost? 

- Am fost cu Rome la tine în cameră. A folosit cheia de rezervă. 

Ea își lovi palma de a mea, ochii i se făcură mari şi un zâmbet alb 
strălucitor îi lumină fața. 

- Şi? 

- Calmează-te, nu s-a întâmplat nimic. Doar am stat de vorbă şi 
am băut nişte beri, am răspuns repede, vrând s-o fac să vorbească 
mai încet. 

— Te-a sărutat din nou? 

Aproape că sări în scaun. 

Am clătinat neîncrezătoare din cap. 

- Nu. M-a sărutat doar pentru inițiere, Ally. 

- Nu cred... 

Am ridicat mâna, întrerupând-o. 


- Shelly l-a găsit la tine în cameră. Sunt amândoi acolo chiar 
acum. După cum arătau lucrurile când am plecat, ai face bine să 
schimbi aşternuturile mai târziu. 

Ea îşi lăsă capul pe masă. 

— Ce? De ce-ar face asta din nou după atâţia ani? Am crezut că... 

Mă privi scurt, dintr-o parte. 

— Ce? Ce ai crezut? 

Se uită lung la mine, muşcându-şi buza, apoi doar clătină din 
cap. 

- Nimic, e limpede că m-am înşelat. 

M-am uitat în altă direcţie şi am văzut-o pe Lexi arătându-i unei 
fete un salt înapoi. 

— Mai vrei ceva de băut? mă întrebă Ally cu un oftat dezamăgit. 

- Sigur, am răspuns. 

Puteam la fel de bine să mă bucur de acea seară, încercând să nu 
mă gândesc la faptul că Prinţul William de Alabama i-o trăgea 
domnişoarei  Majoreta  Atotputernică în dormitorul roşu şi 
somptuos al noii mele prietene. 


CAPITOLUL 4 


- Fii clară şi concisă, vorbeşte din diafragmă, nu din gât. Ah, şi 
inspiră adânc. Cunoști bine subiectul, așa că o să fie bine. 

Am încuviințat din cap în timp ce profesoara Ross mă informa 
cu privire la seminarul pe care urma să îl conduc. Fusese ocupată cu 
documentarea pe tema argumentului teleologic pentru publicaţia 
academică la care scria, aşa că îmi ceruse să coordonez grupul de 
discuţie din acea zi. 

- Acum, dacă nu mă înşel, echipa de fotbal încă e în deplasare, 
aşa că probabil o să ai la oră doar vreo treisprezece, paisprezece 
studenți. 

Mi-am îndreptat spatele, scăpând de orice încordare. 

- Bine. Cred că suni gata. 

Mi-am adunat notițele într-un teanc în faţa mea și i-am urmărit 
pe furiş pe studenţi intrând în sala de seminar aflată de cealaltă 
parte a holului față de biroul profesoarei. Suzy stătea lângă mine, 
amuzată de purtarea mea. 

— Și? Am auzit că te-ai mutat. 

- Da, m-am alăturat unei frăţii, aşa că eu, Lexi şi Cass am primit 
o cameră acolo. 

Îmi puse o mână pe umăr. 

- Bravo ţie, Molly! Cum arată? E drăguță? 

Am râs scurt. 


- Mai curând uimitoare. Este uriașă - un pat enorm, pereţi de un 
alb strălucitor şi are balcon... Un balcon, fir-ar să fie! 

- Da, chiar aşa? Înseamnă că e foarte diferit de spaţiile de locuit 
de la Oxford. 

- Hm... un pic. M-am întors cu faţa înspre ea. Ţii minte că acum 
doi ani ai luat întreaga clasă într-o excursie în Italia? 

Suzy încuviinţă entuziastă din cap. 

- Îhî. 

- Ei bine, balconul meu arată exact precum cel din Verona pe 
care l-am vizitat, ciudat de asemănător cu cel din casa Julietei. Nu- 
mi vine să cred că lumea trăieşte chiar aşa la facultate! E o nebunie 
absolută. Dar acum sunt oficial pe buget de avarie, asta e limpede. 

Suzy răse, punându-și mâinile fragile pe umerii mei. 

- Bucură-te de experienţă, fata mea! Meriţi. 

M-am îndreptat către aparatul de aer condiţionat și l-am setat la 
o temperatură un pic mai rece, înainte să mă topesc. Micul birou 
părea un cuptor. Soarele încă ardea de parcă făcea găuri în pământ, 
prin urmare purtam pantaloni scurţi din blugi şi o bluză din pânză 
albă, cu mâneci scurte. Ba chiar îmi înlocuisem încălțările Crocs 
portocalii preferate cu o pereche albă, ca să se asorteze cu ţinuta în 
ansamblu şi poate ca să o enervez pe Shelly măcar un pic cu stilul 
meu vestimentar aparent excentric. Părul, ca de obicei, era ridicat 
într-un coc neglijent, iar ochelarii îmi stăteau nemişcaţi, la locul lor. 

Am verificat din nou sala de seminar şi nu după multă vreme 
scaunele se ocupară aproape în totalitate. Shelly intră împreună cu 
grupul ei de piţipoance şi, în mod surprinzător, Rome apăru la o 
secundă după grup, stând de vorbă cu Ally. Am înjurat în sinea 
mea - pare-se că echipa se întorsese. De parcă a coordona un 
seminar nu era îndeajuns de intimidant, să gestionez sentimentele 
legate de Romeo avea să-mi afecteze serios emoţiile. 

Am privit prin uşa crăpată a biroului cum intră în încăpere, iar 
privirea lui căută instantaneu banca mea de asistent, situată în faţa 
clasei. Când a văzut că era goală, umerii i se lăsară şi capul i se plecă. 
Asta păru doar să mă înfurie. De ce ar fi părut aşa de trist din 
pricina absenței mele din moment ce fata pe care o ignorase pentru 
mine stătea în ultimul rând, anticipându-i cu nerăbdare venirea şi 
atenţia? Mi-am spus că trebuia să mă concentrez asupra prelegerii şi 
să ignor faptul că el era acolo. 

Mi-am luat teancul de notițe și am ieşit din biroul profesoarei, 
intrând în sala de curs, iar Rome își mişcă rapid capul înspre mine 
când observă. Purta clasicii blugi şi un tricou negru, fără mâneci, 
părul îi era ciululit şi la fel de sexy ca de obicei, iar un zâmbet discret 
îi apăru pe chip când îşi dădu seama că apărusem. 

Trecu pe lângă mine şi îşi ridică bărbia, luând act de prezenţa 
mea cu un scurt „Shakespeare“, apoi urcă treptele şi îşi ocupă locul 
obişnuit. Shelly încercă să îl ia de mână, dar el se smuci din 
strânsoarea ei cu o privire dură, iar ea îşi încrucișă braţele la piept şi 
își ţuguie buzele. Am schițat un zâmbet văzând scena, dar m-am 
adunat, iar profesoara Ross intră în încăpere şi, cu un semn din 
mână, mă încuraţă să încep. 


M-am dus la pupitru şi am tras adânc aer în piept. 

- Bună tuturor! Profesoara Ross mi-a cerut să conduc azi 
seminarul despre introducere în utilitarism, iar în următoarele lecţii 
voi face scurte prezentări cu privire la principalele argumente, 
înainte de a analiza unele exemple pentru a le discuta. M-am dus la 
biroul din margine şi mi-am pus teancul de notițe. Ştiam 
argumentele pe dinafară. În termeni simpli, ideea utilitarismului 
este teoria conform căreia acţiunile unui individ sunt bazate pe 
faptul că noi, ca ființe umane, căutăm în mod activ plăcerea când 
luăm decizii. De aceea, acest argument este considerat de către etici 
drept abordarea hedonistă - facem lucruri ca să ne simţim bine, 
suntem conduşi de căutarea plăcerii. Jeremy Bentham a propus 
teoria că oamenii operează pe baza principiului plăcere-durere - de 
exemplu, căutăm plăcerea și evităm cu orice preț durerea. M-am 
uitat la studenţi ca să mă asigur că erau atenţi. Mergea bine. 
Bentham credea că acest principiu poate fi adaptat societăţii ca 
întreg şi că ar funcţiona mai bine dacă ar fi operat asupra unui 
sistem care urmăreşte cel mai mare beneficiu pentru cel mai mare 
număr de oameni. Acest lucru este evident în multe sectoare ale 
societăţii, dar un bun exemplu este felul în care votăm în societăţile 
democratice. Votul majorităţii este în beneficiul celor mai mulți 
oameni. Astfel, majoritatea membrilor societăţii sunt fericiţi - de 
exemplu, resimt plăcere față de rezultat, iar societatea devine mai 
eficientă. 

Am auzit o tuse, iar cineva se foi zgomotos în scaun. Ochii mi se 
îndreptară înspre sursa deranjului şi l-am văzut pe Rome 
aplecându-se înainte, concentrat asupra mea, cu bărbia rezemată de 
mâinile împreunate. Contorul meu intern de enervare ticăia la 
maximum, dar m-am adunat şi am reluat ideea, încercând să îl 
ignor. 

- Unde rămăsesem? Ah, da. Azi vom discuta despre conceptul 
principiului plăcere-durere şi vom dezbate dacă oamenii chiar 
funcţionează astfel. Eu, una, tind să fiu de acord într-o mare măsură 
cu această teorie... 

- Chiar aşa? 

Am ridicat brusc capul şi i-am văzut pe toţi cei din sală cu ochii 
la Rome. Am dedus din reacţia lor că nu obișnuia să ia cuvântul la 
cursuri. 

- Poftim? 

Îşi roti creionul între degete, fixându-mă cu o expresie plină de 
sine. 

- Îmi exprimam surprinderea că în mare măsură eşti de acord cu 
Bentham. 

Simţeam că obrajii începeau să-mi ardă din cauza agitaţiei. 

- Atunci răspunsul meu este da. Ai auzit bine. 

- Aha! mă expedie el şi muşcă creionul, direcţionându-şi atenţia 
spre Ally, care îi dăduse un cot în coaste şi-i făcea semne să înceteze. 

M-am enervat şi mai tare. Gesturile lipsite de politeţe avuseseră 
dintotdeauna acest efect asupra mea. Am încercat să menţin o 


atitudine profesionistă - mereu încerc —, dar ceva în mine începea să 
cedeze. Romeo Prince chiar mă călca pe nervi şi o făcea din plin. 

- Cum adică „Aha“, Romeo? am întrebat, ştiind că îl provocam 
folosindu-i prenumele din acte. 

Privirea lui se înăspri şi scoase creionul, ţinându-l în mână. 

- Cred doar că e nebunesc de idealist să gândeşti în aşa fel, 
Shakespeare, iar pentru cineva cu presupusul tău nivel intelectual, e 
de mirare că ţi-a ieşit aşa ceva pe gură. 

Maxilarul mi se încleştă involuntar. Am continuat să îmi explic 
argumentele, când el vorbi din nou. 

- De fapt, uită-te la analogia cu votul pe care ai făcut-o: cel mai 
mare beneficiu pentru cei mai mulți oameni. Ai menţionat că e con- 
siderat bun pentru societate, căci cei mai mulți oameni vor fi 
încântați de rezultat, dar tot ce văd eu sunt hibe. Dacă majoritatea 
celor care votează sunt oameni răi sau au intenţii rele, iar 
minoritatea e formată din oameni nevinovaţi, cei buni nu sunt puși 
în pericol din cauza faptului că sunt depăşiţi numeric? Dacă 
persoana pe care ai votat-o are planuri ascunse şi nu mai respectă ce 
a spus că va face? Hitler, de exemplu. A fost ales prin vot democratic 
şi, pentru o vreme, a fost ce trebuia pentru majoritatea oamenilor 
care trăiau în sărăcie, fătă vreo speranţă concretă. Dar hai să ne 
amintim cum s-a încheiat totul... Zic doar că, deşi sună bine în 
teorie, în practică nu prea se potriveşte, nu? 

Am crezut că putea să apară oricând un ghem de ierburi 
rostogolii de vânt, atât de liniște era în sală. Rome părea mai mult 
decât mulţumit de mica lui izbucnire și am simţit că mi se zbârlise 
părul pe ceafă. Instinctiv, m-am dus înspre şirul de scări, ca să mă 
asigur că mă vedea când îmi începeam tirada. Planul de a mă ridica 
deasupra comentariului său nesimţit zburase pe fereastră. 

Am ridicat un deget. 

- Mai întâi, fă-mi onoarea de a mă lăsa să termin înainte să mă 
întrerupi grosolan. Cu ce sunt de acord e ideea că indivizii trăiesc, în 
multe situaţii, pentru plăcere, nu pentru durere, măcar în cea mai 
mare măsură. Sigur ai fi de acord cu asta, domnule Vai-Ce- 
Fantastic-Coordonator-De-Atac. Nu iei majoritatea deciziilor pe 
baza ilustrei tale cariere fotbalistice, un lucru care îţi provoacă 
plăcere? 

Capetele studenţilor se mişcau dintr-o parte în cealaltă de parcă 
ar fi urmărit un meci de tenis unde regulile fuseseră abandonate. 

— Ai dreptate, dar o fac şi pentru spectatori, pentru coechipieri. Ei 
găsesc o sursă de bucurie în fotbal, spre deosebire de alţii. 

- Asta ce înseamnă? 

- Înseamnă că în Alabama, Shakespeare, fotbalul este plăcerea 
supremă - să îl joci, să îl urmăreşti, să antrenezi. Faptul că mă 
antrenez şi, în consecinţă, succesul meu sunt atât în beneficiul meu, 
cât şi în al altora. Tu pari singura căreia nu-i place. 

- Atunci ai demonstrat că am dreptate. În Alabama, cel mai mare 
bine pentru cel mai mare număr de oameni este fotbalul, căci aduce 
plăcere majorităţii populaţiei, am replicat ţanţoşă. 

El îşi trecu palma peste bărbia sculptată şi nebărbierită. 


- În cazul ăsta e posibil să ai dreptate, dar nu e mereu atât de 
simplu. 

Mi-am încrucișat braţele la piept, nerăbdătoare să aud răspunsul. 

- Continuă! 

— Te referi la faptul că indivizii fac lucruri pentru plăcere, iar ca să 
evite durerea, fac lucruri care le displac? 

Am încuviinţat din cap. 

- Da. 

- Dar mulţi indivizi fac lucruri care le provoacă durere sau 
neplăcere ca să răspundă dorințelor altora. 

Am presupus că se referea la relaţia lui ciudată cu Shelly, care se 
încrunta la dezbaterea noastră. 

- Oh, nu sunt convinsă că sunt mereu așa de dureroase — să faci 
anumite lucruri sau anumite acte pe care le vor ceilalți, la asta mă 
refer. 

Rome îşi tinu creionul între mâini şi şuieră printre dinţii strânşi. 

— Fii clară până la capăt, Shakespeare! Unde baţi? 

Părea că nu mă mai puteam opri, odată pornită. Furia faţă de el 
pe care o simţeam de câteva zile ţâşni din mine. 

- Hai să ne referim la sex, de exemplu. Unul dintre cei doi care 
iau parte la act poate că şi-l dorește mai mult, iar cealaltă persoană 
poate că este de-a dreptul indiferentă în această privinţă, dar până la 
urmă cedează şi totuşi acceptă ca să o facă fericită pe prima 
persoană. Totuşi — şi aici e ironia - cel nefericit tot îşi găseşte 
eliberarea sexuală, așa că, până la urmă, nu experimentează deloc 
neplăcerea. Nu? am întrebat adresându-mă fix lui. 

Creionul i se rupse în mâini. 

- Sau, de pildă, cum e când o persoană decide că ar fi o idee bună 
să sărute altă persoană datorită unei ciudate și inexplicabile forțe de 
atracție dintre ele, dar apoi, privind retrospectiv, decide că a fost o 
greşeală afurisită. Sau când vorbesc despre lucruri personale pentru 
prima dată în viaţă cu cineva diferit, gândind: „Poate chiar aş putea 
să am încredere în această persoană ca să-i arăt eul meu autentic?“ 
Doar ca să-şi dea seama că a fost stupid ce a făcut şi nu ar fi trebuit 
să se întâmple asta. Cimentând ideea că oamenii sunt o dezamăgire, 
ca de obicei. 

El aruncă pe jos bucăţile din creion şi își trecu agresiv degetele 
prin păr. Murmure în surdină se împrăștiară în încăpere. 

Privirile ni se întâlniră şi amândoi respiram greu din cauza 
încărcăturii emoţionale a dezbaterii noastre, nici unul neștiind ce să 
facă în continuare. Noutatea unei asemenea emoţii brute era o 
senzație pe care nici unul dintre noi nu o mai experimentase. 

Profesoara Ross ne întrerupse tuşind. M-am întors înspre ceasul 
de pe perete şi am observat că seminarul aproape că se terminase. 

- La următorul seminar ne vom uita pe notițele personale ale lui 
Bentham. Lectura obligatorie este în descrierea cursului. Ora s-a 
terminat. 

M-am grăbit să mă întorc la birou, în zona mea de siguranţă, 
luptându-mă cu un val brusc de greață. Eram mai confuză decât 


prima oară când îl citisem prima dată pe Friedrich Nietzsche în 
original în germană. 

Profesoara Ross veni la mine, făcându-şi vânt cu mâna. 

- Ei bine, Molly, a fost altceva. Nu prea a avut legătură cu 
subiectul pe care trebuia să îl acoperim, a fost absolut nepotrivit, dar 
cu siguranţă a fost interesant să vă urmăresc dându-vă replica. E 
ceva despre care vrei să vorbeşti? Atmosfera provocată de ardoarea 
voastră a fost electrică precum o furtună de vară. 

- Nu, nu vreau să vorbesc. 

Mi-am luat cărţile în braţe. 

- Scuze, o să-mi iau lucrurile și mă duc la bibliotecă. Am de 
învăţat. Trebuie să predau o lucrare. 

Ea îşi ţuguie buzele. 

- Bine, dar ştii unde mă găseşti dacă ai nevoie de mine. 

l-am evitat privirea. 

- Mulţumesc. 

Uşurată că acum sala era goală, am ieşit. Am trecut în viteză de 
ușă, iar Rome îmi sări în faţă, punându-se în calea mea până în 
punctul în care împărțeam acelaşi aer. 

- Ce naiba a fost asta? zise el clocotind. 

- Ai fost grosolan, l-am acuzat, asigurându-mă că eram singuri. 

Și chiar eram. 

- Eu dezbăteam. Asta se face la filosofie. Tu ai făcut ca totul să 
devină personal. 

— Şi tu la fel! 

Ne-am privit lung - o confruntare a voinţelor —, iar fiorii mi se 
împrăştiau prin întreg corpul mai ceva decât un incendiu de 
vegetaţie. 

Rome cedă primul. 

- De ce ai adus vorba de seara trecută? Am vorbit cu tine având 
încredere. i-am spus lucruri pe care nu le-am mai spus vreunei 
persoane în viaţă, iar tu mi le-ai aruncat în faţă în public, la curs? 
Ți-am oferii încrederea mea, iar tu ai făcut-o praf la cursul tău 
pentru a-ţi scoate în evidenţă afurisita de inteligenţă? 

Am izbucnit în hohote. 

- Aiurea! Încredere! Toată universitatea ştie că te foloseşti de fete 
pentru sex, lucru care, sincer, îmi provoacă greață. Din ce am văzul 
seara trecută cu ea, acelaşi lucru l-ai făcut și atunci, după ce mi-ai 
mărturisit că nu îţi place de ea după ce te-ai conectat aşa de profund 
cu mine. Unde-i moralitatea? N-ai putut rezista în fața picioarelor ei 
desiăcuie, să înţeleg? 

El scoase un râset lipsit de amuzament şi se apropie şi mai mult. 
Eu n-am dat înapoi, lăsând impresia de încredere. 

Mă trase într-un colţ întunecat și izolat. 

- Ce-ţi pasă cu cine mi-o trag? Ce importanţă are pentru tine? 

L-am privit lung, rămânând tăcută preţ de câteva secunde, după 
care am şuierat: 

- N-are deloc importanţă pentru mine. 

Fl rânji furios şi lovi cu palma peretele deasupra mea. 

- Minţi! 


Am simțit că stomacul îmi luă foc de animozitate şi mi-am 
încleştat pumnii peste cărți. 

- Nu mint. Pentru mine n-are importanţă cu ţine ţi-o tragi, așa 
cum ai formulat extrem de grăitor. 

Rome îşi apropie faţa cu încă nişte centimetri. 

- Rahat! Nu te cred. 

I-am împins pieptul cu o mână; el nici nu se clinti. 

- Am zis că nu te cred! Zi-mi de ce naiba îţi pasă! Și nu mă minţi, 
la naiba! tună el din nou. 

Îmi blocase complet calea şi am scos un geamăt de exasperare. 

- Bine! Îmi pasă pentru că m-ai sărutat! M-ai sărutat de parcă nu 
aveam de ales, la naiba! Nu-mi place să fiu doar o jucărie nouă după 
ce am avut încredere în tine. Nu fac asta niciodată şi acum îmi 
amintesc exact de ce! 

Pieptul lui tare se frecă dureros de al meu, iar buzele i se 
întredeschiseră, lăsând să iasă explozii controlate de răsuilare 
fierbinte. 

- Află că nu i-am tras-o. Ba chiar i-am spus clar că am terminat- 
o definitiv cu ea. Ce mi-ai spus mai devreme legat de a-mi trăi 
propria viaţă avea noimă. M-ai atins la coarda sensibilă. Tu m-ai... 
impresionat! Și înţelege că nu eşti jucăria nimănui, Shakespeare. 
Poate că regulez în stânga şi-n dreapta, dar n-aş face-o în stânga şi-n 
dreapta ta. 

Am deschis gura ca să spun ceva, dar îşi apăsă arătătorul de 
buzele mele, cu ochii mijiţi în semn de avertisment. 

- Ai curaj, Shakespeare, să-mi vorbeşti așa. Eu nu tolerez asta din 
partea nimănui. Pe aici, oamenii ştiu cum să mă abordeze. Lumea 
are bunul-simţ să lase lucrurile cum sunt. 

I-am dat mâna laoparte, mijind ochii. 

- Mă ameninţi? 

Fl zâmbi sumbru şi nu mă puteam hotărî dacă voiam să-l poc- 
nesc sau să-mi las trupul în voia lui şi să văd ce urma. 

- Nu ameninţ, Shakespeare, ordon. Tu şi gura asta a ta mă incită 
foarte tare. Dar sunt mai interesat să te învăţ să ţi-o ţii închisă. 

Inima îmi zvâcni, iar fierbinţeala mi se împrăştie între coapse. 
M-am opus din răsputeri propriilor reacţii trădătoare. 

- Păstrează-ţi vorbele astea pentru momentele când i-o tragi din 
nou lui Shelly. 

- Ţi-am spus naibii că n-am atins-o! 

— Ea spune altceva. 

- Nu-mi pasă ce spune. Am crezut că ești diferită, Mol. De ce să 
faci atâta tam-tam despre Shelly sau fotbal după ce ţi-am vorbit 
despre lucrurile prin care trec? 

Părea sincer dezamăgit de mine. Vinovăţia şi îndoiala mi se 
strecurară în piept şi mi-am frecat tâmplele care îmi bubuiau. 

— Uite ce e, sunt pur și simplu într-o dispoziţie de rahat. N-ar fi 
trebuii să te atac așa şi îmi cer scuze că ţi-am trădat încrederea. A 
fost lipsit de eleganţă din partea mea. Eram supărată pe tine, şi asta 
de câteva zile. Nu ştiu cum să fiu în preajma ta... Mă derutezi. 


Am tăcut din nou amândoi. Romeo continua să se uite în jos, 
spre mine, de parcă ar fi fost pe cale să mă rupă în două cu mâinile 
goale, ținându-mă în continuare la colț cu trupul lui masiv. Am 
încercat să îl ocolesc, dar m-a apucat de braţ cu mâna lui mare. 

- Unde naiba crezi că te duci? 

Am expirat lent. 

- Plec. Am terminat cu povestea asta... Cu orice naiba a fost 
chestia asta care s-a întâmplat. 

Am încercat a doua oară să trec pe lângă el, când mârâi: 

- Mă înnebuneşti, Shakespeare! 

Îşi petrecu mâna liberă pe după ceafa mea şi mă trase în faţă până 
când buzele lui îşi găsiră ţinta pe care o căutau, adică pe ale mele. 
Nu era tandru, atent sau amabil. Îşi lua ceea ce voia, fără să se 
gândească la mine, şi îmi plăcea la nebunie, îmi plăcea că prelua în 
totalitate controlul şi îmi stăpânea trupul. Am lăsat cărţile să cadă pe 
podea cu tot cu urma de inhibiţie ce-mi rămăsese, iar mâinile mele 
n-au mai putut face altceva decât să se agaţe de tricoul lui şi să se 
țină bine. 

Cu un geamăt, mă răsuci în braţe, izbindu-mă cu spatele de 
cimentul dur, lăsându-mă să îi simt excitaţia lipită de pântecul meu. 
Limba lui se luptă cu a mea, iar el îmi scoase la suprafaţă toată 
dorinţa latentă cu fiecare biciuire umedă. 

Cu un oftat exasperat, el ne făcu să ne desprindem, pielea lui 
bronzată arzând la atingere. 

- La naiba, Mol, de ce nu pot să mi te scot din cap? Numai la tine 
mă gândesc, la naiba, şi nu ştiu cum să reacţionez. 

- Chiar aşa? am zis cu vocea gâtuită. 

- În fiecare minut. Din fiecare zi. 

Rome făcu un pas înapoi, oferindu-mi spaţiul de care aveam aşa 
mare nevoie în prezenţa lui sufocantă. Trebuia să plec. Nu puteam 
gândi limpede. M-am aplecat să-mi adun cărţile de pe jos, iar când 
m-am ridicat, Rome stătea cu mâinile la ceafă, iar în ochii întunecaţi 
i se citea o dorinţă greu de stăpânit. 

Îşi linse buza de jos atât de încet că mi-am dorit mai mult ca 
orice să fi fost eu bucata aceea de carne. 

- Nu ştiu ce să fac cu tine. Mă răscoleşte şi nu-mi place. N-am 
fost niciodată aşa cu vreo fată. Îşi lăsă capul într-o parte, gândindu- 
se. Dar cred că tu nu eşti o fată oarecare. Am gândit asta din clipa în 
care te-am văzut agitată pe hol în prima zi de curs. Doamne, nu simt 
decât gustul tău de când ne-am sărutat la afurisita de iniţiere! 

Flacăra întunecată ce-i alimenta ochii deja negri ca noaptea 
aproape că mă făcea să scâncesc de dorinţă. 

Aşa că am făcut ce fac cel mai bine când trebuie să înfrunt o 
problemă. 

Am fugit. 

- Trebuie să ajung la bibliotecă. 

Am plecat ca o furtună, bolborosind agitată, şi m-am năpustit 
spre ieşire. Tremuram şi eram confuză, mânioasă, dar incredibil de 
excitată. Eram îngrijorată de aparenta plăcere pe care mi-o provoca 


stilul lui invaziv. Pe lângă tot ce se întâmplase între noi, asta mă 
deranja cel mai tare. 

Când am deschis uşile şi am dat de aerul proaspăt, am riscat 
aruncând o privire în urmă. 

Mare greşeală. 

Romeo stătea în mijlocul holului, urmărindu-mă cu braţele 
încordate încrucişate. 

— E departe de a se fi terminat, Shakespeare, departe al naibii de a 
se fi terminat! 

Am intrat iar în panică din cauza valului instantaneu de dorinţă 
care se forma în mine și am grăbit pasul, hotărâtă să las baltă 
biblioteca şi să mă duc direct acasă. Eram pe punctul de a mă 
prăbuși şi aveam nevoie de sanctuarul camerei mele. 

Nu se culcase cu Shelly. Se gândea doar la mine şi n-am putut să 
nu simt o undă de fericire invadându-mi inima pentru prima dată 
după mulţi ani. 


CAPITOLUL 5 


Zăceam trează de patru ore, uitându-mă cum dansau pe tavan 
umbrele pinilor. Era a cincea noapte la rând. Eram nedormită, 
frustrată şi atât de confuză, încât nu puteam gândi limpede, nu 
puteam dormi și, sincer, nu puteam funcţiona. Cauza de bază: 
Romeo „Glonţ“ Prince. 

Din nou fusese plecat toată săptămâna în Arkansas cu echipa, iar 
asta imediat după mica noastră interacțiune de pe hol, lăsându-mă 
complet în aer în legătură cu situaţia noastră. Nu ajutase nici faptul 
că văzusem poze cu alţi membri ai echipei sărutându-se cu fete prin 
cluburi dubioase şi de la petreceri de după meci, poze care fuseseră 
postate pe Facebook ca să le vadă toată lumea, iar când m-am gândit 
că și Rome putea face acelaşi lucru, mi s-a făcut rău fizic. 

Renunţând la somn, mi-am dat deoparte cuvertura şi m-am dus 
la baie, intrând sub duş și lăsând apa caldă să mă trezească. 

Nu funcţionă. 

Mi-am sprijinit capul de faianţa rece, oitând. Nu ştiam ce aveam 
să fac când urma să-l văd din nou. Ally îmi spusese că echipa urma 
să se întoarcă în acea zi, aşa că hotărâsem să mă ascund în singurul 
loc pe care un sportiv-vedetă cu siguranță nu îl frecventa: biblioteca. 

În treizeci de minute eram îmbrăcată, îmi luasem cărţile şi 
traversam peluza, absorbind lumina dimineţii. Ora şapte dimineaţa 
era momentul perfect în care să mă plimb pe aleea principală, 
mărginită de copaci; era izolată şi îmi dădea ocazia să gândesc, să 
mă relaxez, să îmi încarc bateriile. 


Eram pe la jumătatea drumului, când sunetul unei dispute 
aprinse îmi atrase atenţia. La început, tot ce am remarcat au fost un 
Bentley parcat şi un tip înalt, mai în vârstă, care stătea în dreptul 
mașinii argintii. 

Era chiar în faţa lui Romeo şi țipa la el. 

M-am dat deoparte în spatele unui copac mare şi am urmărit 
cearta de la adăpostul ascunzătorii. Vedeam că Romeo era furios, cu 
pumnii strânşi şi cu o poziţie a corpului care transmitea mânie. 
Bărbatul mai în vârstă purta un costum închis la culoare şi dădea 
nervos din mâini, chiar în dreptul feţei lui Romeo, şi striga şiruri de 
înjurături oribile şi jignitoare. Se lăsă în faţă, trase pumnul înapoi şi 
am văzut cum Rome încasă o lovitură zdravănă în obraz, iar capul i 
se dădu pe spate din cauza forţei loviturii. Nu se ferise, ci stătuse pe 
loc, încasând deliberat lovitura puternică. 

- Dumnezeule! am şoptit pentru mine. 

Am privit disperată în jur, în căutare de ajutor, dar eram doar eu 
şi ei. Înainte să am prilejul să fug şi să chem paza, bărbatul în 
costum sări în Bentley și demară cu scârțâit de roţi, iar eu am 
urmărit cum un Romeo năucit se duse spre un copac foarte mare şi 
începu să îi tragă pumni iar şi iar, scoțând icnete puternice şi 
prăbuşindu-se apoi la pământ, cu capul în mâini. M-am rezemat de 
scoarța tare a copacului, încercând să îmi dau seama exact la ce 
asistasem. 

M-am gândit ce să fac. Romeo tocmai fusese lovit, atacat. 
Trăgând cu ochiul de după stejarul uriaş, m-am uitat preţ de câteva 
minute la silueta lui deznădăjduită, o splendoare sudistă sângerândă 
şi suferindă. Mă durea inima şi, până să îmi dau seama, picioarele 
mele deja se îndreptau spre locul izolat unde se afla el. 

Nu mă auzise apropiindu-mă şi m-am lăsat pe vine în faţa lui, 
murdărindu-mi salopeta de vară, fără mâneci, în noroiul uscat. Am 
scos în tăcere din geanta mea maro, tip poștaş, o sticlă cu apă şi 
vechea mea batistă roz. Când a auzit foiala, Rome a ridicat privirea 
cu sângele curgându-i din gură şi dinţii perfect albi pierduţi în 
lichidul stacojiu. 

- Romeo, Dumnezeule... am şoptit, încercând să-mi stăpânesc 
lacrimile. 

El nu spunea nimic, doar se uita la mine amuţit. Am desfăcut 
capacul sticlei de apă Evian şi i-am ridicat mâna murdară către 
mine; avea degetele aspre şi aproape inerte. Am turnat apa, curăţând 
tăieturile, tăieturi adânci pline de pământ și de așchii de lemn. I-am 
tamponat cu batista pielea rănită. El nici nu tresări. 

- Doare? l-am întrebat încet. 

FI clătină din cap. Când mâna îi fu curată, m-am lăsat în faţă 
până când am ajuns să îngenunchez între picioarele lui ghemuite. 
Am ridicat ezitant batista spre gura lui şi i-am şters sângele, 
descoperind o rană deschisă în colţul frumoasei lui buze de sus. Am 
presat, iar privirea mi s-a îndreptat spre a lui. Ochii lui căprui îi 
pătrunseră pe ai mei prin bariera ochelarilor, iar la suprafaţă am 
văzut o scânteiere de luptă şi dezolare. 

Când buzele nu îi mai sângerară, i-am dat sticla cu apă. 


— Clăteşte-ţi gura, Rome! Sângele ăla n-are cum să aibă gust bun. 

El luă sticla mecanic, făcând tot ce-i spuneam. M-am lăsat pe jos 
lângă el în praf, împărțind spătarul improvizat al trunchiului de 
copac. N-am zis un cuvânt. Nu voiam să risc şi să înrăutăţesc 
lucrurile. Doar că nu voiam să fie singur. 

La un moment dat, postura sa rigidă se mai relaxă, iar el privi 
lung în zare. Nu mai puteam îndura tristeţea şi, văzându-l că avea 
nevoie de consolare, m-am întins şi i-am luat mâna teafără într-a 
mea. El îşi întoarse capul înspre degetele noastre împletite şi îşi dădu 
încet umărul şi mai aproape. Ştiam că aveam probleme nerezolvate, 
mai ales după ce o fi fost ce se întâmplase pe hol, însă acum nu mă 
puteam gândi decât cum să-l susțin oricum ar fi avut nevoie de 
mine, 

Într-un sfârșit, după ceea ce păru o eternitate, Romeo vorbi: 

- Bună, Mol. 

- Bună şi ţie. 

— Cât ai apucat să vezi? 

Mi-am lăsat capul pe umărul lui, remarcându-i uşoara 
intensificare a respirației. 

- Suficient. 

El îşi lăsă capul pe spate, rezemându-l de trunchiul copacului, cu 
ochii închiși strâns. 

— Cine era bărbatul din Bentley? 

— Tatăl meu. 

Am ridicat capul, absolut uluită. 

— Tatăl tău? 

Îşi lăsă iar capul să cadă, evitând contactul vizual. Nu eram 
sigură dacă din cauza jenei sau a unei tristeţi extreme. Tăcerea se 
aşternu din nou. 

— Eşti bine? 

E] se tensionă şi-şi întoarse capul înspre mine, cu o expresie 
chinuită în privire. 

- Nu. 

— Vrei să vorbeşti despre asta? 

El clătină ferm din cap. 

- Te loveşte des? 

El răspunse ridicând din umeri. 

- Nu prea mai apucă. Îl supărase ceva ce am făcut. M-a sunat ca 
să ne întâlnim şi, mă rog, restul ai văzut. 

M-am tras mai în faţă şi ca să-l privesc în ochi. 

— Ce era așa de grav ca să te lovească în halul ăsta? 

- Banii, dezamăgirea, faptul că nu sunt un fiu care-şi face datoria. 
Chestiile obişnuite. Dar până acum nu mersese niciodată aşa de 
departe în public. Nu l-am văzut niciodată aşa de supărat. 

- Dar eşti fiul lui! Cum îndrăzneşte să se poarte aşa cu tine? Ce 
naiba ai făcut ca să meriţi să fii pocnit? 

Gura lui închisă garanta că nu avea să spună nimic drept 
răspuns. Îmi dădeam seama că nu urma să vorbească; avea buzele 
strânse în semn de refuz. l-am luat din nou mâna, iar el mi-o 
strânse, asigurându-se că nu mă puteam desprinde. 


Părea atât de pierdut, exteriorul lui de obicei dur era frânt în 
două scoţându-i la iveală vulnerabilitatea. Trebuia să schimb 
subiectul şi, încet-încet, să închid rana. 

- Cum a fost meciul din Arkansas? 

O slabă undă de uşurare îi apăru pe chip la noua turnură pe care 
o dădusem conversaţiei. 

- Am câştigat. Dar fără ajutorul meu. 

— Ai avut un meci slab? 

EI îşi linse buza, pipăind rana proaspătă, apoi luă de pe jos o 
crenguţă şi o rupse în pumnul încleștat. 

- Un rahat de meci de coşmar. 

- Haide, eşti şi tu om! 

- Niciodată n-am avut un început de sezon aşa de slab. E ultimul 
meu an de facultate, anul în care intru în selecţia naţională, și totul 
se duce naibii de râpă. 

- De ce merge aşa de rău? 

- Pentru că nu îmi iese nici măcar o singură pasă. Îmi 
dezamăgesc echipa şi fanii. Ai mei nu cedează în privința lui 
Shelly — tocmai ai văzut insistența tatălui meu pe tema asia. Shelly e 
şi mai insistentă ca de obicei, iar eu mă lupt să scap de ea. Am 
mintea vraiște, nu pot să dorm sau să-mi menţin concentrarea, iar 
gândul la o anumită englezoaică mă ţine treaz noapte de noapte. 
Noapte de noapte afurisită. Îmi bântuie visele. 

Îşi trecu mâinile noastre împreunate peste obrazul neras şi peste 
bărbie. 

- Mda, ştiu cum e, am şoptit, privind cum vârfurile degetelor 
mele îi atingeau ușor gura şi simţindu-mă complet fără aer în urma 
mărturisirii lui. 

- Cât am fost plecat, m-am gândit nonstop la ultima noastră 
întâlnire. 

Vocea lui Rome era aproape şoptită, de parcă ar fi mărturisit 
comiterea unui păcat capital. Părea emoţionat - şi nu era o stare în 
care să-l mai fi văzut până atunci. Probabil că a-i plăcea cu adevărat 
o fată îi deschidea o cu totul altă lume regelui sexului fără nici o 
însemnătate. 

- Da. Şi eu la fel. E cu totul altceva să am capul plin de un 
anumit tip mişto din Alabama şi nu de Dante, Descartes sau Kant. 

Mă lovi în joacă cu genunchii, iar o undă de amuzament îi sclipi 
în ochii fără viaţă. 

- Crezi că sunt mişto? 

Am roșii şi l-am lovit la rândul meu. 

- Eşti acceptabil. 

Privindu-mă pe sub genele lungi, el schiţă un zâmbet. 

— Şi unde te duceai dimineaţa la ora asta când l-ai văzut pe tipul 
ăsta mişto luând bătaie? 

- Rome... 

— Răspunde la afurisita de întrebare, Shakespeare! 

Am clătinat din cap. Romeo cel dur începea să se trezească din 
adormire. 


- La bibliotecă. Trebuie să iau niște notițe pentru profesoara 
Ross. Are un birou acolo şi pot lucra fără să fiu deranjată. Am văzut 
ce se întâmpla între tine și tatăl tău şi m-am gândit că tu aveai mai 
mare nevoie de mine pe moment decât mediul academic. 

Mă bătu pe picior şi mă ridică în picioare, în timp ce mâinile ne 
erau în continuare prinse în strânsoare. 

— Să mergem. 

- Unde? 

- La bibliotecă. O să te ajut. Nu putem dezamăgi lumea 
academică, nu? 

- Romeo... Eşti sigur că nu vrei să mergi acasă ori să faci altceva? 
Am putea să stăm mai mult de vorbă, dacă vrei. Orice ai nevoie. 

Fl îşi pierdu tonul jovial şi insistă: 

- Nu. O să mergem la bibliotecă şi o să te ajut cu lucrarea. 

Nu glumea. Mai avea puţin şi exploda, iar eu vedeam asta, 
vedeam agresivitatea latentă care aștepta cu nerăbdare, la suprafaţă, 
ocazia să se năpustească afară. Avea nevoie să i se distragă atenţia şi 
m-am gândit că era mai bine să-l iau cu mine ca să-l salvez pe vreun 
biet student de o întâlnire cu pumnul lui Romeo când avea să îşi iasă 
din fire. 

- O să mă ajuţi pe mine la filosofie? 

Buzele i se ţuguiară, cu o expresie iritată. 

- Hei, doar pentru că sunt sportiv nu înseamnă că sunt şi prost. 
Mă cuprinse cu braţele pe după umeri, din spate. Află că sunt as la 
cursul ăsta. Aș putea chiar să te învăţ una-alta. 

Se îndepărtă şi duse un deget spre obraz, prefăcându-se că era 
adâncit în gânduri. 

- De pildă, Immanuel Kant era un neica-nimeni care foarte rar 
era stabil pe pinteni. 

Un zâmbet uriaș îmi înflori pe faţă şi am izbucnit în râs, cântând: 

- Heidegger, Heidegger era un beţiv șmecher care, se spunea, 
gândea de pe sub mese. 

Se plimbă prin faţa mea, cu un aer de profesor la lecţie. 

- Aristotel, Aristotel avea mereu sticla cu el, iar Hobbes, nu e de 
joacă, iubea câte-o cinzeacă. 

Se înclină în joacă în faţa mea, ca să continui. 

- lar Rene Descartes era de băutură spart. Beau, deci exist. 

Am dus mâna la gură ca să-mi maschez chicotitul, simţindu-mă 
uşoară şi în dispoziţie de flirt, iar Rome, cu un zâmbet uimitor, 
ridică mâna ca să batem palma. Am bătut-o zdravăn. 

- Deci îţi place Monty Python? l-am întrebat încântată. 

- Păi nu poți să studiezi filosofia şi să nu fii la curent cu Cântecul 
filosofilor al lui Bruce. 

- De acord, dar n-aş fi zis că eşti genul care gustă comedia 
britanică. 

El pufni. 

- E vorba de Python! Era atât de simplu. Deci hai să mergem! Te- 
am surprins o dată cu cunoștințele mele din filosofie. Sunt destul de 
sigur că o pot face din nou. 

Am fluturat nepăsătoare din mână. 


- Mă rog, ai 21 de ani. Eu încă am doar 20 şi deja fac masterul. 
Mă îndoiesc că ai ce mă învăţa, vedeto! E zona mea de competenţă. 

Într-o clipită, Rome mă trase la pieptul lui şi-mi prinse între 
dinți lobul urechii. 

- Poate că nu filosofie, dar sunt sigur, la naiba, că te pot învăţa 
alte chestii, Mol, care sunt în zona mea de competenţă. 

- Şi care-i aceea? l-am întrebat cu răsuflarea tăiată. 

Fl îşi apăsă buzele și le plimbă pe gâtul meu, unde pulsul mi se 
simţea violent. 

- Una mult mai plăcută decât munca. 

Am îngheţat, iar el porni în faţa mea, trăgându-mă să ţin pasul 
cu al lui. 

- Hai, creier uriaș, hai să facem muncă de documentare și să-ți 
scoatem din canal mintea asta murdară! 


Romeo rămase cu mine la bibliotecă mai multe ore, ajutându-mă 
să iau notițe și să caut contraargumente pentru lucrare. Ca să îi dau 
Cezarului ce-i al Cezarului, pot spune că era un bun cunoscător al 
temei. Părea diferit când ne-am despărţit, cumva mai lipsit de griji, 
şi eu mă simţeam la fel. Compania lui mă liniştea şi, cu toate că 
putea fi tăios şi uneori un pic înspăimântător, am descoperit că îmi 
plăcea. Dar, din nefericire, asta însemna că iarăşi mă gândeam 
constant la el. 

Trebuia să mă duc la bibliotecă din nou a doua zi, iar când am 
ajuns, l-am găsit pe Romeo cu picioarele pe birou, cu mâinile la 
ceafă şi un zâmbet pe chip. 

- Era şi timpul, Shakespeare. Am scris o teză afurisită 
aşteptându-te. 

- Ce cauţi aici? l-am întrebat cu un zâmbet radios, bucuroasă că 
buza îi părea mai puţin umflată, iar degetele îi erau bandajate. 

Îşi dădu picioarele jos de pe birou şi se ridică în picioare în faţa 
mea. 

- Sunt aici ca să acord asistenţă asistentei. Pune-mă la treabă! 
Sunt dornic să fiu pe plac. 

Mi-am pus cărţile pe masă şi mâinile în şolduri. 

— Ai de gând să-mi spui cum ai intrat aici, unde era încuiat? 

Rome ridică jucăuş din umeri. 

- Am o admiratoare secretă în persoana bibliotecarei. Mi-a 
deschis după ce i-am zis câteva vorbe dulci. 

- Domnişoara Rose? Are 90 de ani pe un picior! 

- E ca o fiară la pândă, zise el, prefăcându-se că îl treceau fiorii. 

N-am putut decât să râd. 

- Hm... Şi de ce, Romeo, vrei să mă ajuţi iar să iau notițe? 

Îşi pierdu zâmbetul jucăuş, iar aceeași undă de vulnerabilitate pe 
care i-o văzusem pe chip cu o zi în urmă îi înnegură din nou 
frumoasele trăsături, aşa că îşi încrucişă braţele la piept, defensiv. 

- Nu mă vrei aici? Dacă îţi stau în drum, plec. Nu vreau să fiu 
unde nu sunt dorit. 

M-am îndreptat spre el şi i-am prins în palme chipul încruntat. 


- Hei, nu am spus asta. Doar sunt şocată că vrei să fii aici cu 
mine. E plăcut să fiu cu tine în orice calitate. 

EI își înclină capul şi depuse un sărut chiar în palma mea. 

- Şi mie îmi place să fiu cu tine, Mol. Mă simt bine când sunt cu 
tine. În plus, îţi sunt dator pentru ce ai făcut ieri pentru mine. 

- Nu-mi ești dator cu nimic. 

Degetul lui îmi mângâie obrazul şi aproape că am căzut din 
picioare. 

- Rămân aici cu tine. 

— Păi, şi cursurile tale? 

- Rămân aici cu tine. Devin cam dependent. 

Am înghiţit în sec. 

- Dependent? 

- Corect. De tine şi de felul cum mă faci să mă simt. 

Am roşii şi am început să-mi fac de lucru cu breteaua de la 
geantă. 

— Bine, hm... atunci hai să trecem la treabă! 

Fl salută milităreşte şi se aşeză de partea cealaltă a mesei, cu un 
rânjet uriaş şi mulţumit de sine. 

Un oftat lung şi dramatic se auzi din spatele meu, făcându-mă să 
tresar violent. 

— Avem nevoie de o pauză, ordonă Romeo, apărând pe ușă cu 
două cafele mari în mână şi o expresie dezaprobatoare pe chip. 

Cum nici măcar nu observasem că plecase, nu puteam să nu fiu 
de acord că era mare nevoie de o pauză. M-am lăsat pe spate în 
scaun și mi-am frecat ochii obosiţi. 

- De cât timp suntem aici? 

Fl se lăsă pe scaun şi împinse peste birou cafeaua mea şi o pungă 
maro cu un covrig cu cremă de brânză. 

— De vreo şase ore. 

Am făcut ochii mari. 

- Ah, la naiba! 

- Da, la naiba! 

Am luat o gură de cafea, am închis ochii şi am gemut de plăcere 
în timp ce efectul cunoscut al cofeinei energizante mi se prelingea 
prin vene precum opiul. După un scârţâit de scaun pe linoleumul de 
pe podeaua, l-am auzit pe Romeo sărind şi înjurând. Am deschis 
ochii şi l-am văzut curăţându-şi de cafea tricoul gri şi ud. 

- Eşti bine? 

Fl încuviinţă scurt din cap. 

- Doar... să nu mai faci zgomote din astea în preajma mea, Mol. 

M-am foit când i-am observat expresia mocnită cu care îmi 
privea pieptul urcând şi coborând drept reacţie la cuvintele lui. Se 
aşeză la loc pe scaun şi am mâncat într-o liniște tensionată, în care 
aerul aproape că trosnea. Romeo se întinse. 

— Ar trebui să fii aproape gata cu treaba. N-am văzut pe nimeni să 
tragă aşa din tare pentru ceva. N-am nici o îndoială că vei fi o profă 
dată naibii. 

Am ridicat din umeri. 

- Îmi place foarte mult să învăţ. Îmi distrage atenţia. 


El înclină capul, întrebând: 

- Îţi distrage atenţia de la ce? 

- De la a mă gândi la alte chestii. 

- Cum ar fi? 

Am început să mă joc cu pixul, activând şi reactivând 
mecanismul. 

— Lucruri rele, lucruri neplăcute... Lucruri din trecutul meu. 

Mâna lui o cuprinse pe a mea. 

- Deci învățatul face pentru tine ce faci tu pentru mine? 

Am înghiţit cu noduri, neştiind cum să răspund la o asemenea 
întrebare. 

- E adevărat. Îmi faci ceva, Mol. 

-F Ce? Tu... 

Mi-am ferit privirea, uitându-mă spre masă, şi l-am auzit 
chicotind din pricina roşeţii care mă cuprinsese. Apoi am rupt o 
bucată de covrig şi am aruncat-o spre pieptul lui. O ridică de pe 
tricou şi o băgă în gură, ridicând din sprâncene. N-am putut să îmi 
stăpânesc chicotitul. 

- Şi cum te simţi azi? l-am întrebat când atmosfera apăsătoare se 
detensionă. 

- Mai bine. Tipa asta drăguță m-a ajutat să trec peste nişte 
rahaturi din viaţa personală. 

- Ce tipă? Cum arată? l-am tachinat. 

El se prefăcu picat pe gânduri. 

- Brunetă, accent senzual, genul de bibliotecară cu ochelari, al 
naibii de sexy. 

Mi se strânse stomacul. 

- Aha. Serios acum, eşti bine? 

El încetă să zâmbească şi răspunse încet: 

- O să fiu. Iau fiecare zi aşa cum vine. 

L-am lăsat cu gândurile lui şi am sorbit din cappuccino, 
recitindu-mi notițele. Curând am fost distrasă, căci Rome se ridică 
încet de pe scaun şi veni spre mine, cu pleoapele lăsate şi buzele uşor 
întredeschise. Am strâns marginile scaunului când el puse o mână 
pe raftul de cărți din spatele meu şi pe cealaltă pe birou, blocându- 
mă acolo, şi începu să se aplece uşor. Am închis ochii când gura lui 
se opri în dreptul gurii mele. 

- Romeo, ce... 

Limba lui începu să-mi lingă uşor colțul gurii. 

Am rămas nemişcată. 

- Îţi rămăsese spumă pe buze. 

Vocea îi era răgușită şi tensionată. 

M-am dezumflat. 

- Oh, eu... 

Se năpusti înapoi, îmi prinse capul în mâini şi-şi zdrobi buzele de 
ale mele. Am depus armele şi am gemut când mă înşfăcă de păr, 
lăsându-mi capul pe spate ca să plonjeze mai adânc, masându-mi pe 
îndelete gura. 

După câteva secunde, se retrase. 


- Ce a fost asta? am murmurat, privindu-l adânc în ochii 
sălbatici şi ştergându-mi umezeala de pe buze. 

Îşi lipi fruntea de a mea şi şopti: 

- Pur şi simplu, am vrut să te sărut. Se lăsă în genunchi ca să fim 
la acelaşi nivel, iar mâinile îi desenau cercuri pe coapsele mele. Vino 
la meciul meu de la sfârşitul săptămânii! 

— Am de învăţat, am răspuns automat. 

Expresia lui de dezamăgire mă împunse în inimă. 

- Sunt doar câteva ore, Mol. 

- Ştiu, dar sunt plătită să fiu asistenta profesoarei şi mă mândresc 
că fac totul la timp. Am nevoie de salariu ca să supraviețuiesc, 
Rome. Costă mult să locuiesc în casa frăției. O să fiu aici sâmbătă, 
când e meciul. 

Oftă zgomotos, lăsându-şi umerii să cadă. 

- Bine. Nu-mi place, la naiba, dar înţeleg. 

I-am prins în palmă obrazul rotund și bronzat. 

- Nu fi dezamăgit, te rog! Doar că nu am nici o legătură cu 
sportul. Nu ştiu absolut nimic despre fotbalul american sau despre 
coordonatorii de atac, ţii minte? 

Fl se rezemă de palma mea și spuse: 

- Aud ce-mi spui, Mol. Oricum nimeni nu vine să mă susţină. 
Dar nu-i nimic nou în asta. 

- Romeo... 

Fl se ridică în picioare, scărpinându-se în cap. 

— Am antrenament şi trebuie să plec. 

Am întins mâna şi mi-am trecut-o peste degetele lui încordate. 

- Mai stau aici câteva ore. Dar ne vedem mai încolo, da? 

Mă simţeam groaznic pentru că îl dezamăgisem. Mă descurcasem 
așa bine după ziua de ieri - îl făcusem mai fericit. lar acum ne 
întorceam de unde am plecat. 

Rome se aplecă şi îmi căută privirea, apoi se întoarse brusc şi ieși, 
lăsându-mă în scaun, complet blocată. 

În următoarele două ore, m-am holbai la imperiecţiunile mesei 
din stejar, întrebându-mă iar şi iar ce mama naibii se petrecea între 
mine şi Romeo „Glonţ“ Prince. 

În timp ce-mi adunam lucrurile, îmi atrase atenţia un bilet 
strecurat pe sub uşă. 


Te rog, vino la meci! 
Te vreau acolo. 
Romeo al tău 


Romeo al meu? 


Ei, bine... Rahat! 


CAPITOLUL 6 


- Ah, haide, Rome! Concentrează-te la joc! 

Ally era în picioare, fluturând din mâini împreună cu Cass şi 
toate celelalte persoane de pe stadionul de 100 000 de locuri - mă, 
rog, toate persoanele în afară de mine. Literalmente nu aveam nici o 
idee ce naiba se petrecea. 

Luasem decizia să mă duc la meci. Ally avea un bilet în plus şi 
încercase să mă convingă încă de la începutul sezonului să îl 
folosesc, dar mereu refuzasem. Dar de data asta nu-mi putusem 
şterge din minte expresia rănită de pe chipul lui Romeo când îi 
spusesem că nu aveam să vin la meci, aşa că cedasem şi mă trezisem 
aşezată în tribună să văd pentru prima oară un meci al echipei Tide. 

Din cauza biletului. 

Devenisem romantica fără speranţă, aşa cum nu crezusem că 
aveam să devin vreodată, iar vorbele lui dulci mă convinseseră. 

- Rome! Ce mama naibii? Aaah! ţipă din nou Ally. 

Eram aşezate în zona rezervată studenţilor de pe stadionul 
Bryant-Denny şi urmăream meciul dintre Tide şi echipa 
Universităţii Auburn - era derbyul local, echipele fiind cele mai 
mari rivale, şi se părea că Rome nu făcea un meci grozav în al treilea 
meci din sezon, fiind departe de obişnuita lui formă perfectă. M-am 
uitat spre ecranul uriaş şi am văzut un prim-plan cu el desfăcându- 
şi bareta de la cască şi înjurând ca un marinar, dând cu pumnul în 
pământ şi îmbrâncindu-i pe ceilalți jucători care îi ieşeau în cale, 
evident nemulţumit de ceea ce se întâmplase mai devreme, orice ar 
fi fost asta. 

Stilul de băiat rău pe care-l afişa pe teren era extrem de sexy, iar 
în combinaţie cu felul în care echipamentul îi scotea în evidenţă 
forma fizică impresionantă, ei bine, ar fi trebuit să fie ilegal. 

Ally își ţinea capul în mâini, uitându-se printre degete, cu 
disperarea imprimată pe chip. Cass — care tocmai dăduse iama în al 
treilea crenvurşti în aluat — clătina dezamăgită din cap. 

Majoretele îşi începură acrobaţiile. M-am uitat la Lexi cum dădea 
din picioare încântată. Reuşise cu brio să prindă lotul de majorete cu 
saltul pe spate şi roata triplă cu aterizare în sfoară. Era o gotică 
fericită. 

Am profitat de acele momente ca să scrutez împrejurimile. 
Stadionul care găzduia meciurile de pe teren propriu ale echipei 
Crimson Tide era imens. Atmosfera era electrizantă și mi-am dat 
seama rapid de ce Rome era atât de cunoscut în campus şi chiar în 
întreg statul Alabama. 

În clipa în care ieşi în alergare din tunel, chipul lui şi datele 
statistice apărură pe ecranul uriaş de la peluză. Iar când el şi echipa 
lui ieşiră pe teren, mulțimea de 100 000 de voci strigă la unison 
„Hai, Tide!“ din toţi rărunchii, însoţită de trompete urlătoare şi tobe 
bubuitoare. Nu semăna cu nimic din ce văzusem vreodată. 

De fiecare dată când Rome lansa mingea, fanii își ţineau 
răsuilarea, aproape rugându-se. Din nefericire, până în acel 
moment, nu reuşise nici o pasă de succes. Cass îmi spunea că asta 
era foarte rău. 


Înapoi pe teren, Rome își îndrepta statura furioasă către banca de 
rezerve, unde antrenorul începu să strige la el, lovind cu mâna într-o 
planşetă ca să-și argumenteze punctul de vedere. M-a cuprins un 
impuls brusc să sar de pe scaun şi să-l îmbrâncesc pe acel bărbat din 
fața lui. 

M-am întors spre Ally. 

- De ce e certat? Ce mare lucru? A ratat câteva pase. Chiar e aşa 
de rău? 

- Da, e așa de rău pentru că Rome nu-şi poate permite să rateze 
la toate meciurile astea, Mol. E în ultimul an și e considerat cel mai 
bun coordonator de atac din ţară - sigur va fi primul la selecţia 
națională. Toate privirile sunt aţintite asupra lui. Mai mult, dacă 
anul ăsta Tide ajunge iar în finala Campionatului Naţional, avem 
nevoie ca el să fie la 110% din potenţial. Acum joacă la vreo 20% din 
nivelul lui. Nu l-am văzut niciodată aşa. Pur şi simplu, nu înţeleg. 

Părea nedumerită. 

Mulțimea începu să strige din nou, iar când m-am uitat înspre 
gazon, Rome alerga înapoi pe teren, potrivindu-şi casca. 

Ca de obicei, soarele strălucea în Tuscaloosa, iar stadionul plin- 
ochi şi cu acoperişul deschis devenea mult prea fierbinte. Eram 
îmbrăcată într-o rochie albă scurtă din in, fără mâneci, și purtam 
una dintre perechile de cizme de cowboy ale lui Ally - erau din piele 
de vițel maro, înalte până la jumătatea gambei - pe care mi le dăduse 
cadou spunând „Aleluia, vii şi tu la un meci!.. Îmi spusese fără 
ocolişuri că trebuia să mă adaptez locului şi să adopt o atitudine 
înfiptă, de sudistă. Onorasem ocazia folosind şi un machiaj discret şi 
descoperisem că îmi plăcea imaginea rurală pe care mi-o creasem. 

- Mă duc să-mi iau o cola zero. Mai vrea cineva ceva? am 
întrebat strigând peste urletele şi scandările din jur, îndepărtând cu 
mâna un ţânțar, având nevoie de un răgaz de la căldura intensă de 
pe stadion. 

Ally clătină din cap, prea absorbită de meci, iar Cass se căută în 
buzunar şi scoase o bancnotă de douăzeci de dolari. 

- O pungă mare de chipsuri şi o bere aromatizată fără alcool, 
scumpo. 

Am luat banii şi mi-am croit drum în paralel cu terenul către 
punctele de vânzare din interiorul arenei. Abia făcusem vreo zece 
paşi când mii de capete începură să se întoarcă încet, urmându-mi 
direcţia. Înainte să apuc măcar să ghicesc motivul, mingea ateriză în 
public, iar doi bărbaţi începură să se certe pentru ea. Confruntarea îi 
făcu să ajungă fix în calea mea și am fost lovită în nas de un cot 
rătăcit, iar impactul mă făcu să cad în fund. Pentru a complimenta 
lovitura, mulțimea scoase un oftat colectiv, iar cei de la bază veniră 
şi îi preluară pe cei doi bărbaţi. 

Mâinile mi s-au dus instinctiv la nas, care mă durea un pic, dar 
era intact şi, din ce-mi dădeam seama, nu sângera. Cu totul alta era 
situaţia ochelarilor mei, care mi se dezintegrară în mâini. Am 
încercat să prind bucăţile, iar oamenii veniră repede spre mine, 
întrebând dacă eram teafără. Am auzit un bărbat strigând că era 


medic şi care se aplecă lângă mine, trecându-și mâinile peste faţa 
mea. 

- Cred că impactul mingii mi-a rupt ochelarii, am spus, 
acceptând ajutorul oferit de medicul cu chelie ghemuit lângă mine, 
ca să mă pot ridica. 

În timp ce mă ridicam în picioare, mulţimea a început să aplaude 
şi mi-am ţinut ochelarii în dreptul feţei, cu câte jumătate în fiecare 
mână, şi m-am uitat prin stadion, remarcând îngrozită că mica mea 
demonstraţie de neîndemânare fusese transmisă pe ecranul 
stadionului. 

- Prince! Prince! Unde naibii crezi că te duci?! se auzi o voce 
nervoasă de bărbat, iar mica aglomeraţie din jurul meu începu să se 
sparga. 

Am întors capul înspre oamenii care formaseră o cărare şi l-am 
văzut pe Rome alergând spre mine. Expresia lui era de groază pură, 
din ce vedeam prin ochelarii pe care mi-i ţineam în dreptul ochilor. 

- La naiba, Shakespeare! Îmi pare aşa de rău! Eşti bine? mă 
întrebă el cu panică în glas. 

Îşi lăsă casca să cadă şi-mi cuprinse faţa în mâini, căutând cu 
ochii lui mari şi căprui urmele vreunei răni. 

- Rome, sunt bine. Am fost salvată de ochelari. Şi-au riscat viaţa 
ca să-mi salveze nasul. Nu-i nevoie ca tu să îţi ceri scuze. E vina 
celor doi idioţi beţi care au aterizat pe faţa mea, ei sunt dobitocii! 

Am ridicat cele două bucăţi din perechea de ochelari, pierzându- 
mi vederea pentru o clipă, apoi punându-i iar în dreptul ochilor. 
Când am putut să văd din nou, am observat că Rome zâmbea şi 
clătina din cap. 

- Trebuia să fii tu. Dintre toți oamenii de pe stadionul ăsta 
afurisit, nu puteai fi decât tu implicată. Nu mă mai mir; ești mereu 
acolo. Cineva cred că încearcă să-mi spună ceva. 

Am ridicat din umeri. 

- Mă duceam să-mi iau o cola. 

El râse blând. 

- În timpul meciului meu? 

- Păi, sincer, nu înţelegeam ce naiba se întâmpla şi îmi era sete. 

Femeile se aplecau peste balustrade, strigând la Rome. 

- Te iubim, Glonţ! 

- la-mă cu tine acasă, scumpete! 

- Trage-mi-o, numărul 7! 

Zâmbetul îi păli când văzu că atenţia îmi fusese distrasă. Îmi 
prinse bărbia ca să mă concentrez doar asupra lui. 

— Al venit. 

— Am venit, i-am răspuns cu un surâs. 

- De ce te-ai răzgândit? 

- Mi-ai atins coarda sensibilă, l-am tachinat, repetând cuvintele 
pe care mi le spusese în confruntarea noastră încinsă de pe culoar. 

Rome scoase un hohot de râs. 

- Domnişoară? Trebuie să vă ducem la cabinetul medical ca să vă 
consulte — mă tem că aceasta este politica. Vă rog să veniţi cu mine! 


Medicul mă luă de braţ şi încercă să mă conducă de acolo. Rome 
ridică un deget ca să-l oprească o clipă, apoi se aplecă uşor ca să-mi 
întâlnească privirea. 

- Eşti sigură că eşti bine? 

- Sunt în regulă. N-ai un meci de câştigat? Sunt sigură că toţi 
oamenii ăştia n-au venit azi aici ca să ne vadă pe noi stând la poveşti. 

- Da, eram cam prins cu ceva înainte să nimereşti într-o 
încăierare de beţivi. 

Am vrut să-l urmez pe medic când, brusc, Rome se aplecă şi-mi 
plantă pe buze un sărut lung. Era tandru şi blând, diferit de 
interacţiunile noastre frenetice, declanşate subit. 

Ni s-au intersectat privirile preţ de o secundă, apoi Rome alergă 
înapoi pe teren, cu o expresie hotărâtă pe chip. Mulțimea rămase cu 
gura căscată, întrebându-se de ce coordonatorul-vedetă arătase atât 
interes faţă de fata lovită. 

În spaţiul sigur al cabinetului medical, am început să-mi recapăt 
cumpătul când un urlet brusc păru să zguduie stadionul din temelii, 
făcându-mă să sar de pe scaun. 

- Ce s-a întâmplat? am întrebat panicată. 

Medicul se uită la micul televizor din colţ. 

- Sfinte Sisoe! 

- Ce e? 

- Glonţ tocmai a placat un adversar şi a marcat un eseu. 

- Şi eseul e bun? 

El se întoarse şi-mi acordă întreaga lui atenţie, întrebându-se, 
fără doar şi poate, dacă nu suferisem, totuşi, o lovitură la cap. 

- Da, e un lucru foarte bun, mai ales că mai avem un sfert de oră. 
Suntem la egalitate. Avem cincisprezece minute la dispoziţie pentru 
marea V. 

- V? 

- Victorie, răspunse el, oftând exasperat. 

- Da. Am înţeles, am mormâit, luând decizia că era cel mai bine 
să tac din gură. 

Medicul închise televizorul ca să nu ne mai distragă, îşi încheie 
consultaţia şi mă ajută să folosesc un leucoplast alb pentru sportivi 
ca să-mi prind cele două bucăţi de ochelari, reparația încropită fiind 
perfect vizibilă pe puntea nasului meu. Nu era chiar ultimul răcnet 
în materie de modă, dar n-aveam încotro. Cum ar fi spus bunica 
mea, „ce-o fi o fi. 

M-am întors la locul meu ca să aud fluierul final şi urletele de 
extaz în care izbucni mulţimea. Cass şi Ally ţopăiau, iar când mă 
văzură, se năpustiră amândouă în direcţia mea, aproape trântindu- 
mă la pământ. M-am ţinut bine. N-aveam să cad la podea a doua 
oară. 

- Molly! Eşti bine! Am văzut totul pe ecranul cel mare, zise Ally, 
iar ochii ei întunecaţi se făcură mari în timp ce se uita la fața mea. 
Scumpo, ochelarii tăi! 

Se lăsă un pic pe spate şi începu să caute cu fervoare dacă aveam 
vreun semn vizibil. 


- Da, Molls, nu-mi vine să cred că ai luat un cot în faţă - Molly 
Shakespeare, cel mai nou membru al Clubului Bătăuşilor. A fost al 
naibii de amuzant. Cass râse, ţinându-se de burtă de parcă ar fi 
durut-o. Brusc, zâmbetul îi dispăru. Unde sunt chipsurile şi berea 
mea? 

- N-am mai ajuns să le iau, Cass. 

Fa îşi ţuguie buzele şi își încrucișă braţele la piept, dezamăgită. 

- Am câştigat? 

Ally mă cuprinse cu un braţ pe după umeri. 

- Dacă am câştigat? l-am zdrobit, scumpo. După ce te-a sărutat, 
Rome s-a întors pe teren ali om şi a nimerit fiecare pasă, fiecare fază 
de joc. A fost cel mai bun jucător al meciului, la naiba! 

Am făcut ochii mari. 

- Păi asta e bine, nu? Cel mai bun jucător de pe teren? 

- De bine? Scumpo, lumea spune că sărutul vostru i-a dat 
norocul de care avea atâta nevoie. 

Am făcut un pas în spate şi i-am aruncat o privire sceptică. 

- De ce ar fi fost norocos sărutul acela? 

- l-a schimbat complet jocul, la 180 de grade. 

Fa zâmbi şi bătu încântată din palme. Cass mă luă de talie şi mă 
întoarse ca să văd ecranul. 

— Vezi? 

„La naiba!“ 

Tipii care se ocupau de transmisiunea pe ecran avuseseră mult de 
lucru în lipsa mea. Montajul de cadre ce se tot succeda începea cu 
Rome ratând o serie de aruncări. Apoi trecea la cadrele cu mine 
dărâmată de doi idioţi beţi, lovită în plină figură cu cotul şi căzând 
la pământ - totul arăta mai rău decât fusese în realitate. Apoi Rome 
alerga de pe teren, ignorându-și antrenorul și lăsându-și coechipierii 
să se uite lung după el în timp ce se îndepărta de ei, apoi luându-mi 
faţa în mâini și aplecându-se să mă sărute. Ultimul segment arăta 
cele trei eseuri câştigătoare pe care le ratasem pentru că fusesem în 
cabinetul medical. 

Era prea mult. Bătăile inimii mi-o luară la goană într-un ritm 
nebunesc, iar pieptul mi se încorda. Detestam să fiu în centrul 
atenţiei, iar faptul că erau transmise imagini cu mine pentru mii de 
persoane din public era mai mult decât puteam gestiona. Cu sărutul 
lui Romeo la pachet, rezultatul era că devenisem un haos sufocat de 
anxietate. Credeam cu tărie că nu trebuia să se afle toată lumea în 
lumina reflectoarelor; mă puneam prima pe acea listă. 

M-am întors încet înspre teren, unde Rome acorda interviuri și, 
surpriză, Shelly îşi făcu apariţia în cadru alături de el, sărutându-l pe 
obraz şi purtându-se ca o iubită plină de mândrie. 

Mi s-a strâns inima când i-am văzut pe Shelly şi Rome împreună, 
iar un lucru deveni extrem de evident: eram complet depăşită de 
situaţie. 

Fusesem de-a dreptul idioată să vin la meci, să cred că putea ieşi 
ceva cu cineva ca Rome. Era cel mai popular tip din campus, la care 
tânjeau o droaie de fete agresive şi hotărâte, iar eu eram un şoarece 
de bibliotecă, o introvertită dureros de discretă. 


Romeo Prince trebuia să fie cu cineva ca Shelly. Cineva care se 
potrivea perfect în viaţa lui strălucitoare şi plină de presiune. 

M-am întors spre Ally şi Cass, încercând să-mi maschez emoţiile. 

- Fug acasă. Trebuie să-mi văd de învăţat. Ne vedem mai încolo. 

Am părăsit arena înainte ca ele să apuce să protesteze şi am 
încercat iar şi iar să uit senzaţia provocată de buzele superb de moi 
ale lui Romeo lipite de ale mele. 

Şi ca să-l citez pe Romeo: „Uşor de zis, greu de făcut. 


CAPITOLUL 7 


- Molls, mişcă-ţi fundul englezesc şi suculent încoace! Ne 
îmbătăm şi avem nevoie de al patrulea muschetar! 

- Pe bune, Cass, îți spun pentru ultima dată, refuz invitaţia, dar 
mulţumesc oricum. 

Din difuzor s-a auzit o foială puternică şi a trebuit să îndepărtez 
telefonul de ureche. Cass era, în mod evident, deja ameţită de 
blestematul de whisky contrafăcut. 

- Molly? Molly! 

Ally preluase controlul asupra telefonului. 

- Sunt aici, Ally. 

- Sigur nu vii, scumpo? Nu-mi place că eşti singură în cameră, 
iar aici toată lumea se distrează. 

- Serios, Ally, sunt bine. Doar că sunt obosită. 

Urmă o pauză lungă, timp în care puteam auzi trupa Zac Brown 
Band şi zarvă mare în fundal. 

- Bine, scumpo. Ne vedem de dimineaţă, dar, dacă te 
răzgândeşti, sună-mă! 

- Bine, draga mea. Distracţie plăcută! 

Am încheiat convorbirea şi m-am trântit pe pat, trecându-mi 
degetul mare peste ecranul telefonului şi uitându-mă la imaginea de 
fundal reprezentând o floare de lotus roz într-un heleşteu cu ape 
line. 

Odată ajunsă acasă, făcusem duș şi mă schimbasem în vechea 
mea cămaşă de noapte roz, decolorată, refuzând invitaţiile de a lua 
parte la petrecerile la care se sărbătorea marea victorie la fotbal. 

Cass, Lexi şi Ally hotărâseră să se ducă la petrecerea organizată de 
frăția din care făcea parte Rome, aflată chiar peste drum, şi-şi 
folosiseră întreg arsenalul ca să mă convingă să merg cu ele. Aveam 
nevoie să mă îndepărtez de tot ce avea legătură cu Romeo Prince, 
aşa că am găsit scuze ca să nu mă duc. 

Eram suficient de deşteaptă ca să-mi dau seama că mă 
îndrăgosteam de el, iar batalionul de fluturi din stomac, tresăririle 


inimii şi nenumăratele vise erotice care îmi bântuiau somnul 
subliniau asta. 

Timpul pe care îl petrecusem doar cu Romeo în săptămâna ce 
trecuse îmi activase sentimentele şi mai mult şi pur şi simplu nu 
ştiam cum să interpretez ce însemnam unul pentru celălalt. Aşa că 
planul meu - deşi ştiam că nu era tocmai de nivelul CIA - era să evit 
pur şi simplu să fiu în proximitatea imediată a supervedetei echipei 
Tide. 

Planul începea imediat. 

Foindu-mă în pat, mi-am desfăcut părul lung, simţindu-mi 
vârfurile atingându-mi partea inferioară a spatelui, şi am început să 
îmi masez scalpul pentru a-l detensiona după ce toată ziua purtase 
povara masei de cârlionţi, apoi m-am băgat sub cuverturile uşoare, 
mov pal, cu o carte bună. Mi-am luat exemplarul cu colţuri îndoite 
din Jane Eyre şi m-am instalat fericită în atmosfera vechii Anglii a 
domnului Rochester şi m-am pierdut între paginile sale. 

Cam după o oră, eram complet învăluită şi purtată de relaxare 
când am auzit un ciocănit. M-am uitat de jur împrejur în camera 
goală, unde singura lumină provenea de la strălucirea blândă, roşie a 
lămpii de lângă pat. Am început să mă simt neliniştită; eram singură 
în toată casa. 

Când am auzit din nou zgomotul, am sărit până în mijlocul 
camerei - sunetul venea dinspre ușile de la balcon. 

Am înaintat încet şi le-am descuiat, asigurându-mă că nu era nici 
un ciudat aşteptând de cealaltă parte. Când am deschis ușa, pe 
pardoseala roşie a balconului erau împrăştiate pietricele. 

Am păşit înainte, lăsându-mă învăluită de briza blândă a serii, şi 
m-am aplecat să iau o piatră. Chiar când mă ridicam, alte pietricele 
mi-au aterizat pe umăr. 

Am tras aer în piept, m-am apropiat de balustradă şi am riscat să 
mă uit peste ea. La început, nu am văzut decât beznă. Apoi din ea s-a 
desprins o siluetă. 

— Shakespeare? 

Nu era nici un dubiu cui îi aparţinea acel accent sudist tărăgănat. 

Romeo păşi din umbră în sclipirea luminii de pe verandă. Statura 
lui amplă se profila pe strălucirea întunecată şi arăta absolut superb. 
Revenise la ținuta normală - blugi de un albastru-deschis cu talie 
joasă şi tricou roșu fără mâneci cu sigla echipei Tide. Am încercat să 
țin în frâu unda de încântare care-mi străbătea trupul. 

- Hei, Mol, şopti el cu un zâmbet timid. 

- Hei, tu, am răspuns încet. Ce faci aici? 

- Am venit să te văd. 

- Chiar aşa? De ce? 

Eram sincer şocată. Presupusesem că sărbătorea victoria. Rome 
ridică din umerii laţi și-și băgă mâinile în buzunare, aruncând o 
privire timidă în direcţia mea. 

— Pentru că am observat că nu eşti la petrecere. 

L-am văzut mai clar când a pășit mai în faţă. 

- Şi voiam să mă asigur că eşti bine după ziua de azi. Toată 
noaptea m-am gândit la tine. 


- N-ar trebui să fii cu Shelly? 

- De ce naiba aș fi cu ea? 

Am ridicat din umeri. 

- Era cu tine după meci şi păreaţi apropiaţi. M-am gândit că ai 
vrea să sărbătoreşti cu ea în noaptea asta. 

Întregul corp îi înţepeni. 

- Hai să lămurim chestia asta chiar acum! Nu înseamnă nimic 
pentru mine. Nici n-o să însemne. Își lăsă capul într-o parte 
privindu-mă fix. De asta n-ai venit la petrecere? Pentru că ai crezul 
că o să fiu cu căţeaua aia uneltitoare? 

M-am strâmbat din cauza întregii conversații. 

- Rome, pur şi simplu nu aveam chef de petrecere în seara asta, 
atât. Tu du-te şi distrează-te! Nu-i nevoie să verifici dacă sunt bine. 

- Nu mă duc nicăieri. 

Inima îmi bătea cu repeziciune în timp ce-l priveam stând exact 
sub camera mea - sub camera mea, asigurându-mă că nu se 
întâmpla nimic cu Shelly. M-am relaxat şi mi-am dat seama cât de 
tensionată fusesem la gândul că el ar fi fost cu altcineva. M-am uitat 
peste balustradă şi n-am putut să nu scap un chicotii. Ochii 
ciocolatii se mijiră ameninţător. 

- Ce ţi se pare aşa de amuzant, Shakespeare? 

- Că Romeo a venit la balconul meu, străduindu-se să-mi câştige 
atenţia. Mi-am dus o mână la gură, apoi mi-am împreunat mâinile 
şi le-am sprijinit de umăr. „Zid înalt livada are, greu să-l sari/ Și 
locu-nseamnă moarte pentru tine/ De te-ar găsi vreun consângean 
de-al meu“. 

Mi-am fluturat genele pentru efectul artistic. Buza de sus i se 
arcui un pic în timp ce încerca fără succes să mascheze un zâmbet. 

- Cum naiba ştii asta pe dinafară? 

- Am citit piesa de vreo sută de ori. E minunat de tragică. Am 
scos un râset scurt. La fel ca noi doi, nu crezi? 

Romeo dispăru din raza mea vizuală și am auzit foşnete. Am 
alergat spre cel mai îndepărtat colţ al balconului ca să văd ce făcea, 
şi iată-l căţărându-se pe spalierele de grădină ce îmbrăcau peretele. 

- Romeo, ai grijă! Ce mama naibii faci? 

Întinzându-se după următoarea stinghie fragilă din lemn, privi în 
sus cu o sclipire poznaşă în ochi. 

- Vin să-mi văd Julieta. 

Am făcut câţiva paşi împleticiţi în spate. Venea să mă vadă - la 
mine în cameră — singură, 

La naiba! 

Două mâini apucară balustrada din piatră a balconului, iar Rome 
se ridică peste ea, apoi se îndreptă şi îşi şterse de blugii strâmți 
praful de pe mâini. Când ridică privirea spre mine, încetă să respire 
şi îngheţă cu palmele pe coapse, sorbind din priviri imaginea mea în 
cămaşa de noapte. 

Am aruncat rapid o privire în jos şi m-am crispat văzând cât 
eram de expusă. Am ridicat capul ca să-i explic că eram deja în pat 
când apăruse el, dar era deja în faţa mea, la o suflare distanţă. Ochii 
mari şi întunecaţi sorbeau din priviri fiecare linie a trupului meu, 


limba lui lungă şi roz îşi lingea buzele pline şi am văzut cum ochii 
lui alunecoşi treceau de la șoldurile mele la sânii mei. 

Rome ridică mâna şi o trecu prin părul meu lung şi ondulat. 

- Îmi place când ai părul desfăcut, zise el răguşit, de parcă 
vorbitul i-ar fi provocat durere. 

Am început să mă joc automat cu pletele mele, dar mâna îmi 
ateriză peste a lui. Am dat să o retrag când degetele lui le capturară 
pe ale mele şi le cobori, împreunate. M-am uitat în jos unde degetul 
lui mare îmi mângâia palma, provocându-mi fiori pe braţe. Rome 
îmi dădu blând părul laoparte de pe umăr, iar degetul arătător i se 
plimbă în sus şi în jos pe pielea dezgolită, într-o mișcare 
hipnotizantă. 

Am închis ochii, iar sfârcurile mi se întăriră, frecându-se aproape 
dureros de bumbacul subţire al cămăşii de noapte. 

- Romeo? C-ce faci? 

Răsuflarea mentolată îmi gâdila faţa. 

- Nu sunt sigur. Dar nu vreau să mă opresc. 

- Rome, nu cred că... 

Am deschis brusc ochii din cauza zgomotului sfredelitor făcut de 
fetele din frăție care se întorceau acasă pe şapte cărări, 
întrerupându-ne momentul. Dacă s-ar fi străduit suficient, ne-ar fi 
văzut sus atingându-ne, mângâindu-ne, apropiindu-ne unul de 
celălalt. 

Rome îşi frecă nasul de gâtul meu; spatele mi se arcui instinctiv, 
predându-mă în faţa gesturilor lui îndrăzneţe. 

- Trebuie... trebuie să ne oprim. 

Gemând, Rome îmi linse pielea sărutată de soare. 

- Nu, Mol. Mă abţin de prea mult timp. Am încercat să iau 
lucrurile mai ușor, dar gata. N-o să mai fiu un oarecare pentru tine. 
Te doresc. Te doresc al naibii de mult... 

- Rome. Nu e o idee bună. Nu pot să fac asta. 

- Ba sigur că poţi, zise el cu o undă de umor în voce şi cu mâinile 
alunecând în jos spre talia mea. 

Mi-am pus mâinile pe pieptul lui tare şi l-am împins. 

- Te rog... doar... stai o clipă! 

Romeo făcu un pas în spate şi clipi nedumerit. 

- Ce e? am întrebat, văzând că încremenise brusc. 

- Nimeni nu mi-a mai zis vreodată nu. 

Era complet derutat. 

- Vorbeşti serios? 

- Foarte serios. 

— E... patetic, 

El se întinse în faţă cu un rânjet, iar degetele îi coborâră lent pe 
braţul meu şi se opriră pe şold, apucând materialul subțire. 

- Dar adevărat. 

El înghiţi şi o făcu foarte vizibil, trădând o urmă de agitaţie. 

- Tu nu-ţi doreşti asta? Nu mă doreşti... pe mine? 

- Romeo... eu... 

- Ce? întrebă el nerăbdător. 

Mi-am trecut palmele peste faţă. 


- E greu cu tine, să ştii. 

— Ştiu, 

El expiră lung, cu un zâmbet strâmb şi sigur de sine. 

- Nu ştiu ce vrei de la mine. Mă zăpăceşti şi nu sunt obişnuită cu 
asta. 

El veni mai aproape, îmi cuprinse talia cu braţele şi zise: 

- Atunci lasă-mă să-ţi arăt ce vreau! Nu te mai împotrivi! 

Am încercat să mă eliberez din braţele lui. 

- Nu, Rome, asta e doar... doar... 

- Vreau să fiu cu tine, continuă el, aproape rugându-mă cu ochii 
mari şi căprui. Haide, Mol! Am nevoie de tine. Zi-mi că înţelegi! Zi- 
mi că mă placi la fel de mult cum te plac eu. 

Am închis ochii, i-am simţit mâinile în josul spatelui meu și, 
drept reacţie, am început să vibrez în interior. Se simţea atât de bine. 
Urma să cedez. 

— Hai înăuntru, am zis cu glas răguşit şi plin de dorinţă. 

Romeo își apăsă fruntea de a mea şi oftă cu uşurare pură. 

- La naiba! Da. 

L-am luat de mână şi l-am scos din balcon, închizând încet ușa. 
Când am încuiat, am simţit ceva cald în spate. Rome îşi încolăci 
braţele în jurul mijlocului meu, mângâindu-mi abdomenul prin 
materialul subţire, aplecându-se şi depunând un sărut delicat chiar 
sub lobul urechii. Degete blânde se mişcară înspre şoldurile mele și 
mă traseră spre el. L-am simţit întărindu-se ca reacţie la contactul cu 
trupul meu. 

M-am întors în braţele lui, iar în clipa în care am ajuns cu fața 
spre el, buzele lui îşi găsiră destinaţia, lipindu-se de ale mele. La 
început, mişcările îi erau blânde, atingându-mi gura, trasându-mi 
conturul cu gura lui. Mâinile mele se ridicară şi-i prinseră părul, 
trăgându-l mai aproape. Limba lui îmi sondă buzele, mângâindu-mi 
limba cu mișcări dulci şi unduitoare. 

Eram pierdută. 

În acea clipă, am ştiut că lucrurile se schimbaseră categoric 
pentru mine, că nu mai exista drum de întoarcere spre ce fusese 
înainte de Romeo. Corpul meu îşi dorea ce oferea el, iar inima nu- 
mi îngăduia să rezist. 

Rome mă răsuci în braţe şi, fără să întrerupă sărutul, mă împinse 
înapoi până când picioarele îmi loviră patul. Am alunecat împreună 
în jos, corpul lui puternic aterizând, încins, peste al meu. Gemete 
intense de aprobare mă îndemnară să continui şi am răspuns 
entuziasmului său cu tot ce aveam. 

Mâinile îmi trecură de la părul lui la poalele tricoului său, 
alunecând pe dedesubt, iar degetele mele trasară cercuri pe spatele 
lui în timp ce el gemea în gura mea, mârâitul lui vibrând asupra 
limbilor noastre care aproape se duelau. Mâna lui se lăsă uşor pe 
talia mea şi continuă să se îndrepte în jos. Degete lungi şi 
experimentate mă mângâiară ușor pe coapsă, iar gura lui se 
desprinse de a mea. 

Privirea lui Romeo cobori, apoi i-am simţit mâna trecând de 
poalele cămășii mele de noapte. I-am oprit-o imediat. El îngheţă, iar 


ochii i se fixară din nou asupra mea. 

- Nu... nu pot. Ne mişcăm prea repede, am şoptit şi am privit în 
lături, jenată. 

El oftă, îşi retrase mâna de sub cămaşa mea de noapte şi-mi 
prinse bărbia între degetul mare şi cel arătător. 

- Nu face asta, zise el hotărât. 

— Ce să nu fac? 

— Să te simţi prost pentru că te opreşti. Niciodată să nu te simți 
prost pentru asta. Când te voi avea, o să te aduc în punctul în care o 
să te zvârcoleşti de dorinţă şi o să mă implori să ţi-o trag. Niciodată 
să nu te simţi prost pentru că te opresti. Când o să vrei să fii a mea, o 
să fii aşa de udă încât n-o să poţi îndura. 

- Când o să vreau să fiu a ta? l-am întrebat, ușor enervată de 
prezumția lui, dar, în acelaşi timp, al naibii de excitată. 

- Când o să vrei să fii a mea, răspunse el cu un aer atotştiutor. 

M-am schimbat la faţă. 

— Eşti încrezător. S-ar putea să te refuz. 

El ridică indiferent din umeri şi-mi urmă cu degetul conturul 
genunchiului. 

- Se va întâmpla. Stim amândoi că e adevărat. Și număr zilele 
până ce o să intru în tine şi o să te fac să îţi dai drumul... iar şi iar. 
Îşi strânse buzele pe care umezeala le făcea să strălucească. La naiba, 
număr minutele! 

M-am străduit să gândesc şi l-am chemat inapoi spre gura mea 
fierbinte, dorinţa fiind mai puternică decât logica. Cu un mârâit 
frustrat, el mă împinse pe saltea cu o atitudine de reproş în gestul cu 
care mă ținea la distanţă. 

- N-ar fi trebuit să te forţez. Încă nu ești pregătită. 

- Nu m-ai forțat. Doar că... doar că... eu nu sunt... foarte 
experimentată. $i eu... 

EI făcu ochii mari şi se trase înapoi. 

- Rahat, eşti virgină? 

Mi-am tras în jos poalele rochiei şi m-am ridicat în genunchi. 
Privirea lui şocată nu se desprinse o clipă de a mea în timp ce-mi 
dădeam părul pe după urechi. 

- Nu, nu sunt virgină, dar nici prea pricepută nu sunt în 
chestiunile legate de... seducţie. M-am culcat cu o singură persoană 
şi am făcut-o o singură dată anul trecut, am zis dintr-o suflare. 

O expresie de posesivitate îi flutură pe chip, iar muşchii feţei i se 
încordară. 

- Când a fost asta? 

- Când eram la Oxford. Eu şi Oliver... 

- Oliver? mă întrerupse el cu răceală. 

- Da, Oliver Bartholomew. 

Furia i se risipi, iar el se căzni să nu rânjească. Am mijit ochii. 

- Ce e? 

— Oliver Bartholomew? Cât de... britanic! 

- Păi e britanic. Așa cum sunt şi eu. Nu mai face glume! 

M-am dat într-o parte și mi-am încrucişat braţele la piept. El mă 
trase cu faţa spre el, nereuşind să-şi mascheze amuzamentul. 


- Bine, bine, scuze. 

Mi-am desfăcut braţele, incapabilă să rămân supărată, şi i-am 
luat mâna într-a mea. 

- Şi Oliver ăsta era iubitul tău? 

- Da, probabil. Cel puţin am încercat să-l fac iubitul meu. 

- Ai încercat? 

- Da... Eu... nu prea mă apropii de oameni. Cu el am încercat, 
dar, într-un final, n-am reuşit. Am ieşit impreună câteva luni - 
întâlniri la cafea, învăţat împreună, genul ăsta de lucruri - şi am 
decis să fac pasul următor ca să scap de problemă. El îşi dorea mult. 
Mie îmi era indiferent. Aşa că m-am gândit: de ce nu? Olly era 
drăguţ cu mine şi îmi plăcea de el îndeajuns de mult. Sexul, în 
schimb, nu prea. 

El se trase în spate îngrozit, lăsându-mi mâna dintr-a lui. 

- Ce? Nu ţi-a plăcut sexul? 

Am roşit de jenă și am început să trag de firele din așternutul de 
bumbac. 

- A fost ciudat, cu bâlbâieli şi poticniri şi n-a fost deloc cum se 
zicea că o să fie. 

Romeo îşi trecu degetul de-a lungul braţului meu, urmărind cum 
pielea mi se făcea ca de găină. 

- Olly n-a făcut-o cum trebuia. 

Un al doilea val de fiori îmi cuprinse pielea expusă. El observă 
reacția trădătoare şi zâmbi atotștiutor. 

- Cu tine, Shakespeare, îmi imaginez că va fi ca niciodată. Nu am 
vrut niciodată ceva atât de mult în toată afurisita asta de viaţă — să te 
gust, să te simt... să te aud cum îmi strigi numele. 

- Romeo... 

Mi-am schimbat poziţia ca să avem spaţiu înainte ca lucrurile să 
scape prea mult de sub control. El se întinse după mine şi mă apucă 
de braţ. 

- O să mă opresc, dar n-o să-ţi ascund că vreau rău de tot, 
Shakespeare. Al naibii de rău. 

Am gemut şi mi-am pus dramatic perna peste cap, auzind râsetul 
gutural al lui Romeo. Trase perna în jos, lăsându-mi ochii la vedere, 
şi ridică o sprânceană în semn de mirare faţă de comportamentul 
meu ciudat. 

- Trebuie să găsim ceva de făcut, Rome. Acum chiar am nevoie 
de ceva care să-mi distrapă atenţia. 

Fl afişă un zâmbet larg, cu dinţi strălucitori. 

- Mi-ai furat replica, Shakespeare. Nu se presupune că eu îţi zic 
asta? 

Am chicotit. 

- Probabil, dar sunt la un pas să sar pe tine şi aş prefera să n-o fac 
în noaptea asta, dacă se poate. Mi-ar plăcea să nu trec de la aproape 
virgină la uşuratică după o noapte în compania ta alurisită! 

Romeo lăsă capul pe spate şi izbucni în râs. Am râs şi eu, 
incapabilă să rezist. El îmi luă mâna şi o prinse într-a lui. 

- Şi atunci ce ar trebui să facem, aproape virgino, ca să nu cedezi 
tentaţiei de a sări pe mine? Deşi m-ar tenta al naibii de mult să te las 


să te desfăşori. 

L-am plesnit în joacă peste piept. 

— Am exact ce trebuie dacă accepţi. 

Romeo mă plesni peste fund când m-am ridicat din pat. Am 
clătinat mustrător din cap şi am pus un DVD în player. M-am 
cocoţat la loc pe pat, am plasat un sărut cast pe buzele lui Romeo şi 
m-am aşezat în fund, rezemată de tăblia patului, simțind un roi de 
fluturi în stomac. Filmul începu, iar Rome își frecă nasul de umărul 
meu, cu o expresie nedumerită în ochii ciocolatii. 

- Viața lui Brian a grupului Monty Python? 

- E Python. 

Romeo ridică braţul, apoi şi-l petrecu în jurul umerilor mei. 

- Din moment ce n-am reuşit să fiu în tine chiar acum, Python e 
un înlocuitor în regulă. 

Am înghiţit greu în sec, i-am întâlnit privirea şi am văzut dorinţa 
nedisimulată din ochii lui. 

- Hm, da... În fine. 

El izbucni în râs când văzu cum mă bâlbâiam. 

M-am sucit în pat şi mi-am aranjat cămașa de noapte, mi-am 
îndreptat arătătorul spre Romeo şi am ordonat: 

— Stai pe loc! Mă duc să aduc de ronţăit. 


CAPITOLUL 8 


- „Nu este Mesia; e un puști foarte neascultător!“ Cea mai tare 
replică din lume! 

Romeo râse de interpretarea mea şi termină floricelele de 
porumb rămase. I-am smuls bolul şi am rămas cu gura căscată. 

- Parcă erai sportiv! Pentru tine astea nu sunt porcării pline de 
amidon şi carbohidrați? Ai mâncat tot, ticălos lacom! 

El ridică din sprâncene şi îşi încordă braţele musculoase. 

- Shakespeare, eu sunt o maşinărie, la naiba! Floricelele nu mă 
pot dobori! 

Am ridicat mâinile, în semn că mă predau. 

— Scuze, am uitat că vorbesc cu celebrul Glont! 

Romeo întinse brusc mâinile, mă apucă de încheieturi şi mă 
ameninţă: 

- Nu face asta! zise pe un ton aspru. 

Nu m-am oprit, crezând că glumea, şi m-am tras mai aproape de 
trupul lui întins. 

- Alaaabamaaa! Toată lumea în picioare pentru coordonatorul 
vostru natal, Romeo „Glonţ“ Prince! 

Am imitat urletul mulţimii şi am început să fredonez cântecul pe 
fundalul căruia se afişa pe ecranul stadionului datele lui statistice. 


- „Ai un glonț-n armă/Şi un foc în inimă Poți muta munții care/ 
Îți vor sta în cale“... 

Mă trase înspre el şi am aterizat pe pieptul lui cu o bufnitură, 
ajungând cu nasul aproape lipit de al lui. 

- Termină, Shakespeare! Rahat! 

M-am încruntat la proasta lui dispoziţie, mi-am smuls mâinile 
din strânsoarea lui și m-am ridicat în capul oaselor. 

- Doar glumeam. Nu-i nevoie să fii aşa de morocănos cu mine. 

Privirea brusc înnegurată a lui Rome se îndreptă spre fereastră. 

- Ştiu, scuze, dar urăsc tot rahatul ăsta. Nici n-ai idee cât de mult. 
Pentru tine nu vreau să fiu Glonţ. Eşti prima persoană care nu e 
impresionată de povestea asta cu faima fotbalistică. 

Se uită din nou înspre mine, cuprinzându-mi obrajii în palme. 

- Pentru tine... vreau să fiu pur şi simplu Rome. 

Am simţit un fior în stomac şi m-am aplecat ca să-l sărut blând 
pe obraz. 

- Nu sunt impresionată de povestea cu faima fotbalistică absolut 
deloc, dar nu pot să neg că a fost ceva deosebit să te văd azi pe teren. 
Nu ai emoții în faţa atâtor oameni? 

- Nu. M-am obişnuit. E al patrulea an în echipa Tide. Însă a fost 
cel mai slab sezon de până acum. Sau a fost până azi. 

Când sunetul de sticle sparte ce venea de afară pătrunse în 
cameră, m-am tras spre el, punându-mi capul pe pieptul lui şi 
adorând cum era totul între noi - natural, firesc. Încântat, Rome își 
înlăşură pe deget o şuviţă din părul meu, apoi o lăsă liberă şi o luă 
de la capăt. 

- Deci ai fost cel mai bun jucător? l-am întrebat încet, după 
câteva minute, bucurându-mă de mica oază de linişte pe care o 
creaserăm în camera mea în purpuriu şi alb. 

- Da. O nebunie dacă ne gândim că în prima repriză n-aş fi fost 
în stare să nimeresc nici măcar un camion dacă ar fi fost pe teren. 

Privirea lui o întâlni scurt pe a mea, apoi se mută iar în jos. Părea 
emoţionat. 

- Suporterii şi echipa sunt bombardaţi cu întrebări, iar toţi zic că 
ție ți se datorează. Eşti talismanul meu norocos, totul plecând de la 
un sărut dulce. 

Am înghețat și mi s-a tăiat răsuflarea, declicul lovindu-mă 
puternic. Îmi simţeam inima oprindu-se, iar ace şi piuneze îmi 
devorau braţul. Mâna mi s-a dus degrabă la piept şi mi-am frecat 
sternul pentru ca senzaţia să plece, să dispară pur şi simplu. M-am 
concentrat asupra respirației şi mi-am amintit de sfatul bunicii: 
„Inspiră cinci secunde pe nas şi expiră încet pe gură“. 

Alarmat, Rome îşi săltă capul, cu o expresie îngrijorată pe chip. 

— Ce? Ce s-a întâmplat? Ce am zis? 

Îmi luă mâna. Am închis strâns ochii şi din nou ameninţarea 
unui atac de panică păru să dispară la atingerea lui. Rome îmi dădu 
părul laoparte de pe fruntea lipicioasă. 

- Ce e, Mol? Zi-mi! 

- Scuze, e ceva ce obişnuia să-mi spună bunica. M-a dus înapoi 
în acea perioadă. Am intrat în panică. Am... am fost pur şi simplu 


surprinsă când ai spus-o. Dintre toate modurile de a o face, tu ai zis 
cuvânt cu cuvânt ceea ce zicea și ea. 

Mâna lui rămase în părul meu, mângâindu-mi ceafa. 

— Şi ce îţi spunea? Ce am spus eu? 

— Că săruturile mele sunt dulci. 

Am zâmbit slab la amintirea dulce-amară. 

- Bunica spunea că un sărut dulce de la mine putea uşura orice 
problemă din lume măcar un pic. 

Un zâmbet afectuos flutură pe chipul lui Romeo. 

- Cred că avea dreptate. Probabil a fost o femeie înţeleaptă, 
pentru că exact asta ai făcut pentru mine azi la meci. 

Mi se umplură ochii de lacrimi gândindu-mă la femeia care mă 
crescuse, partea lipsă din inima mea. 

- Aşa a fost. A fost totul pentru mine. Obișnuiam să spunem că 
formăm un întreg. Când a murit, a luat cu ea jumătate din sufletul 
meu. Nu-mi place să mă gândesc prea mult la trecut... Mă ucide să- 
mi amintesc tot ce am pierdut. 

M-am străduit să îmi stăpânesc lacrimile, iar Romeo rămase 
tăcut, lăsându-mi tristețea să se ostoiască. După un timp, m-am 
rezemat de pernă şi am ascultat râsetele şi distracţia de afară. Rome 
rămase alături de mine, uitându-se la mâinile noastre în timp ce se 
juca cu degetele mele. 

- Şi ai plecat de la propria petrecere? am încercat eu să abat 
discuţia. 

— Nu erai acolo, răspunse el imediat. 

Nici nu avusese nevoie să se gândească. M-am întors şi m-am 
rezemat în cot, admirând cei trei pistrui care-i tronau pe nas. 

- Contez aşa de mult pentru tine? 

— Chiar nu știi? 

Am clătinat din cap, iar el mă ţintui brusc pe spate, în pat, 
blocându-mi braţele de-o parte şi de alta a trupului. 

- Îmi place cum ești cu mine. Mă plac pe mine când sunt cu tine. 
Simt că aş putea să-ţi zic orice şi că aş putea să-mi pun pe tavă 
sufletul ăsta negru. Mă faci să mă simt ... ştii tu... Pricepi? 

Fruntea i se plecă încet, cu timiditate. 

— Pricep, Romeo. 

Buzele i se curbară într-un surâs, 

— Sper doar că tot ce-ţi dezvălui nu va fi folosit împotriva mea în 
public, într-o sală de curs. 

M-am strâmbat, apoi mi-am eliberat o mână și mi-am trecut 
degetele prin părul lui lung şi blond, iar el îşi împinse capul în 
întâmpinarea atingerii mele. 

- Îmi pare sincer rău pentru asta. A fost profund greşit din partea 
mea. Dar în acea seară, pe balcon, crezusem că rezonăm, iar când 
Shelly ţi-a sărit în braţe, am fost aşa de furioasă... M-am simţit... 
trădată. E stupid. 

Rome își trecu un deget peste obrazul meu. 

- Nu e stupid. Şi eu am simţit conexiunea dintre noi. Doar că m- 
a şocat Shel. Cu o clipă în urmă, tu şi eu stăteam de vorbă şi râdeam, 
iar de nicăieri ea dă buzna pe uşă şi mă atacă. Ţi-am văzut chipul 


când ai plecat, iar atunci am înţeles că am terminat-o oficial cu ea, 
cu ele toate. I-am zis şi ei că s-a terminat, iar asta nu se va schimba 
oricât m-ar ruga şi ar unelti cu părinţii mei. 

— Ai terminat cu toate? Cu toate fetele? 

El mă sărută pe vârful nasului. 

- N-am mai fost cu nimeni din ziua în care te-am cunoscut. 
Pentru prima dată în viaţa mea, vreau să fiu doar cu o persoană. 
Vreau să fiu cu tine. E totul un pic nou pentru mine. Iadul a îngheţat 
oficial şi trec în partea întunecată, cea a monogamiei. 

Am chicotit. 

- Serios? 

— Serios. 

— Şi cum rămâne cu planurile alor tăi de a te logodi cu Shelly? N- 
o să le placă faptul că acum eşti cu mine. 

El strâmbă din buze cu o expresie de dezgust, iar chipul i se 
întunecă. 

- Dă-i naibii! Nu-mi pasă. 

-Dar... 

- Am zis dă-i naibii, Mol, nu vreau să discut despre asta. 

I-am dat laoparte o şuviţă ce-i anina pe obraz, întrebându-mă de 
ce era aşa de ostil. 

- Spune-mi, ce fel de afacere au părinţii tăi împreună cu părinţii 
lui Shelly? Ce face să merite să te pună sub atâta presiune ca să te 
căsătoreşti cu ea? 

EI strânse buzele şi îşi dădu ochii peste cap, învins. 

- Petrol. Tata e în industria petrolieră. Deţine mult petrol. 

- Deci... eşti... 

- Bogat? mă ajută el cu un zâmbet lipsit de amuzament. 

- Păi... da. 

- Tata e bogat. Compania asigură multe locuri de muncă prin 
Alabama. Rome îmi luă mâna şi o puse pe pieptul lui. Mie nu-mi 
pasă de bani, Mol. Sunt sătul până peste cap să-mi dicteze ei viaţa. 

L-am sărutat pe obraz şi m-am aşezat la loc. 

- Cred că Shelly e furioasă că ai părăsit-o definitiv. 

E] îşi trecu palmele peste față. 

- Parcă ar trăi în propria lume. Îi zic că nu suntem un cuplu, ea 
clatină din cap şi îmi zice să-mi iau un răgaz ca să mă mai gândesc 
şi că o să-mi vină până la urmă mintea la cap. Eu o asigur din nou 
că am terminat de tot cu jocurile ei, iar ea mă bate pe braţ şi mă 
informează că înţelege presiunea care e pe mine şi de-aia ştie că nu 
gândesc limpede. Cum mama naibii faci să înţeleagă o persoană aşa 
de nebună? 

N-am putut să-mi rețin râsetul care-mi scăpă. 

- Nu ştiu. 

Rome strânse din buze, domolindu-și râsul. 

- Ce e? l-am întrebat, văzându-l că îmi priveşte cu atenţie faţa. 

El bătu cu vârful degetelor banda adezivă care îmi ţinea ochelarii 
într-o singură bucată. 

- Frumos stil, Shakespeare. Promovezi curente noi în modă? 


- Da, mă rog, e singura mea pereche. Ori îi port, ori sunt oarbă 
ca un liliac. Încerc să merg pe stilul ăsta mai puţin şic până când iau 
salariul. 

- Oho, faci furori cu stilul ăsta! Şi o faci foarte bine. 

Petrecerea de afară deveni şi mai zgomotoasă, iar vocea groasă a 
lui Luke Bryan răsuna din boxe la un număr asurzitor de decibeli. 
Eu şi Rome ne-am ridicat ca să urmărim din balcon întreaga 
agitație, marea de studenţi beţi care dansau şi se giugiuleau în forţă. 

O răsuilare caldă îmi adie lângă ureche, iar fiori roşii ca locul îmi 
goniră pe şira spinării. Rome îşi rezemă bărbia de umărul meu, cu 
ochii fixaţi asupra scenei de dedesubt, ţinându-mă prinsă între 
braţele lui puternice şi bronzate. 

- O să fie ciudat într-o mie de feluri când o să cobor de la tine 
din balcon pe ringul ăla de nebuni. 

Am făcut ochii mari şi pulsul mi se acceleră. 

— O să vorbească lumea, Rome. 

Fl îmi presără sărutări pe omoplatul gol. Remarcasem încă de 
când venise că mă tot atingea într-un fel, oricât de puţin. 

- N-are decât să vorbească. Nu-mi pasă. 

- Dar îmi pasă mie. Nu vreau să se creadă că sunt încă una dintre 
femeile tale uşoare. 

Braţele i se încordară, semn că se înfuria. 

- Nimeni n-o să îndrăznească. O să mă asigur de asta. 

— Chiar aşa? 

Braţul lui musculos îmi cuprinse ca un şarpe talia, trăgându-mă 
la pieptul lui, iar gura îi ajunse în dreptul urechii mele. 

- Să nu faci greşeala să te compari cu celelalte, Mol. Eşti mult 
mai mult. Şi bucuros voi convinge de asta pe oricine. 

- De ce eu sunt mai mult? Nu pricep. 

- Eşti pur și simplu. Cumva, tu aduci pace în lumea mea complet 
sucită. Tu mă înţelegi; nimeni n-a făcut-o până acum. E atât de 
simplu. 

O explozie de fericire pură îmi cuprinse inima. M-am întors, 
trecându-mi nasul peste obrazul lui Romeo. 

- Poţi să rămâi la mine dacă vrei. Dar numai ca să dormi şi să 
eviți să răspunzi la întrebările unora. 

Romeo își trecu dinţii peste gâtul meu, ronțăind uşor pielea, şi 
gemu. 

- Fir-ar să fie, mi-ar plăcea, Mol, probabil prea mult. 

Rome mă conduse înapoi în cameră, ținându-mă de mână şi 
mergând cu spatele. Am tras draperiile mov şi m-am dus agitată 
înspre pat. L-am privit în timp ce îşi ducea mâinile înspre talie, 
apucând tricoul şi dându-l jos peste cap, dezvăluind un tatuaj mare 
cu litera A pe unul dintre pectorali. L-am recunoscut ca fiind logoul 
echipei de fotbal din Alabama. Fierbinţeala mi se împrăştie între 
coapse și m-am foit pe pat, admirându-i pielea bronzată şi muşchii 
sculptați. Al doilea tatuaj era un text superb caligrafiat care cobora 
peste coaste, în dreapta, fiind prea complex ca să poată fi citit de la 
distanţă. 


Respirația îmi încetini când mâinile lui desfăcură nasturele de 
sus al blugilor lui cu talie joasă, evidenţiindu-i abdomenul bine 
definit. Materialul greu căzu pe podea, iar Rome veni înspre mine 
purtând doar boxerii negri care îi evidenţiau coapsele musculoase şi 
faptul că era destul de excitat de apropierea noastră nou descoperită. 
Un al treilea tatuaj i se vedea pe șold, aproape în acelaşi loc ca 
tatuajul meu. Scria „Într-o bună zi“. Îmi trezea curiozitatea. 

Romeo ajunse la marginea patului şi dădu cuvertura lila laoparte, 
făcându-mi coapsele să se strângă din cauza dorinţei pure care îmi 
năpădise trupul. El urcă în pat, iar mirosul lui mă lovi în moalele 
capului: senzual, proaspăt şi sexy ca naiba. Am rămas întinsă pe 
spate, cu ochii în tavan, neștiind ce să fac. El îşi trecu braţul pe sub 
talia mea şi mă întoarse cu spatele înspre el. Pielea lui se simţea 
fierbinte în spatele meu, iar mişcarea lentă, aproape cu încetinitorul, 
a şoldurilor lui mă făcu să gem tare. 

Rome îşi puse capul sub urechea mea. 

— Trebuie să încercăm să dormim, altfel lucrurile vor scăpa de sub 
control. Nu mă pot abţine la infinit. 

- B-bine, am răspuns cu răsuflarea tăiată şi mi-am pus ochelarii 
pe masa de alături. 

- Noapte bună, Shakespeare, murmură el, trecându-mi mâna de 
sus în jos pe abdomenul meu. 

- Noapte bună, Romeo. 

E] respiră în părul meu des, iar o şuviţă îmi alunecă peste piept. 

- Chiar îmi place cum sună numele meu pe buzele tale. E ceva ce 
n-aş fi crezut că se poate întâmpla. Probabil e de la accentul 
englezesc. Sună aşa cum trebuie, așa cum ar fi vrut Shakespeare. 
Nimeni nu îmi spune Romeo şi nici nu mi-a spus vreodată. Nu 
permit. Dar, în mod ciudat, îmi place când îmi spui tu. 

Am încercat să mă întorc, dar braţele lui mă ţineau ca într-o 
menghină. M-am limitat la a săruta mâinile noastre încolăcite, 
recitând: 

- „Ce e într-un nume? Ceea ce noi numim trandafir cu orice alt 
cuvânt ar mirosi la fel de dulce. Deci Rome dacă nu ar fi numit 
Romeo... 

Romeo şuieră, iar şoldurile i se unduiră între coapsele mele. 

- Nu face asta, te rog... 

- De ce? N-o să permiţi? l-am întrebat ezitant, împingându-mă 
în calea mişcărilor lui. 

- E o poveste lungă. 

- Avem timp. 

- Nu acum, spuse el pe un ton ce nu accepta împotrivire, iar cu o 
încordare uşoară a braţelor, în timp ce limba lui mi se plimba pe 
piele, el se trase tot mai aproape. 

Mi-am stăpânit dorinţa, oprindu-i cu mâna mișcările şoldurilor 
şi schimbând degrabă subiectul cu unul mai sigur, ignorând oftatul 
lui de protest. 

- Ce ai tatuat pe coaste? Ce scrie? 

- „Cea mai importantă realizare nu este să nu cazi niciodată, ci să 
te ridici după ce cazi“. A spus-o Vince Lombardi. 


Cuvintele acelea parcă mi se adresau direct și îmi ilustrau viaţa. 
Am închis ochii şi am văzut acele cuvinte în mintea mea precum o 
mantra. 

- Ce frumos! Filosoful ästa, Vince Lombardi, e probabil foarte 
bun. De ce n-am auzit niciodată de el? 

Fl chicoti şi mă trase în joacă de păr. 

— Acum ce mai e? l-am întrebat exasperată. 

— A fost antrenor de fotbal. Un antrenor de fotbal foarte faimos. 

- Ah, chiar trebuie să mă pun la curent cu chestiile legate de 
fotbal. 

El mă strânse mai tare de mijloc. 

- Mi-ar plăcea să n-o faci. Tu nu eşti impresionată de balamucul 
ăsta care vine la pachet cu faptul că eu joc fotbal şi nici nu vreau să 
fii. E mai bine să nu știi în profunzime ce înseamnă toată treaba asta 
pentru oamenii de pe-aici. 

- Cu alte cuvinte, chiar nu vrei să-ţi spun Glonţ? l-am tachinat 
eu. 

- Nu, la naiba! 

- Orice te face fericit. 

- Dormi, Mol, repetă el printre dinţii încleştaţi, ori o să ajungem 
să facem chestia aia care mă face pe mine al naibii de fericit. 

A trebuit să-mi muşc limba ca să nu scot geamătul de încurajare 
care-mi stătea pe buze. 

- Încă o întrebare şi mă culc. 

Fl oftă. 

- Una singură. Vezi că-ți forțezi norocul. 

- Ce înseamnă „Într-o bună zi“? 

Fl se tensionă brusc. Mi-am plimbat degetul peste mâna lui, iar el 
se relaxă, depunându-mi un sărut pe spate. 

- Înseamnă că o să plec din locul ăsta într-o bună zi. Că o să fiu 
cine vreau să fiu într-o bună zi. Că voi face ceea ce-mi doresc... într- 
o bună zi, spuse el atât de încet că m-am străduit să aud. 

Mi s-au umplut ochii de lacrimi la răspunsul lui siâșietor. 

— Mereu ţi-a fost atât de rău? 

- Asta e a doua întrebare, Shakespeare. Am fost de acord cu una 
singură. Acum dormi! 

Am renunţat şi m-am făcut comodă în braţele lui puternice. 
După cinci minute de gândire şi îngrijorare, am vorbit iar. 

- Romeo? Deocamdată nu vreau să se ştie despre noi. Vreau ca 
relaţia noastră să rămână doar pentru noi. 

EI îşi retrase braţele din jurul meu și se trase într-o parte, apoi se 
aşeză în capul oaselor la marginea patului, cu capul în mâini. 

- Înţeleg. Ţi-e ruşine să fii cu mine. Glonţ, coordonatorul de atac 
agresiv şi curvar - nu prea e material potrivit pentru a fi iubitul 
cuiva, nu? Dar e bun pentru câteva partide în secret... 

M-am întins spre el, prinzându-l de braţ şi frecându-mi nasul de 
spatele lui. 

- Ce?! Nu! Sunt doar... neliniştită. 

- De ce neliniştită? 

Se întoarse cu faţa înspre mine, îngrijorat. 


— Uite ce e, nu sunt genul cu care umbli tu. Aranjată, perfectă, cu 
vedere fără cusur. 

Am surprins o undă de amuzament în ochii lui. 

- Te rog, putem să așteptăm doar un pic înainte să ne ştie tot 
campusul? De dragul meu? Pentru mine va fi nevoie de un pic de 
ajustări ca să fiu cu tine. Doar am nevoie de ceva timp. 

E] îşi lipi fruntea de a mea, cu buzele strânse. 

- Vreau să le arăt tuturor că de-acum sunt cu tine. La naiba, nu 
vreau să ascund relaţia noastră şi puţin îmi pasă de ce crede lumea. 
Cât despre trecutul meu, nu de-asta vreau să fiu cu tine. Vreau mai 
mult. N-ai înţeles până acum? Dumnezeule! 

Asta tot nu schimba nimic. 

- Te rog. Doar pentru o vreme. Eşti Romeo Prince. Reputația 
ta... mă sperie un pic. Hai ca un timp să fim împreună fără să ne 
afişăm, să vedem cum merge fără vreun amestec din exterior. 

Fl oftă adânc, enervat, şi clătină din cap. 

- La naiba, Mol! 

- Te rog. 

- Bine. O să mergem pe burtă... Nu-mi place, la naiba, dar o s-o 
fac pentru tine, cu toate că a ţine secretă relația noastră mă face să 
vreau să pocnesc faţa cuiva. 

Am plesnit din buze şi am dat dezaprobator din cap. 

— Acum ce mai e? se plânse el. 

- Faptul că înjuri aşa de mult. Chiar trebuie să o faci la fiecare 
frază? 

- Da, la naiba! răspunse el rânjind arogant, împingându-mă pe 
pat şi presărându-mi toată faţa cu sărutări. 

Am ţipat şi i-am luat mâna, oprindu-i asaltul şi petrecându-mi-o 
în jurul taliei, forțându-l să se cuibărească în spatele meu. 

— Şi, că a venit vorba, de acum n-o să mai lovești pe nimeni. Eu te 
liniştesc, ai uitat? 

- Dormi! Fă şi tu o dată ce ţi se spune, de dragul amândurora, 
zise el autoritar, iar eu am închis ochii, simţindu-mă în siguranţă în 
îmbrăţişarea lui puternică. 


CAPITOLUL 9 


M-am îndreptat spre cantină, uşor epuizată după cursul de etică 
la care tocmai fusesem - de fapt, nu de asta, ci eram uşor epuizată 
din cauza lipsei de somn cu care mă confruntam de câteva nopți, în 
urma vizitelor frecvente ale lui Romeo la ora culcării. Nu-mi puteam 
reține zâmbetul ce-mi flutura pe buze când mă gândeam ce tandru 
şi dulce era cu mine, că nu mă forţa niciodată să merg mai departe 


decât eram dispusă şi părea să mă adore, spunându-mi că eram 
diferită de toate fetele pe care le cunoscuse. 

Nebunie curată. 

Eram aproape la uşă, pierdută în gândurile mele, când l-am văzut 
afară, vorbind la telefon. Am zâmbit şi am dat să mă duc spre el să îl 
salut, dar am observat că avea trăsăturile înnegurate, îşi dusese 
mâna la frunte, iar buzele îi erau încreţite de furie în timp ce se 
răstea scurt şi apăsat. Fără să mă observe, el incheie convorbirea și se 
întoarse înăuntru, dar înainte trase un şut într-o pubelă de gunoi, 
strigând tare „Aaah!“ şi năvăli în cantină, unde studenţii se fereau 
din calea lui, simțind pericolul şi grăbindu-se să fie în siguranță. 

Am intrat în cantină şi m-am alăturat prietenelor mele, trăgând 
discret cu ochiul la Rome, care călcă cu paşi grei prin încăpere, îşi 
trase scaunul şi se aşeză lângă ceilalţi membri ai echipei de fotbal, 
ciupindu-se de nas, cu faţa aspră din cauza furiei. 

- Mmm, chiftele. Îmi plaaac chiftelele! 

Cass îmi captă atenţia, abordându-și energic masa de prânz, iar 
Ally şi Lexi discutau despre un club unde se părea că aveam să 
mergem sâmbătă seară. 

- Vii şi tu, Mols, da? mă întrebă Ally în timp ce-mi scoteam 
sendvişul din geantă. 

- Sigur, am răspuns. 

Nu mai fusesem niciodată într-un club, aşa că avea să fie o 
experienţă interesantă, fără doar şi poate. 

Cass era oficial împreună cu adorabilul Jimmy-Don - el o scotea 
la dans după meci, iar noi, celelalte trei, ne alăturam pentru o 
noapte de distracţie. 

Conversaţia ajunse la cele mai potrivite ţinute şi coafuri şi am 
profitat de ocazie ca să trag din nou cu ochiul înspre Rome, care 
părea că se uita fix la mine de ceva vreme. Mă salută cu o mişcare 
discretă a bărbiei. M-am ţinut de scaun ca să nu mă ridic şi să mă 
duc spre el şi să-l întreb dacă păţise ceva. 

Se dusese vestea despre separarea lui oficială de Shelly, aşa că şi 
mai multe fete decât de obicei se aruncau în joc pentru a-l cuceri pe 
jucătorul-vedetă, iar limitele mele erau împinse la maximum cu 
fiecare fluturare din gene şi cu fiecare coadă de cal aranjată până la 
cel mai mic fir de păr. Ally păru să îmi observe frustrarea şi se 
încruntă, uitându-se când la mine, când la Rome în timp ce-și 
ronţăia bucăţile de morcov tăiate pe lung. Am decis să evit pur și 
simplu întrebările ei. 

Rome evită hoarda de fete clătinând din cap sau cu un gest 
dezinteresat din mână. Asta mă făcu fericită peste măsură, dar 
privirile mirate ale coechipierilor care îl vedeau refuzând alaiul de 
fete frumoase care tânjeau după atenţia lui mă făcură să înţeleg că 
nu ne puteam ţine secretă relația prea mult timp. Oricum nu 
credeam că răbdarea lui sau calmul meu avea să dureze prea mult. 

După vreo cincisprezece minute, Shelly îşi făcu apariţia în 
cantină cu râsul ei bine cunoscut, tare şi enervant. Când mă văzu, 
veni ca o furtună cu o expresie de ură pură ce îi contorsiona fața ca 
din plastic. 


În încăpere se lăsă tăcerea. 

- Pentru Dumnezeu, Molly! Dacă o să trebuiască să te mai văd o 
singură zi umblând cu ochelarii ăştia afurisiţi lipiţi cu bandă adezivă 
o să încep să urlu! N-ai altă pereche? 

Se întinse înspre mine şi, înainte să îmi dau seama ce se petrecea, 
îmi smulse ochelarii de la ochi şi-i aruncă în spatele ei, pe jos, 
zăngănitul puternic rezonând ca un tunet în liniştea din sală. Am 
dat să o înfrunt, dar înainte să mă ridic mă împinse în umăr, 
făcându-mă să aterizez la loc pe scaun. 

- Stai locului când vorbesc cu tine! Se aplecă până ce ajunse la 
câţiva centimetri de fața mea. Care-i problema? Mami și tati n-au 
bani, dulceaţă? Eşti săracă, Molly? 

Cu toate eforturile mele, fiecare cuvânt pe care îl rostea mă 
biciuia cu otrava paralizantă, veninul ei atingând perfect fiecare 
țintă. Voiam să ripostez, să rezist, dar cuvintele ei mă paralizau şi 
scoteau la iveală fiecare dintre fricile mele. 

- Ajunge! Un urlet mânios rezonă în încăpere. Las-o naibii în 
pace! Câţi ani ai, 21 sau 12? 

Paşi grei se apropiară, iar o mână îmi atinse umărul şi îmi puse 
ochelarii la loc pe faţă. Am ridicat capul şi am văzut că Rome stătea 
în spatele meu, fumegând de furie din cauza lui Shelly, care pălise 
atât de tare încât părea moartă, dându-și seama că el îmi atingea 
trupul. 

— Ia-ţi mâinile de pe ea! şuieră ea. 

Rome o fixă cu privirea, rânjind batjocoritor. 

- Să-ţi intre în cap o dată şi pentru totdeauna: nu suntem 
împreună şi nici nu vom fi vreodată. E timpul să terminăm cu 
rahatul ăsta. 

Își îndreptă atenţia înspre întreg grupul de studenţi, cu braţele 
larg deschise. 

- În ciuda a tot ce scuipă, să se ştie că nu sunt cu ea, n-am fost 
niciodată şi orice spune sunt tâmpenii. 

Lexi şi Cass se holbau la mine cu gurile căscate din cauza şocului, 
uitându-se când la mine, când la Rome şi la Shelly. Ally își 
încrucişase braţele la piept, iar multumirea şi amuzamentul îi ieşeau 
prin toţi porii. Romeo aplecă încet capul şi îmi şopti cu voce 
tensionată: 

— Eşti bine? 

Am încuviinţat, dar îmi tineam capul în jos, copleșită de jenă. 

El mă luă de mână şi mă trase de pe scaun, iar gestul îi făcu să 
murmure pe colegii noştri studenţi, nedumeriţi de comportamentul 
lui straniu faţă de britanica tăcută. 

- la-ţi geanta, Shakespeare! Ne cărăm de aici. 

Mi-am luat geanta maro cu ciucuri şi am încercat să țin pasul cu 
el în timp ce ieşea ca o furtună, iar forța cu care deschise ușile le 
făcu să se izbească de pereţi lăsând în urmă o Shelly şocată şi 
singură. Am păşit apăsat pe pavajul campusului; aproape că alergam 
ca să pol ţine pasul. 

- Romeo, mai încet! Unde mergem? l-am întrebat, încercând să 
imi ţin răsuflarea sub control. 


Ne-am oprit în dreptul unei uriaşe camionete Dodge de culoare 
neagră, iar el deschise portiera din dreptul scaunului pasagerului. 

- Urcă, îmi ordonă el agresiv. 

Am sărit pe banchetă, iar el trânti portiera. Romeo se urcă la 
volan și porni motorul. Din boxe răsună muzică heavy metal, el 
demară cu scârțâit de roţi şi maşina ţâşni din parcare. Nu ştiam ce să 
spun — nu mai văzusem pe nimeni atât de furios, livid de-a dreptul. 

După două piese cu multe tobe și ţipete ca din mormânt, Rome 
începu să îşi relaxeze strânsoarea asupra volanului, care aproape că îi 
albise încheieturile. 

- Sigur eşti bine? mă întrebă cu tensiune în voce. 

- Da. Un pic ruşinată, dar sunt bine. 

- Cum a îndrăznit să îţi vorbească aşa? Ce scorpie! De ce naiba 
mi-am irosit atâta vreme cu ea? aproape că scuipă el cuvintele, 
lovind cu pumnul în bordul mașinii. 

- Mi-ai luat vorba din gură. 

Buzele i se curbară într-un rânjet uşor amuzat. 

În timp ce intram de pe o stradă pe alta, mi-am rezemat capul de 
geam în timp ce oraşul mi se înfăţişa în ceaţă şi încercam să 
amorţesc amintirea cuvintelor crud de adevărate ale lui Shelly. Ne- 
am oprit în dreptul mallului universităţii. Am ridicat capul dinspre 
geam, iar când m-am întors spre Romeo, am văzut că se sprijinea în 
mână şi mă privea. 

- Mol, îmi pare atât de rău pentru ce ţi-a zis despre părinții tăi. 
Nici nu-mi pot imagina cum te-ai simţit. 

Ochii lui căprui erau îndureraţi. Am întins mâna şi mi-am pus-o 
pe genunchiul lui. 

- Nu ai pentru ce să îţi ceri scuze. 

El îmi acoperi mâna cu a lui. 

- Nu-i adevărat. Se răzbună pe tine pentru că vede că mă 
interesezi. A văzut de la primul nostru sărut. Eşti dușmanul ei acum, 
Mol, şi nu-mi pot cere îndeajuns scuze. Eu te-am pus în postura 
asta, iar ea va încerca să îţi facă viața un iad. 

N-am putut să nu zâmbesc la cuvintele lui pline de grijă, aşa că 
m-am mutat mai aproape pe banchetă ca să-mi pun capul pe 
umărul lui. El oftă şi-mi cuprinse umărul cu braţul lui gol. I-am 
privit apreciativ tricoul cu capse şi fără mâneci, de data asta pe 
albastru, blugii decoloraţi şi cizmele de cowboy maro şi uzate. Îi 
venea de minune acel stil, ca nimănui altcuiva - un adevărat băiat 
din zona rurală. 

După câteva minute de linişte şi de consolare confortabilă în 
braţele lui, am ridicat capul. 

- Rome, cine era mai devreme la telefon, când erai în fața 
cantinei? 

EI se crispă şi expiră uşor şi controlat. 

- Ai văzut? 

- Da. 

- Nu prea vreau să vorbesc despre asta. 

Am oftat dezamăgită. 

- Bine. Dar răspunde-mi la o singură întrebare! Erau părinții tăi? 


Braţul i se încordă peste umerii mei, iar ticăitul ceasului încastrat 
în bord se auzea tare în brusca şi tensionata tăcere. După mai multe 
secunde fără vreun sunet, el aproape că şopti: 

- Da. 

Am decis să pun restul întrebărilor altă dată, când el avea să nu 
mai fie atât de nervos. Vedeam că pentru el fusese greu să dezvăluie 
chiar şi acea frântură de informaţie. 

M-am îndreptat de spate, derutată de ceea ce vedeam în jur. 

- Unde suntem? 

Romeo deschise portiera, mă luă de mână şi mă trase pe asfaltul 
încins. 

- Mergem să-ţi luăm ochelari noi. Haide! 

M-am oprit şi l-am tras de braţ. 

- Romeo, nu mi-i permit deocamdată. 

EI miji ochii, cu nările fremătând. 

— Ţi-i cumpăr eu. Acum haide! 

Încercă să mă tragă din nou. Am rămas pe loc cu stoicism. 

- Romeo, nu sunt caz social. O să-mi iau singură ochelarii ăia 
alurisiţi când o să strâng suficienți bani, Nu mi-i cumperi tu. N-o 
să-ți permit. Nu mi-e jenă de faptul că sunt săracă, dar îmi este 
ruşine să accept bani daţi de milă. 

Mă trase brusc la pieptul lui şi-şi încolăci braţele ca oţelul în 
jurul spatelui meu. 

- Molly, nu mă provoca, la naiba! Indirect, eu ţi-am spart 
ochelarii cu pasa mea de tot rahatul. Am enervat-o pe Shelly 
arătându-le tuturor că te plac şi am lăsat-o să-și umile egoul mult 
prea mult lăsând-o trei ani să se joace de-a regina Alabamei. Îţi iau 
ochelari noi şi o să mă laşi s-o fac - n-ai de ales, la naiba! Nu e vorba 
despre rușine, e vorba despre a apăra ce-mi aparține. 

Vocea lui dură nu îngăduia împotrivire. 

În mod normal, m-ar fi enervat la culme să-mi dea cineva ordine 
în felul acesta, dar atitudinea lui de mascul alfa care prelua controlul 
şi nu accepta refuzuri mă făcu să cedez. Mâini aspre mă atinseră pe 
spate şi-mi prinseră părul, iar Rome îmi înclină capul ca să îl pot 
privi în ochi. 

— Ai înţeles? 

Am scos un oltat învins. 

- Am înţeles. 

Romeo îmi depuse un sărut cald pe creştetul capului, îmi luă 
ferm mâna într-a lui şi mă conduse în marele complex comercial. 

x 

- Înclină capul şi deschide larg... Da, aşa... Și... Au intrat? 
întrebă oftalmologul în timp ce eu clipeam iute ca să elimin excesul 
de substanţă. 

Lumea părea să îşi corecteze contururile. 

— Da, cred că da. Cum arată? 

M-am dus la oglindă și pentru prima oară în ani întregi m-am 
văzut limpede fără ca ramele mari să-mi blocheze imaginea. 

- Arăţi foarte frumos, scumpo, chicoti ea cu drăgălăşenie. 


- Ochii mei... am şoptit în timp ce înregistram fiecare detaliu de 
culoare din irisurile mele căprui strălucitor cu fulgi de aur, exact 
cum spunea tata. 

Nu-i văzusem niciodată să arate astfel - atât de vii, fară vreo 
barieră îngrădindu-i —, aşa că am întins mâna înspre propria 
reflexie, trecându-mi degetele peste oglindă. 

Când ajunsese, Rome îi spusese oftalmologului că voia să 
primesc tot ce era mai bun și își trântise pe tejghea cardul auriu, 
ignorându-mi protestele. Luaserăm decizia să optez pentru lentile 
de contact şi nu-mi venea să cred cât de mult îmi schimbau 
înfăţişarea. 

- Aşadar, ai o pereche de lentile de rezervă şi o pereche de 
ochelari cu rame Chanel, model „carapace de ţestoasă“ pentru 
momentele când nu vrei să-ţi pui lentilele. Totul e plătit pentru 
domnişoara Shakespeare, aşa că ești gata să ieşi în lume. 

Am luat punga de cadou oferită de medic și mi-am atins faţa. 
Am zâmbit şi am ieşit în hol. Rome stătea pe un scaun tapiţat, 
lăfăindu-se şi urmărind la televizor o emisiune frivolă. Când 
observă mișcare în lateral, se uită într-acolo, apoi se uită iar la 
televizor, după care îşi smuci practic capul ca să se uite iar înspre 
mine. Expresia lui uluită spunea totul. 

Se ridică încet de pe scaun, iar mărul lui Adam i se mişcă în sus şi 
în jos în timp ce înghiţea în sec și se apropia de mine. Am început 
să-mi fac de lucru cu mânerele pungii albe şi am lăsat privirea în jos. 
Cizmele lui uzate se opriră în dreptul meu, iar degetul lui îmi ridică 
bărbia pentru a ne putea privi în ochi. 

M-am uitat la buzele lui pline şi întredeschise de uimire, iar el 
zâmbi. 

- Arăţi minunat, Mol! 

Am roşii şi am plecat privirea. 

Degetul lui îmi ridică iar bărbia. 

- Nu. Nu te ascunde de mine! Ai cei mai uimitori ochi. Îmi tai 
pur şi simplu răsuflarea în clipa asta. 

- Mulţumesc, am spus încet, cu obrajii inundaţi de căldură. 

Fl îmi luă mâna într-a lui. 

- Să mergem! 

- Unde mai mergem? l-am întrebat în timp ce el mă trăgea grăbit 
din magazin. 

— Vreau să te duc undeva - şi trebuie să ajungem rapid. 


CAPITOLUL 10 


Am mers cu maşina cam treizeci de minute - nu aveam idee 
încotro. Niciodată nu am avut simţul orientării, aşa că m-am făcut 


comodă pe banchetă și m-am bucurat de peisaj. Câmpuri întregi în 
nuanţe vii de verde şi galben mi se perindau prin faţa ochilor, lanuri 
de porumb şi de grâu dominând orizontul. Cerul albastru părea să 
se întindă pe nenumărați kilometri, iar nori albi şi pufoşi se plimbau 
leneş sub soarele după-amiezii târzii. Imaginea îţi tăia răsuflarea. 

Rome işi pusese mâna pe genunchiul meu când urcaserăm în 
camionetă și nu şi-o mai retrăsese de atunci. Îi simţeam privirea 
poposind din când în când asupra mea şi mă întrebam la ce s-o fi 
gândind. Speram că la lucruri pozitive. 

El semnaliză şi viră pe o şosea lungă. 

- Aproape că am ajuns, mă anunţă el. 

- Unde? 

- Undeva unde îmi place să fiu singur. 

Rome făcu un viraj strâns la stânga la jumătatea drumului şi 
începu să ruleze pe un drum denivelat, cu pietriș. După vreo trei 
kilometri, ne-a ieşit în față un pârâu albastru precum cristalul, 
înconjurat de copaci înalţi şi flori viu colorate. Era pur şi simplu 
superb. 

- Doamne, Rome, e uluitor! am zis, absolut îndrăgostită de scena 
din fața mea. 

El mă bătu uşor pe picior, apoi opri camioneta în spatele unui 
stejar mare, deschise portiera, cobori şi ocoli camioneta ca să mă 
ajute să cobor. Am sărit jos și am luat mâna pe care mi-o oferise, 
pornind împreună înspre sunetul apei curgătoare. La malul apei, mă 
trase să mă aşez lângă el pe malul acoperii cu iarbă moale. 

Păsările ciripeau din vârful copacilor, greierii cântau, iar aerul era 
cald și nemișcat. Probabil niciodată nu mă mai simţisem atât de 
împăcată. Rome mă privea mulţumit în timp ce admiram 
împrejurimile. 

- Bun, acum chiar trebuie să îmi spui unde suntem. Probabil e 
cel mai frumos loc de pe pământ. 

Fl ezită. 

— E râul din spatele casei alor mei. 

— Casa alor tăi? 

Fl încuviinţă scurt din cap, cu maxilarul încordat. M-am uitat în 
jur la nesfârşiţii acri de pământ bogat. 

M-am întors spre Rome şi l-am întrebat: 

— Toată chestia asta le aparţine? 

Fl se întinse pe spate şi-şi trecu mâinile peste faţă, murmurând: 

- E o plantație, Mol. 

Am înlemnit. 

- Plantaţie? Părinţii tăi deţin o plantație întreagă? 

M-am uitat în jur în căutarea unei locuinţe. Nu se vedea câtuşi de 
puţin. El se sprijini într-un cot, frecând între degete un smoc de 
iarbă uscată. 

— Stai liniștită, nici nu vor ști că suntem aici. Eu vin aici mereu, 
Mol. Aici fug de tot şi de toate. 

M-am relaxat un pic şi am oftat, clătinând din cap. 

- Asta. Tu. O plantație. Suntem din lumi complet diferite. 


Am  gesticulat înspre câmpurile de bumbac alb-rozaliu, 
comparând, în mintea mea, acea imagine cu cea a străzilor înguste 
şi pietruite ale orașului meu natal. 

Romeo îmi luă mâna întinsă şi o duse la buzele lui calde. 

- Eu nu sunt aşa, să ştii. Dacă ai avea idee... Toate astea le 
aparțin părinţilor mei, nu mie. Eu sunt acelaşi, iar tu eşti aceeaşi, 
suntem Romeo şi Molly Julieta. Își înclină capul înspre mine. Vino 
încoace! 

Mă apucă de braţ. M-am întins pe burtă, sprijinindu-mă în 
antebraţe. Rome ridică privirea spre mine şi se uită lung. 

- Nu-mi vine să cred cât de frumoasă eşti cu lentilele. Ochii tăi 
au cea mai ciudată nuanţă aurie... Chiar mi-e greu să nu te ating aşa 
cum îmi doresc. 

M-am făcut roşie ca focul şi mi-am dus degetul mare la buze. El 
urmărea fiecare mişcare. 

— Poţi să mă atingi dacă vrei, am spus emoţională. 

Ochii lui întunecaţi sclipiră de dorinţă, iar genele i se plecară. 

- Nu te juca cu focul, Shakespeare! E mai mult decât poate duce o 
englezoaică mică și frumușică. 

- Ce pot să spun... Îmi place să-mi asum riscuri. 

- Mol... mă ameninţă el cu un şuierat. 

M-am târât spre trupul lui întins, înaintând în palme şi pe 
genunchi pe iarba uscată. 

Privirea îi deveni sălbatică pe măsură ce mă apropiam. 

- Mol... 

Amenințarea din vocea lui era mai pregnantă de data asta. Dar nu 
mă făcu să mă opresc. El mă făcea să mă simt îndrăzneață. 

Am ajuns lângă el şi m-am uitat direct în apele ochilor lui 
întunecaţi, iar cingătorile rigide ale autocontrolului au plesnit, iar eu 
m-am trezit căzând cu totul în adâncimile negre şi periculoase ale 
lui Rome. 

Mâini pricepute se plimbară și îmi mângâiară coapsele goale 
până la poalele rochiei mele verzi, apropiindu-se la câţiva centimetri 
de linia chiloţilor. Palmele aspre ale lui Rome au alunecat în sus şi în 
jos pe picioarele mele, atingerea lor devenind tot mai fierbinte, iar eu 
m-am aplecat, trecându-mi ezitant buzele peste ale lui. Rome m-a 
lăsat să stabilesc ritmul și i-am ciugulit ușor buzele, trecându-mi 
vârful limbii peste buza lui de jos. 

Ştiam că îi testam limitele, ca să văd cât de departe ar fi fost 
Romeo dispus să mă lase să merg. El gemu şi îmi trase coapsele, 
depărtându-le doar un pic şi ajungând şi mai aproape de centrul 
meu. Mi-am lipit gura mai puternic de a lui, dar nu cum şi-ar fi 
dorit el, şi l-am torturat cu mângăieri lente. El mă lăsă să mă joc, să 
tachinez, să seduc. 

Simţindu-mă şi mai curajoasă, mi-am pus palma întinsă pe 
pieptul lui, iar Rome zvâcni în urma contactului. Mâinile mele 
începură să cutreiere, la început făcând cercuri lente. Apoi mi-am 
lăsat vârfurile degetelor să se strecoare sub tricoul lui subţire, peste 
abdomenul încordat, oprindu-mă la betelia blugilor, unde degetul 
mi-a coborât dedesubt, mângâind pielea fină. 


Într-o clipită, mâinile lui Romeo ţâşniră în sus pe coapsele mele, 
prinzând muşchii de pe interior, şi, cu un mârâit diavolesc, îmi 
desiăcu picioarele ca să-l încalec, sexul lui tare fiind perfect 
poziţionat sub centrul meu. 

Gura mi s-a desprins de a lui şi am încercat să-mi recapăt 
suflarea. Ochii lui Rome erau sălbatici, irisurile lui negre se topeau şi 
înghiţeau nuanţa de maro-ciocolatiu. Am ştiut imediat că am 
declanșat o dorinţă adânc îngrădită în interiorul lui şi că i-am frânt 
autocontrolul. 

Mâini calde îmi şerpuiră pe gât, iar gura lui fină se zdrobi de a 
mea. Limba lui trecu în forţă de bariera buzelor mele, umplându-mi 
gura cu gustul lui mentolat, iar eu l-am lăsat. Pur şi simplu, m-am 
lăsat în voia lui. Eram complet a lui, iar în acel moment, n-aş fi vrut 
să fie altfel. 

Mâinile lui se desprinseră de părul meu, coborâră spre gât şi apoi 
către sânii fără sutien. Apoi palma lui Rome trecu peste sfârcul meu 
sensibil şi masă carnea tare, făcându-mă să-mi mişc şoldurile 
înainte şi înapoi. Limba lui se încolăci cu a mea, iar gemetele lui de 
dorință deveniră tot mai disperate. 

Cu o aspră mângâiere finală, mâna lui Rome îmi părăsi sânul şi 
se opri la baza rochiei mele scurte, strecurându-se sub ea până la 
marginea chiloţilor negri din bumbac. Eram aproape înnebunită de 
dorinţă, iar el surâse când se retrase uşor şi mă privi în ochii aurii 
plini de excitare. 

- Romeo... 

Am gemut şi am închis ochii de frustrare. Nevoia de el era atât de 
intensă! 

- Mol... eu... eu... 

Ochii mi se deschiseră brusc, [ulgerându-i pe ai lui. 

- Te rog... am implorat, disperată să-l simt atingându-mă, 
atingându-mă cu adevărat. 

- Mol... Mă înnebunești, la naiba... 

Îmi dădeam seama că încerca să se controleze. 

- Rome... acum! aproape că am ţipat. 

Degetele lui dădură deoparte materialul chiloţilor mei, se 
plimbară de-a lungul crăpăturii mele şi, în timp ce-şi zdrobea din 
nou buzele de ale mele, îşi împinse imediat în mine degetul 
mijlociu, prelung, intrând şi ieşind blând, iar răsuflarea îmi tremură 
la fiecare mișcare a lui. 

- Să nu-mi spui niciodată ce să fac! Romeo își îndoi degetele, 
apăsându-mă şi făcându-mă să mă cutremur. Mă auzi? 

- Da. Da, am zis repede. 

Adoram modul în care mă controla, iar trupul îmi vibra de 
satisfacţie cu fiecare ordin pe care mi-l dădea. 

Romeo s-a mutat pentru a ajunge într-o poziţie mai bună, iar eu 
mi-am lăsat capul pe spate din cauza senzaţiilor de nedescris care 
îmi făceau să se prăbușească toate sistemele de apărare. Mi-am 
petrecut braţul stâng în jurul gâtului lui în timp ce el mă pătrundea 
cu mâna dornică şi pulsândă. Trebuia să-i provoc şi eu plăcere. 
Voiam să o fac, aşa că mi-am strecurat mâna în jos ca să-i desfac 


nasturele de la blugi, trăgând apoi fermoarul în jos şi muşcându-mi 
sugestiv buza. Romeo înţepeni. 

- Mol, nu, nu trebuie să... 

- Lasă-mă să mă ocup de tine! Lasă-mă să îţi dau ce ai nevoie! Te 
rog... 
Ochii lui ciocolatii s-au închis strâns în clipa în care i-am luat în 
mână sexul mare şi cald şi l-am frecat uşor. Expira intens cu fiecare 
gest. Mişcările noastre deveniră mai intense, amândoi fiind în 
căutarea eliberării. M-am mișcat în poala lui când o delicioasă 
tensiune începu să se formeze în interiorul meu. Incapabilă să mă 
concentrez, mi-am lipit fruntea de a lui şi am gemut când el a băgat 
încă un deget. 

- Ah, Romeo... Eu... 

Nu aveam cuvinte. Șoldurile tonifiate ale lui Rome se împingeau 
în față într-un ritm furios sub mişcările mâinii mele. 

- Dă-ţi drumul, Mol... Dă-ţi drumul, fir-ar să fie, mârâi el și, cu 
o ultimă împingere, m-am dezintegrat, iar gura lui o captură pe a 
mea, inspirându-mi gemetele. 

Mâna lui nu-şi întrerupse mişcările și stoarse ultima picătură de 
plăcere din trupul meu uluit, care tremura peste al lui. 

Am continuat să-l frec și, cu un geamăt gutural, el îşi mişcă 
şoldurile într-o parte şi Îşi dădu drumul intens, revărsându-se pe 
iarbă. 

Pe măsură ce amândoi am încetinit treptat mișcările până când 
ne-am oprit, mi-am petrecut braţele în jurul gâtului său, iar 
respiraţiile noastre se amestecară în acel mic spaţiu dintre noi, în 
timp ce mâna lui Rome era în continuare foarte intim în mine. 

Degetele lui trecură încet peste mugurul meu, iar eu am scâncit 
cu faţa lipită de obrazul lui în timp ce el îşi lipi nasul de baza gâtului 
meu. Am ridicat capul și m-am lăsat un pic în spate ca să mă pot 
uita în ochii lui de un căprui intens. 

- Hei, Mol, zise el răguşit, cu pieptul încă palpitându-i după 
eliberarea de care avusese parte. 

Am roşii. 

- Hei, tu. 

— Eşti bine? mă întrebă el, căutând în privirea mea ceva anume. 

Nu eram sigură ce. Am lăsat ochii în jos și am încuviințat din 
cap. 

- Bine e puţin spus. 

- Uită-te la mine, îmi ceru el cu severitate. 

M-am conformat repede. 

- Ţi-a plăcut? Ţi-a plăcut cum ţi-am vorbit, cum ţi-am dat 
ordine? 

Părea agitat, nelalocul lui, de parcă s-ar fi aşteptat să fiu supărată. 

Chiar îmi plăcuse. Aveam puţină experienţă când venea vorba de 
sex, dar felul în care mă controlase stârnise ceva în mine. Mă făcuse 
să mă simt eliberată la un nivel până acum necunoscut. 

- Mol... ţi-a plăcut, da? 

O undă de vulnerabilitate se inserase în asprimea obişnuită a 
vocii lui. 


- Mi-a plăcut, Romeo. Nu... nu ştiam că îmi place aşa... dar... 
cred că ştim amândoi că mi-a plăcut. 

Un mic zâmbet îi transformă trăsăturile de obicei dure, iar Rome 
îmi luă mâna şi mi-o petrecu peste coastele lui. 

— Sunt toate la locul lor? 

M-am încruntat. 

- Poftim? 

— Coastele mele. Nu lipseşte nici una? 

Mâna mea îi mângâie ambele părţi ale pieptului. 

- Cred că nu mai ştii ce zici. Crezi că îţi lipseşte o coastă? 

El râse ușor. 

- Mai devreme, am crezut că Dumnezeu mi-a luat una când te-a 
creat pe tine. 

Cu toate că spunea lucrurile în joacă, acele cuvinte m-au făcut să 
mă topesc. 

- Romeo... uneori eşti chiar dulce, ştii? 

EI îmi făcu amuzat cu ochiul. 

- Numai pentru tine. 

l-am sărutat palma, reflectând asupra a ceea ce tocmai se 
petrecuse. Mă deruta cât de bine şi de la locul meu mă simţeam - cu 
ordinele lui, cu comenzile, instrucţiunile —, dar nici nu îmi doream 
mai mult de-atât. Îi puteam ceda controlul lui Romeo, dar nu să mă 
las purtată înspre teritorii mai întunecate. 

— La ce te gândești? 

Romeo îmi cuprinse obrajii în palme. Am început să-mi rod 
unghia de la degetul mare. 

- Când zici că îţi place să dai ordine, cam cât de departe merge 
dorinţa asta de a domina? 

Fl chicoti. 

- Nu sunt un sadic, deci poţi să nu-ţi mai baţi căpşorul ăsta 
frumos pe tema asta. Doar că îmi place să deţin controlul... Nu 
ştiu... Așa sunt eu. Sunt câteva chestii de rahat în viaţa mea asupra 
cărora nu am nici o putere, aşa că am nevoie de puterea asta în 
chestiile la care sunt bun. Am nevoie să mă asigur că eu dictez. Sunt 
un bun coordonator pentru că îmi place să conduc, să coordonez 
spectacolul. La fel se întâmplă cu sexul. 

Avea noimă ce spunea; avea nevoie de control. Nu într-un fel 
murdar, ci ca o necesitate pentru sănătatea lui psihică. 

- Mi-a plăcut cum ai preluat controlul. Sunt atât de obişnuită să 
fiu independentă şi să n-am nevoie de nimeni, să iau mereu decizii 
şi urăsc asta. M-am simţit... eliberată să mă las în voia ta, să îţi 
predau frâiele. 

O expresie ciudată îi apăru pe chip, iar sălbăticia acesteia parcă 
mă izbi, făcându-mă să îmi pierd echilibrul. Romeo mă ţinu dreaptă 
în brațele lui. 

— Eşti a mea acum, Mol. Stii asta, da? Nimeni niciodată nu mi-a 
răspuns ca tine — fiecare mișcare, fiecare sărut, fiecare apăsare - cu 
un astfel de abandon de sine total, complet. 

Degetele lui, care rămăseseră nemişcate în fierbințeala mea, 
prinseră viteză. 


Am scos un țipăt şi mi-am muşcat degetul mare ca să îmi 
controlez strigătele. 

- Da, sunt a ta. 

Rome îmi luă degetul în mâna lui. 

- O să mă înnebunești cu gestul ăsta, Mol. Aș prefera să-ţi bag 
acolo un obiect mai dătător de satisfacţie, dacă ai aşa mare nevoie de 
ceva cu care să te joci. 

Am icnit scurt, 

- Eu... eu... 

- Cu timpul. Nu încă, mă asigură el, cumva amuzat. 

Mi-am dat ochii peste cap. 

- Romeo... mâna ta... 

- O să te satisfacă din nou. Si o să mă uit la tine cum îţi dai 
drumul. O să mă uit la tine cum te destrami în bratele mele ṣi o să 
îmi placă la nebunie, Mol. Înţelegi? Şi o să-ţi controlez fiecare 
dorinţă, şuieră el printre dinţii încleştaţi, împingându-și degetele și 
mai adânc în mine. 

- Da... da... 

Şi făcu exact ce spusese. Atinse fiecare notă la periecţie. 

M-am cutremurat, am scos un țipăt ascuţit şi m-am prăbuşit la 
pieptul lui. Am zăcut aşa multă vreme, iar într-un final, el își scoase 
degetele din mine, își închise fermoarul blugilor și mă trase să stau 
întinsă în poala lui. Am închis ochii şi am aţipit la pieptul lui cald, 
bucurându-mă de senzaţia oferită de mânpâierile lui uşoare pe 
obraz şi simţindu-mă complet epuizată. 


M-am trezit încet când Romeo mă răsuci între picioarele lui, 
lipindu-mi spatele de pieptul lui. 

- Apune soarele. M-am gândit că o să vrei să vezi apusul 
împreună cu mine. 

O explozie de fericire îmi inundă inima. 

- Mi-ar plăcea. 

Cerul era de un roşu sângeriu, căldura soarelui arunca o tentă de 
roz, iar uriaşa sferă galbenă ajunsese la jumătate, înmuind iazul într- 
o arzătoare strălucire aurie. Răsuflarea lui Romeo se împrăştie în 
aerul de lângă urechea mea. 

- Povesteşte-mi despre familia ta, Mol! 

Am tresărit, pumnale de panică îmi înjunghie pieptul şi m-am 
blocat, încercând să găsesc un soi de alinare. Romeo, simţindu-mi 
reacția, îmi prinse mâinile într-ale lui, învăluindu-mă în 
îmbrățişarea sa. 

- Spune-mi, Mol! Vorbeşte-mi despre familia ta! De ce eşti plină 
de atâta durere? 

Am luat o gură de aer ca să capăt puteri şi am urmărit cu privirea 
cum ultimele raze rebele ale soarelui portocaliu alunecau spre linia 
orizontului. 

- Nu prea ştiu cu ce să încep. 

- Cu începutul. Vreau să te cunosc, să te cunosc pe deplin, pe 
interior şi pe exterior. 

Solemnitatea din vocea lui mă făcu să tremur. 


- Bine. 

M-am aşezat într-o poziţie confortabilă, cu capul pe pieptul lui, 
ascultând bătăile liniștitoare ale inimii lui. 

- Mama a murit la naşterea mea. Eram primul ei copil. A murit 
din cauza complicaţiilor. 

Am închis ochii strâns, concentrându-mă asupra atingerii lui 
Rome, şi i-am deschis ca să privesc lung întinderea liniştită a apei, 
lăsând suprafața nemişcată să mă liniştească. 

- Am fotografia ei. Arăt exact ca ea. 

- Deci şi ea era frumoasă? zise el, sărutându-mi umărul dezgolit. 

Am înflorit la auzul cuvintelor lui şi m-am rezemat şi mai bine 
de el. 

- Tata nu avea altă familie în afară de bunica mea. Ea locuia cu 
noi. Când aveam şase ani, a murit şi tata. 

Am luat un fir lung de iarbă şi mi l-am petrecut printre degete. 

- Parcă a fost ieri, atât de clar îmi amintesc. Am venit de la 
şcoală, iar bunica era tristă şi era aşezată în camera din față. Mi-a zis 
că tati al meu s-a dus în rai. 

Am clătinat din cap şi am râs, însă fără urmă de veselie. 

- Pe atunci am crezut că eram pedepsită pentru că nu eram un 
copil cuminte. Curând a devenit limpede că nu murise nici de vreo 
boală, nici pentru că Dumnezeu mă pedepsea, ci pentru că se trezise 
ca de obicei, mă condusese pe mine, fetița lui, până la ușă ca să plec 
la şcoală, intrase în baie şi îşi tăiase venele cu o lamă de ras. 

Rome expiră tăcut în spatele meu, iar răsuflarea lui caldă îmi făcu 
pielea ca de găină. 

- La naiba, iubito! N-am crezut... Îmi pare atât de rău! 

Intensitatea compasiunii lui îmi dădu puterea să vorbesc despre 
acea zi pentru prima oară în viaţa mea - în profunzime - cu cineva. 

- N-am ştiut niciodată cum să gestionez ce a făcut tata. Înţeleg că 
nu putea trăi fără mama, dar mă avea pe mine. Aveam nevoie de el. 
De ce n-a putut fi puternic pentru mine? Pentru bunica? A scris în 
scrisoarea de dinainte de a se sinucide că voi înţelege într-o bună zi, 
dar nu ştiu cum poate un tată să îşi lase fiica singură, complet 
singură. 

Simţeam cum mă enervam tot mai tare, iar amărăciunea emana 
din fiecare amintire. Rome rămase un sprijin tăcut şi puternic. 

- Salvarea mea din toată situaţia asta de rahat a fost mereu 
inteligenţa. Când aveam şapte ani, învăţătoarea m-a înscris la un test 
de evaluare a coeficientului de inteligență. M-am dus, am aflat că 
am un coeficient neobişnuit de mare şi aşa am făcut față - învățând 
şi acumulând cunoştinţe. Am devenit obsedată de religie şi de 
filosofie, încercând să găsesc răspunsuri pentru moartea tatălui meu, 
să înțeleg de ce oamenilor buni li se întâmplă lucruri rele. N-am 
obţinut niciodată răspunsul căutat. Apoi, exact când începeam să- 
mi echilibrez viaţa, bunica a fost diagnosticată cu cancer şi timp de 
trei luni care au trecut foarte lent am îngrijit-o, ea a devenit tot mai 
slăbită de la o zi la alta şi într-un final a murit în braţele mele, fiind 
singure în casă, fără să am spre cine să mă îndrept pentru ajutor. 


Am tras adânc aer în piept și m-am uitat la păsările care, una 
după alta, se întorceau la cuiburile lor, lângă apă, ca să se 
pregătească de culcare. 

— Şi pe urmă? insistă el. 

- După ce a murit, am fost dată în plasament. Din fericire, m-au 
dat în grija unei familii cumsecade din apropiere. Nu erau foarte 
alectuoși şi clar făceau asta pentru bani, dar eram în siguranţă la ei — 
probabil asta-i cam tot ce poţi cere. Era o viaţă grea, așa că m-am 
îndepărtat de toată lumea ca să nu sufăr din nou. Eram însingurată, 
dar... am mers mai departe. Din nou, învăţătura m-a ajutat să 
rămân concentrată şi am ştiut că acesta e biletul meu de evadare din 
plasament, departe de toate amintirile care mă bântuiam în orașul 
meu natal. Pur şi simplu aveam nevoie să plec. 

Romeo mă sărută pe umărul dezgolit. 

- Când aveam 17 ani, mi-am dat examenele mai devreme, am 
intrat la facultate cu un an mai repede și am fost acceptată la 
Oxford. Mi-am luat diploma de licenţă și am venit aici. Apoi o să mă 
mut în altă parte pentru doctorat. 

Romeo expiră zgomotos. 

- Deci fugi. 

Am înţepenit şi am încercat să mă desprind, să mă distanţez de 
definiția clară pe care cineva o dăduse strategiei mele de viaţă. 
Romeo însă mă tinu şi mai strâns. 

— Nu te impotrivi! Răspunde la întrebare! 

- N-ai nici cea mai vagă idee ce viaţă am avut! N-ai dreptul să mă 
judeci! 

Vocea lui cobori cu o octavă, devenind poruncitor de joasă. 

- Nu te judec. Dar obişnuieşti să fugi de propriile probleme, nu-i 
aşa? 

— Şi ce dacă? N-am un cămin, n-am familie. De ce nu? 

- Poate că aşa a fost, dar acum ai oameni care ţin la tine cu 
adevărat. N-o să te las să fugi de mine. 

Lacrimi grele îmi înceţoşară vederea. Cuvintele lui Romeo erau o 
alinare minunată și îmi doream din suflet să îl cred. 

- Nu o să te las să pleci de lângă mine, repetă el ferm. 

Ceva în mine a cedat şi am plâns - am plâns pentru prima oară 
după atâţia ani, cu capul în mâini. Romeo mă mângâie pe păr, 
refuzând să mă elibereze din braţele lui sigure, pentru că asta 
reprezenta el — siguranța mea... pacea mea. 

Când lacrimile îmi secară, el întrebă: 

- De ce ai fugit de la Oxford până aici? 

Am oftat învinsă şi am decis să fiu pur şi simplu sinceră. 

- Oliver voia mai mult de la mine. Urma să îşi facă lucrarea de 
doctorat şi voia să trecem la nivelul următor. Eu nu voiam - el nu 
ştia nimic despre mine. Nu i-am spus niciodată. După ce m-am 
culcat cu el, am ştiut că nu pot continua. Crezusem că, dacă 
devenim intimi, asta o să mă ajute să mă apropii de el, că zidurile de 
care m-am înconjurat se vor dărâma. Dar tot ce am simţit a fost o 
dezamăgire sufocantă. Am crezut că nu mai pot fi vreodată apropiată 
de altă persoană. În final, am intrat în panică. Am fugit. Simplu. S-a 


trezit într-o dimineaţă, iar eu nu mai eram. Nu am mai vorbit cu el 
de atunci. 

Cântecul greierilor se înteţise odată cu lăsarea serii, iar ampla 
pătură de stele începuse să sclipească pe cerul limpede precum 
cristalul. 

- Asta până să te cunosc pe tine. De tine sunt apropiată. Te-am 
lăsat în sufletul meu. Poate că nu sunt atât de defectă precum 
credeam. 

L-am auzit înghiţindu-şi nodul din gât. 

- Nu eşti singura care simte nevoia să dea bir cu fugiţii când 
lucrurile se complică, iubito, dar de acum încolo nu o să te las să 
fugi nicăieri dacă nu sunt şi eu acolo, alergând alături de tine. 

Mi-am întors capul spre buzele lui, iar el își atinse uşor gura de a 
mea. Când s-a desprins, i-am cuprins obrajii în palme şi i-am spus: 

— Povesteşte-mi despre tine, Romeo! 

Privirea i se răci, apoi ridică din umeri și se uită în altă parte — 
trupul lui încordat transmitea doar un refuz tăcut. Un vânticel rece 
tulbură brusc aerul nopţii şi mi se făcu pielea de găină pe braţele şi 
pe picioarele dezgolite. Romeo observă. 

- Ar trebui să plecăm. 

L-am strâns ceva mai tare. 

- Încă nu vreau să plecăm. Vreau să aflu lucruri despre tine. 

Fl îşi înclină capul, confuz. 

- Nici eu nu vreau să plecăm de aici. Dar se face târziu şi ţi-e frig. 
Hai, iubito! E timpul să încheiem seara. 

Rome mă ajută să mă ridic şi mă luă de mână în drum spre 
camionetă, fără să scoată o vorbă despre trecutul lui. Odată ce am 
ajuns în maşină şi am început să rulăm pe şosea, am observat că 
Romeo era cufundat în gânduri. 

- Eşti bine? Pari la mii de kilometri distanţă. 

EI înghiţi în sec, ca şi cum ar fi fost agitat. Nu-l mai văzusem 
niciodată atât de dat peste cap. 

- Mda... 

Nu eram convinsă. 

- Eşti sigur? Nu pari bine. 

Degetele lui le prinseră strâns pe ale mele, iar ochii lui mă priviră 
cu o expresie nesigură. 

- Rome, ce e? am insistat. 

Tuşind, el mărturisi: 

- Până în seara asta nu am știut cum e să fiu dorit - doar pentru 
mine, pentru cine sunt eu. 

Cuvintele lui mă loviră în piept mai puternic decât un bloc de 
granit şi aproape că îmi dădură lacrimile pentru el. 

— Pentru ce mă doreşti, Mol? Încerc să mă dumiresc. 

M-am tras mai aproape şi i-am sărutat mâna prinsă într-a mea. 

- Pur şi simplu, te vreau pe tine. 

— Asta nu pricep. De ce m-ai vrea doar pentru mine? Nimeni n-a 
mai făcut-o vreodată. Sunt cu capsa pusă 24 de ore din 24, şapte zile 
din şapte. Sunt posesiv şi am probleme de ataşament — deci de unde 
vine atracţia? 


- Atunci sunt prima, pentru că te vreau fără ceva în schimb. De 
ce doreşte o fiinţă umană altă ființă umană? Corpul meu te 
recunoaşte drept ceva care e bun pentru mine. Mintea mea te 
recunoaşte drept cineva potrivit pentru mine, iar sufletul meu te 
recunoaşte drept cineva care îmi e sortit. 

Un zâmbet timid îi apăru fantomatic pe buze, iar umerii 
tensionaţi i se relaxară. 

- Suntem prinși al naibii de tare, Shakespeare, nu-i aşa? zise pe 
un ton stins, trupul lui radiind o fericire liniştită. 

Un sentiment de mulţumire se aşternu asupra amândurora. 

— Cred că e puţin spus. 

- Haide încoace! 

Îşi petrecu braţul peste umărul meu, sărutându-mă blând în timp 
ce luminile oraşului se perindau pe lângă noi. 


Rome mă lăsă chiar la uşa casei frăţiei. Am urcat scările în goană, 
bucuroasă că înăuntru era linişte, iar ușa ce dădea spre încăperea cu 
televizorul era închisă. 

Am făcut un lung duș fierbinte - mi-am dat capul pe spate, 
lăsând apa să mi se prelingă pe păr şi pe piele. Mă simţeam diferit. 
Nu puteam să descriu cum. Doar... schimbată la nivel molecular. 
Mâna îmi alunecă înspre abdomen, amintindu-mi de senzațiile 
provocate de mâna lui în interiorul meu, şi mi-am înăbuşit un 
geamăt. Fusese atât de hotărât şi de puternic, dirijând muzica 
mişcărilor noastre și creând o simfonie din ţipetele şi gemetele 
noastre. Niciodată nu mai simţisem ceva asemănător. 

Am ieşit de la duş înainte să mi se înmoaie de tot picioarele din 
cauza amintirilor. M-am şters, m-am schimbat într-o cămașă de 
noapte mov şi m-am băgat în pat. 

În doar câteva minute, începură bătăile în geam. 

Am dat cuvertura laoparte și am fugit la balcon, uitându-mă în 
jos. Romeo îmi zâmbi larg, se cățără până sus şi aproape că îmi sări 
în braţe, cu un rânjet aprobator când îmi văzu cămaşa de noapte. 

- Am ajuns la casa frăţiei şi imediat m-am întrebat ce faci. Am 
decis să nu mă mai întreb atât și să vin să văd cu ochii mei. 

- De fapt, tu vrei să rămâi din nou aici, nu-i aşa? O să devină un 
obicei? 

- Oho, poţi conta pe asta, iubito! După ziua de azi, mă calific 
pentru anumite beneficii. 

— Serios? Şi care ar fi acelea? 

- O să afli la momentul potrivit, Shakespeare. Acum mişcă-ţi 
fundul ăla mişto şi treci în pat şi în braţele mele! 

Am intrat în cameră şi i-am aruncat o privire feciorelnică peste 
umăr. 

- Nu-mi amintesc ca Romeo să fi fost aşa de insistent cu Julieta. 

Fl ridică din sprâncene cu un aer atoiştiutor. 

- Şi uite cum au sfârșit! Metoda mea e mai bună - mai puţine 
morţi, mai multe orgasme. 

Am încercat să mimez şocul, dar n-am putut să nu râd. 


- Tu. În pat. Acum! indică el în timp ce scăpa de haine, 
rămânând doar cu boxerii negri, lăsaţi în jos pe talia trupului său 
toniliat. 

Eu chicoteam în continuare din cauza instrucţiunilor lui, când 
sări în spatele meu. Chicotelile se transformară în gemete când 
degetele lui se strecurară direct sub cămașa mea de noapte şi-mi 
dezmierdară miezul. 

— Şi acum despre acele privilegii... 


CAPITOLUL 11 


M-am trezit şi mi-am întins braţele deasupra capului, 
dezmorțindu-mi spatele încordai. Am întins mâna alături, după 
Romeo. Nimic. Nu mai era. Din reflex, am dat să-mi iau ochelarii de 
pe masa de lângă pat, uitând că nu mai aveam nevoie de ei. 

M-am ridicat în capul oaselor și m-am încruntat din pricina 
lipsei lui Romeo - nu plecase niciodată fără să-şi ia la revedere. 
Aşternuturile erau reci şi dezordonate în locul unde dormise el, dar 
pe perna lui era un bilei. L-am înșfăcat şi am început să-l citesc. 


Am avut antrenament dimineaţă devreme. 
Nu am vrut să te trezesc — erai atât de frumoasă! 


Romeo al tău 


Mi-am îngropat capul în pernă, zâmbind, când cineva bătu la 
uşă. Am deschis şi era Ally, cu braţele încrucişate şi cu o expresie 
care spunea „Nu încerca să mă duci cu preşul' şi o sprânceană 
impresionant de ridicată. 

Trecu năvalnic pe lângă mine, închise uşa şi se aşeză pe marginea 
patului meu nefăcut. 

- Deci... vrei să-mi spui de ce l-am văzut pe Romeo furişându-se 
din balconul tău azi-dimincaţă? 

Vocea îi era înşelător de calmă. 

M-am dus spre ea, făcându-mi de lucru cu mâinile şi, când am 
ajuns lângă pat, m-am lăsat să cad alături de ea, uitându-mă în gol 
la pereţii mei albi, fără să-i văd de fapt. 

- A stat cu mine peste noapte. 

- Aşa bănuiam şi eu. Şi de când durează chestia asta? 

— Ce? Statul peste noapte sau faptul că suntem împreună? 

Ea clătină din cap, surprinsă. 

— Ei bine, văd că lucrurile au avansat mai mult decât bănuiam. 
Am ghicit că se petrece ceva după felul în care se uită lung la tine, iar 
tu roşeşti şi, bineînţeles, după săruturi. E serioasă treaba? 


Am încuviinţat, rozându-mi nervoasă unghia de la degetul mare. 

- Deci sunteţi oficial împreună? 

- Da, 

Zâmbi larg, cu ochii căprui strălucind, şi-mi dădu un ghiont în 
umăr. 

- Dumnezeule, vărul meu are o relație sinceră! N-am crezut că o 
să apuc ziua asta, dar mă bucur tare mult. Ally mă bătu cu mâna pe 
genunchi, apoi lăsă capul într-o parte, privindu-mă. Unde-ţi sunt 
ochelarii, scumpo? 

Mi-am trecut părul după ureche. 

- De-acum am lentile de contact. 

Ea se lumină la faţă. 

— De la Rome? Pentru ca Shelly să nu-şi mai bată joc de tine? 

- Da. 

- Ei bine, nu l-am mai văzut pe Rome să dea dovadă de 
compasiune faţă de o fată! 

Râse cu un aer neîncrezător. Mi-am plecat capul, jenată. 

— E atât de dulce cu mine! 

La aceste cuvinte, făcu ochii mari. 

- Vărul meu şi cuvântul dulce nu se întâlnesc în aceeași frază, 
dar, la urma urmei, el e cu totul alt om cu tine încă din prima zi. La 
început m-a lăsat mască, dar acum îmi place la nebunie. Eşti bună 
pentru el. Ally se ridică şi se îndreptă spre ușă, dar chiar înainte să 
iasă, se întoarse şi mă fixă cu privirea, cu o expresie serioasă. Molls, 
trebuie să înţelegi că Rome poate fi un tip foarte complex. De-a 
lungul anilor, a trebuit să se confrunte cu multe chestii din partea 
alor lui, iar asta a lăsat urme serioase. Trebuie să-i dai timp şi să îl 
ierţi dacă devine prea insistent şi forţează lucrurile. ÎI văd cum se 
poartă în preajma ta și pot să spun că pentru el ești altceva. Cred că, 
dacă veţi continua relaţia asta, tu eşti exact persoana care poate să Îl 
frângă de tot dacă nu merg lucrurile. Fii răbdătoare cu el, iubeşte-l, 
preţuieşte-l... O merită. 

Apoi plecă fără alt cuvânt. 


Ziua se dovedi una arzătoare, aşa că pentru masa de prânz Cass, 
Lexi, Ally, Jimmy-Don şi eu am decis să stăm pe iarbă undeva în 
campusul care se întindea pe o suprafață considerabilă. Părea că toţi 
ceilalți din campus avuseseră aceeaşi idee; zona era plină ochi. 

- Deci, Jimmy-Don, zi-mi despre tine, am cerut în timp ce 
Jeneveam în cerc pe peluza proaspăt tunsă. 

Adoram mirosul de iarbă proaspăt tăiată. Îmi amintea de 
dimineţile de vară din perioada când eram mică şi, când mă 
trezeam, îl auzeam pe tata tunzând micul nostru petic de grădină. 
Am zâmbit. Era una dintre puţinele amintiri fericite din copilărie. 

- Păi sunt texan din Houston şi joc ca atacant pentru Tide. Am 
21 de ani, iar după ce o să termin facultatea şi îmi iau diploma în 
Ştiinţa mediului, o să mă întorc în Houston și o să lucrez la ferma de 
vite a tatălui meu. 

- Nu vrei să joci fotbal şi la profesionişti? 


- Mi-ar plăcea mult, dar nu aș fi selecționat în Liga Naţională şi 
accept asta. O să mă duc acasă, o să-mi fac o cireadă şi sper ca şi 
căpriţa asta să fie prin zonă, zise el cuibărindu-se lângă Cass şi 
sărutând-o pe obraz. 

Ally mă bătu uşor pe braţ, iar când am ridicat privirea, l-am 
văzut pe Rome îndreptându-se spre noi îmbrăcat cu blugi, cizme 
maro, tricou roşu fără mâneci şi ochelari aviator Ray-Ban. În stânga 
lui era un tip înalt, brunet, cu multe tatuaje, îmbrăcat în haine 
foarte largi, de culoare neagră și cu lanţuri atârnând din cureaua cu 
ținte - era chipeș, cu toate că avea o înfăţişare cam 
înspăimântătoare. În dreapta lui Rome era fix opusul brunetului, un 
băiat american get-beget cu păr blond platinat, ochi albaştri, piele 
bronzată — genul de băiat de bani gata. M-am uitat în jur şi am văzut 
cum fetele îl măsurau din priviri pe Rome fără ascunzişuri în timp 
ce trecea pe lângă ele. Cu siguranţă era capabil să atragă privirile 
femeilor. 

— Salutare Glonţ, Austin, Reece. Ce-i cu voi aici cu noi? întrebă 
Jimmy-Don ridicând privirea înspre Rome şi bătând palma cu toţi 
băieţii în semn de salut. 

Romeo mă fixă cu privirea şi zâmbi. 

- Am venit doar să-mi văd iubita. 

Toată lumea îngheţă. Rome ocoli grupul până ce ajunse la mine 
şi se aşeză, mă trase în poala lui și se aplecă să mă sărute - nu doar 
un pupic, ci un sărut care spunea lumii întregi că eram a lui. Mă 
posedă cu acel sărut, iar eu m-am supus din toată inima. După ce 
mă sărută pe îndelete, până ce n-am mai ştiut de mine, Romeo se 
desprinse, lăsând ca doar degetul lui mare să îmi mângâie buza de 
jos. 

- Cum eşti azi, iubito? 

M-am străduit să îmi recapăt suflarea. 

— Sunt bine. Grozav, de fapt. 

- Păi cred că tocmai am aflat răspunsul la întrebarea dacă te 
place, spuse Cass, smulgându-mă din senzaţia de plutire provocată 
de Romeo. Ieri, la cantină, mi s-a părut că nu se leagă ceva. Ştim cu 
toții că Glonţ nu practică relaţiile monogame, aşa că am crezut că 
doar se comporta ciudat de frumos. Dar lentilele de contact, Molls 
dispărând ore în şir... Acum totul se leagă! 

Romeo îşi trecu buzele peste fruntea mea, într-un sărut scurt, şi 
răspunse: 

- De data asta e altceva. Suntem împreună, formăm un cuplu, 
nu-i aşa, Shakespeare? 

Schiţă un mic zâmbet înspre mine. Mi-am dat seama că a păstra 
tăcerea nu mai era o variantă în concepţia iubitului meu, care nu 
părea câtuşi de puţin spăsit din pricina dezvăluirii spontane a 
faptului că aveam o relaţie. 

- Da. Suntem împreună, am anunţat pe un ton reţinut. 

M-am foit la el în poală, aşezându-mă între picioarele lui, iar el 
își petrecu braţele în jurul taliei mele. M-am uitat la micul nostru 
grup de prieteni - cu toţii se holbau la noi, întrebându-se dacă 


imaginea din faţa lor era pe bune sau li se năzărea. Rome arătă cu 
degetul pe rând înspre tovarăşii lui. 

- Ei sunt Austin şi Reece. 

- Austin Carrilo, extremă dreapta, şi Reece Todd, coordonator de 
a doua linie - băieţi, nu aveţi nevoie de nici o prezentare. Reputația 
jucătorilor de la Tide vorbeşte de la sine. 

Cass strălucea, devenind uşor surescitată de nou-veniţii în grup. 
Lexi, care se tot holbase la Austin, îşi ridică mâna în aer. 

- Hm... Nu că nu aş fi încântată, dar când naiba s-a întâmplat 
asta şi de ce n-ai suflat nici o vorbă? 

Mă privea înfuriată. M-am strâmbat la expresia ei enervată. 

- În ultimele două săptămâni. Doar că o vreme am vrut să nu se 
ştie. 

- Nu pot să cred că sunteţi împreună! Nu că ar fi ceva greşit în 
asta, dar nu îmi vine să cred. Molly cea timidă ṣi cu creierul cât 
China combinată cu coordonatorul de joc de la Tide - dar cred că s- 
au întâmplat pe lume şi chestii mai ciudate! 

- Ai face bine să crezi. Ea e a mea cu totul, inclusiv cu creierul ăla 
cât China, zise Romeo cu mândrie, însoţindu-şi cuvintele de o 
arcuire veselă a sprâncenelor şi o uşoară bătaie cu vâriul degetelor în 
creştetul meu, făcându-i pe coechipierii lui să clatine din cap, şocaţi 
de comportamentul lui neobișnuit. 

- Pe toţi dracii, da! Cred că e al naibii de mişto, scumpo! răsună 
vocea lui Cass. 

- Mulţam, Cass. 

Micul şi veselul nostru cerc pălăvrăgi în cea mai mare parte a 
orei, iar prietenii noştri începură a se obişnui cu mine şi Rome drept 
un cuplu adevărat. 

Eu şi Rome am încercat să blocăm privirile lungi și înţepăturile 
venite din partea celorlalţi studenţi, în timp ce stăteam unul în 
braţele celuilalt — privirile amenințătoare ale lui Rome și reputaţia 
lui mențineau, în mod evident, majoritatea remarcilor răutăcioase în 
afara razei noastre auditive. 

Ignoraserăm cu succes majoritatea murmurelor nesfârşite ale 
celor care treceau pe lângă noi; asta până când un membru al 
echipei de baschet trecu împreună cu tovarășii lui, chicotind la 
vederea noastră împreună. Rome se încordă imediat, pregătindu-se 
pentru coniruntare. 

Tipul înalt, slăbănog şi şaten din echipa de baschet se opri în 
dreptul nostru, ducându-și la gură pumnul strâns ca să își înăbușe 
râsul. 

- La naiba, Glonţ, să mor dacă-mi cred ochilor! Ai renunţat la 
toate păsăricile din campus pentru asta? Ia zi, măcar ţi-o suge bine? 

Înainte să apuc măcar să mă simt jignită de remarca lui 
insultătoare, Romeo deja sărise în picioare și-l atacase pe tip, 
trântindu-l la pământ, iar prietenii noştri se grăbiră înspre locul 
bătăii. Ceilalţi studenţi veniră şi ei în zona unde se tăvăleau cei doi, 
formând un cerc larg în jurul lui Romeo şi al baschetbalistului ca să 
vadă de aproape întreaga tevatură. 


Jimmy-Don, când văzu că mă ridicam în picioare, vrând să alerg 
spre Rome, mă apucă de braţ. 

— Lasă-i să-şi facă de cap, scumpo! Lasă-l să se descarce! 

Mi-am smucit mâna. 

- Nu! Nu vreau să se bată. Opreşte-l! M-am întors înspre Austin 
şi Reece. Opriţi-l! 

- Dacă vrei să fii cu Rome, drăguţo, obișnuieşte-te cu asta! 
Jimmy-Don făcu un gest înspre cei doi care erau prinşi în încăierare. 
Se întâmplă mereu. 

M-am uitat uluită la Jimmy-Don şi la Reece. Austin se alăturase 
mulțimii tot mai numeroase. 

- E prietenul vostru. Opriţi-l înainte să fie rănit! 

Reece îşi puse mâna pe umărul meu. 

- Nu o să iasă Glonţ rănit din povestea asta, Molly. Nu e ca şi 
cum nu s-a mai bătut înainte. Şi, fără supărare, nu o să mă apropii 
de Glonţ când e în starea asta. Prefer să rămân cu capul pe umeri, 
mulțumesc frumos. 

- Uf! Bine! O s-o fac eu. 

Mi-am făcut loc prin cercul de oameni şi am ajuns în faţă. 
Romeo îl încălecase pe jucătorul de baschet, în mod evident fără 
vreo zgârietură, şi îl ţinea pe tip de gulerul tricoului, ţintuindu-l la 
pământ. 

- La naiba, să nu mai îndrăzneşti să vorbeşti aşa despre Mol. Ai 
priceput, idiotule? 

Tipul de sub el zâmbea, buza îi sângera, iar pe obraz i se forma o 
vânătaie zdravănă. Îi plăcea să-l întărâte pe Rome. 

- 'Tocilara aia nu face doi bani când te uiţi la ea, dar e clar că ţi-o 
trage bine din moment ce ţi-a pus lesă. Nu? Ţi-o trage ca o târfă 
experimentată? 

Romeo mârâi ameninţător, iar faţa îi deveni stacojie, furia sa 
nebună preluând controlul, şi-şi trase braţul în spate, cu pumnul 
încleștat. Prietenul baschetbalistului încercă să intervină şi să-l dea 
pe Rome laoparie, dar Austin sări şi îl trase înapoi, prinzându-i 
braţele strâns la spate. Măcar unul dintre prietenii lui încerca să 
ajute. 

Pentru că pumnul lui Rome rămase suspendat în aer, l-am prins 
de încheietura mâinii, iar el întoarse brusc capul spre mine, cu ochii 
negri ca de fiară sălbatică. Prudentă, mulţimea făcu un pas înapoi. 

- Romeo, nu face asta! l-am rugat. 

El încercă să mă îndepărteze. 

- Dă-te naibii înapoi, Mol! 

- Molly! Ce mama naibii? 

Cass era în spatele meu, încercând să mă tragă ca să nu fiu lovită, 
iar Lexi şi Ally erau în apropiere, cu expresii rugătoare pe chip. Când 
privirea mea se intersectă din nou cu cea a lui Romeo, mi-am 
scuturat brațul din mâna lui Cass. 

- Romeo, oprește-te! Acum! Eşti mai bun de atât. 

- Da, Romeo, opreşte-te! Ascultă-ţi iubita! 

Am gemut din pricina idioţeniei tipului de la pământ; era 
evident că îşi cerea condamnarea la moarte. Scrâşnind din dinţi, 


Romeo se aplecă spre urechea lui şi șuieră: 

- Ai noroc că nu-ţi găuresc ţeasta, dar n-am s-o fac de faţă cu 
iubita mea. 

Romeo se ridică brusc şi mă cuprinse în braţe - inima îi bătea 
nebuneşte în piept. Cu o mână m-am agăţat de tricoul lui, iar cu 
cealaltă l-am frecat pe spate ca să-i elimin din tensiune. Am simţit 
cum Rome se întoarse și l-am auzit strigând peste umărul meu: 

- Du-te naibii, Michaels, şi dispari din ochii mei până ce nu mă 
răzgândesc şi te omor! 

Amicii lui Michaels îl ridicară de pe jos şi îl târâră de acolo, iar 
spectatorii rupseră cercul, cu feţe dezamăgite pentru că spectacolul 
se încheiase. 

Rome mă sărută pe creştet şi oftă. 

- Trebuia să-l ard rău pentru ce a spus. 

M-am lăsat un pic pe spate, prinzându-i bicepşii care pulsau. 

- Nu, nu trebuia. Ce sens ar fi avut? Știm amândoi că, odată 
intrat într-o relaţie oficială, aveau să iasă vorbe. 

- Da, dar el şi-o cerea de mult timp, iubito. La naiba, merită o 
bătaie zdravănă! 

- De ce a fost din start aşa de ostil faţă de tine? 

Romeo a înţepenit şi mi-am ridicat capul ca să-i întâlnesc 
privirea. Expresia lui îngrijorată mă făcu să mă încrunt. 

- Ce e? 

- Păi, eu... 

- Tu ce? am insistat, în vreme ce Romeo se uita fix la mine cu o 
expresie neliniştită, cântărind, în mod evident, dacă să fie sincer sau 
nu. 

- Zi-o şi gata, Rome! 

- l-am tras-o prietenei lui acum câteva luni. 

Mi s-a strâns stomacul şi am făcut un pas în spate, 
desprinzându-mă din îmbrăţișarea lui. 

- Acum eşti supărată pe mine. Gata, acum chiar că îl bat! 

Se întoarse şi dădu să o ia la fugă după Michaels, aflat în plină 
retragere. 

L-am ţinut strâns de mână. 

— Lasă-l! 

El mă privi nesigur. 

- Eşti supărată, nu? 

Mi-am înfipt mâinile în şolduri. 

- Păi nu sar în sus de fericire auzind că i-ai tăvălit prietena, nu-i 
aşa? 

Tonul meu îl făcu pe Romeo să-şi încline capul, în semn de 
avertizare. 

— Trec asta cu vederea pentru că eşti enervată, evident, şi bănuiesc 
că pe bună dreptate. 

Expresia lui întunecată mă făcu să rânjesc şi să clatin exasperată 
din cap. Înainte, atitudinea lui mi se părea intimidantă; acum 
găseam încăpățânata lui schimbare de dispoziţie amuzantă și chiar 
dulce. 


— Ai auzit ce a spus despre tine? continuă Rome, ignorându-mi 
amuzamentul, 

- Da, dar nu îmi pasă, nu mi-a păsat niciodată de ce cred alţii 
despre mine. 

El lăsă capul în jos, făcând eforturi supraomeneşti să-şi 
potolească furia. 

- Haide, mai stai un pic aici jos cu mine, i-am zis, mângâindu-i 
mâna. 

Romeo își trecu palma peste faţă. 

- Mol. Măcar lasă-mă să-l aranjez pe distrusul ăsta o dată pentru 
totdeauna. Asta o să le transmită tuturor mesajul că e mai bine să ne 
lase în pace. Sunt mulţi cretini pe care i-am călcat pe bătături şi care 
o să fie încântați să facă mişto de faptul că suntem împreună. 

Am clătinat scurt din cap, arătându-i că nu îmi păsa câtuşi de 
puţin. Curbându-și buza de sus, el îşi petrecu braţele pe după gâtul 
meu şi-mi depuse un sărut pe creştet. 

- La naiba, Mol, o să am parte de o nouă prezentare - Rome 
Prince, cel mai nou membru al Clubului Bărbaţilor sub Papuc! 

Prietenii noştri se întorseseră la locul lor de pe iarbă, dar eu şi 
Rome stăteam sub un copac, la câțiva metri în stânga lor, la adăpost 
de atenţia celorlalţi studenţi. Am vorbit despre lucruri banale și, 
într-un final, Rome se calmă, ținându-mă strâns în braţe. 

Ne-am ridicat să mergem la cursul de filosofie când o umbră se 
pogori asupra locului nostru relaxat de sub copaci, ca o furtună ce 
distrugea o zi însorită şi senină. Regina-scorpie Shelly în persoană 
se oprise să îşi prezinte salutul, privindu-ne de sus cu chipul plin de 
furie. 

- Ce mama naibii e asta? 

Rome gemu și mă trase mai aproape în îmbrăţișarea lui 
protectoare. 

- Ah, cară-te, Shel! Mi-a ajuns cât am avut de-a face cu idioţi pe 
ziua asta. 

— Pe bune, chiar eşti cu ea? 

Mă privi de parcă ar fi înghiţit ceva oribil. 

- Da, chiar sunt. 

Îşi aplecă uşor capul şi-mi prinse buzele într-un sărut fierbinte ca 
să-şi demonstreze spusele. I-am cuprins gâtul cu braţele ca să-l 
încurajez să continue. 

— Ştii de ce n-o să stea cu tine, drăguţo? aproape că scuipă ea 
cuvintele, făcându-ne pe Rome şi pe mine să ne desprindem. 

- Spune tu de ce! 

- Pentru că mama şi tata Prince n-o să accepte ca fiul lor să fie cu 
o târfă care-i vrea banii. Şi pot fi foarte convingători. Ei mă vor pe 
mine şi pe mine o să mă aibă, poţi să fii sigură de asta. 

Ea zâmbi de parcă l-ar fi avut pe Romeo la degetul mic. 

- Ce chestie, o târfă care-i vrea banii — e exact ce a zis Rome 
despre tine, am replicat. 

- Eşti un nimic! Eşti doar o... 

- Tacă-ţi gura aia spurcată înainte să fac ceva ce o să regret! o 
avertiză Rome cu un ton ce nu lăsa loc de alte comentarii. 


Ea râse batjocoritor. 

- Îți dau o lună şi pe urmă vedem ce o să zică ai tăi. O să fii iar în 
braţele mele cât ai clipi. Maică-ta o să facă o criză! 

- Nu te-aș mai atinge în viaţa mea nici dacă ai fi ultima persoană 
de pe planetă. Eşti o scorpie acră şi răzbunătoare. Cât despre ai mei, 
învăţ rapid să nu mai dau doi bani pe ce zic ei. O vreau pe Mol, iar 
ea mă vrea pe mine. Sfârșitul discuţiei. Nimic din ce faceţi tu şi ai 
mei n-o să facă nici o afurisită de diferenţă şi n-o să schimbe asta. 
Acum lasă-ne naibii în pace! Se întoarse într-o parte şi se adresă 
restului lumii: E valabil pentru toată lumea: lăsaţi-ne naibii în pace, 
altfel o să aveţi de-a face cu mine! Dacă cineva se bagă sau doar 
respiră greşit în direcția noastră, n-o să fiu la fel de îngăduitor! 

Am oftat şi am închis ochii. Detestam violenţa. 

Shelly îşi aranjă părul şi, văzând zecile de ochi care se uitau 
agitate înspre spectacolul pe care-l ofeream, plecă precum o furtună. 
Am văzut-o scoţându-şi iPhone-ul cu husă roz - nu trebuia să fii un 
geniu ca să ghiceşti pe cine avea să sune. Romeo își plecă uşor capul 
spre urechea mea. 

- N-o asculta, da? Ce a zis sunt doar vorbe; nu le confunda cu 
adevărul. 

M-am mutat de cealaltă parte a copacului şi m-am lăsat în jos, 
descurajată. Nu puteam să scap de disconfortul provocat de 
cuvintele lui Shelly şi detestam, la doar câteva ore de când 
anunțaserăm că eram împreună, ce de necazuri atrăseserăm. Nu 
puteam să nu mă întreb dacă părinţii lui Rome chiar aveau să creadă 
că eram cu el pentru banii lui. Oare aveau să încerce să-l facă să mă 
părăsească pentru Shelly? 

Romeo se lăsă pe vine, tăcut, în faţa mea şi îşi lipi fruntea de a 
mea, punându-și ușor mâinile pe umerii mei. 

- Văd că ai tăcut de tot, Shakespeare. Nu-mi place. 

M-am forţat să zâmbesc. 

- Sunt bine, iubitule. Nu îţi face griji! 

Prietenii noştri se îndreptară spre noi, uitându-se agitați la 
amândoi, verificând, în mod clar, dacă eram bine. Le-am zâmbit ca 
să-i asigur că eram în regulă. 

Rome îmi mai aruncă o ultimă privire sceptică, apoi anunţă: 

- Sâmbătă, după meci, te scot în oraș. La o întâlnire adevărată. 
Nu ne mai ascundem. E timpul să vadă tot oraşul Tuscaloosa că eşti 
a mea. 

Prietenii noştri zâmbiră, încântați de evidenta lui afecţiune faţă 
de mine, dar eu am clătinat din cap. 

- Ce e? făcu Rome, iar umerii i se încordară. 

Credea că aveam să-l resping. Mi-am pus mâna pe braţul lui şi 1- 
am strâns cu blândeţe. 

- Am zis deja că ies la dans cu gaşca asta, iubitule. 

Am făcut un gest înspre grup. Am văzut că i se relaxară umerii. 

— Atunci te scot la dans cu prietenele tale. Mergem cu toţii, 
declară el, încheind definitiv discuţia. 

- În regulă, o să fie amuzant, am spus cumva mai calmă, dar mi- 
am pierdut rapid zâmbetul. Vai, eu încă am 20 de ani. N-o să mă 


lase în club, aşa-i? 

Jimmy-Don dădu un bobârnac în borul pălăriei. 

- Dă-mi o poză în seara asta şi-ţi fac rost de un aci de identitate 
fals, bine, dulceaţă? Ştiu nişte băieţi de prin partea locului. 

- Bine, sigur. 

Rome mă luă de mână, mă trase în picioare şi își împleti degetele 
cu ale mele. 

— O să fie în regulă. Și, că tot a venit vorba, ştii pas de doi? 

- Păi... nu, am răspuns, căci nici măcar nu ştiam ce Dumnezeu 
însemna pas de doi. 

Toţi din jur au început să râdă, iar Cass zise cu voce cântată: 

— O să fie distracţie mare sâmbătă! 


CAPITOLUL 12 


— Dar de asta ce zici? 

— Are ciucuri în zona sfârcurilor, pentru numele lui Dumnezeu! 

Cass ridică din umeri, punând la loc ridicolul body din dantelă 
neagră şi trecând la următorul rafi al magazinului de lenjerie. 

- Atunci ce zici de asta? 

M-am uitat la buna mea prietenă texană şi am icnit, iar Ally şi 
Lexi izbucniră în râs în spatele meu. 

- Chiloţi fără partea din faţă? Pe bune, Cass?! Vreau să arăt 
drăguţ, nu ca o prostituată. 

Ea trânti chiloţeii înapoi pe raft, mormăind în barbă. 

- Eu am modelul ăsta pe fucsia şi pe verde fosforescent şi nu sunt 
vreo prostituată nenorocită! Lui Jimmy-Don îi plac la nebunie - 
acces facil oricând, oriunde! Sunt practici. 

M-am cufundat în scaunul tapiţat cu catifea roşie din opulentul 
magazin de lenjerie şi mi-am cuprins capul în mâini. Lexi se aşeză 
lângă mine şi-şi propti umărul într-al meu. 

- Eşti bine, Molls? 

Mi-am trecut mâinile peste faţă şi m-am întors ca să mă uit la ea. 

- Ce-i în neregulă cu lenjeria mea obişnuită? Sunt convinsă că, 
atunci când o să mă culc, într-un final, cu Romeo, n-o să-i prea pese 
ce am pe mine. 

- Probabil ai dreptate. Dar răsfaţă-te oricum, fată dragă. Ia-ţi 
ceva în care să te simţi în largul tău, să fie ceva confortabil. Poate o 
cămaşă de noapte sau ceva de purtat după aceea? Ea zâmbi, ochii 
strălucindu-i. Vrei să te simţi sexy, nu-i aşa? 

Am oftat. 

- Da, sigur că da. 

- De asta ce zici, scumpo? Ally îmi prezentă un halat midi din 
mătase neagră. Are şi o cămaşă de noapte asortată. E sexy fără să fie, 


mă rog... Făcu un semn înspre Cass, care-și pusese în dreptul 
pieptului un corset fără sutien şi dădea aprobator din cap. Ei bine, 
fără să fie pornografică! 

M-am ridicat, iar Ally, mi-a pus în faţă piesa de lenjerie ca să o 
văd mai bine. Era frumoasă - delicată, subtilă —, iar dacă aveam să 
cumpăr ceva un pic sexy, avea să meargă la fix. Am încuviinţat din 
cap şi am zâmbit. 

- Îmi place. Rămâne. 

- Şi astea, spuse Lexi, înmânându-mi trei seturi de lenjerie pe 
negru - unul din dantelă, unul din mătase şi unul din satin. 

Am luat toate obiectele și m-am îndreptat spre casa de marcat. 
Cass mergea alături de mine, sărind şi fluturând un set de cătuşe 
acoperite cu un material roz şi pufos, un recipient mare de lubrifiant 
şi unul de vopsea comestibilă cu gust de ciocolată. 

- Eu asta îmi iau. Spre deosebire de preacuvioasa mea prietenă, 
îmi place sexul sălbatic şi desfrânat! 

Zece minute mai târziu, toate eram cocoșate de povara noilor 
cumpărături, râzând şi distrându-ne de minune pe străzi, când Cass 
se opri în mijlocul trotuarului, făcându-mă să mă ciocnesc de 
spatele ei. Se întoarse brusc cu faţa la mine, părând panicată. 

- Hei, trebuie să... să ne întoarcem pe aici. Am uitat... ceva. 

— Ce mai e, femeie? Ce ai uitat? gemu Lexi. 

Planul era să mergem să luăm de mâncare. Cass făcu ochii mari, 
alarmată. 

- Îmi trebuie... Îmi trebuie... Pocni din degete, victorioasă. 
Prezervative! Trebuie să merg la farmacie ca să iau prezervative. Am 
nevoie de ele să completeze ce am cumpărat până acum. Ridică 
plasa cu cătuşele şi vopseaua comestibilă, apoi îşi şterse fruntea. Eu 
şi Jimmy-Don am rămas fără prezervative azi-noapte. Ce ne-am 
distrat! 

M-am uitat când la Lexi, când la Ally - amândouă se holbau 
confuze la Cass. M-am întors iar înspre Cass, care îi făcea lui Ally 
semne cu capul, cerându-i să se uite undeva peste umărul ei. Brusc 
m-am uitat la Ally, care înlemnise și îşi muşca buza. Cass mă luă de 
braţ, cu un zâmbet uriaş pe buze. 

- Hai să mergem! Ştiţi toate cât de mult îmi plac tăvălelile mele 
zilnice în pat. Dar siguranţa e pe primul plan, oameni buni! 

Mi-am tras braţul şi mi-am pus jos pungile de cumpărături. 

- Ce naiba se întâmplă cu voi? 

Ally şi Cass încercară să pară nedumerite de întrebarea mea. Lexi 
se uita peste umărul meu cu o expresie consternată. Ally îi dădu un 
cot, iar Lexi se uită la mine cu un zâmbet fals pe toată faţa. Era ceva 
în neregulă. Am dat să mă întorc, dar Cass mă apucă de braţ. 

- Molly! 

— Ce e? am strigat, frustrată. 

Chipul rotund al lui Cass se îmblânzi drept răspuns la reacția 
mea. 

- Hai să mergem acasă! Te rog, hai să mergem şi gata! 

Fiori de agitație îmi cuprinseră stomacul. Prietenele mele îmi 
ascundeau ceva, ceva ce aveam nevoie să văd. 


M-am întors încet, cu inima bătându-mi să-mi spargă pieptul, 
când am văzut într-un final scena care le agitase pe toate. 

Romeo era aşezat la masă într-un restaurant elegani, în luxoasa 
terasă exterioară, alături de Shelly şi de alte două femei. Aerul parcă 
îmi dispăru din plămâni într-o clipită. 

Ally mă cuprinse pe după umeri, strângându-mă în semn de 
susţinere. 

- Molly, femeia cu părul blond e mama lui Romeo, iar cea 
roşcată e mama lui Shelly, doamna Blair. Sunt o pereche de cucuvele 
bătrâne şi afurisite. 

Am încuviințat încet din cap, privind lung scena. Shelly stătea 
lângă Rome, fix lângă Rome, cu braţul lipit de al lui şi cu mâna pe 
pieptul lui. Cele două femei mai în vârstă zâmbeau încântate în 
timp ce gustau din paharele de vin, iar eu mă luptam cu senzaţia de 
greață provocată de ceea ce vedeam. 

- M-a minţit, am spus în timp ce dezolarea punea stăpânire pe 
toate simţurile mele. 

- Hai să mergem! Discuţi cu el mai târziu, mă îndemnă din nou 
Cass. 

- Nu! Vreau să văd. Vreau să mă asigur că înţeleg cum trebuie 
toată situaţia. 

- De ce, Molly? Nu-ţi face singură una ca asta. 

Lexi se aşeză în faţa mea, încercând să-mi blocheze vederea. Am 
dat-o cu delicateţe laoparte. 

- Pentru că vreau să-mi amintesc cum mă simt acum, În caz că 
mai sunt vreodată suficient de proastă să las pe cineva să-mi intre în 
suflet. 

Ally miji ochii. 

- Nu cred că lucrurile stau așa cum par. Nu te-ar înşela, Molls. 
Mai ales cu ea. Tu eşti tot ce vrea! 

— Ba e evident că nu. 

Am rămas toate pe loc, înțepenite, urmărindu-i de parcă am fi 
fost la premiera celui mai nou film cu succes de casă. Shelly se 
aplecă şi îl sărută pe Romeo pe obraz, drept răspuns la ceva spus de 
el. Ceva aparent foarte amuzant, judecând după atitudinea ei 
jucăuşă. 

Cass îşi încrucişă braţele masive la pieptul la fel de amplu. 

- Shelly e grămadă pe el, dar el nu-i dă nici cea mai mică atenţie. 
Ba chiar pare al naibii de nefericit. Poate că Ally are dreptate? 

Părea, ce-i drept, într-o postură deloc confortabilă, era chiar 
iritat, dar pe moment tot ce vedeam erau roșu în faţa ochilor şi o 
țintă mare fix în mijlocul frunţii lui Shelly. M-am întors, vrând să 
plec, pentru că lacrimile îmi înţepau ochii. 

- Mă duc acasă. Nu pot să mă uit la asta. 

În acel moment se întâmplară simultan două lucruri. Cass şi Lexi 
se aşezară în faţa mea, blocându-mi trecerea ca niște gărzi de corp, 
iar Ally o luă la goană şi traversă strada, îndreptându-se direct spre 
restaurant. 

- Ce face? am exclamat cu glas strident, iar inima îmi bătea de 
două ori mai repede pe măsură ce Ally se apropia de destinație. 


Doamna Prince o observă prima pe Ally, care stătea pe trotuar, 
vizavi de masa lor, cu mâinile încrucişate la piept şi bătând din 
picior. Doamna Prince păru absolut dezgustată şi îşi încrucişă 
braţele la piept, la rândul ei, cu o flagrantă atitudine de respingere la 
adresa nepoatei sale. 

Nu aveam cum să aud ce se spunea, dar faptul că toată lumea se 
întoarse în direcția mea Îmi semnală faptul că Ally le dezvăluise 
prezenţa mea. Expresiile lor erau diferite. Doamna Prince miji ochii, 
aruncându-mi direct o privire aspră. Doamna Blair părea pur şi 
simplu confuză. Shelly prinse braţul lui Romeo, cu un rânjet 
îngâmiai pe buzele stacojii deschise, iar Romeo păli şi-şi trase 
agresiv braţul din mâinile lui Shelly, sărind de pe scaun. 

Privirile ni se intersectară. Părea că nu puteam să mă uit în altă 
parte, iar Romeo începu să latre întrebări către Ally. Chipul i se 
contorsionă şi capul i se lăsă în mâini. Părea zdrobit, dar nu aveam 
de gând să mă duc la el. Din partea mea, n-avea decât să se ducă 
naibii, asta simțeam pe moment, 

— Cass, o să iau un taxi. 

Cass şi Lexi ofiară, iar Cass dădu un şut celui mai apropiat zid 
din cărămidă, zgâriindu-şi cizmele negre, apoi îşi puse mâinile pe 
umerii mei. 

- Bine, scumpo. Fă ce ai de făcut! Ne vedem când ajungem și noi 
acasă. Mai bine o aşteptăm pe Ally, bănuiesc că vrei să fii un pic 
singură. 

Am încuviințat din cap, mi-am luat pungile cu cumpărături şi 
am pornit în căutarea unui taxi. 

- Molly! 

Vocea încordată a lui Romeo îmi bătu cuie în cizmele de cowboy 
şi am rămas pe loc. Am aruncat o privire discretă înapoi: Romeo, în 
tricou negru și strâmt şi în blugi, mă privea fix, cuprins de panică, 
de pe scaunul lui din restaurant, cu trupul lipit de gărduleţul alb al 
terasei. 

Doamna Prince râse ameninţător, ridicând capul ca să-i 
şoptească ceva la ureche lui Romeo. El păli, iar umerii îi căzură, 
într-o atitudine învinsă. Am văzut pentru prima dată puterea pe 
care mama o exercita asupra fiului ei, la fel cum văzusem, acum 
câteva săptămâni, atacul tatălui — îşi controlau marioneta Romeo cu 
sforile lor manipulatoare. 

Rome îşi încleștă dinţii, iar doamna Prince îşi mişcă uşor 
degetele într-o fluturare de mână în direcţia mea din spatele lui. Nu- 
i lipsea decât râsul de vrăjitoare. 

Ally ridică braţele în semn de frustrare. Am considerat că era 
semnalul potrivit ca să plec şi am luat-o la fugă după un taxi. Am 
pornit în jos pe stradă în alergare uşoară, ridicând mâna înspre un 
taxi care se apropia şi i-am mulţumit lui Dumnezeu când şoferul a 
încetinit, 

- Rome, să nu îndrăznești! ţipă vocea autoritară a doamnei 
Prince, iar din spatele meu am auzit scârţâit de cauciucuri și 
claxoane sunând asurzitor. 


Înainte ca taxiul să oprească de tot, am deschis portiera din spate 
şi am sărit înăuntru. Şoferul alarmat se încruntă către mine din 
oglinda retrovizoare. 

- Încotro? 

- Universitatea Alabama, Aleea Universităţii. 

Fl semnaliză ca să intre în trafic. Stăteam pe spate pe banchetă, 
închizând ochii, când nişte pumni începură să lovească geamul 
portierei. 

- Molly, iubito, ascultă... 

Romeo era în dreptul portierei, alergând pe lângă taxi, încercând 
cu disperare să deschidă și dând cu palma în plafonul maşinii. Am 
întors capul într-o parte, fără să-i mai privesc chipul îngrijorat, am 
închis ochii și i-am strâns. 

- Iubito, pot să-ţi explic. La naiba, Molly, stai! 

Mi-am încrucişat braţele la piept, tremurând de furie. Şoferul s-a 
întors spre mine cu o faţă absolut derutată. 

— Ai nevoie să opresc? 

Am oftat în timp ce Romeo dispărea din raza mea vizuală şi mi- 
am pus centura de siguranţă. 

- Nu, am nevoie să mă duceţi acasă. Am nevoie să mă duceți 
departe de acel tip cât de repede se poate. 

+ 


Când am intrat în cameră, noile mele haine s-au împrăștiat pe 
podea - ca rezultat al faptului că aruncasem pungile pe jos de 
furie —, iar eu m-am prăbușit pe pat. 

Deci aşa era când cineva îţi frângea inima. Aşa era când... 
simţeai. Trecuse atâta vreme de când îmi îmbrăţişasem emoţiile 
încât nici măcar nu mai ţineam minte cum era. 

Telefonul îmi sună din nou. Sunase nonstop. Stiam că era Rome. 
Probabil venea spre mine ca să-mi explice. Să-mi explice cum 
minţise că în după-amiaza aceea se ducea la sală când, de fapt, îşi 
scotea la prânz „logodnica“ băgată pe gât, iar ea îl bătea veselă în 
piept, spre marea încântare a mamei lui dictatoriale şi a acolitei ei. 
Nu puteam să concep că o lăsase să facă așa ceva. După tot ce 
spusese despre Shelly. 

M-am uitat fix la perdelele din voal alb care se mişcau sub adierea 
brizei şi m-am ridicat în capul oaselor. El avea să incerce să urce în 
balcon. 

M-am dat jos din pat şi am încuiat uşile. Mereu le lăsam deschise 
pentru el, dar nu şi în seara aceea. N-avea decât să plece. M-am 
întors în pai şi am închis ochii. 

După douăzeci de minute, am auzit foşnetul spalierului de 
grădină. Zece secunde mai târziu, paşi grei pe pardoseala balconului 
şi, cinci secunde mai târziu, uşile de la balcon se zguduiră, 
refuzându-i lui Romeo accesul. 

- Mol! Deschide naibii! Știu că eşti înăuntru! 

Mi-am pus perna în cap, în timp ce asaltul asupra uşilor din 
lemn înalte de peste doi metri continuă, până când se opri brusc. 
M-am ridicat încet în capul oaselor, m-am târât până la capătul 
patului şi am tras cu ochiul dincolo de uşi - nici o mișcare... nimic. 


M-am dus înapoi între perne şi mi-am îngropat capul la loc. 

- Ce mama naibii? Nu poți să dai buzna aşa și... stai! 

- Dă-te laoparte! 

- Molly! Molly! Ai grijă... 

Uşa dormitorului meu se deschise furtunos, cu un zgomot 
puternic, iar Rome intră autoritar. Cait, una dintre fetele din casă, 
alerga în spatele lui, respirând greu, iar părul ei şaten-cenuşiu îi 
cădea pe față. 

— Am încercat să îl opresc, dar nu am reuşit. Vrei să chem paza? 

M-am uitat lung la Rome, pe ale cărui trăsături era întipărită o 
expresie feroce. 

- Nici măcar să nu te gândești, ameninţă el, apăsând fiecare 
cuvânt. 

M-am întors înspre Cait şi am clătinat din cap. 

Cait se apropie, măsurându-l pe Rome. 

- Eşti sigură? 

Am oltat. 

- Da. Mulţumesc, Cait. 

Îşi țuguie buzele în semn de dezgust faţă de Romeo - Cait nu era 
o admiratoare a sexului opus. 

— Strigă dacă ai nevoie de mine. 

Apoi închise uşa. Rome încuie, făcându-mă prizonieră înăuntru. 

— Pleacă, Romeo! N-am nimic să îţi zic. 

El veni repede lângă pat şi se sprijini cu mâinile de saltea, chiar 
lângă mine. 

— Ei bine, am eu ceva să-ţi zic. 

- Ce? Că în tot acest timp m-ai minţit şi mi-ai înşelat încrederea, 
iar când zici că eşti la antrenament vrei să zici, de fapt, că te 
întâlneşti cu scumpa mamă și cu târâtura aia? 

EI se îndreptă imediat, cu pumnii strânşi. 

- Nu s-a întâmplat asta, la naiba! 

- În fine. Nu-mi pasă. Pleacă! 

M-am întins la loc în pat, uitându-mă în gol la peretele alb. Nişte 
mâini mă apucară de braţe, iar Romeo mă trase spre pieptul lui, 
nasurile aproape atingându-ni-se. 

- Mama mi-a cerut să mă întâlnesc azi cu ea. O asociaţie 
caritabilă pentru copii, din al cărei comitet face şi ea parie, ceruse 
un tricou al echipei cu autograf pentru o licitaţie. M-am dus să-i dau 
tricoul, iar când am ajuns acolo, Shelly şi doamna Blair mă aşteptau 
cu ea la restaurant. 

Am înghiţit greu în sec, iar el mă eliberă din strânsoare, se puse 
în genunchi pe saltea şi mă apucă de coapse. 

- M-au bombardat de-a dreptul. Shelly le spusese despre tine şi 
începuseră să turuie cât sunt de iresponsabil şi toate rahaturile. 
Mama mi-a zis că, dacă nu termin eu cu tine, o să se asigure că 
termină ea. Nu pot permite să ţi se întâmple una ca asta. Romeo 
ridică brusc ochii spre mine, apoi îi cobori din nou spre podea. Ai 
mei... ei... Uite ce-i, iubito! Se poartă chiar rău cu mine, nu intru în 
detalii, dar asta e situaţia, sunt fiul lor, la naiba! Nu pot s-o las să îţi 
facă ţie la fel, aşa că am inventat nişte rahaturi că ești doar o 


aventură, o prietenă. Shelly e prea cretină ca să-şi dea măcar seama 
că mint. Am rămas la masa de prânz ca s-o calmez pe mama. În nici 
un caz nu o să las să păţeşti ceva. Mai întâi vor trebui să treacă de 
mine. 

Propria mamă pusese la cale mizeria asta? Să-l prindă într-o 
ambuscadă şi să-l convingă să renunţe la noi? Multe întrebări 
aproape că îmi scăpară de pe buze: „De ce ai lui se poartă așa de urât 
cu el? Ce i-au făcut de-a lungul anilor?“ Dar am tăcut. El pulsa de 
mânie şi nu mă lăsa sufletul să-l provoc și mai tare. 

- De ce ai minţit şi ai spus că te duci la sală? De ce n-ai fost sincer 
cu mine? 

El vorbi printre dinţii încleştaţi. 

- Am fost sincer, jur! Ea m-a sunat exact când terminam. Planul 
era să las tricoul şi să plec. 

— Dar Shelly te atingea. Te săruta, iar tu ai lăsat-o! Cum ai putut? 

Rome îşi lăsă capul pe spate şi gemu. 

— Pentru că nu vreau ca ai mei să fie porniţi contra ta. A trebuit să 
intru în joc... ca să te protejez. Nu înţelegi ce fel de oameni sunt ei. 
Sunt extrem de puternici şi influenţi, Mol. Aici, ai mei sunt ca nişte 
afurisite de instituţii. Așezându-se mai aproape, Romeo îmi 
cuprinse faţa în mâini. Dumnezeule, iubito! N-aș face niciodată 
ceva ca să te pierd. Crede-mă când îţi spun că am stat acolo şi am 
îndurat uneltirile lor din iad ca să te protejez pe tine. La naiba cu 
Shelly, n-o suport pe scorpia aia! Se ridică şi începu să pășească în 
faţa mea, fiecare gest trădându-i sinceritatea. Dar acum nu mai 
contează. 

M-am încruntat. 

- De ce? 

El se opri şi scoase un râset trist. 

— Pentru că, atunci când am ţâşnit în fugă după tine, i-am spus 
mamei să-şi bage undeva rahatul de plan cu încuscrirea prin 
căsătorie a familiilor Blair şi Prince. 

O undă de speranţă îmi încolți în piept. 

— Aşa ai făcut? 

El se apropie şi se urcă în pat, împingându-mă pe spate. 

- Îhî. I-am zis că nu mă însor în veci cu Shelly, fiindcă sunt cu 
tine. Că am terminat cu rahaturile lor, fiindcă sunt cu tine. În plus, 
am alergat pe stradă după taxiul tău, strigând şi lovind maşina. Sunt 
convins că asta a făcut să le intre bine în cap ce am zis. 

M-am întins spre el, l-am apucat de păr şi l-am tras înspre buzele 
mele, întrerupând contactul doar ca să îi spun: 

- Trebuie să-mi spui dacă treci prin situaţii dificile cu părinţii tăi. 
Spune-mi, ca să nu mă îndoiesc de tine! Îmi e greu să am încredere, 
dar învăţ să o fac. Te rog, destăinuie-mi-te! 

Rome își frecă de gâtul meu bărbia aproape sculptată, inhalându- 
mi mirosul. 

- Iubito, eşti în siguranţă cu mine. Şi după ce ajungeam acasă ți- 
aş fi spus tot ce se întâmplase. Nu m-am așteptat să te văd. 
Dumnezeule, aproape că m-a distrus să îți văd reacţia, de cealaltă 


parte a străzii... După care ai fugit. Mi-ai promis că n-o să fugi 
niciodată de mine. 

Făcu o mişcare din şolduri, iar şliţul i se apăsă de coapsele mele. 
A trebuit să-mi muşc buzele ca să nu gem. 

- Chiar am încredere în tine. Doar că... nu mi-a picat bine. Te-a 
sărutat. Nu mi-a plăcut. Trebuia să plec de-acolo. 

Rome continuă să se frece de mine, iar eu am dat ochii peste cap 
de plăcere. 

- N-o să te înșel niciodată, Shakespeare. Eşti mult prea al naibii 
de importantă pentru mine ca să fac aşa ceva. Ţi-am spus că n-o să 
mi-o trag niciodată în stânga şi în dreapta când o să fiu cu tine şi 
nu-mi place să nu fiu crezut. 

Mă cuprinse o nerăbdare nervoasă la auzul obişnuitului său ton 
său brutal. 

- Bine. 

Am strâns aşternutul în mâini când tăria lui se apăsă de mine 
mai intens şi am simţit acea senzaţie delicioasă ce se forma la baza 
şalelor. 

Am privit adânc în ochii lui Rome, făcându-i să se lumineze. 

- Romeo... am murmurat când el începu să se tragă înspre 
capătul patului. 

- Ce fa... 

- ŞI 

Mâinile lui Romeo alunecară în sus pe coapsele mele goale şi pe 
sub rochie. M s-a tăiat răsuflarea când două degete îmi apucară 
marginea chiloţilor şi îi traseră încet în jos. 

Am apăsat perna cu mâna când Romeo îmi lăsă lenjeria să cadă 
pe podea şi începu să îmi ridice rochia până la şolduri. M-am 
asigurat că tatuajul îmi rămâne acoperii. 

— O să te gust, iubito. O să termini în gura mea. 

- Ah, Dumnezeule! am şoptit şi brusc mi-am ridicat spatele de pe 
saltea, gemând când gura lui Romeo se lipi de mine. 

- Doar pe tine te vreau, Mol. Ai înţeles? zise el în timp ce limba 
lui lucra cu viteză tot mai mare. 

- Da! Am înțeles! am ţipat, incapabilă să mă concentrez şi să 
vorbesc. 

- La naiba, eşti atât de frumoasă! 

Nu se lăsă până când nu am explodat, gemând greu cu mâinile 
înfipte în părul lui blond murdar, împingându-l doar când acţiunile 
lui deveniră mai mult decât puteam suporta. 

Romeo se lăsă în genunchi, trăgându-mi rochia și admirându-mă 
cum stăteam întinsă pe spate. Se târi lângă mine, îmbrăţişându-mă 
strâns. Stiam că era ușurat că preluase din nou o parte din control, 
dată fiind expresia calmă ce se aşternuse pe chipul lui îimbujorat. 

După ce mi-am recăpătat suflarea, m-am întors pe o parte şi mi- 
am trecut dosul palmei peste obrazul lui. 

- Dumnezeule, Rome! Mă derutezi teribil. Cu tine nu ştiu 
niciodată dacă vin sau plec. 

— Sper că vii de fiecare dată, zise el ţuguindu-şi viclean buzele. 


L-am pocnit în coaste în joacă şi am văzut cum zâmbetul îi 
dispăru treptat. 

- Nu sunt convins că îţi dai seama ce înseamnă ce am făcut azi 
venind după tine şi lăsând-o pe mama baltă. 

Nu îmi dădeam seama, dar înţelegeam, după comportamentul lui 
dat peste cap, că era ceva teribil de semnificativ. Romeo strânse în 
mâini marginile rochiei, iar suferința din ochii lui mari fu evidentă. 

I-am dat părul laoparte de pe faţă. 

— Ce e, iubitule? 

Fl înghiţi în sec şi se uită dincolo de uşile ce dădeau spre balcon, 
apoi își îndreptă atenţia înspre mine şi șopti niște cuvinte 
sfâşietoare: 

— Să nu mă părăseşti niciodată! 

Am simţit că îmi stătu inima auzindu-i rugămintea disperată. 

- Hei, de unde vine asta? 

Romeo își lipi fruntea de căldura abdomenului meu şi își petrecu 
strâns braţele în jurul taliei mele. 

- Pur şi simplu, nu îmi vine să cred că te am în viaţa mea. Faci ca 
totul să fie mai bine şi nu vreau să te pierd. 

Mi-am trecut degetele prin părul lui, îngrijorată de 
comportamentul lui ciudat. 

- N-o să te părăsesc. 

- Azi ai fost la un pas s-o faci. Mi-ai zis să plec, să te las în pace. 

— A fost o neînțelegere. 

Am înghiţit în sec, nervoasă. 

- Sincer, Rome, câte probleme o să ne provoace părinții tăi? 

M-am cutremurat amintindu-mi fața dezgustată a mamei lui şi 
gestul agresiv făcut înspre mine. Chiar şi după experienţa acestei zile 
îmi era limpede că nu avea să dea pace relaţiei noastre, iar emoţiile 
schimbătoare ale lui Romeo mă obsedau. 

- Nu ştiu. N-o să te las în preajma lor ca să riscăm să aflăm. Voi 
apăra cu orice preţ ce avem. Le-am explicat prietenelor tale tot ce s-a 
întâmplat. Au înţeles, dar Cass mi-a dat un pumn în stomac și mi-a 
zis că sunt un cap sec de rahat pentru că te-am făcut să suferi. 
Jimmy-Don nu are nici o clipă de răgaz cu tipa asta. E înfricoşătoare 
fata! 

Am chicotit și i-am îndrumat gura dinspre pântecul meu înspre 
buzele mele, apoi mi-am pus capul pe pernă, alături de al lui. 

- Ce ţi-a şoptit mama ta când m-ai văzut? Te-ai albit tot. 

Rome își lipi imediat buzele de ale mele şi vorbi printre ele: 

- Taci din gură, Shakespeare! Am terminat cu vorbăria. Trebuie 
să îți arăt din nou cât de rău îmi pare că te-am făcut să suferi. 

Expertul în disimulare lovea din nou. 


CAPITOLUL 13 


Veni ziua de sâmbătă, iar când am deschis ochii, în loc să-l văd pe 
Romeo în pat, am văzut pe pernă un tricou al echipei Crimson Tide 
de damă cu numărul 7 pe spate, alături de numele PRINCE 
deasupra, scris cu litere mari şi albe. Mi-am trecut degetele peste 
scris şi m-am uitat la partea din faţă a tricoului. Numele lui era 
imprimat şi acolo, iar în partea stângă sus era un trifoi cu patru foi 
cusut de material. De guler era prins, cu un bold, un bilet pe care 
scria: 


Tricoul meu pe care iubita MEA să îl poarte la meci. 
Stai lângă Ally şi o să vin să-mi iau sărutul norocos. 


Romeo al tău 


Stadionul era plin ochi. Forma o mare întinsă de tricouri roşii şi 
albe. Grupuri de studenţi îşi vopsiseră piepturile în roşu, peste care 
scriseseră cu vopsea albă „Hai, Tide!“. În galeria echipei adverse, 
zona era dominată de tricouri bleumarin şi albe. 

Cass, Ally şi eu ne-am luat cola şi gustări de la comercianții din 
interiorul arenei şi ne-am dus spre locurile noastre. Când am ajuns, 
oamenii începură să ovaţioneze, iar când ne-am uitat toate trei la 
ecran, confuze, m-am văzut urmărită de camera de luat vederi, cu 
fața încadrată de trifoi cu patru foi digitali. M-am blocat la acea 
imagine, iar Cass şi Alli ţipară. 

- Doamne, Molly, eşti celebră! cântă Cass uluită, făcând cu mâna 
înspre cameră şi trimițând sărutări. 

Purta, ca de obicei, pălăria Stetson şi blugi, precum şi tricoul lui 
Jimmy-Don şi atrăgea toată atenţia. 

M-am grăbit înspre locurile noastre, acoperindu-mi faţa, complet 
umilită şi bolborosind în barbă: 

- Oh, Dumnezeule, oh, Dumnezeule, oh, Dumnezeule! 

Am încercat să ignor fluierăturile îndreptate în direcţia mea. Ally 
şi Cass s-au așezat de-o parte şi de cealaltă, râzând şi aplaudând la 
unison cu restul lumii. Eu eram doar recunoscătoare că hotărâsem 
să mă machiez mai mult ca de obicei şi mă asigurasem că masa de 
păr cârlionțat îmi era adunată într-un coc la baza gâtului, 
dezordonat într-un mod stilat. 

După câteva minute de iad provocat de atenţia fanilor, care 
incluse şi faptul că echipa de majorete îşi fluturase pompoanele 
înspre mine - în afară de Shelly, care se încruntase şi refuzase să 
recunoască faptul că eram acolo —, pe ecranul cel mare începu 
prezentarea echipelor. 

Cass strigă, ţipă şi mă trase în picioare să dansez şi eu pe sunetul 
muzicii care duduia din sistemul de sonorizare. Când pe ecran 
apărură imagini cu momente din joc ale lui Romeo, pe coloana 
sonoră a piesei Bullet in the Gun a lui Planet Perfecto, n-am putut să 
nu sar şi să nu râd împreună cu prietena mea, texana cea nebună, pe 
măsură ce atmosfera molipsitoare de dinaintea jocului punea 
stăpânire pe mine. 


Muzica se schimbă, iar pe ecran apărură imagini cu echipa de 
start. Poza lui Romeo era ultima, iar anunţarea datelor lui statistice 
fu însoţită de un urlet asurzitor al mulţimii. 

Crainicul luă microfonul, iar majoretele dădură fugă pe linia 
dintre tunel și teren. 

- Alabama, ridică-te în picioare pentru echipa ta, Crimsooon 
Tiiide! 

Echipa apăru pe teren ca o explozie, iar stadionul aproape că se 
desprinse din fundaţie din pricina energiei. Austin și Jimmy-Don 
erau în fruntea echipei, agitându-şi mâinile ca să facă mulţimea să 
reacționeze. 

L-am căutat disperată cu privirea pe Romeo, iar exact în spate, la 
ceva distanță faţă de toţi ceilalţi, alergă din tunel pe teren, 
fluturându-și casca de protecţie, iar camera de filmat îi urmări 
fiecare mișcare. 

Când ajunse pe teren, păru că absolut fiecare suporter începu să 
strige „Sărut, sărut, sărut!“ iar şi iar până când se auzi, sunt sigură, 
până în statul vecin. Ally mă luă de mână când pe ecran apăru 
chipul amuzat al lui Romeo dominând ecranele de la peluza nord şi 
peluza sud. Cu un salut cu mâna, se întoarse în direcția locurilor 
unde stăteam noi şi porni în alergare uşoară. 

Când ajunse la capătul terenului, privirile ni se întâlniră, iar 
Romeo îmi făcu semn cu arătătorul să vin înspre el. Mulțimea 
deveni parcă mai zgomotoasă după gestul lui jucăuș și îndrăzneţ. 

Picioarele mi se lipiră de pământ, iar frica mă făcu să îngheţ pur 
şi simplu. Ştiam că aveam ochii cât farfuriile în timp ce se uitau în 
toate direcţiile, înspre mulțimea ce clocotea. 

Am simţit o mână atingându-mă pe spate, iar Cass mă împinse, 
făcându-mă să mă misc. 

- Haide, fetițo! Nu-l lăsa să aştepte în faţa atâtor oameni! 

I-am aruncat peste umăr o privire ucigașă, iar ea flutură din 
mână, nepăsătoare. M-am uitat din nou înspre teren - Romeo stătea 
la câţiva metri de mine, cu o expresie flămândă şi cu mâinile în 
şolduri, aşteptând să vadă ce aveam să fac. 

- Poţi să faci asta, poţi să faci asta, mi-am repetat încet ca o 
mantra, în timp ce cizmele mă propulsau înainte. 

Când am ajuns la marginea terenului, Romeo îmi apucă mâna şi 
mă trase înspre pieptul lui, în timp ce cu cealaltă îmi mângâie ceafa. 

Mulțimea își pierdu complet controlul. 

E] îşi lipi fruntea de a mea, nedându-mi altă variantă decât să mă 
concentrez numai asupra lui, lăsând zgomotul asurzitor al 
stadionului să se piardă în fundal. 

- Hei, Mol. 

- Hei, tu. 

— Ai de pând să-mi dai sărutul ăla norocos? 

- Dacă asta vrei... 

Nările i se deschiseră. 

- Clar e ceea ce vreau. 

Îmi înclină capul şi-şi apăsă gura de a mea - pasional, 
devorator —, după care se retrase, făcu cu ochiul şi reveni pe teren, 


lăsându-mă să stau acolo ca o fraieră fără creier și îmbătată de 
dragoste. 

Pentru o clipă, n-am ştiut dacă puteam păși, dar m-am întors și, 
fără a-mi ridica deloc capul în calea urletelor mulţimii, practic am 
alergat până la locul meu. Ally şi Cass râdeau de stânjeneala mea. 
Am rămas toate trei în picioare, iar meciul începu. 

Rome făcea o partidă incredibilă. Sau cel puţin așa părea, iar 
după coatele şi gesturile lui Ally şi ale lui Cass, eram aproape sigură 
că aveam dreptate. La jumătatea meciului, echipa lui conducea cu un 
avans de douăsprezece puncte, iar toată lumea avea încredere că 
victoria urma să fie convingătoare. 

Stăteam rezemată de spătarul scaunului, bucurându-mă de 
atmosfera electrizantă, când am văzut-o pe Ally scrutându-mă cu 
privirea. 

- ce e? 

Ea își înclină capul, cu un aer evaluator, făcându-mă să mă loiesc 
şi provocându-mi neliniște. 

- Ştii, în tot timpul ăsta nu te-am văzut niciodată cu părul 
desfăcut. E lung? 

- Da, probabil e până la mijloc. De ce? 

Ochii îi sclipiră uneltitor. 

- După meci mergem direct acasă. 

— Biiine... 

- Iar tu, domnişoară Molly, o să arăţi trăsnet diseară! zise ea 
entuziastă. 

- Nu cred că voi putea fi vreodată clasificată drept trasnet, Ally. 

Eram destul de sigură că o bătuse soarele în cap. 

- Asta pentru că nimeni nu ţi-a arătat niciodată cum. Eu voi 
rezolva asta diseară. Purtăm cam aceeaşi mărime la haine, aşa că 
poţi lua una dintre rochiile mele. Una care o să-l înnebunească pe 
Rome. 

- Acceptă, Molls! De ce să nu-l faci pe Glonţ să stea cu limba 
scoasă după fundul tău mişto şi să vrea să ţi-o tragă? adăupă Cass, 
făcând tot ce ştia mai bine ca să mă încurajeze. 

Mi-am lăsat capul pe spate şi am gemuit tare. 

- Nici o şansă! Unde vă credeţi, într-un film siropos în care 
adolescentele se transformă? 

Ochii căprui ai lui Ally începură să sclipească de furie. 

- Talentul meu în a transforma imaginea cuiva este fără pereche. 
O facem şi gata. 

M-am uitat la chipul lui Ally şi am plecat capul. 

- Ah, la naiba! Adevărul e că sunt destul de curioasă să văd ce 
poţi să scoţi din asta, am spus eu arătând înspre muntele de păr. 

Ea încetă să se mai încrunte şi dansă pe scaun. 

- N-ai decât să te îndoiești de mine, dar Rome o s-o ia razna 
când o să te vadă. O să-i zicem să ne întâlnim la ora nouă, nici un 
minut mai devreme. 

- Cum zici tu. Numai să nu mă faci să-mi regret decizia! 

Începu a doua repriză a meciului şi, la final, câştigară. Rome se 
duse la obişnuitul interviu de după meci, iar Austin fu desemnat cel 


mai bun jucător al partidei, spre marea bucurie a lui Lexi, care 
țopăia încântată. 

Am rămas pe locul meu, așteptând ca mulțimea să se mai 
calmeze, înainte de a-i spune să mergem acasă. După ce-şi bătu 
coechipierii pe spate, Rome veni spre mine, iar când ajunse, mă 
ridică în braţe şi mă învârti, făcându-i pe bărbaţi să râdă 
batjocoritor şi pe femei să scoată un „Ooo!“ 

L-am cuprins cu braţele pe după gât și i-am şoptit: 

- Bravo, iubitule! Sunt aşa de mândră de tine! 

- Mulţumesc, zise el cu glasul răgușit de emoție şi îmi mângâie 
buzele cu un sărut ușor ca un fulg. 

Când mă lăsă jos, Ally veni şi-l îmbrăţişă, felicitându-l. 

Rome mă luă de mână. 

- Rămâi aici, da? Mă întorc repede şi te scot la cină înainte să 
mergem în club. 

- Nu se poate. O duc acasă să se pregătească, îl informă Ally cu 
un zâmbet dulceag. 

Privirea pe care i-o aruncă Romeo ar fi trebuit să-i taie picioarele 
de frică, dar ea doar îl bătu pe braţ și îi zise: 

- Nu te deranja să faci figurile astea cu mine, Rome. Poţi să stai 
fără ea câteva ore. 

Fl miji ochii, ameninţător. 

- Dar nu vreau să stau. O scot în oraş şi cu asta, basta! 

Mi-am pus palmele pe faţa lui. 

- Mergi la masă cu băieţii şi vino la noi la ora nouă! Te rog, 
pentru mine! 

- Bine. Pentru tine. Dar o să fiu acolo la nouă punct. Şi ai face 
bine să fii gata, mârâi el şi-mi dădu un sărut sălbatic, după care mă 
plesni peste fund, un pic cam tare pentru un gest care s-ar fi vrut în 
joacă, şi se întoarse pe teren într-o dispoziţie întunecată şi posacă. 

Am oftat. 

— Grozav, Acum e supărat pe mine. 

Ally ridică din umeri. 

- O să-i treacă. 

- Ar fi bine să ai dreptate. 


- Ce părere ai? întrebă Ally după ce-mi descoperi ochii în faţa 
oglinzii mari. 

- La naiba! am şoptit, holbându-mă la fata din oglindă şi 
văzându-le pe prietenele mele chicotind în spate. 

- La cum arăţi, Molls, eu ți-aẹ cam trage-o, glumi Cass, scoțând 
limba în joacă. 

- Ti-am zis că sunt bună, zise Ally, încântată de ea însăşi. 

- Adevărat, am răspuns, încă şocată de ceea ce vedeam în faţa 
ochilor. 

Ally clar se ţinuse de promisiune. Nici măcar n-o recunoşteam pe 
fata care mă privea din oglindă. Avea părul lung, neted, drept în 
partea de sus şi onduleuri lejere la vârfuri. Şuviţe în nuanţa 
caramelului înviorau nuanţa de cafea espresso a părului, făcându-l 
să pară sărutat de soare, iar pielea îi era înviorată de o pudră 


strălucitoare în nuanţa bronzului. Machiajul intens îi făcea ochii 
căprui-aurii să iasă în evidenţă, iar silueta ei în formă de clepsidră 
era complimentată de o rochie scuriă, conică și neagră, fără bretele 
şi cu un decolteu în formă de inimă, iar apariţia era desăvârşită de o 
pereche de cizme de cowboy negre şi înalte. 

Contemplarea mea în oglindă îmi fu întreruptă de o bătaie 
nerăbdătoare în uşă, iar Cait intră în cameră. 

- Salut, Ally, Rome și băieţii vă aşteaptă jos. Cait clipi des de 
uimire. Molly... Mai să nu te recunosc. Arăţi de milioane, scumpo! 

- Mulţumesc, Cait, am răspuns, roşind brusc. 

Ne-am îndreptat spre scări şi l-am văzut jos pe Romeo, îmbrăcat 
în blugi cu talie joasă, închişi la culoare, şi cămaşă roşie în carouri, 
cu mânecile suflecate — arăta al naibii de chipeş. 

Austin, îmbrăcat în negru, ca de obicei, mă observă primul. L-am 
văzut făcând ochii mari când îşi dădu seama că fata de acolo eram 
eu. Rome glumea cu Jimmy-Don şi stătea rezemat relaxat de uşă, iar 
Reece îl bătu pe braţ. Romeo întoarse enervat capul spre el, dar 
Reece îi ignoră privirea severă şi, fără un cuvânt, arătă cu degetul în 
direcţia mea. 

Când Rome privi în sus, aproape că am izbucnit în râs văzându-i 
reacţia. Sări practic de lângă uşa de care se sprijinea şi veni iute la 
baza scărilor. Cu fiecare treaptă pe care o coboram, mă simţeam tot 
mai încrezătoare, iar dacă expresia uimită de pe chipul lui Rome era 
un indiciu, se putea spune că planul lui Ally dăduse roade. 

Când am ajuns la ultima treaptă, amândoi eram aproape la 
aceeaşi înălțime. Unghia de la degetul mare îmi era prinsă între dinţi 
şi mă foiam nervoasă din cauza atenţiei tăcute a tuturor celor 
prezenţi. 

Mâinile lui Rome se întinseră ușor în faţă, prinzându-mă de 
spate şi trăgându-mă spre corpul lui musculos. Scântei de dorinţă 
zburau dinspre ochii lui de un căprui-închis. Am știut în acea clipă 
că seara avea să ne pună la încercare controlul. Măruntaiele mi se 
strânseră aproape dureros din cauza dorinței; o fierbinţeală 
îmbătătoare îmi cuprinse trupul. Şi, judecând după mâinile aspre și 
cutreierătoare ale lui Rome şi după blugii lipiţi de pelvisul meu, şi el 
se străduia să-şi păstreze controlul. 

Romeo se aplecă spre mine şi-şi lipi buzele netede de ale mele. 
M-am jucat cu şuviţele de păr de la ceafa lui, iar el şopti: 

- La naiba, Mol. Îmi pui controlul la încercare arătând aşa 
frumoasă. Cum naiba o să rezist în seara asta? O să trebuiască să 
pun băţul pe toţi tipii. O să iasă deranj mare dacă se uită vreunul la 
tine fie şi o secundă. 

- Numai pe tine te vreau, iubitule. Ştii asta, l-am asigurati, văzând 
cum un val de linişte i se aşterne pe faţă. Am întins mâna şi mi-am 
împletit degetele cu ale lui. Hai să mergem! Sunt nerăbdătoare să mă 
înveţi dansul ăla în doi pași. 

- La naiba cu dansul în doi paşi! Te vreau lipită de mine, dansând 
lent toată noaptea. 


CAPITOLUL 14 


Clubul Flux era ticsit de suporteri Tide beţi, care fuseseră la meci, 
şi imediat ce am ajuns, Rome fu asaltat de laude şi de strângeri de 
mână apreciative. Mă ţinea strâns lângă el, cu braţul în jurul 
umărului său şi cu capul în curbura gâtului. 

Grupul nostru primise un separeu în capătul localului, acesta 
fiind unul dintre beneficiile de a fi alături de Romeo Prince. 

Ne îndreptam spre zona aceea izolată, din colţ, când un student 
beat îmbrăcat cu tricoul echipei Tide mă apucă de braţ şi mă trase la 
pieptul lui asudat. 

- Talismanul norocos al lui Glonţ! Ai salvat sezonul, iubire! 
Meriţi un ditamai pupicul de mulțumire! 

Tipul fu imediat îmbrâncit de lângă mine, iar Romeo îl ridică de 
la pământ, ţinându-l de gulerul iricoului. 

- Ce naiba crezi că faci? 

Suporterul Tide păli instantaneu și ridică braţele în semn de 
predare. 

- Glonţ... eu... eu doar voiam să-mi arăt aprecierea. 

- Atunci apreciaz-o de la distanţă. Atinge-o din nou şi o să te uiţi 
la noi de jos în sus! Pricepi? 

- Da, da, pricep, omule. O las în pace. S-scuze... 

Rome îl eliberă şi-l readuse cu picioarele pe pământ, iar 
suporterul şocat își făcu rapid loc prin mulţime. Când Romeo se 
întoarse cu faţa spre mine, îl ţintuiam cu privirea, cu braţele 
încrucişate la piept şi o încruntare nervoasă. 

- lubito... încercă el s-o dreagă înaintând un pic. 

Am secerat aerul cu mâna, făcându-i semn să tacă şi să stea 
locului. 

- Nu era nevoie, Romeo! Nu era deloc nevoie să faci ce-ai făcut. 
Nu trebuia să fii al naibii de agresiv cu bietul om. 

Buzele lui pline se ţuguiară. 

- Dar a pus mâna pe tine. 

— Şi pentru asta îl ameninţi? 

— Eşti a mea, iar ela pus mâna pe tine. Asta nu mi-a plăcut. 

- Doamne, Romeo, a fost o reacţie complet exagerată! 

EI oftă adânc. 

- Am dat-o iar în bară, nu? 

Părea atât de pierdut. M-am dus la el şi l-am cuprins cu braţele 
pe după gât. 

- Da, ai dat-o în bară. 

Buza i se curbă într-un mic rânjet. 

— Sunt iertat? 

Mi se tăie respiraţia, lipindu-mi apoi fruntea de a lui. 

- Sunt a ta. Fii calm! 


Un val de pace îi scăldă trăsăturile, iar el încuviinţă scurt din cap, 
după care îşi strivi buzele de ale mele, furând un sărut apăsat. 

Ne-am îndreptat spre separeu şi ne-am alăturat prietenilor noștri. 
În câteva minute, o chelneriţă blondă și minionă veni să ne ia 
comanda pentru băuturi. Din clipa în care ajunse, nu-și luă ochii 
verzi de la Rome. Ajunsesem să mă aştept la asta. Atrăgea oamenii — 
fie pentru că arăta bine, fie datorită echipei pentru care juca. Dar ea 
se purta altfel; se uita la el de parcă îl cunoștea... intim. 

După ce am comandat câteva sticle de bere și am văzut că Rome 
părea a ignora atenţia constantă pe care i-o oferea chelneriţa, m-am 
relaxat şi am putut în sfârşit să arunc o privire prin club. Era o masă 
de trupuri care se atingeau şi se roteau, iar bărbaţii îşi învârteau 
entuziaşti partenerele în jurul ringului de dans - am presupun că 
acela era dansul în doi paşi. Totul era chiar distractiv. 

Ne-au fost aduse băuturile şi, din nou, chelneriţa poposi în 
dreptul lui Rome, numai că de data asta mi-a fost clar că bănuielile 
îmi erau justificate. E] o ignoră, determinând-o să ne blocheze raza 
vizuală cu sânii ei obraznici, din plastic, şi să spună cu voce cântată: 

- Hei, Glonţ, ce-ai mai făcut? 

Sprâncenele mi se uniră brusc şi am întors capul spre Rome, care 
rămăsese nemișcat. 

- Nu avem ce vorbi, zise el rece. 

Blonda cu bust proeminent îmbrăcată într-o rochie neagră 
obscen de scurtă se aplecă peste masă, scoţându-şi la înaintare 
decolteul cu ajutorul braţelor îndoite, și îi ignoră atitudinea 
neprietenoasă. 

- Nu m-ai mai sunat după noaptea pe care am petrecut-o 
împreună. 

Am înlemnii, iar Romeo mă trase și mai strâns la pieptul lui, 
anticipând că eram pe cale să mă ridic şi să plec, părăsind scena 
aceea plină de disconfort. Furia intensă ce-mi răvășea trupul mă 
îndemna să fug sau să iau atitudine. 

- Nici nu aveam de gând. Şi o zic din nou: nu avem ce vorbi. El se 
aplecă uşor în faţă. Sau, dacă ai nevoie de un răspuns mai simplu, 
dispari! 

Fata se schimbă la față şi izbucni: 

- Am auzit eu că ai ajuns sub papuc - păcat de o sculă aşa de 
mişto! Mă privi de sus şi râse. Şi pentru asta? Probabil şi-o trage mai 
bine decât a tras pe ea rochia asta de rahat. 

Se ridică brusc, unduindu-şi rotunjimile, şi-şi făcu loc prin 
mulțime. Am strâns pumnii până când îmi intrară unghiile în 
carne. 

Ally îl privi aspru pe Rome şi clătină din cap. Eu nu îndrăzneam 
să mă uit la nimeni. M-am desprins din braţele lui. Romeo încercă 
să mă ţină, dar am reușit să mă mișc până la marginea banchetei. 

- Trebuie să merg la baie, am zis brusc. 

Romeo se aplecă în faţă, cu trăsăturile oţelite, şi tună: 

— Să nu îndrăznești să fugi, mai ales după tot ce ai spus! 

I-am cerut să tacă, lucru care îi făcu gura să se strâmbe. Nu era 
obişnuit să fie pus la punct şi ştiam că asta îl enerva. 


- Mă duc la baie! l-am repezit şi i-am văzut chipul îngheţând. 

Miji ochii ca reacţie la tonul meu aspru, iar eu mi-am fluturat 
părul cu un gest dispreţuitor, fără să îmi pese, şi m-am îndepărtat. 

Am auzit-o pe Ally strigând: 

- Molly, aşteaptă! 

Dar nu m-am oprit. Aproape că ajunsesem la baie când cineva 
mă apucă strâns de mână şi mă trase în spate. M-am încăpățânat să 
nu fac nici un pas şi am vrut să-mi retrag braţul, dar Romeo apăru 
în fața mea, privindu-mă furios. 

Scoase un mârâit mânios şi mă prinse din nou strâns de braţ, 
apoi mă trase pe un culoar gol și încercă mai multe uși ca să vadă 
dacă era vreuna descuiată. Când una dintre uși se deschise - un 
spaţiu de depozitare —, mă trase înăuntru, aprinse lumina, încuie uşa 
şi se întoarse ca să ajungă cu fața la mine. 

— l-am tras-o o dată. Anul trecut. Nimic mai mult. N-ai de ce să 
te superi şi cu siguranţă nu-i nevoie să fugi, la naiba! 

L-am țintuit cu privirea. 

- Păi, scuză-mă dacă nu-mi face plăcere ca târfele tale să-și 
etaleze trupurile ușuratice fix în faţa mea! 

I se umilară nările şi se apropie şi mai mult de mine. 

— Vrei să ştii totul despre trecutul meu sexual, toate detaliile 
sordide? Bine! Mi-am tras-o cu o grămadă de fete, în multe feluri, în 
multe locuri. Ele mi se aruncau în brate, eu le dădeam ce-şi doreau 
şi le plăcea la nebunie. 

Înainte să îmi dau seama ce făceam, l-am lovit cu palma peste 
faţă, iar sunetul puternic fu amplificat de acustica din mica încăpere 
în care ne aflam. 

Sângele îmi fierbea în vene, iar faţa lui Rome deveni stacojie. 

- Te simţi mai bine acum? Te-ai eliberat? zise el pe un ton 
mușcător, frecându-şi obrazul cu mâna. 

Ochii mi se umplură de lacrimi. Nu avusesem nici o intenţie să îl 
lovesc, dar nimeni nu-mi provocase vreodată o asemenea reacţie. 
Tremuram din cauza iniluxului brusc de adrenalină. 

Romeo se rezemă de peretele opus, lăsându-și capul în jos. 

- Ele şi-au tras-o cu Glonţ. Ele şi-au tras-o doar cu Glonţ! 

Mi se tăie răsuflarea din cauza durerii. 

- Frumos, Rome. Chiar frumos. Asta o să-mi faci şi mie? O să- 
mi dai ocazia să i-o trag marelui Glonţ Prince, o să-mi dai ce vreau 
şi o să-ţi vezi de drum? 

El se năpusti înainte, forțându-mă să fac un pas înapoi până când 
spatele mi se lipi de rafturile reci din oţel, iar braţele lui fură fixate 
de-o parte şi de cealaltă a trupului meu. 

- Ba deloc, Shakespeare, dar bagă asta la cap! O să ţi-o trag, dar o 
să şi fac dragoste cu tine. O să controlez fiecare părticică afurisită 
din sufletul tău și n-o să te las niciodată să pleci. O să-mi strigi 
numele iar şi iar până când ţi se va întipări pentru totdeauna în 
gâtul afurisit. N-o să fii doar o partidă de-o noapte pentru mine, 
Mol, o să fii partida şi salvarea vieţii mele! 

Am înghiţit în sec când el îşi puse mâna pe bărbia mea, cerându- 
mi să mă uit la el, să îl văd. 


- Vei face dragoste cu mine, cu Romeo, nu cu un alter ego 
penibil din fotbal. Vei avea parte de mine, cel adevărat, pentru 
totdeauna. Ți-e suficient de clar? Închise ochii, apăsându-şi fruntea 
de a mea. Pentru Dumnezeu, Mol! N-am mai făcut asta niciodată. 
Dacă aş fi ştiut că exişti, că eşti acolo, undeva şi mă aştepţi, nu mi-aş 
fi tras-o cu toate fetele astea. Dar nu pot să dau timpul înapoi. 

M-am lăsat înspre metalul rigid. 

- E cam mult, nu crezi? Familia ta mă urăște, evident, Shelly nu 
are de gând să se lase dusă, tu ataci pe oricine se uită la mine, iar 
aceste... fete pe care le-ai avut în trecut nu par dispuse să renunţe. 
Cum ar putea să meargă lucrurile între noi cu atâta stres? 

Panica se citea limpede pe trăsăturile lui. 

- Nu. Nu face asta! 

- Ce să nu fac? 

- Nu renunţa la noi. Nu fugi iar când devine greu. Îmi prinse 
bărbia cu mâna. Tu o să te lupţi cu problemele din trecut. Eu o să 
învăţ să-mi controlez furia. O să ripostăm în fața familiei mele. O 
să-i ignorăm pe ceilalţi. O să trecem peste toate astea! Dar nu 
îndrăzni să renunţi acum, Shakespeare! Nu cumva să îndrăzneşti! 

- Rome... 

Ochii lui întunecaţi îi căutară pe ai mei. 

- Nu! N-o să te las să pleci. Ştiu că sunt nepotrivit pentru tine în 
toate felurile posibile, dar tu m-ai schimbat. M-ai schimbat, la 
naiba! Nu vezi asta?! O să înfrunţi asta împreună cu mine. Spune-o! 
Te rog, iubito, spune-mi asta! 

Am clătinat din cap, gata să îi dau contraargumente, dar el se 
apropie de mine până când mă ţinu captivă cu trupul lui înalt şi 
masiv. 

- Spune că ai înțeles, Mol! 

- Rome, eu... am gemut. 

Un pumn strâns lovi rafturile din spatele meu, făcând câteva 
cutii să cadă cu zgomot pe podea. 

- Nu o să fugi. Ai înțeles??? 

- Da! Da, la naiba, am înțeles! am strigat, proptindu-mi mâinile 
în pieptul lui şi împingându-l. 

Chiar şi prin duritatea vorbelor lui, simţeam cum frica îi pulsa 
prin corp la gândul că mă putea pierde. Mâna lui mă apucă de ceală. 

— Rămâi? şopti el, scrutând toate ungherele ochilor mei. 

Am oftat când îmi apucă un picior şi mi-l trecu peste şoldul lui, 
încercând să ajungă şi mai aproape de mine. 

- Rămân. 

Pupilele lui Romeo se dilatară, iar un val de excitare se aşternu pe 
chipul lui aspru. 

- La naiba, te vreau aşa de mult! Faptul că faci tot ce zic mă 
întăreşte rău. 

M-am aplecat și l-am sărutat după ureche. M-am retras încet, i- 
am luat mâna, mi-am ridicat rochia și i-am pus-o chiar deasupra 
fierbinţelii mele. 

- Mol... Doamne! gemu el, iar degetele îi alunecară în interiorul 
meu. Mă omori cu zile. 


Limba mea făcea cercuri peste conturul urechii lui. 

- Îmi place când conduci, când îţi impui autoritatea. Mă excită. 

- La naiba, îmi dau seama şi îmi place că te supui. Asta mă.. 
calmează. Eşti ce am eu nevoie. La naiba, eşti perfectă pentru ina 
Frumoasă, sexy până la Dumnezeu, cu un corp care i-ar face pe 
pictori să plângă. 

Degetele lui Rome îşi începură explorarea, iar eu mi-am pierdut 
şi ultima urmă de rațiune. Îşi înfipse o mână în părul meu lung şi 
mă ţinu strâns în timp ce degetele lui mă pătrundeau, fiind 
imposibil să mă mişc. Am gemut, iar privirea i s-a întunecat şi mai 
tare. 

- N-o să mai existe altcineva. Pentru prima dată, îmi dai ce vreau, 
ce am nevoie. Îmi dai control total şi îmi place la nebunie. Și ţie îți 
place, aşa-i? Îţi place la nebunie? 

Cunoscutul val de dorință începu să-mi cuprindă picioarele, iar 
icnetele mele umplură fiecare colț al încăperii. M-am agăţat de 
umerii lui şi am răspuns cu suflarea tăiată: 

- Da, îmi place la nebunie. Îmi place la nebunie! 

Rânjetul lui sarcastic mă excită şi mă înfurie deopotrivă, iar 
degetele lui pulsară cu o repeziciune ameţitoare. Mi-am coborât 
mâna spre blugii lui, iar el răcni: 

- la mâna! a-ţi mâna de acolo! Acum! Nu e vorba despre mine. 
Nu mă atingi decât dacă zic eu. 

Am făcut ce îmi dicta, iar când mă pătrunse al treilea deget, mi- 
am lăsat capul pe spate şi mi-am ţipat eliberarea. Pieptul îmi era 
greu din cauza senzaţiilor, aşa că m-am agăţat de părul lui Romeo, 
zdrobindu-i buzele de ale mele, arătându-i că acceptam cine era el, 
cine eram eu, ce eram împreună. 

Ritmul muzicii de pe ringul de dans bubuia în liniştea micii 
noastre încăperi; simţeam basul şi toba penetrând pieptul lui Romeo 
şi vibrând într-al meu. Romeo își retrase mâna din chiloţii mei și 
mă sărută blând şi afectuos, în perfectă contradicţie cu felul în care 
se purtase cu doar câteva minute mai devreme. 

- Suntem bine? îmi şopti el cu buzele lipite de ale mele şi cu o 
privire prudentă, chiar speriată. 

L-am sărutat pe frunte şi i-am zâmbit, făcându-i faţa să se 
lumineze. 

- Pe tine te vreau, Romeo. Și tu îmi oferi ceva ce nici nu ştiam că 
îmi doresc. 

- Chiar dacă atâţia ani mi-am tras-o în stânga şi-n dreapta? 
Chiar dacă îţi fac viaţa grea? Chiar dacă sunt plin de defecte? 

Mi-am petrecut braţele peste ale lui. 

- Nu pot să mă prefac că îmi convin toate astea, dar, dacă sunt a 
ta şi numai a ta, atunci o să fac faţă. 

- Chiar eşti. Acum nici nu mai văd altă fată, n-am mai avut ochi 
pentru nimeni de la primul nostru sărut. 

Părea aproape dureros pentru el să spună acele cuvinte. 

- Romeo? 

Vârfuri de degete îmi mângâiară faţa, iar el îmi urmări şi cea mai 
mică mişcare. 


- Mda? 

- Suntem defecţi? Felul nostru de a găsi... plăcere e cumva 
complet defect? Faptul că îmi dai ordine ca un sergent şi că eu îţi 
îndeplinesc toate ordinele? 

Fl alişă un zâmbet intunecat drept răspuns la neliniştea mea 
chinuitoare. 

- O să spun un da hotărât. 

Am încuviințat din cap şi m-am întors încet. El mă trase din nou 
cu faţa înspre chipul lui amuzat. 

— Îţi face plăcere, Mol? Îţi place să deţin controlul? 

Mi-am dat ochii peste cap şi, doar gândindu-mă la cuvintele lui, 
am simţit că o căldură arzătoare ameninţă să se declanșeze. 

- Da... de fiecare dată. 

- Asta înseamnă că nu suntem defecţi. În realitate, nu există doi 
oameni mai potriviţi ca noi. Umplem un gol emoţional cu care ne 
confruntăm amândoi. 

Am expirat şi am râs. 

- Doi îndrăgostiţi loviți de soarta? 

Fl zâmbi din nou. Era un zâmbet aproape complet, pe care nu i-l 
mai văzusem, atât de liber şi de lipsit de griji. 

— Cred că ar trebui să încetăm cu citatele din piesa aia afurisită, 
Shakespeare. Mă simt de parcă am fi o versiune dementă din Romeo 
și Julieta. 

N-am putut să nu izbucnesc în râs, iar Romeo mi se alătură. Mi- 
am aranjat rochia şi i-am luat mâna. 

- Acum hai să mergem să dansăm! 

- Sunt excitat ca naiba. O să mă faci să explodez doar uitându- 
mă la tine cum te mişti. Rotunjimile tale sunt periculoase, iubito. 

M-am frecat de trupul lui, simțind tăria de sub pantalonii lui. 

- În nici un caz n-ai terminat cu mine în seara asta, Romeo. 
Vreau să te gândești la asta până când plecăm din clubul ăsta. Dar 
am venit aici ca să dansăm și vreau să dansez. Arată-le tuturor 
cuceririlor tale din trecut că de-acum eşti al meu şi că trebuie să-și ia 
mâinile de pe bărbatul meu. 

Am dat să mă întorc şi să ies, dar el mă trase înapoi, ridicându- 
mă de la pământ şi petrecându-mi picioarele în jurul mijlocului său. 

- Zi asta din nou, ordonă el sever, iar Rome cel jucăuş dispăru cu 
desăvârșire, în timp ce Rome cel întunecat se iţi înapoi. 

— Să zic ce? 

- Ce tocmai ai zis. 

- Că eşti al meu? 

- Da, rosti el cu glas răgușşit în timp ce se împingea între coapsele 
mele. 

— De-acum ești al meu. Fără excepţii. Doar tu, pentru cine eşti tu. 

Fl mârâi şi mă izbi din nou cu spatele de perete. Nu aveam de 
gând să-l împiedic să-şi ia ce voia şi, judecând după expresia lui, nici 
el nu avea să se oprească. Urma să mă dăruiesc iubitului meu într-o 
debara și, sincer, nici că-mi păsa. 

Romeo se apropie, desfăcându-și fermoarul blugilor, dar chiar 
atunci afurisita de clanţă începu să se miște. 


- Hei, cine-i acolo? Deschide! strigă o voce de bărbat dinspre hol. 

- Nu! urlă el printre dinţii încleştaţi, iar mâinile i se strânseră 
aproape dureros pe talia mea. 

- Deschide sau chem paza! 

Romeo își lăsă capul să cadă pe umărul meu, iar eu mi-am 
înăbuşit râsul în părul lui lung. I-am tras la loc fermoarul şi m-am 
strecurat din strânsoarea lui, împletindu-mi degetele cu ale lui. 

- Hai să mergem, iubitule! Hai să ne bucurăm de întâlnirea 
noastră! 

El încuviinţă brusc din cap şi-mi luă faţa în mâini. 

— leşi şi arată-le naibii tuturor că suntem împreună. Poţi face asta. 
Pentru tine şi pentru noi. E momentul să fii îndrăzneață, iubito. 
Arată-le! 

Un zâmbet mi-a cuprins uşor chipul, iar în piept am simţit o 
explozie de căldură. Îmi demonstrase că eram de nedespărţit. Era 
timpul să transpun şi în fapte ceea ce credeam. 

Romeo trase de ușă şi o deschise, iar de cealaltă parte, tânărul 
manager al barului făcu un pas înapoi văzând expresia lui aspră. Ne- 
am făcut loc prin mulţime şi am ajuns la separeul nostru. Prietenii 
noştri erau pe ringul de dans, aşa că ne-am luat berile şi ne-am 
calmat hormonii cu alcoolul ce ne aştepta. 

Am reperat-o pe chelneriţa cu bust impresionant şi i-am făcut 
semn. Romeo mă urmări cu atenţie pe măsură ce ea se apropia, iar 
fiecare muşchi din corp îi era pregătit să intervină. M-am urcat pe 
genunchiul lui şi l-am lăsat să mă ţină mândru în braţele lui. 

Ochii ei ca mărgelele se mijiră la vederea noastră, apoi mormăi 
ceva în barbă înainte să afişeze un zâmbet fals. 

- Cu ce pot să vă ajut? 

I-am aruncat o privire jucăușă lui Romeo, care zâmbi nedumerit 
de noua mea încredere. Episodul nostru din debara îmi calmase 
gelozia - dacă membrii unui cuplu puteau scoate la iveală, unul de 
la celălalt, un asemenea comportament animalic, asta însemna că nu 
aveam rivale şi nici vreo ameninţare la orizont. 

- O să luăm două rânduri de tequila şi... 

Mi-am trecut degetul peste abdomenul lui Romeo, până la betelia 
blugilor, iar drept reacţie şoldurile lui se ridicară înspre fundul meu. 

— Tu ce vrei, iubitule? 

Ochii lui Romeo sclipeau de dorinţă nedisimulată, iar el mi se 
adresă doar mie. 

— Ar trebui să le mai luăm tuturor câte o bere, frumoaso. 

M-am întors înapoi înspre chelneriţă. 

— Ai reţinut? 

Ea încuviinţă scurt din cap şi dădu să se întoarcă şi să plece, 
dându-şi ochii peste cap. 

Am văzut roşu în faţa ochilor. 

— Ah, şi încă ceva! am strigat spre silueta ei în retragere. 

Ea se întoarse brusc, iar în privirea sa răutăcioasă se citea 
enervarea, politeţea de faţadă dispărându-i complet. 

l-am oferit un zâmbet strălucitor. 


- El e al meu acum. Transmite-i oricărei alte parașute care vrea 
încă o tură cu iubitul meu că este complet indisponibil! 

Îi aruncă lui Rome o privire furioasă, apoi se pierdu în mulţime. 
Inima îmi bătea să-mi spargă pieptul. Rome mă întoarse spre el, 
muşcându-mă de gât, cuprins de un extaz maniacal. 

- Te vreau în debaraua aia din nou... La naiba, a fost aşa de sexy, 
iubito, gemu el. 

— Asta a fost suficient de îndrăzneţ pentru tine? l-am întrebat. 

E] se împinse din nou în mine, rânjind. 

- Al naibii de îndrăzneţ! Îmi place noua ta personalitate. 

- Nu e nouă. Doar că stătea la cutie. 

- Atunci trezeşte-te, naibii, iubito! Trezeşte-te, naibii! 

Cass se apropie țanţoşă alături de Jimmy-Don, bătând tare din 
palme. 

- Molly Shakespeare! Nu te-am auzit vorbind vreodată aşa cu 
cineva. Mi-a plăcut la nebunie. Cred că începi să înveţi de la mine, 
fetiţo! Data viitoare, ia-o în vizor pe Shelly. Scorpia aia are nevoie de 
nişte vorbe bine ţintite din partea lui Molly cea nouă şi dură! 

Se aplecă şi mă sărută pe creşiei ca o mamă mândră. 

Cinci minute mai târziu, ne băuserăm shoturile şi eram cu toţii 
pe ringul de dans, în apropiere de separeul nostru. Eram în picioare 
când începu piesa Save a Horse (Ride a Cowboy) a celor de la Big 
and Rich. Ochii lui Romeo începură să danseze jucăuş, iar eu m-am 
lipit de el, mişcându-mi şoldurile în ritmul melodiei. Cass și Jimmy- 
Don dansau ca nimeni alţii, mulţimea oferindu-le spaţiu, iar Austin 
o făcu pe Lexi să-i sară în spate ca şi cum ar fi fost un cal când 
melodia ajunse la refren. 

Cu fiecare shot de tequila, îmi dispăreau inhibiţiile, iar Romeo 
profita din plin, trecându-şi mâna peste corpul meu, pe lateral, 
trecându-şi limba peste pielea mea dezgolită și şoptindu-mi la 
ureche lucruri neortodoxe. 

Nu ne-am aşezat timp de două ore și am reuşit să ajungem într- 
un colţ al clubului, mai la adăpost de atenția constantă a celorlalți. 
Romeo era lipit de perete, iar eu dansam în jurul lui, lipită de el, 
peste el. Îi simţeam dorinţa apăsându-mi coapsele goale, iar acela a 
fost momentul în care am luat o decizie. 

M-am cuibărit în el pe primele acorduri ale piesei How Country 
Feels a lui Randy Houser, l-am cuprins cu braţele pe după gât şi am 
văzut cum pe faţă îi apăru un zâmbet, în timp ce braţele lui mă 
cuprinseră de talie drept răspuns. 

— Eşti bine? 

Am clătinat din cap şi mi-am ţuguiat buzele. 

FI se încruntă, iar adorabila lui cută de pe frunte îşi făcu apariţia. 

- De ce? Ce s-a întâmplat? 

Mi-am trecut degetele prin părul lui lung, cu gura aproape lipită 
de urechea lui. 

— Vreau acasă. 

— Ți-e rău? S-a întâmplat ceva? 

Am oftat şi am încuviinţat din cap. 


— Ce e? Spune-mi! insistă el, iar atitudinea lui dură şi protectoare 
începu să iasă la suprafaţă. 

Era exact ce voiam să se întâmple. 

- Vreau să mă duci acasă şi să mă bagi în pat. 

Fl îşi trecu limba peste buza de jos, cu o expresie confuză pe chip. 

- În regulă, eşti obosită? 

Am clătinat din cap şi am continuat: 

— Vreau să mă bagi în pat... să vii şi tu lângă mine... şi să faci 
dragoste cu mine. 

La auzul acelor cuvinte, Romeo îşi dădu capul pe spate, iar ochii 
precum boabele de cacao sclipiră instantaneu de excitație. Pelvisul 
lui tare se izbi de al meu şi mă împinse de peretele alunecos de 
transpiraţie. 

- Vorbeşti serios? 

— Cel mai serios. 

Îmblânzindu-şi tonul, el murmură: 

- Nu vreau să faci ceva pentru care nu eşti pregătită. Ai băut. Nu 
vreau ca mâine-dimineaţă să regreţi ce am făcut impreună. 

- Nu sunt atât de beată încât să nu fie adevărat ce simt. Te vreau, 
Romeo, fără nici o urmă de regret. 

- Atunci imploră-mă! Observându-mi reacţia de surprindere, el 
şopti pe un ton grav: Ți-am zis că o să te iau doar când o să mă 
implori, când o să mă doreşti ca pe nimeni altul. Dacă eşti în acel 
punct, Mol, trebuie să mi-o dovedești. Trebuie să mă implori. 

Mi-am amintit cuvintele lui şi m-am înfiorat toată. Mă excita. 
Preludiul lui verbal mă atrăgea cu succes în jocul lui. 

- Romeo Prince, vreau să mă duci în pat, vreau să mă dezbraci 
încet şi vreau să mă faci complet a ta. Te rog, Romeo, fă dragoste cu 
mine... în noaptea asta! 

Pentru o clipită, am crezut că avea să mă ia chiar acolo, lipită de 
acel perete, dar el îmi ordonă: 

- Du-te şi ia-ţi geanta! Te aştept afară. Şi nu sta mult! 

Dispăru în mulţime şi i-am văzut pumnii strângându-se în semn 
de frustrare în timp ce-şi făcea loc agresiv către ieşire. Am ajuns la 
separeul nostru într-o stare vecină cu visarea, le-am îndrugat nişte 
scuze prietenilor noştri şi am ieşit după el. 

Imediat ce am ieşit din club, ochii plini de dorinţă mi-au fixat 
chipul cuprins de excitare, iar Romeo mă urmări ca un animal de 
pradă care își urmărea victima. Făcu un semn cu bărbia, 
îndemnându-mă fără vreun cuvânt. 

M-am clătinat, simţindu-mi picioarele grele, și m-am oprit în 
faţa lui. El se aplecă şi mă sărută blând pe gât, mă luă de mână fără o 
vorbă şi făcu semn după un taxi. Am sărit pe bancheta din spate, cu 
coapsele lipite de ale lui, tensiunea dintre noi fiind palpabilă. Până şi 
şoferul cărunt, între două vârste, se foi în scaun şi se uită repetat la 
noi în oglinda retrovizoare, probabil făcându-şi griji că aveam să ne 
pierdem controlul pe tapiţeria din piele a banchetei din spate. 

Din cauza nerăbdării, nu puteam sta locului, iar Rome îmi puse 
mâna pe piciorul din care tot băteam. 

— Opreşte-te! 


Am riscat să privesc în lateral și am văzut că şliţul de la blugi îi 
era extrem de umflat. Am încercat să mă dau mai aproape, să fur un 
sărut, o atingere, ceva, orice ca să îmi potolească foamea trupului 
pentru puţină vreme. 

Romeo îmi văzu intenţia şi se aplecă înspre urechea mea. 

- Hotărăşte-te acum dacă vrei să fii arestată pentru expunere 
indecentă în public, pentru că, dacă te mai apropii fie şi cu un 
milimetru, o să ţi-o trag chiar aici și acum, fără alte discuţii. E 
alegerea ta, Shakespeare! 

M-am tras cu laşitate spre portieră, lăsând geamul în jos ca să 
intre aer, şi am încercat să îmi adun minţile, întrebându-mă în ce 
mama naibii m-am băgat. 

Când în sfârşit am ajuns în faţa casei frăţiei mele, după un drum 
care parcă durase o eternitate, am coborât în strada tăcută, iar 
Romeo zise: 

- Tu intră singură! O să vin pe balcon. Și grăbeşte-te, iubito! 
Vorbesc serios. Nu mă pune la încercare chiar acum! 


CAPITOLUL 15 


De îndată ce am intrat în cameră, Romeo veni în spatele meu - i- 
am simţit respiraţia, un amestec de mentă şi bere —, răcorindu-mi 
pielea încinsă. 

- Mergi spre pat şi scoate-ţi cizmele! 

Vocea lui era aspră şi severă. 

Picioarele mi se mişcară înainte ca şi cum ar fi fost în perfect 
acord cu comenzile lui. Am ajuns la pat şi mi-am scos cizmele. 

- Întoarce-te cu faţa la mine! 

Am făcut cum ceruse el, tremurând într-un amalgam ameţitor de 
teamă și excitare. 

Romeo stătea lângă perete, strălucirea lunii evidenţiindu-i chipul 
frumos, urmărindu-mi silueta în timp ce îi respectam ascultătoare 
instrucțiunile. 

- Scoate-ţi rochia... încet! 

Mi-am ridicat poalele rochiei deasupra capului, lăsând-o să cadă 
pe podea şi rămânând doar în noul meu sutien negru fără bretele şi 
în chiloţii de mătase. Romeo păşi hotărât în faţa mea şi începu să se 
rotească în jurul trupului meu aproape dezbrăcat, absorbind 
imaginea cu un zâmbet cunoscător. Îşi mută apoi privirea 
evaluatoare spre şoldul meu şi îşi trecu degetul peste liniile micului 
meu tatuaj. 

Privirea lui uluită o întâlni pe a mea. 

- Un tatuaj, Shakespeare? Mă surprinzi. Nu m-ai lăsat să îl văd 
până acum. 


Se lăsă imediat în genunchi și analiză scrisul, cu faţa în dreptul 
abdomenului meu şi cu respiraţia caldă mângâindu-mi zona dintre 
coapse, smulgându-mi un geamăt din fundul gâtului. 

Romeo apăsă cu degetul mare tatuajul, iar anxietatea începu să 
apară, amintindu-mi de sursa lui, aşa că m-am clătinat pe picioare şi 
abia am reuşit să trag aer în piept, într-un gest care vorbea de la sine. 

Romeo ridică o mână fără să se uite în sus spre mine și îmi 
strânse mâna. Panica începu imediat să se risipească, atingerea lui 
vindecându-mă. 

- „Eşti pentru gând ca hrana pentru trup/ Sau ploaia pentru 
câmpul cel uscat“, murmură el, recitând citatul cu glas tare şi 
sărutându-mi şoldul. Ridică privirea înspre mine. Ce-i asta, iubito? 
De ce sunt cuvintele astea la loc de cinste pe trupul ăsta superb? 

Ca niște fulgi, degetele lui continuară să-mi atingă scrisul cu 
caligrafie elaborată. Mi-am trecut degetele prin părul lui, iar el mă 
cuprinse ferm de fund cu mâna liberă, ţinându-mă aproape de el. 

- E un citat din William Shakespeare, din unul dintre sonetele lui 
de dragoste, Sonetul 75, am mărturisit în timp ce încercam să-mi 
înăbuş un scâncet când degetele lui alunecară spre zona unde mi se 
întâlneau coapsele. 

El deschise ochii. 

- Dar de ce e atât de important încât ai vrut să le marchezi pe 
vecie pe tine? 

Ochii mi se umplură de lacrimi şi mi-am muşcat buza ca să nu 
mă prăbuşesc psihic. Strânsoarea fermă de pe şoldul meu deveni şi 
mai fermă, în semn de avertizare, iar el îşi plimbă limba de-a lungul 
abdomenului meu. 

- Spune-mi, Mol! Nu o să-ţi cer de două ori. Sunt aici pentru 
tine; n-o să te las să suferi singură. 

— Este doar un citat care îmi place. Asta-i tot, am răspuns evaziv. 

Ochii întunecaţi ai lui Romeo se micşorară. 

— Ştiu că asta nu este întreaga poveste, iubito, dar poţi să mi-o 
spui mai târziu. 

Am eliberat o răsuflare pe care o ţinusem fără ca măcar să-mi dau 
seama, 

Romeo se ridică în picioare. Am înghiţit cu greu în sec în timp ce 
mâinile lui se plimbară încet peste umerii mei, ajungând în jos, până 
la linia spatelui. Inima îmi bătu cu putere când mâinile i se opriră 
asupra clemei sutienului. Am întins instinctiv mâna şi l-am prins de 
cămaşa în carouri pentru a-mi recăpăta echilibrul, picioarele 
devenindu-mi nesigure. 

Am simţit cum strânsoarea sutienului slăbeşte, apoi îmi cade de 
pe piept, expunându-mi sânii rotunzi privirii lui aprinse. Am plecat 
ochii spre mâinile pe care le pusesem pe talia lui, incapabilă să facă 
faţă presiunii de a fi expusă astfel. Mâinile lui Rome se lipiră de 
pielea goală a spatelui meu şi alunecară în jos, strângându-mi părul 
în pumn şi ridicându-mi bărbia înspre el. 

Aveam ochii închişi, dar tot îi simţeam privirea tăioasă ca lama 
prin pleoapele subțiri ca hârtia. 

- Deschide-i! 


Am clătinat din cap, nesigură că puteam face faţă intensității 
tensiunii care radia între noi - aerul aproape că trosnea de tensiune 
sexuală. Pumnul i se strânse, iar presiunea în zona cefei îmi crescu. 

- Deschide-i! N-o să-ți cer încă o dată. 

Am respirat ca să mă liniştesc şi am deschis pleoapele grele. 
Romeo se aplecă, sărutându-mă tare pe buze, iar degetele lui mi se 
plimbară de-a lungul claviculei, cuprinzându-mi sânul stâng în 
mână. Am gemult în gura lui, iar limba îi alunecă pe a mea cu 
mişcări unduioase, în timp ce palma lui îmi trecu uşor peste sfârc, 
iar şi iar, provocându-mi fiori electrici de dorinţă. 

Romeo se desprinse de buzele mele umflate cu un gâfâit, de parcă 
o coardă întinsă s-ar fi frânt în el, mă ridică în braţe şi mă puse în 
mijlocul patului. 

Încălecându-mi coapsele, Romeo îmi ciupi vârfurile sânilor şi 
aproape că am erupt din pricina senzaţiilor, arcuindu-mi spatele 
până ce se ridică din aşternuturi. Trupul lat şi musculos al lui 
Romeo era deasupra mea. Se eliberă de cămașă, trăgând de capse, 
rămânând doar în blugii decoloraţi, cu talie joasă. 

- Eşti superbă, iubito. Întinsă aici pentru mine. A mea toată. 

M-am foit în timp ce el se aplecă deasupra mea, luându-mi gura 
cu asalt, într-un preludiu devastator. Limba lui se retrăgea doar ca 
să-mi lingă gâtul şi să-mi sugă cu buzele moi centrul sânilor, iar 
şoldurile mi se împingeau instinctiv în saltea, căutând eliberarea. 

Mâna i se strecură în chiloţii mei, iar degetele lui pătrunseră cu 
furie în miezul meu. L-am apucat de păr, trăgând de şuviţele aurii 
pentru a-mi găsi un punct de stabilitate. Mârâind la gestul meu dur, 
el se ridică brusc, mă apucă de picioare şi mă trase spre el până ce 
m-am izbit de tăria lui. Romeo mă eliberă de chiloţi în câteva 
secunde, iar eu am început să tremur de dorință. Nu mai fusesem 
niciodată atât de la vedere, atât de deschisă, iar el văzu asta pe chipul 
meu. 

Aplecându-se, îmi mângâie părul de pe frunte. 

- O să te posed acum. O să-ţi arăt ce însemni pentru mine, cât de 
mult te vreau şi îți voi arăta că eşti a mea. Ai înţeles, iubito? 

- Am înţeles, Romeo. 

Auzindu-mi cuvintele, i se făcu pielea de găină, iar eu m-am 
ridicat, depunându-i sărutări arzătoare pe piept şi pe pantele 
mușchilor abdomenului. El scoase un geamăt gutural şi mă împinse 
înapoi, cu văpăi în ochi. 

Romeo s-a tras la capătul patului, desfăcându-şi blugii, iar eu am 
văzut cum materialul greu loveşte podeaua. Şi-a prins marginile 
boxerilor negri, iar mi-am muşcat buzele când lenjeria s-a alăturat 
blugilor, pe jos. I-am privit corpul delicios în toată perfecțiunea 
goală, coapsele mele strângându-se în faţa imaginii. 

Urcându-se pe pat sprijinit în palme şi genunchi, Romeo se 
întinse peste trupul meu, penisul lui mare sprijinindu-se aţâţător de 
coapsa mea. Punându-mi o mână la ceafă, îşi folosi mâna liberă ca 
să-mi îndoaie un genunchi, degetele lui îndreptându-se spre căldura 
mea pentru a se asigura că eram pregătită. Nu fusesem niciodată 
mai pregătită pentru ceva în toată viaţa mea. 


Trupul lui Romeo se depărtă un pic de mine, iar el întinse mâna 
spre blugi. 

—- Romeo, ce... 

- Prezervativul, spuse el, privindu-mă. 

I-am atins braţul cu mâna, oprindu-i mișcarea. 

- Iau pastile anticoncepţionale. 

- lubito... gemu el. 

- Te rog... Te vreau doar pe tine, fără nimic în cale. 

Într-o clipită era peste mine, cu o expresie sălbatică, animalică. 
M-a prins febril de şolduri, iar eu mi-am pierdut răsuflarea când l- 
am simţit că se poziţionase în dreptul intrării mele. Într-un moment 
de tandreţe, se aplecă şi mă sărută cu o mângâiere delicată. 
Apăsându-şi fruntea de a mea, strânse din maxilarul şi împinse cu o 
mişcare rapidă. 

M-am mișcat sub el, având senzaţia bruscă de plinătate, dar 
corpul mare al lui Romeo mă ţinu blocată, asigurându-mă că nu 
aveam să scap. Braţele lui puternice se prinseră sub ale mele, 
sprijinindu-se de saltea, în timp ce el se mişca în mine. Mi-am trecut 
unghiile peste spatele lui şi mi-am înfipt dinţii în pielea lui dezgolită 
ca să nu ţip de plăcere. 

- Romeo... Dumnezeule, nu pot să suport... E prea mult... 

Ridicând capul, el îmi sărută vârful nasului. 

- Ba poţi, iubito. O să-ţi placă la nebunie. Ăștia suntem noi; aşa 
ar trebui să fim mereu. Se retrase complet și rămase nemișcat. Acum 
o să te fac să-mi strigi numele. 

Ochii mi se măriră, aşteptând, iar Romeo se înfipse în mine - 
tare, direct şi dur. 

- La naiba, mă simt uimitor în tine. 

Am închis strâns ochii și mi-am înfipt unghiile mai mult în 
carnea spatelui lui. 

- Romeo! 

Șoldurile lui pompară şi braţele îi ieşiră de sub ale mele, în timp 
ce picioarele mele se înfăşurară strâns în jurul taliei lui, mâinile mele 
ținându-l pe după gât. Se întinse şi îmi prinse mâinile, folosind 
poziţia aceea pentru a-şi spori viteza şi intensitatea, pătrunzându- 
mă, furându-mi inima. Mi-au scăpat gemete involuntar de pe buze 
în timp ce o presiune insuportabilă mi se formă la baza şirei spinării. 

Pieptul lui Romeo se desprinse de al meu, iar el depărtă 
picioarele ca să aibă mai multă tracţiune, făcându-mă să mă deschid 
mai mult. 

- Apucă-mă de braţe! 

Eliberându-ne mâinile, Romeo se sprijini de tăblia de lemn a 
patului, iar eu m-am conformat, degetele mele agățându-se de 
bicepşii ampli, în timp ce el îşi folosea forţa pentru a se izbi tot mai 
tare în mine. 

- Îţi place, iubito? Îţi place aşa, dur? mârâi el. 

Mi se curbară degetele de la picioare. 

- Da. Da... 

Flăcări ale dorinţei mi se prelingeau pe piele, iar coapsele mi se 
încordară. 


- Dă-ți drumul, Mol! Dă-ţi drumul acum! îmi ordonă Romeo, în 
timp ce încheieturile degetelor i se albiseră strângând tăblia patului, 
care făcea să sară vopseaua de pe perete. 

Am închis ochii. Corpul meu aproape cânta de extaz şi, cu un 
țipăt, mi-am dat drumul. 

Gemetele puternice ale lui Rome crescură în intensitate pe 
măsură ce mă încordam în jurul lui, iar ochii mi se deschiseră 
pentru a-i vedea gura întredeschisă, ochii strâns închişi. În acea 
clipă, el scoase un geamăt teribil, ca de animal. Fierbinţeala i se 
răspândi în mine, iar pieptul i se izbi, aproape dureros, de al meu. 

Respiraţiile ne erau întretăiate. M-am agăţat de umerii lui. Când 
în cele din urmă se ridică, seninătatea tăcută de pe chipul lui îmi 
tăie suflarea. M-am trecut mâna peste fruntea lui umedă şi i-am 
zâmbit. 

- Hei, Mol. 

- Hei, tu. 

Mă răsplăti cu un zâmbet, un zâmbet complet - mă uimi cât de 
uluitor arăta. Mă întrebam cum era posibil să existe cineva atât de 
atrăgător, care mă dorea pe mine. Cufundându-şi capul în gâtul 
meu, începu să-mi muşte uşor pielea parcă acoperită de rouă. 

- Eşti tot ce am crezut că n-o să pot să am vreodată. Să fac 
dragoste cu tine a fost, vezi tu, dincolo de... 

Îşi lăsă capul în jos, incapabil să continue. Mi-am arcuit gâtul, 
dându-i acces deplin, şi i-am mângâiat liniştitor părul. 

- Romeo, a fost... frumos. 

Buzele lui umede se plimbară pe gâtul meu, lipindu-se de gura 
mea, ciugulindu-mi uşor buzele şi sugându-mi vârful limbii în timp 
ce ieşea uşor din mine. Am tresărit şi am suspinat. Romeo îşi înălță 
capul ca să-mi privească faţa cu atenţie. 

- Te doare? 

Mi-am strâns coapsele şi am tresărit. 

- Da. Ţi-am spus, nu sunt foarte experimentată la asta. Practic, 
eram virgină. Cu siguranţă ţi-ai pus amprenta! 

Zâmbind, îşi puse capul pe abdomenul meu, luându-mă prin 
surprindere cu afecțiunea sa, iar degetele lui îmi mângâiară încet 
zona unde şoldurile mi se îmbinau cu coapsele. 

- Îmi pare rău că te doare, iubito, dar n-o să te mint. Voiam să te 
simţi pătrunsă pe de-a-ntregul. 

Mi-am dat ochii peste cap. 

- Mă bucur că eşti mulțumit de tine. 

El ridică imediat capul la replica mea evident sarcastică şi miji 
ochii. 

- Oho, nici n-ai idee, Shakespeare. Stai să vezi ce ţi-am mai 
pregătit! 

Cuvintele lui mă făcură să tremur, iar stăpânirea de sine din 
privirea lui îmi arătă că era satisfăcut de faptul că îi împărtăşeam 
foamea. Se făcu comod lângă mine, mă luă în braţe şi începu să se 
joace cu părul meu. 

- Zi-mi ceva ce n-ai mai zis nimănui niciodată. 


M-am blocat, iar el îşi puse mâna liberă într-a mea, implorându- 
mă să vorbesc. 

- Cum ar fi? 

Fl ridică din umeri. 

- Orice. Doar să fie ceva ce nu știe nimeni altcineva. Un secret 
adânc îngropat sau o temere pe care o ai. 

M-am uitat în ochii lui care mă priveau cu speranţă şi am decis, 
cu îndrăzneală, să fac ce-mi cerea. Aveam să-i spun ce mă durea cel 
mai tare. 

- Uneori mă simt foarte singură și cred, literalmente, că 
însingurarea asta o să mă omoare. 

Când un sentiment de pustiire îi copleşi chipul, se rostogoli peste 
mine, apăsându-şi cu fervoare buzele de ale mele, de obrajii mei, de 
fruntea mea. 

- Molly, iubita mea, îmi frângi inima asta afurisită. 

Mi-am şters discret o lacrimă. 

- E adevărul şi nu l-am mai spus nimănui până în clipa asta — 
până la tine. Pentru mine a fost cel mai dificil lucru. E uimitor cât de 
asurzitor poate să-ţi țipe tăcerea, să țipe neîncetat, amintindu-ţi că 
eşti complet singur pe lume. 

Romeo îşi linse buza de jos, neliniștit, iar ochii începură să îi 
strălucească. 

— Pot să-ţi zic ceva? 

Am încuviințat timid. El își trecu degetul peste obrazul meu, de 
parcă gestul i-ar fi dat lui putere, nu mie confort. 

- Şi eu sunt fără speranţă de singur. 

Nu m-am putut abţine. Lacrimile începură să-mi curgă nestăvilit 
din ochi, iar Rome îşi băgă faţa în gâtul meu, respirând prin 
suferinţa noastră combinată. Parcă fiecare era colacul de salvare al 
celuilalt. 

Simţeam gustul sărat care-mi picura pe buze. După câteva 
minute de apropiere atât de necesară, Rome ridică uşor capul, iar 
calmul şi liniştea se pogorâseră asupra ochilor lui. 

- Nu mai e cazul să ne simţim însinguraţi, iubito. Te am pe tine, 
iar tu mă ai pe mine. Ne cunoaştem de atât de puţin timp şi, cu 
toate astea, simt că te ştiu de-o viaţă. 

Un zâmbet îi înflori pe buze. 

- Suntem loviți de soartă, Shakespeare. Doi îndrăgostiţi loviți de 
soartă, dar avem o viaţă să ne cunoaștem, spre deosebire de cei doi 
eroi ale căror nume le purtăm. O să mă asigur că vom fi fericiţi până 
la adânci bătrâneţi. 

L-am tras înspre buzele mele, cu mâinile pe obrajii lui îmbujoraţi. 
El mă lăsă să deţin controlul o vreme, apoi se retrase şi-şi flutură în 
joacă degetul arătător în fața mea, semn să nu forțez limitele până 
unde accepta să cedeze controlul. 

Romeo se roti brusc şi se lăsă pe spate, iar eu mi-am pus braţul 
peste abdomenul lui, sprijinindu-mi confortabil capul de pieptul lui. 

- Mmm... am făcut eu. 

- Ce e, iubito? mă întrebă el, mângâindu-mă pe păr. 


- Ce uimitor sună să ascult o altă bătaie de inimă în afară de a 
mea. 

- Mol... 

- Stt... doar... lasă-mă să ascult! Mă face incredibil de... 
completă. 

Când mâini sigure mi-au apăsat capul lipit de pieptul lui, m-am 
relaxat ascultând ritmul inimii lui, care aproape că mă băga în 
transă. După câteva minute de tăcere, Romeo mă întrebă: 

— Povesteşte-mi despre acel citat pe care-l ai pe şold. 

M-am crispat, iar braţele lui Romeo mă strânseră mai puternic. 

— Eşti cu mine, iubito. 

- Tatăl... Mi-am dres vocea încărcată de emotie. Tatăl meu a 
trecut acel citat în biletul pe care l-a scris înainte de a se sinucide. 
Obişnuia să îmi spună cuvintele astea în fiecare seară, la culcare, şi 
am vrut ceva care să îmi aducă aminte de el ca să nu-l uit niciodată. 

L-am auzit pe Romeo oftând cu compasiune, apoi el mă întrebă: 

— Ai reţinut citatul pe dinafară? 

Am încuviinţat din cap, atingându-i pielea caldă şi goală. 

- Da. E imprimat bine şi cu adevărat în memorie, dar încă am 
scrisoarea. 

El îşi schimbă uşor poziţia. 

- Chiar aşa? 

Am ridicat din sprâncene, atentă la neliniștea lui. Îmi dădeam 
seama că n-avea idee ce să îmi zică. 

— Ai vrea s-o citeşti? 

El păru, în mod surprinzător, speriat. 

- De ce? 

- Pentru că nimeni în afară de mine şi bunica nu a citit-o 
vreodată. Mi-ar plăcea să o împărtășesc cu tine. Descopăr că pe zi ce 
trece vreau să te las să afli mai multe despre mine. Poate că te va 
ajuta să înţelegi unele lucruri... despre mine. 

- Bine, se învoi el, cu ochii mari. 

M-am dat jos încet din pat şi m-am dus la șifonier. Am dat jos 
cutia veche din lemn de stejar, care era ascunsă pe ultimul raft, şi m- 
am întors către Rome, care admira fără pic de ruşine imaginea 
oferită de trupul meu gol. Am clătinat din cap şi am râs. 

- Eşti incorigibil. 

- Ca să ştii, o să te iau din nou în noaptea asta. Dependent, 
Shakespeare. Sunt dependent, la naiba! 

Fiorii cunoscuţi îmi traversară corpul în timp ce păşeam înapoi 
spre el. El m-a cuprins în căldura învăluitoare a trupului său, iar eu 
am deschis cutia, scoțând bucata de hârtie îngălbenită şi uzată, 
protejată de o folie din plastic laminat, şi i-am dat-o lui Romeo cu 
mâini tremurânde. El începu să o citească în gând, cu atenţie. 

Între noi domnea tăcerea, aşa că am decis să-mi ofer un pic de 
spațiu. Am pus pe mine halatul de mătase neagră, proaspăt 
cumpărat, lung până la genunchi, şi am ieşit pe balcon, inspirând 
adânc aerul proaspăt în timp ce copacii din apropiere se legănau 
uşor sub briza nopţii. Indiferent de cât de des citisem scrisoarea, 


sufeream de fiecare dată şi n-am putut să nu mi-o recit în gând, 
cuvânt cu cuvânt. 


Mica mea Molicică, este cea mai grea scrisoare pe care am 
fost vreodată nevoit s-o scriu. În primul rând, vreau să ştii că 
te-am iubit mai mult decât şi-a iubit vreun tătic fetița de când 
e lumea. Eşti lumina ochilor mei şi cel mai bun lucru pe care l- 
am făcut în viață. 

Știu că e prea greu să înţelegi totul acum, dar o vei face cu 
timpul. Vreau să-ţi explic de ce te-am părăsit și vreau să ştii că 
n-a fost pentru că ai fi făcut ceva greșit. 

Am iubit mulți oameni în viaţa asta, dar felul în care am 
iubit-o pe mama ta a fost dincolo de ce-aş putea să-ți explic. 
Ziua în care te-ai născut a fost în acelaşi timp cea mai fericită 
și cea mai tristă din viața mea. Cea mai fericită pentru că te- 
am avut pe tine şi cea mai tristă pentru că mi-am pierdut 
cealaltă jumătate din suflet. 

Eram zdrobit, Molly, şi nimeni în afară de Dumnezeu nu 
mă putea vindeca. 

Într-o bună zi, copila mea dulce, un tânăr norocos va 
apărea şi te va ajuta să înţelegi ce înseamnă dragostea. Te va 
face să-ţi pierzi capul și îţi va arăta cum este să-i oferi altcuiva 
inima ta şi să-ți oferi de bunăvoie darul sufletului tău, iar el îl 
va controla în întregime. Să [ii sigură că acel băiat merită 
comoara inimii tale şi fă tot ce-ţi stă în putere ca să protejezi 
ceea ce aveţi împreună. 

În viitor, când o să fii mai mare şi mai înțeleaptă, poate că o 
să priveşti înapoi înspre momentul plecării mele şi vei avea 
întrebări, nesiguranțe și mă vei acuza că te-am abandonat 
când erai atât de mică, iar pentru asta nu îţi pot oferi nimic 
care să îți aducă împăcare. Poate că lumea îți va spune că am 
fost egoist să te las în urmă, dar cred că ar fi fost mai egoist din 
partea mea să nu îţi pot oferi decât jumătate de tată. 

De când a murit mama ta, am trăit o viaţă tristă şi 
însingurată, iar tu şi bunica ta ați fost singurele lumini din 
întunericul meu. Vreau să știi că acum sunt împăcat și sunt în 
cel mai fericit loc pe care mi-l pot imagina — pe vecie în bratele 
mămicii tale. 

Trăiește viaţa din plin, draga mea copilă, şi într-o bună zi, 
când va vrea Dumnezeu, o să aștept să ne revedem la poarta 
raiului, să-mi sari din nou în braţe ca să te pot învârti, să-ți 
spun ce frumoasă eşti şi să îţi fac cunoştinţă cu mama ta — care 
arată exact ca tine. 

„Eşti pentru gând ca hrana pentru trup/ Sau ploaia pentru 
câmpul cel uscat.“ 

William Shakespeare 

Te iubesc 


Tati 


Am știut că Romeo terminase de citit scrisoarea când l-am simţit 
în spatele meu, căldura trupului său trecând de bariera subţire a 
mătăsii. Mă sărută ușor pe ceafă, mă întoarse cu grijă cu faţa la el şi 
mă ridică în braţe. Expresia lui era indescifrabilă. I-am cuprins gâtul 
cu braţele, ținându-mă bine de noua şi profunda noastră intimitate. 

Fără un cuvânt, Romeo mă duse la biroul din colțul balconului şi 
mă întinse pe spate pe suprafaţa albă, deznodându-mi cordonul 
halatului, iar materialul se desfăcu, încadrându-mă de o parte şi de 
cealaltă. Gura lui moale îmi împrăștie sărutări de la glezne până la 
coapse, apoi îmi petrecu picioarele în jurul taliei lui. Aşezat deasupra 
mea, Romeo se împinse înainte dureros de lent şi făcu dragoste cu 
mine. Se mişcă în interiorul meu atât de blând, împreunându-şi 
mâinile cu ale mele. Am atins eliberarea împreună, gemând slab în 
încremenirea nopții. 

Atingerea blândă a degetului lui Romeo mi se plimbă 
recunoscătoare pe obraz. 

— Îţi mulţumesc că mi-ai arătat scrisoarea, iubito. Îţi mulţumesc 
că ai încredere în mine să-ţi cunosc trecutul. 

Am presărat sărutări pe cei trei pistrui preferaţi de pe nasul lui şi 
pe mica cicatrice albă din bărbie. 

- Du-mă în pat, Romeo! 

Făcând ce îi cerusem, Romeo mă băgă sub cuverturi de parcă aş 
fi fost ușoară ca un fulg, mă trase la pieptul lui, căzând amândoi 
într-un somn fericit şi îndestulat. 

Eram îndrăgostită până peste cap. 


CAPITOLUL 16 


Am acceptat ultima modificare în documentul word cu un click 
încântat al mouse-ului. În sfârşit, terminasem ultima lucrare de 
documentare pentru publicaţia periodică a profesoarei Ross şi aveam 
un binemeritat sentiment de împlinire. De-acum îmi puteam 
petrece timpul liber cu Romeo, în loc să stau legată de biroul de la 
bibliotecă. 

M-am rezemai de spătarul scaunului de pe balcon și am luai o 
pauză binemeritată, inspirând aerul cald al orașului Tuscaloosa, 
când am auzit zgomotul bine cunoscut al spalierului de grădină. 

Romeo sări peste balustrada balconului cu o expresie posacă. Mi- 
a stat inima. A venit direct spre mine, prinzându-mi faţa în mâini și 
furându-mi un sărut lung, senzual. Când se retrase, ochii îi ardeau, 
iar eu rămăsesem fără aer, dar el se așeză pur şi simplu lângă mine 
pe scaunul alb liber. 

— Văd că încă tragi din greu. 

Îmi zâmbi, dar era un zâmbet tensionat. 


- Da. Profesoarei Ross i s-a transmis azi-dimineaţă că avem un 
anumit interval în care să prezentăm lucrarea la Oxford - plecăm 
peste câteva luni. De-acum e o cursă contracronometru până ce o să 
terminăm, dar cel puţin mi-am făcut partea mea. 

Romeo se aplecă în faţă pe scaun, cu gura crispată. 

- Te întorci în Anglia în câteva luni? De când? 

Am început să mă joc cu pixul, iar privirea mea a întâlnit-o 
ezitant pe a lui. 

- De la bun început. Sunt asistentă la prezentarea lucrării. O să 
mă ajute enorm când o să aleg unde să-mi fac studiile doctorale. 
Dacă lucrarea o să fie apreciată, o să-mi pot alege singură 
universitatea. Am lăsat capul într-o parte, întrebător. De ce? 

Romeo se lăsă pe spate, indispus. 

- Nu vreau să pleci de lângă mine, o să-mi fie mult prea dor de 
tine. În plus, atunci e meciul pentru câştigarea campionatului. Am 
nevoie să fii în tribună, urmărindu-mă. Trebuie să [ii acolo ca să joc 
bine - eşti talismanul norocos, ai uitat? Nu vrei să se supere pe tine 
mii de suporteri Tide. 

Am clătinat exasperată din cap şi m-am dus să mă așez în poala 
lui, iar el mă cuprinse strâns de talie, trecându-şi nasul peste 
conturul bărbiei mele. 

- O să mă întorc în timp util. N-aş rata meciul pentru câștigarea 
campionatului dacă echipa Tide ajunge până acolo - nu pot să mă 
bag între Alabama și fotbalul ei, nu? 

El mă ciupi de spate. 

- Oho, o să ajungă acolo, iubito. Nu-i nici un dubiu, iar tu vei fi 
în tribune, făcându-mi galerie, strigându-mi numele înainte de 
meci, în timpul lui şi după aceea. 

M-am aplecat şi i-am sărutat buzele moi, chicotind. Când m-am 
retras, expresia posacă îi reveni pe chip. L-am mângâiat pe obrazul 
neras. 

— Ce s-a întâmplat? 

El trase adânc aer în piept şi zise: 

- Ghici! 

- Părinţii? 

- Bingo! 

- Ce mai e de daia asta? l-am întrebat, deja speriată de răspuns. 

- Vor să te cunoască. Ne-au invitat la cină în seara asta. Si-au 
schimbat tactica. 

M-am dat înapoi, şocată. 

— Serios? N-am crezut că vor vrea să mă cunoască... vreodată. 

- Nici eu. 

Am suspinat din cauza înţepăturii provocate de cuvintele lui. 
Romeo mă apucă de braţ. 

- Hei! N-am vrut să-ţi rănesc sentimentele, dar nu sunt încântați 
de relaţia noastră, Mol. N-au făcut vreun secret din asta. 

M-am ghemuit la loc la pieptul lui. 

- Stiu. Dar e de rahat. 

- O să le zic că nu venim. 

Am ţâşnit în sus. 


- Nu. La naiba, hai să mergem! Să le arătăm ce bine ne e 
împreună. Dacă ne vor vedea, poate că asta îi va ajuta să înţeleagă. 

Romeo mă privi neîncrezător. 

- Nu vor înţelege şi n-o să-i las să te atace. Eu mă confrunt cu 
asta de ani buni; nu vreau să te văd având parte de acelaşi tratament. 
L-ai văzut pe tata în acţiune. Are zero toleranţă la nesupunere. 
Mama e răzbunătoare şi crudă. De ce vrei să cunoşti niște oameni ca 
ăştia? 

— Vreau să construiesc o punte de dragul tău. 

Expresia i se îndulci şi îmi sărută mâna. Eu i-am netezit părul 
lung de pe chip. 

- O să-mi spui vreodată care e cu adevărat povestea ta şi a 
părinţilor tăi? Problemele şi tot ce implică ele? 

Romeo își lăsă brusc capul pe spate, ca şi cum l-aş fi certat. 

- Nu intrăm în subiectul ăsta. Sunt o mare dezamăgire pentru ei 
şi cu asta, basta! Micile detalii n-au importanţă. 

— Tu ştii totul despre mine - despre tatăl meu, despre viața mea. 
Lasă-mă aproape de sufletul tău, am protestat eu. 

El îmi mângâie braţul aşezat lângă al lui. 

— Ştiu că mi-ai zis tot. Dar... las-o baltă! Te rog! 

Am încetat să insist, iar ochii i se înnourară, deconectându-se de 
mine. 

Romeo trase aer în piept şi mărturisi: 

— Lucrurile au mers din rău în mai rău în ultima vreme. Ceva se 
întâmplă, dar n-am idee ce anume. Mereu au insistat să fiu cu Shelly 
oricum au putut, dar parcă acum sunt mai disperaţi ca oricând să 
mă însor cu ea. Tata n-a fost niciodată atât de insistent până de 
curând. Sigur se petrece ceva; doar că nu reuşesc să-mi dau seama ce 
anume. Au început să mă sune aproape 24 de ore din 24, șapte zile 
din şapte. 

Fruntea i se încreţi, iar el căzu pe gânduri. 

— Vreau să mergem. 

Romeo mârâi teatral. 

- O să fie iadul pe pământ, nu pricepi? Nu pot să te pun 
conştient în postura asta. Știu că nu spun multe despre trecutul meu, 
dar nu sunt oameni cumsecade, Mol. Iar eu sunt produsul lor, în 
definitiv. 

- Niciodată să nu mai vorbeşti așa despre tine! Tu nu eşti crud 
sau abuzator; ești bun şi incredibil de grijuliu, mai ales faţă de mine. 
Sună-i şi spune-le că acceptăm invitaţia! 

EI se ridică în picioare cu tot cu mine în braţe şi mă duse în pat, 
lăsându-mă să cad în mijloc, şi-şi dădu jos tricoul gri fără mâneci. 

- Bine, o să mergem, dar trebuie să te dezbraci în clipa asta şi să 
mă convingi de ce te-aş arunca de bunăvoie în gura lupului. 

- Mă dezbrac pentru tine tot timpul. Ce faci tu acum e să cauţi o 
scuză. 

Blugii căzură de pe el, iar eu înghiţeam în sec, zgomotos, la 
vederea trupului său gol şi delicios. 

- Nu eşti dezbrăcată, Shakespeare. Fă-o sau o să-ţi pară rău, mă 
ameninţă el. 


Am făcut cum îmi ceruse. Mi-am tras rochia peste cap şi imediat 
i-am simțit gura lipindu-se de sânul meu. 

- O să mergem, dar anulează tot ce aveai de făcut în restul zilei. 
O să duc multă muncă de convingere că ăsta nu e un dezastru pe 
cale să izbucnească... Multă. 


Câteva ore mai târziu, după ce Romeo se dusese la antrenament, 
am bătut la uşa lui Ally. 

- Da? 

- Ally, sunt eu. Pot să intru? 

Uşa se deschise spre chipul frumos al lui Ally. La ea pe pat erau 
Cass şi Lexi. Le-am făcut cu mâna în timp ce intram în cameră. 

- Hei, ce-i asta? Eu de ce n-am fost invitată? le-am întrebat în 
joacă, dar, în acelaşi timp, destul de serios. 

Grupul nostru de patru era aproape inseparabil şi îmi plăcea la 
nebunie că acum aveam prietene atât de bune. Prietene adevărate, 
sincere, dar eram un pic iritată că [usesem exclusă din mica loc 
adunare. Cass se așeză în genunchi pe pat şi încălecă pătura, îşi dădu 
capul pe spate şi începu să-şi rotească şoldurile. 

- Ah, Romeo... Oh, la naiba... îmi... Romeo! 

Lexi veni în spatele ei, dându-i palme la fund şi împingându-se 
în faţă, imitând poziţia capră. 

- Îți place, Mol? Zi-mi că îţi place! La naiba... da! ţipă ea. 

Mi-am acoperit faţa cu mâinile, copleşită de jenă, iar ele 
izbucniră într-o criză de râs. 

Cass vorbi prima. 

- Noi ţi-am bătut la uşă, scumpo, dar când am auzit sunetele alea 
animalice care veneau dinăuntru ne-am gândit că e mai bine să te 
lăsăm să-ţi vezi de treabă. După cum suna, sexul era super! 

Ally îşi petrecu braţul pe după umărul meu şi mă sărută pe 
creştel. 

- Ignoră-le pe astea două! Dar, ca să ştii, aici pereţii sunt foarte 
subțiri şi, cu toate că eşti prietena mea, Rome e totuşi vărul meu şi 
nu vreau să-l aud în timp ce face chestii din astea! 

Lexi râdea aşa de tare încât horcăia, rostogolindu-se pe pat şi 
ținându-se de burtă. M-am gândit că aş putea s-o iau la goană de- 
acolo. Când m-am întors spre uşă, Cass sări de pe pat, mă ridică pe 
umărul ei şi mă aruncă pe pat, în marea de pernuţe decorative, 
clătinând din cap. 

- Glumim şi noi cu tine, Molls. Toate avem parte de acţiune... 
Doar că se pare că tu ai parte de mai multă decât restul lumii. 

Îmi făcu amuzant cu ochiul și îşi băgă un deget în gură — un gest 
cu conotații falice. 

- Vă rog, putem să nu vorbim despre asta? am şoptit şi mi-am 
mușcat buza aşa tare încât aproape că am simţit gust de sânge. 

- Hai, lăsaţi-o în pace! 

Ally se așeză la capătul patului. Cass şi Lexi erau în stânga şi-n 
dreapta mea. 

- Ce s-a întâmplat, nimfomană mică? zise Cass cu glas cântat, 
trecându-şi sugestiv limba peste dinți. 


N-am putut să nu zâmbesc. Am plesnit-o peste braţ şi m-am 
întors spre Ally. 

- Părinţii lui Romeo ne-au invitat mâine la cină. Vor să mă 
cunoască... oficial. 

Ally îşi trecă fruntea, cu o expresie de totală dezolare. 

- Rahat! 

Nu era reacţia pe care mi-o doream. 

- Romeo n-a vrut să ne ducem, dar eu cred că ar fi un lucru bun, 
nu? Ca să... ştii tu, să îmbunătăţească relaţiile dintre noi. 

- N-o să se îmbunătăţească. Ally insistă: Moll, nu sunt oameni 
buni, iar tu ai apucat să vezi o mică parte din ce sunt capabili să 
facă. Fă-ţi un bine şi bate în retragere! Nu te duce! Fii fericită cu 
Rome fără amestecul lor! 

- Jimmy-Don mi-a zis că e greu să lupţi cu ei. Tu şi Rome sunteţi 
bine. Nu strica asta, zise Cass pe un ton serios, bătându-mă peste 
mână. 

- La un moment dat, tot o să trebuiască să-i cunosc. De ce nu 
acum? 

Ally sări în picioare şi începu să umble prin cameră. 

- Pentru că tu îi inviţi în viaţa ta, iar ei se vor asigura că te scot 
din viaţa lor! Veni spre mine și se înghesui alături. Chestia asta 
rămâne strict între noi, bine? Îşi frecă tâmplele cu degetele, iar faţa îi 
căpătă o expresie de angoasă. N-am vrut niciodată să afli lucrurile 
astea de la mine. Nu cred că e treaba mea să ţi le spun, dar cred că te 
va ajuta să iei decizia cea mai bună pentru amândoi, dacă vrei să-i 
cunoşti pe faimoşii magnați Prince! 

Am înghiţit în sec, înțelegând. 

- Vezi tu, nu ştiam că nişte părinţi îşi pot uri propriul copil. 
Teoretic, oamenii îşi idolatrizează copiii, dar ei nu o fac. Ei îl urăsc 
din tot sufletul. În ochii lor, nimic din ce face el nu e bine. Când era 
copil şi făcea greşeli copilăreşti - îşi murdărea hainele sau îi 
nemulțumea cât de puţin —, tatăl lui o lua complet razna, îl bătea cu 
cureaua şi-l încuia în camera lui. Obişnuiau să dea în el. Adesea. Era 
pedepsit cu săptămânile, rămânea singur cu săptămânile - era un 
băieţel izolat, i se spunea iar şi iar cât de displăcut era, până când a 
amorţit cu totul şi s-a închis în sine. Tatăl meu nu s-a iertat 
niciodată pentru că Rome trecea prin atâtea şi nici unul dintre noi 
nu a ştiut. Eu şi ai mei ne-am mutat în Birmingham când eram 
puștoaică, așa că îl vedeam doar din când în când. În orice caz, 
genul ăsta de tratament a durat până ce a venit la facultate, dar 
ghearele lui au rămas în continuare adânc înfipte. El nu poate evada. 
Are parte de-o viaţă grea, iar dacă nu se însoară cu afurisita de 
Shelly Blair, ei bine... Făcu o pauză, iar ochii i se umeziră. Se adună 
şi îmi luă mâna, implorându-mă: Tu, Molly Shakespeare, le eşti ca 
un ghimpe în coastă. Cina asta nu e pentru a te cunoaște. Dacă nu 
mă înșel, e o ocazie să te elimine din viaţa lui... definitiv. Sunt 
oameni răi, cu adevărat răi. Promite-mi că nu te duci! Nu-l face pe 
Rome să treacă prin asta! Are nevoie de tine mai mult decât îţi dai 
seama, 

Am înghiţit în sec, având un presentiment urât. 


Imagini cu lovitura puternică pe care tatăl i-o dăduse lui Romeo 
în plină figură îmi jucau în faţa ochilor, iar cuvintele de avertizare 
ale lui Ally îmi jucau în minte. „Nu sunt oameni buni.“ Dar le-am 
dat deoparte. Dacă părinţii lui Rome puteau să înţeleagă că ne 
doream să fim împreună, viaţa lui avea să fie mult mai uşoară. 
Trebuia să încerc de dragul lui. M-am îmbărbătat. 

- Nu mă vor speria. 

Cass mă bătu pe spate în semn de susținere. 

- Aşa, fetiţo! Arată-le tu bogătanilor ăstora nemernici! 

Ally mă privi cu seriozitate, ignorând-o pe Cass. 

- Sper din suflet să fie aşa, pentru că pe Romeo o să-l ucidă 
pierderea ta. 

- Nu mă va pierde, înseamnă prea mult pentru mine. 

Lui Ally îi tremura buza. 

- Molly, te rog... nu te duce! Acum te implor de-a dreptul. 

- Nu! Trebuie să mă duc, trebuie să încerc... pentru el. Pentru ca 
ei să renunţe, în sfârşit, la tot rahatul cu Shelly și să ne lase să fim 
împreună. Alifel, e ca şi cum am avea mereu un nor negru deasupra 
capetelor şi ne tot aşteptăm la o lovitură din partea lor. Știu că 
Romeo se gândeşte constant la asta - trebuie să se incheie! am 
strigat eu. 

Fa încuviință din cap pasivă, deschise şifonierul şi începu să 
scotocească prin grămada de haine scumpe. 

- Păi, dacă insiști să mergi până la capăt cu dezastrul ăsta numit 
cină, măcar să ne asigurăm că o să fii bine îmbrăcată. Vrem să le 
dăm cât mai puţină muniţie cu putinţă. 


CAPITOLUL 17 


Romeo încă nu scosese o vorbă. Fusese înspăimântător de tăcut 
tot drumul către părinţii lui. M-am mișcat pe scaun, petrecându-mi 
un picior peste al lui şi mi-am rezemat capul de umărul lui, 
privindu-i chipul întunecat. El imi zâmbi îngrijorat şi mă sărută pe 
păr, apucându-mi strâns coapsa dezgolită. 

Ally şi fetele mă ajuiaseră să mă pregătesc şi purtam o rochie 
Valentino neagră, cu mâneci trei sferturi, strâmtă, care se oprea 
chiar sub genunchi, pantofi negri cu toc înalt, părul îmi curgea în 
bucle lejere şi întunecate, fiind fixat pe laterale de agrafe 
ornamentate, iar la urechi aveam cercei de diamante. 

Romeo purta pantaloni negri şi o cămașă albă cu nasturi 
încheiaţi până sus. Nu îl văzusem într-o ţinută atât de formală şi 
arăta cam la fel de nelalocul lui precum mă simţeam eu. 

— Vreau să asculţi ce am să-ţi spun, bine? zise el cu emfază. 

Am încuviinţat din cap şi i-am oferit întreaga mea atenţie. 


- În seara asta se vor lua, cel mai probabil, de orice vor putea, şi o 
vor face cu o răutate dezlănţuită. Orice vor spune, nu te lăsa 
afectată! Eu te voi proteja. Dacă vrei să pleci în orice moment, din 
orice motiv, plecăm - fără alte discuţii. Dar promite-mi că nu-i vei 
lăsa să te rănească! 

În vocea lui era o undă de disperare, iar privirea îi era înnourată 
de o emoție necunoscută, indescriptibilă. 

- Promit! 

— Şi atunci de ce am sentimentul că sunt pe cale să te pierd? 

Nu îi puteam îndura privirea plină de suferinţă. 

- Trage pe dreapta! 

Romeo nu ezită, iar roţile scrâşniră pe pietriş când trase brusc pe 
dreapta la marginea drumului. M-am pus în poala lui şi l-am 
încălecat, dându-i părul blond pe spate cu degetele. 

- N-o să mă pierzi. 

Nu părea convins. 

- Nu pot, Mol. Însemni aşa mult pentru mine. Ştii asta? Îţi dai 
seama ce simt pentru tine? Cât de mult am nevoie de tine? Pentru că 
eu îmi dau seama. Şiiu că nu vorbesc mult despre ce simi, dar... 
dar... te... te... 

- Ştt... nu-i nevoie să faci asta! 

Dragostea mă izbi ca un meteorit prăbușit pe suprafaţa Terrei şi 
fu nevoie să-mi muşc buza ca să nu cad în braţele lui. EI lăsă privirea 
în jos, iar o tristeţe apăsătoare se aşternu în cabina camionetei. 

- Romeo, mi-ai dat un motiv să fiu fericită. Nu mi-a fost bine de 
atâta vreme. M-ai readus la viață. Ştii asta? 

- Nu sunt oameni cumsecade, iubito. Stiu că nu mă crezi, dar 
seara asta e doar pentru a-şi manifesta puterea asupra mea. Mereu e 
vorba despre asta. Îşi lăsă capul în piept. Niciodată nu mă vor lăsa să 
mă desprind, să mă lase pur şi simplu să fiu fericit cu tine. Vor face 
ceva; ei fac mereu câte ceva ca să îmi distrugă viaţa. Tresări şi încercă 
să mă dea jos de pe genunchiul lui. Mergem acasă. Nu facem rahatul 
asta. 

Mi-am pus mâinile pe umerii lui şi l-am apăsat cât am putut de 
tare. 

— Ba îl facem. 

Romeo îşi petrecu braţele în jurul meu şi stăteam pur și simplu 
nemișcaţi, adunându-ne, calmându-ne şi potolindu-ne nervii întinși 
la maximum. Într-un final, își înălță capul încet, iar faţada sa ca de 
piatră, arogantă, masca aproape cu succes băieţelul pierdut care se 
zbătea sub ea. 

Aproape. 

M-am aplecat în faţă, sărutându-l dulce, şi m-am scăldat în 
aroma lui. Cu o ultimă îmbrăţișare, m-am întors la locul meu, iar cu 
un oftat, Romeo porni motorul. Am revenit pe liniștitul drum rural 
şi am râs fără pic de veselie. 

— Ce e? mă întrebă el cu răceală. 

- Sunt naiva Julieta Capulet, riscând totul ca să iau cina cu 
familia Montague. 

E] îşi dădu ochii peste cap. 


- Julieta nu era al naibii de nesăbuită ca să rişte în felul ăsta. În 
schimb, ei doi au fugit şi s-au căsătorit - bun plan. Dar Julieta din 
versiunea mea decide că, dacă-i va cunoaşie pe duşmanii noşiri de 
moarte, cauza noastră va avea de câştigat. Vom vedea în curând dacă 
e aşa, dar țin să se noteze chiar acum că eu cred că e o idee proastă. 

Nu-mi plăcea deloc să-l văd aşa de negativist. El îşi drese vocea. 

- Un lucru rămâne clar la fel. 

— Care anume? 

— Că simt pentru tine ce simțea Montague pentru Julieta. 

Îşi împleti degetele cu ale mele. 

— Şi eu aş renunţa la tot pentru tine. 

Mi-am pus capul pe umărul lui, uitându-mă pe geam la soarele 
obosit ce cobora de pe cer. Am tras aer în piept şi am zâmbit. Nimic 
din ceea ce părinţii lui ar fi făcut sau ar fi spus nu m-ar fi alunga. 

Nimic. 


Eu şi Romeo am urcat treptele abrupte ale casei uriașe în stil 
colonialist ţinându-ne strâns de mână. Mie îmi tremurau mâinile, 
dar Rome nu spuse nimic. Doar continuă să mă ţină strâns. Am 
ajuns la uşă şi s-a întors spre mine. 

— În primul rând arăţi minunat, iubito. 

- Mulţumesc. 

- În al doilea rând, ţine minte ce ţi-am zis! Nu-i lăsa să te 
rănească! Cu orice preţ. 

Am făcu semn că jur și, exact când el se pregătea să bată la ușă, 
aceasta se deschise, dezvăluind-o pe foarte eleganta lui mamă, cam 
de 50 de ani, blondă tunsă bob şi purtând un deux-pieces roşu și 
perle, ţinând în mână un pahar cu o cantitate generoasă de whisky. 
Mirosul puternic aproape că îmi provocă greață. 

Buzele date cu ruj roşu-rubiniu se sirâmbară într-un rânjet crud 
în timp ce îl privi pe Romeo, neglijând complet să ia act de prezenţa 
mea. 

- Ai întârziat. 

Romeo se crispă. 

- Mamă. O plăcere, ca întotdeauna. 

Doamna Prince făcu o grimasă de dezgust. 

- Păcat că nu se poate spune acelaşi lucru despre tine! 

Se întoarse cu spatele şi, vădit abţiguită, păşi nesigur spre o 
arcadă înaltă aflată în stânga. 

Romeo inspiră încet, cu ochii închişi, meditând. Îmi dădeam 
seama că acest tip de tratament nu îi era străin. Reacţia lui spunea 
totul. Când el se uită înspre mine, am zâmbit încurajator, dar pentru 
asta a trebuit să-mi descleștez dinţii. Eram furioasă. 

Am urmat-o pe mama lui, iar când am cotit şi am ajuns într-un 
hol uriaş, decorat în alb şi negru, am văzut că domnul Prince stătea 
în dreptul unui foc ce ardea în șemineu, aşteptându-ne apariţia, 
îmbrăcat într-un costum gri perfect croit. M-am simţit imediat 
deloc în largul meu în compania lui. 

Doamna Prince i se alătură soțului ei, iar tatăl lui Romeo se 
îndreptă şi-şi băgă mâinile în buzunare, aproape batjocoritor. Nici 


un salut, nici o îmbrăţişare caldă, doar îndeajuns de multă răceală ca 
să tremur din cap până în picioare. 

Domnul Prince ridică uşor bărbia înspre Romeo. 

- Ne-ai lăsat să aşteptăm răspunsul la invitaţia la cină pentru 
seara asta, băiete. Nu e acceptabil. 

Romeo se lăsă de pe un picior pe celălalt. 

- Credeam că o să am antrenament. Până la urmă, n-am avut. 
Aşa că v-am anunţat cât am putut de repede. 

Domnul Prince păru insultat. 

- Ce să zic, norocul nostru, zise el sarcastic. Nu ştiu de ce încă îţi 
pierzi timpul cu prostiile alea de la fotbal. Ştim amândoi că nu vei fi 
selecționat. 

Ochii mei îl fixară pe Rome cu surprindere, dar crisparea bărbiei 
şi lipsa răspunsului erau singurele indicii că vorbele tatălui său 
avuseseră totuşi impact. Doamna Prince sună dintr-un clopoțel 
înainte ca Romeo să apuce să răspundă și făcu un semn către 
canapeaua luxoasă de culoarea bronzului. 

- Dar să luăm loc, zise ea, cu limba împleticindu-i-se. 

Eu şi Rome ne-am îndreptat ţepeni înspre canapea, mâna lui 
strângând-o pe a mea, refuzând să îmi dea drumul. În câteva 
minute, o fată în casă în ţinuta tradiţională monocromă - în alb și 
negru — intră în cameră. 

- Patru pahare de şampanie Bollinger, ordonă doamna Prince cu 
o urmă de asprime. 

Fata în casă, destul de în vârstă, se înclină şi ieşi din cameră. 
Domnul şi doamna Prince se aşezară pe o canapea identică aflată în 
cealaltă parte a camerei. 

- Deci eşti Molly, aşa-i? mă întrebă brusc doamna Prince. 

Am încuviinţat din cap. 

- Da, 

Buza de sus i se curbă într-o strâmbătură plină de dispreţ. 

— Ai venit prin transfer? 

- Da, am venit să îmi fac masteratul, cu un an mai devreme, în 
anul academic în curs. 

- ŞI... cum l-ai cunoscut pe Rome? 

M-am întors înspre Romeo şi am zâmbit. El văzu asta cu coada 
ochiului şi îmi strânse mâna pe care o ţinea într-a lui. 

— Ne-am cunoscut în prima zi de cursuri. 

Romeo zâmbi şi se aplecă, sărutându-mă tandru pe cap. 

— La naiba, cea mai bună zi din viaţa mea! 

- Vai, nu-i aşa că e drăguţt zise doamna Prince, lipsa de 
sinceritate izvorându-i din fiecare vorbă. 

Eu şi Romeo ne-am îndreptat atenţia spre părinţii lui, ale căror 
încruntări la unison arătau că nu erau impresionați de mica noastră 
demonstraţie de afecţiune. 

Fata în casă reveni în încăpere, întrerupând momentul penibil, 
aducându-ne băuturile. Începu să ne ofere paharele unul câte unul. 
Am luat repede o înghiţitură când am remarcat că nu avea să fie nici 
un toast, iar doamna Prince îşi dădu paharul peste cap dintr-o 


suflare, apoi îşi puse niște scotch din sticla mare aflată pe masă în 
fața ei. 

- Aşadar, Molly, ești la curent cu planurile lui Romeo după 
terminarea facultății? mă întrebă doamna Prince. 

- Planurile legate de fotbal? am întrebat-o, uşor derutată de tonul 
vocii ei. 

Părinţii lui Romeo începură să râdă batjocoritor. 

- În nici un caz. Ne referim la datoria lui de a prelua afacerea 
familiei, mi-o aruncă domnul Prince pe un ton plin de răceală. 

- Tată... îl avertiză Romeo. 

— Trebuie ca ea să știe, Rome, răspunse el cu un rânjet. 

Îmi dădeam seama că bătea undeva. 

- Trebuie ca ea să ştie că nu vei avea timp să continui cu stilul de 
viaţă al unui jucător. 

- Las-o baltă! izbucni Romeo, de data asta cu mai multă forţă. N- 
o să intru în jocul vostru în seara asta. 

Faţa domnului Prince se coloră şi mai mult, ajungând la un roşu 
intens din cauza mustrării lui Romeo, iar tensiunea deveni 
înăbușitoare în timp ce tatăl şi fiul se măsurau din priviri. 

- Pot folosi baia, vă rog? 

Aveam nevoie de un pic de spaţiu, aveam nevoie de un moment 
în care să mă calmez şi să mă pregătesc pentru restul serii. Romeo 
mă fixă cu o privire îngrijorată, rupând contactul vizual cu tatăl lui. 

— Îţi arăt eu unde e, iubito. 

Ne-am ridicat şi am ieşit împreună din cameră lără să ne uităm 
înapoi, lăsându-i pe părinţii lui să bolborosească pe canapea. Când 
am ajuns în holul amplu, am îngheţat. 

- Incredibil! scuipă Romeo cuvântul, iar mâna liberă i se strânse 
în pumn. 

Shelly intra în casă purtând o rochie neagră strâmtă, tocuri 
ameţitoare şi un zâmbet viclean pe buze. 

Romeo se încordă. 

- Ce mama naibii cauţi aici? 

Shelly făcu uşor cu mâna şi se opri fix în faţa noastră. 

- Romeo, scumpule. Mama ta m-a invitat să vin în seara asta ca 
să te văd. 

Mi se strânse stomacul, iar dezamăgirea puse stăpânire pe mine. 
Ne atrăseseră în cursă. Eu şi Romeo am urmărit-o cu privirea pe 
Shelly în timp ce trecu prin hol şi ateriză direct în braţele cuplului 
Prince, apoi toţi trei își îndreptară atenţia spre noi. Mama lui Romeo 
stătea mândră în spatele lui Shelly, cu un zâmbet crud pe faţa 
injectată cu prea mult botox, iar toată falsa amabilitate dispăruse 
complet. 

Romeo se apropie, iar muşchii îi tresăltau sub cămaşă. 

- Cum îndrăzniţi să ne faceţi una ca asta? 

- Să facem ce? Shelly face parte din familie, iar Molly trebuie 
informată despre unele lucruri care v-ar cam afecta mica voastră... 
relaţie, zise domnul Prince pe un ton calm. 

Romeo se dădu un pas înapoi. 


- Nu începeţi din nou cu rahatul ăsta! Și, că tot a venit vorba, 
tratați-o pe Molly cu un pic de respect, la naiba! 

Domnul Prince parodie o reverență înspre mine, cu un zâmbet 
batjocoritor. 

- Majestatea Voastră, ce mai face regina? 

Shelly şi mama lui Romeo râseră, iar eu m-am înroşit până la 
rădăcina părului din cauza umilinţei. 

- Ne-aţi invitat la cină ca să o cunoasteti, dar asta de ce? Ca să o 
umiliți? Durerea se resimțea în tonalitatea vocii lui Romeo. Totul a 
fost teatru? Planul vostru era, de fapt, să o sfâşiaţi din clipa în care 
intra pe uşa aia alurisită? 

Doamna Prince rânji. 

- De ce naiba am vrea să facem cunoştinţă cu o vânătoare de 
zestre, ba să o şi primim la cină? Probabil, fiind atât de săracă, nu 
ştie nici să folosească tacâmurile. Shel ne-a zis multe despre prietena 
(a. 

Eu nici nu am tresărit, încercând să nu par afectată. Nu eram 
sigură dacă aveam să reuşesc. Tăcerea mea îl făcu pe domnul Prince 
să râdă. 

- În seara asta am organizat o intervenţie. Trebuia să te facem să 
ne aduci cumva noua delicatesă. O invitaţie la cină părea cea mai 
bună variantă. Aşa că acum eşti aici şi avem parte de atenţia ta. O să 
faci cum îţi zicem şi vei înceta şarada asta! Imediat! Irimite-ţi 
târfuliţa britanică pe drumul ei — de preferat înapoi, de cealaltă parte 
a Atlanticului. 

Romeo se împiedică. 

- Ne-aţi invitat aici ca să ne despărțiți? Doamne, asta e prea mult 
chiar şi pentru voi! 

Mama lui râse, iar băutura de nuanţa chihlimbarului cu care abia 
își umpluse ochi paharul se vărsă peste margine. 

- Molly, aici de faţă, trebuie să ştie că n-o să-i iasă planul. 
Privirea i se întâlni cu a mea. Lasă-l în pace! N-ai nici cea mai vagă 
idee cu cine te pui, așa-i? Shelly e logodită cu Rome, iar un gunoi ca 
tine n-o să se pună în calea lor. Totul e aranjat de ani buni. Ochii ei 
reci erau cel puţin înspăimântători. Eu obţin mereu ce-mi doresc, 
drăguţo. Să nu uiţi asta! 

- Nu sunt logodit cu ea şi n-o să fiu niciodată! La naiba cu averea 
voastră afurisită; nu vreau să am de-a face cu ea! 

Romeo mă strânse de mână şi mă trase spre uşă. Am văzut-o pe 
mama lui năpustindu-se spre noi și, când Romeo se întoarse să vadă 
ce-mi captase atenţia, ea ridică mâna și îl plesni peste faţă, iar 
sunetul contactului mă făcu să țip şi să îmi duc mâna la gură. 

- Copil obraznic! Îndrăzneşti să ne vorbeşti aşa după câte am 
făcut pentru tine? Eşti cel mai rău lucru care i s-a întâmplat familiei 
ăsteia afurisite, rahat nerecunoscător! Nu faci nimic bine vreodată, 
nu? Mereu dai greş, iar faptul că ai adus-o pe asta în viaţa noastră e 
cea mai mare greşeală de până acum! strigă ea, cu arătătorul extrem 
de aproape de faţa mea. 

- Dă mâna laoparte! zise Romeo printre dinţii încleştaţi, 
protejându-mă cu trupul lui masiv. 


Doamna Prince își retrase degetul cu manichiura făcută cu roșu, 
îl duse la gură şi pufni: 

- Altfel ce o să faci, Romeo? O să dai în mine, mama ta? O să dai 
într-o femeie? 

- Ajunge! lătră tatăl lui Romeo, făcând linişte în încăpere. 

Veni înspre Romeo şi-l apucă de gulerul cămăşii, trăgându-l mai 
aproape. Romeo îl lăsă, iar privirea îi deveni complet goală. 

- Dacă mai vorbeşti vreodată aşa cu mama ta, te termin! Gata cu 
discuţiile! Nu i-o mai trage fetei ăsteia şi intră în horă. Singurul tău 
scop pe lumea asta e să faci ce-ţi spunem și să-ţi faci datoria de 
membru al familiei Prince! Aşa că fă-o! Și nu mai fi un nemernic 
încăpățânat! 

Vocea lui era profundă şi sinistră, solicitând obedienţă completă 
din partea lui Romeo. 

Domnul Prince îl îmbrânci pe Romeo înapoi înspre mine, iar eu 
a trebuit să mă ţin bine pe picioare ca să nu mă dărâme. Romeo se 
îndreptă şi-şi puse mâinile pe faţa mea, ca să se sigure că eram bine. 
Doar că nu eram. Nu cred că ar fi fost cineva bine după un astfel de 
atac odios. El îmi văzu suferinţa reflectându-se înspre el şi, cu un 
geamăt, mă strânse în braţele sale sigure. 

Coşmarul lui cel mai urât devenise realitate. 

Romeo se întoarse cu faţa înspre părinţii lui. 

- Am terminat-o cu voi. O aleg pe Molly. Aleg să nu mai fiu în 
viaţa asta dementă. Dumnezeule! Ce-mi puteţi face mai mult decât 
mi-aţi făcut până acum? Sunteţi cei mai răi oameni pe care-i cunosc. 
Sunt unicul vostru fiu, iar voi nu mă suportaţi. Păşi puţin în faţă, 
implorându-şi părinţii să îl asculte. M-aţi iubit vreodată? Aţi simţit 
ceva pentru mine măcar o dată? 

Domnul și doamna Prince se uitară unul la celălalt şi izbucniră în 
râs, croncănitul lor răsunând în încăperea uriaşă. Eram convinsă că 
tocmai văzusem personificarea răului pur. 

Tatăl lui se apropie. 

- Cum să te iubească cineva? Cum să iubească cineva o piatră în 
propriul pantof? Nu eşti decât o dezamăgire cruntă. Dar, chiar şi 
aşa, îţi vei face datoria faţă de această familie. Vom găsi o cale să-ţi 
băgăm minţile-n cap, fii atent la ce-ţi spun! 

Shelly se foi în fotoliu, neputând să-şi mascheze starea de 
disconfort provocată de întreaga scenă. Măcar nu era la fel de 
răzbunătoare ca părinţii lui şi părea mai curând un pion naiv în 
planul lor. Romeo mă luă de mână aproape provocându-mi un țipăt, 
atât de tare îmi strânse degetele. 

- Noi plecăm. Cea mai mare dezamăgire a vieţii voastre iese 
definitiv pe uşă. 

Romeo mă smuci să-l urmez, eu riscând să arunc o privire peste 
umăr, moment în care am văzut furia nestăpânită de pe chipurile 
părinţilor lui. 

— Întoarce-te, băiete! Nu se termină aici! strigă domnul Prince. 

Romeo nu s-a oprit şi am avut sentimentul că tocmai aprinsesem 
o flacără extrem de periculoasă. Am ieşit degrabă pe uşă, iar Romeo 
mă trase spre camionetă. Deschise portiera şi practic mă aruncă 


înăuntru, eu privindu-l cum sare lângă mine pe bancheta mașinii şi 
porneşte în trombă pe aleea din fața casei. 

Picături de apă îmi căzură pe mâinile palide pe care le ţineam pe 
coapse, iar când am ridicat o mână tremurândă, am constatat că 
lacrimi amestecate cu rimel îmi curgeau nestăvilite din ochi. Romeo 
emana tensiune prin toţi porii. Nu se uită la mine o clipă şi, 
încet-încet, m-am cufundat în disperare în pielea neagră şi moale a 
banchetei. 

- Romeo... am şoptit. 

- Nu acum. Dumnezeule! Doar taci... izbucni el, iar ochii i se 
ridară de durere. 

Am tresărit şi m-am ghemuit, sprijinindu-mă de portieră, 
departe de furia lui. Mă avertizase; și Ally mă avertizase. Eu nu i-am 
ascultat, am ignorat adevărul. ÎI văzusem pe tatăl lui atacându-l, dar 
nu-mi imaginasem niciodată că Romeo se confruntase cu așa ceva 
toată viaţa. Că îndurase ani de cruzime şi asemenea violenţe. 

Umărul mi se apăsă tare de portiera din metal a mașinii, iar când 
Romeo făcu brusc la dreapta, am observat că ne îndreptam spre 
pârâu. Eu voiam doar să merg acasă. Voiam să uit acea seară şi să 
îmi dau seama ce naiba ar trebui să fac mai departe. 

Pârâul care curgea lin îmi apăru în faţa ochilor, aproape argintiu 
în amurgul întunecat, şi am fost surprinsă când am constatat că nu 
ne-am oprit. Am mai mers un kilometru şi jumătate mai departe pe 
drum, pătrunzând adânc în câmpurile de bumbac, când apăru o 
casă mică, fără etaj, din lemn de culoare închisă. Camioneta derapă 
din cauza frânei bruște şi se opri, iar Romeo deschise uşa şi năvăli în 
cabană, aprinzând o lumină slabă. Urmară zgomote de lucruri 
zdrobite şi rupte. 

Am rămas nemișcată în camioneta Dodge. Nu voiam să mă duc 
înăuntru. Pentru prima dată, izbucnirea lui Romeo mă speria. Nu 
credeam că mi-ar [i făcut rău, dar nici nu voiam să fiu în preajma lui 
în acele clipe. Era mai imprevizibil decât îl văzusem până atunci. 
Mi-am rezemai, înfrântă, capul de geamul rece şi am privit 
milioanele de stele de pe cerul întunecat. Întotdeauna m-am simţit 
mică și neînsemnată în vastitatea universului. Dar nu în acea scară. 
Oricât de mici ştiam că erau problemele noastre în marea 
desfășurarea a lucrurilor, nu m-am putut abţine să nu derulez în 
minte, iar şi iar, ceea ce se întâmplase cu doar câteva minute mai 
devreme. 

Dumnezeule, nu mai văzusem niciodată aşa ceva! 

Cuplul Prince îl ura pe Rome. Părinţii lui îl detestau cu adevărat 
şi păreau aproape mândri de asta. Îl loviseră, îl ameninţaseră, iar pe 
mine mă distruseseră prin cuvinte. 

Cum suportase aşa ceva toată viața? 

Poate că mi-a fost greu să-mi pierd familia, dar ştiam ce era 
dragostea, ce era iubirea necondiționată. Nu am fost niciodată 
maltratată. Pentru Romeo, viața trebuie să fi fost un iad absolut. 

Vinovăţia îmi copleşi tot trupul, ca o cascadă, când m-am gândit 
la cum îşi petrecuse săptămâni nesfârşite ajutându-mă, spunându- 
mi că eram curajoasă şi puternică şi mă convinsese să ies din 


carapace. Când, în realitate, puterea lui era cea care inspira. Avea 
nevoie de sprijin. 

Pe măsură ce trecea timpul, noaptea devenea ciudat de tăcută. 
Ştiam că trebuia să fiu cu el, să-l consolez, să-i arăt că nu 
renunţasem şi să-i spun, în cele din urmă, cât de mult îl iubeam. 


CAPITOLUL 18 


Uşa șubredă a cabanei se deschise scârţâind, mica încăpere având 
o podea vălurită, pătată, o canapea veche maro uzată și o masă 
prăfuită pentru două persoane. Romeo era în partea cea mai 
îndepărtată a încăperii mici şi prăfuite. Capul îi stătea lipit de perete 
şi cămaşa îi era desfăcută, cu mânecile suflecate până la coate, cu 
gulerul încă mototolit acolo de unde îl înşfăcase tatăl lui. 

Ştiam că mă auzise intrând, pentru că muşchii spatelui i se 
încordară. Am închis uşa, iar când m-am întors, Romeo mă fixa cu 
privirea, chipul lui frumos fiind schimonosit de înverșunare. 

- N-ar fi trebuit niciodată să ne faci să mergem acolo! strigă el, 
iar tot trupul îmi tresări din cauza volumului și a intensității 
cuvintelor lui. Te-am avertizat! Ti-am spus că nu le convine că 
suntem împreună, dar nu m-ai ascultat. Mi-ai spus că totul va fi 
bine, că, odată ce ne vor vedea împreună, îşi vor da seama ce 
însemnăm unul pentru celălalt. Dar nu! Şi ai fost de acord cu 
propria execuţie, la naiba! Mol! Felul în care s-au purtat cu tine... 

L-am lăsat să verse tot. Nu am spus o vorbă, dar mi-am ţinut 
capul sus şi l-am lăsat să se descarce. El veni spre mine şi se opri la 
mai puţin de un metru. 

- Ţi-am zis că ei mă urăsc şi că te vor uri şi pe tine. Ne-am făcut- 
o cu mâna noastră, iar acum te-am pierdut. Mă părăseşti, nu-i aşa? 

- Rome... 

- Puteam să împiedic totul, chiar trebuia s-o fac! Ştiam de ce 
suni capabili şi tot am avut încredere că o să faci faţă. Dar ţi-am 
văzut chipul acolo, Mol, m-ai măsurat cu privirea, la naiba! 

Am întins mâna ca să-l alin. 

- Nu îmi pasă ce mi-au spus, dar îmi pasă de ce îţi fac ţie. De ce 
te urăsc atât de tare, Romeo? Trebuie să existe un motiv. Ce s-a 
întâmplat a fost mai mult decât brutal. Ce fel de părinte îşi urăşte 
copilul fără motiv? 

Mi-am cuprins talia cu braţele, simțind că mi se făcea frig de 
atâta tristeţe. 

- Cum te-a lovit mama ta... Cum îşi poate trata astfel unicul fiu? 

Degetele rigide ale lui Romeo se înfipseră în părul dezordonat. 
Îmi dădeam seama că în el se ducea o luptă ca să îmi spună ceva. 
Într-un final, veni spre mine, prinzându-mă de umeri cu disperare. 


- Pentru că nu sunt al ei! strigă el atât de tare, încât am simţit că 
îmi ţiuiau urechile. 

— C-ce? 

- Pentru că nu sunt al ei. Ai vrut așa de mult să ştii de ce mă 
urăsc ei. Ei bine, de-asta. 

- Nu... am şoptit încet. 

El mă eliberă din strânsoare şi-şi trecu palmele peste faţă, 
umblând de colo-colo pe covorul galben, vechi şi uzat. 

- Mama era sterilă. Scorpia naibii era sterilă. lar unicul lucru pe 
care-l avea de făcut ca să fie nevasta perfectă era să facă copii, iar ca 
nu putea, nu-i putea oferi un moştenitor marelui Prince, magnatul 
petrolului din Alabama. 

- Oh, Doamne, Rome... 

- Nu puteau să adopte pentru că ar fi fost jenant să se afle, nu? 
Nu puteau nici să folosească o mamă-surogat şi să riște ca toată 
Tuscaloosa să afle că nu poate să aibă copii. Dar, ce să vezi, soarta a 
decis să intervină la fix. 

Mi se frângea inima cu fiecare nouă bătaie când îl auzeam pe 
Romeo cum se prăbuşea în timp ce îmi mărturisea asta. Nu puteam 
să vorbesc. Mă simţeam neajutorată, neputând să fac altceva decât 
să îl privesc cum se descărca de ani şi ani de zdrobitoare povară. 

- Una dintre numeroasele curve plătite ale tatălui meu a apărut 
într-o bună zi la uşă gravidă cu un copil pe care era sigură că nu-l 
voia, dar pe care era dispusă să i-l dea la naștere tatălui biologic 
contra sumei potrivite. 

Mi se strânse inima. 

- Da, Mol. Eram eu. Tatăl meu a făcut discret un test de 
paternitate -— şi eram al lui, afurisitul moştenitor al averii lui. Curva 
a pus o condiţie totuşi. Erau obligaţi să păstreze numele pe care mi-l 
dăduse ea. Voia să controleze, să joace vreun joc întortocheat cu cel 
mai frecvent client al ei, probabil supărată că pentru el nu putea fi 
niciodată mai mult decât o sursă de sex. Numele meu reprezintă o 
amintire pentru toată viaţa a originii mele, iar mama l-a disprețuit şi 
m-a disprețuit şi pe mine de la prima vedere. 

- Romeo, am presupus eu. 

- Romeo. Îşi scărpină bărbia întunecată, ca din piatră. Deci iată 
povestea! Sunt copilul nelegitim al femeii cu care tata îşi făcea de cap 
în afara căsniciei, dar au fost nevoiţi să mă aibă, nu-i așa? ideea era 
că tatăl meu voia să-şi păstreze proprietăţile în familie. Era de 
aşteptat să aibă copii, un moștenitor. Apariţia mea a lăcut posibil 
lucrul ăsta. Au plătit ca târfa să mă nască în secret. Apoi ai mei au 
dispărut timp de un an, ştii tu, într-o croazieră idioată, şi s-au întors 
cu un copil. Şi, desigur, minciunile marelui miliardar au fost crezute. 
Părând mult mai calm, Romeo se rezemă de spătarul canapelei, cu 
capul în jos. Mama mă urăște al naibii de tare. Pentru ea sunt 
amintirea vie, cu puls, a faptului că tata a înşelat-o. Dar nu este 
singurul motiv pentru care ei se poartă aşa. Se aşteptau la un copil 
docil, ascultător, care, când ei spuneau „Sari, să întrebe „Cât de 
sus?“. Nu la un fiu dezamăgitor ca mine, nu? Am ajuns să fiu 
extraordinar de bun la sport, gândeam cu propria minte şi aveam 


propriile visuri - lucru inacceptabil pentru un Prince! Cum 
îndrăznesc? Cum îndrăznesc să vreau ceva pentru mine după ce m- 
au primit cu atâta generozitate? M-au luat în casa lor şi mi-a amintit 
în fiecare minut din fiecare zi nenorocită că eram rezultatul unei 
partide de sex plătite. Mă băteau până când nici nu puteam să ţin o 
minge de fotbal, darămite să arunc una - dacă eşti accidentat, nu 
poţi juca, nu? Așa că tatăl meu a făcut din asta o chestie frecventă, o 
tradiţie săptămânală tată-liu. 

- N-nu te-a ajutat nimeni? Nu şi-a dat nimeni seama? l-am 
întrebat cu vocea gâtuită. 

El râse sumbru. 

- Cine să se pună cu un miliardar puternic şi să se întrebe de ce 
copilul lui tresare ori de câte ori îl atinge cineva? 

Mi-am tras nasul şi am încercat să-mi potolesc arsura din 
plămâni. Toată faţada dură a lui Romeo se dezintegra sub ochii mei. 

- Apoi, pentru a înrăutăţi situaţia, copilul lor ratat e aşteptat să 
intre în cărţi pentru selecţia în Liga Naţională de Fotbal de două ori 
şi e forțat să spună nu, să-şi sacrifice visurile ca nu cumva să afle 
lumea că nu e, de fapt, fiul biologic și lumina ochilor lui Kathryn 
Prince. Numeroasele schelete din dulap trebuiau bine încuiate! 
Romeo stătea în faţa mea, cu braţele larg deschise și umilința 
evidentă în atitudinea lui. Deci asta e, Mol. De aceea părinţii mei mă 
urăsc şi de asta faptul că sunt cu tine tocmai s-a adăugat la deja 
uriaşa lor dezamăgire în ceea ce-l priveşte pe mult iubitul lor fiu 
afurisit. 

Am înaintat cu precauție, îndreptându-i gulerul cu mâini 
tremurânde. 

- De-asta toată lumea îți zice Rome, nu Romeo... de-asta îţi 
urăşti aşa de mult numele. Îţi aminteşte de trecutul tău. 

Îmi privi cu ochi timizi fiecare reacţie. 

- Da, mama mea biologică a zis că, dacă nu îmi păstrează numele 
Romeo, o să se ducă la presă şi o să dezvăluie toată povestea. lar 
pentru ei asta nu era o opțiune, aşa că, vrând-nevrând, au acceptat. 
Au pus-o să semneze nu ştiu ce contract ca să-i cumpere tăcerea. 
Romeo râse amar. La naiba, ce nume e Romeo pentru preţiosul fiu al 
celei mai bogate familii din Alabama? În public, ai mei îmi ziceau 
mereu Rome, dar în particular eram Romeo. Se foloseau de numele 
meu pe posi de batjocură şi blestem. Romeo, fiul curvei, Romeo, 
cadoul greşit, dar nereturnabil - şi niciodată nu m-au lăsat să uit 
asia. 

Am depus sărutări tandre, una după cealaltă, la baza gâtului lui. 

- Şi unde s-a dus mama ta biologică? 

- Probabil înapoi în gaura de unde s-a târât afară. 

- Romeo, eu... 

l-am văzut chipul contorsionându-se, iar el mă împinse din 
braţele lui. 

- O să mă părăseşti, nu-i aşa? Ştiam eu că o să te pierd. Pur şi 
simplu, ştiam. Cine să suporte rahaturile părinţilor mei? Nu merită 


să înduri pentru mine toate chestiile pe care o să ţi le facă dacă 
rămânem împreună, nu? 

Durerea era vizibilă pe trăsăturile lui. Se prăbuşi pe canapeaua 
veche pusă în fața unui şemineu înnepgrit şi neaprins. Lacrimi 
fierbinţi îi curgeau pe obraji, iar umerii lui largi tremurau din cauza 
suspinelor intense. Nu îl văzusem niciodată plângând. 

Aproape că mă ucidea. 

M-am dus lângă el pe canapea şi l-am cuprins în braţe, în timp ce 
el plângea cu capul în poala mea. Am plâns cu el. Am plâns pentru 
băieţelul care nu cunoscuse dragostea. Am plâns pentru băieţelul 
care îşi pierduse copilăria şi am plâns pentru adultul care avea atât 
de multe de oferit lumii, dar care fusese ţinut în loc de sforile rigide 
ale părinţilor săi abuzivi şi manipulatori. 

Când se mai calmă și nu mai plânse în hohote, i-am luat faţa în 
mâini și l-am obligat să se uite la mine. 

- Romeo... 

- Te iubesc... te iubesc, şoptii el iar şi iar cu ochii mari şi privirea 
frenetică, în timp ce degetele lui mari îmi mângâiau pomeţii umezi 
ai obrajilor. 

- C-ce? 

Am rămas cu inima în gât. Romeo îşi schimbă poziţia, se puse în 
genunchi și mă trase spre el, lăsându-se pe spate, întinzându-mă 
deasupra lui. 

— Te iubesc. Te iubesc dincolo de tot ceea ce mi-aş fi putut ima- 
gina vreodată că este posibil. 

M-am întins în faţă, cu pieptul lipit de al lui, inimile noastre 
bătând într-un ritm înnebunitor, şi i-am mărturisit: 

— Şi eu te iubesc. Te iubesc atât, atât de mult! 

Ochii lui chinuiţi se făcură mari. 

- lubito, chiar aşa? Chiar şi după... 

- Nu plec nicăieri. Am venit aici să îţi spun asta. Am stat în 
camionetă, ţi-am ascultat suferința şi am știut că trebuie să fiu cu 
tine, orice ar fi, să-ţi spun că nu te voi părăsi niciodată. 

- Dar părinţii mei... 

- Da, părinţii tăi au fost ceva cu totul deosebit în seara asta, dar 
nu mă vor goni niciodată de lângă tine, nu mă vor face să nu te mai 
iubesc. Suntem loviți de soartă, Romeo. Părinţii băgăcioşi fac parte 
din pachet. 

Am făcut cu ochiul în glumă. Un zâmbet ezitant pluti pe buzele 
lui rănite, iar gestul îi transformă cu totul chipul tulburat. 

- Mă simt dezbrăcat acum... De parcă cineva mi-ar fi deschis 
pieptul şi tot ce se vede esie o inimă defectă ţinută la un loc de 
cicatrici zimţate. 

I-am desfăcut cămașa, nasture cu nasture, şi l-am sărutat pe toată 
partea de deasupra inimii. El a scos un geamăt, iar eu mi-am lipit 
buzele de pielea fierbinte şi bronzată. 


- Nimeni nu a ştiut niciodată cum sunt cu adevărat în spatele 
uşilor închise. N-am spus niciodată vreunui suflet. În seara asta ai 
fost o mare cărămidă aruncată în fortăreaţa lor de sticlă. Am văzut 
panică în ochii tatălui meu. Tu ai putea distruge tot ce au obţinut şi 
pentru care au depus atâta efort. 

Am trasat conturul tatuajului de pe coastele lui. 

- Oricât de rău a fost, mă bucur că am fost acolo și că de-acum 
ştiu ce ai de dus. Nu putem şterge secretele şi amintirile nefericite 
din trecutul nostru, dar putem construi următorul capitol al vieţii 
noastre impreună. 

Lacrimi tăcute îi alunecau pe obraji. 

- Mol... 

— Ștt... 

I-am presărat sărutări de-a lungul sternului, pe trunchi, peste 
vârfurile tari şi văile adânci. Am desfăcut complet cămaşa şi i-am 
desfăcut pantalonii. Am riscat să arunc o privire către Romeo, iar 
ochii lui ardeau, străluceau sălbatic în timp ce se uita la actul meu de 
seducţie, irisurile fiindu-i întunecate, neimblânzite şi sălbatice. 

Când fermoarul rigid cobori uşor, împreună cu boxerii lui, l-am 
mângâiat de-a lungul coapselor. Aveam nevoie de el mai mult ca de 
aer. Văzându-l dezgolit în faţa mea, mi-a lăsat gura apă. M-am 
aplecat, lingându-l delicat pe toată lungimea, iar capul lui Romeo se 
lăsă pe spate cu un geamăt lung. 

Fu toată încurajarea de care aveam nevoie. 

L-am luat în gură, iar şoldurile lui se ridicară, mâna lui 
apucându-mi ceafa în timp ce el își mișca pelvisul înainte şi înapoi. 
M-am simţit puternică. Am simţit că deţineam controlul şi adoram 
cum îl îngenuncheam. 

- La naiba, Mol. Gura ta! șuieră el, iar eu am mârâit încântată, 
vibraţiile avânt impact asupra ritmului împingerilor sale. 

Am apucat cu degetele betelia blugilor și i-am tras de pe 
picioarele lui musculoase, lăsându-i pe podea, doar ca să mă aplec 
încă o dată pentru a-i ploua sărutări umede pe coapsele şi gambele 
musculoase. I-am luat din nou duritatea în gură, petrecându-mi 
dinţii pe pielea lui, de la bază la vârf. El gemu și rămase nemişcat, 
înfășurându-mi părul în jurul pumnilor. 

Romeo Prince se frânsese. 

- Ridică-te! îmi ordonă el. 

M-am ridicat imediat şi l-am privit cum îşi smulse cămaşa 
desfăcută, apărând înaintea mea gol, excitat şi emanând forţă pură. 
Prinzându-mă de umeri, Rome mă învârti şi, cu o mişcare rapidă, 
îmi trase în jos fermoarul până la baza spatelui, materialul lărgindu- 
se şi căzând pe podea intr-o grămadă şifonată. 

O mână îmi desfăcu sutienul, iar cealaltă desfăcu panglicile 
chiloților mei negri. Tot materialul mătăsos care îmi acoperea 
intimitatea pluti pe podea şi, odată cu el, suferința şi durerea din 
acea seară. 


Cu un geamăt gutural, Romeo mă ţintui pe canapea, iar palma 
lui fierbinte mă împinse în piept în timp ce el îşi făcea loc între 
coapsele mele. 

- Nu ţi-am zis să mă sugi, Shakespeare. Ştii bine că mai întâi 
trebuie să ceri voie. 

Miji ochii şi am ştiut de ce avea nevoie. Avea nevoie să preia din 
nou controlul după ce părinţii lui îi răpiseră atât de brutal mândria. 

- Acum e rândul meu, anunţă el şi-şi lipi cu poftă gura de centrul 
meu, cu limba mișcându-se în cercuri nesfârşite, sugându-mă intens 
cu întreaga gură. 

Plăcerea instantanee mă făcu să mă zvârcolesc incontrolabil pe 
canapea. 

— Prinde-mă de păr! 

Am făcut ce-mi ordona în timp ce valuri de extaz îmi dansau pe 
piele. 

— Trage-mă de păr! 

L-am tras tare, obţinând un geamăt satisfăcut. Nu dură mult 
până să mă facă să îmi dau drumul și să-l trag de păr în timp ce mă 
dezintegram în gura lui. 

Mâini calde se plimbară pe trupul meu înfierbântat, până la talie, 
iar Romeo îşi folosi forța incredibilă ca să mă întoarcă pe burtă în 
aşa fel încât pieptul mi se rezemă de spătarul canapelei. Statura 
masivă a lui Romeo era acum în spatele meu. Mă prinse de păr şi 
îmi ghidă buzele în lateral către gura lui care mă aştepta, sărutându- 
mă pe îndelete, lăsându-mă să îmi simi gustul pe buzele lui. 

Coapsa lui Romeo se mişcă între coapsele mele, depărtându-le şi, 
cu o mişcare bruscă, mă umplu. M-am lăsat peste materialul moale, 
imobilizată în timp ce el se împingea repetat în mine, de fiecare dată 
când ieşea din mine scoțând un geamăt. Romeo dirija felul în care 
făceam dragoste exact cum considera el potrivit - brutal, tare, dar 
plin de iubire pură. 

- Spune-mi că mă iubeşti, tună el. 

Mi-am dat ochii peste cap şi mi-am muşcat limba. 

— Te iubesc. Te iubesc atât de mult! 

Fl gemu tare şi intensifică ritmul. Ştiam că nu mai puteam rezista 
mult. 

- Spune-mi că n-o să mă părăseşti niciodată! 

Nu puteam vorbi sub furtuna de dorinţă care mă podidea şi 
strângeam mâinile pe vechea cuvertură crem care acum ajunsese 
lângă mine. 

El se opri şi rămase nemișcat, iar eu încercam să mă mişc ca să 
simt din nou acea plăcere care dădea dependenţă. Romeo mă prinse 
şi mă ţinu nemişcată. 

Răsuflarea sa mentolată îmi flutură la ureche când mâinile lui 
Romeo mă apăsară pe ceafă, iar pieptul lui se lăsă pe spatele meu. 

— Fă cum îţi spun sau nu-ţi voi da ce vrei, ce știi că îţi trebuie de 
la mine! 

- Romeo! Opreşte-te! am protestat cu disperare. 

Râsul lui îmi dădu fiori. 

- Fă-o! Ai înţeles? şuieră el printre dinţi, trăgându-mă de păr. 


- Ah! am pufnit frustrată, trupul meu protestând furios din 
cauza întreruperii. 

Am aruncat o privire peste umăr şi i-am văzut maxilarul încleştat 
din pricina atitudinii mele obraznice. Nu avea de gând să bată în 
retragere. Mi-am lăsat fruntea pe tapiserie, învinsă. 

- Da, am înţeles, la naiba! 

Fără avertisment, se izbi în mine și murmură: 

- Mă înţelegi, iubito. Tu eşti singura care a înţeles vreodată. Eşti 
singura care a ştiut vreodată. 

Nu se opri, iar ritmul lui deveni mai rapid şi mai aspru ca 
oricând, apropierea pielii lui provocându-mi fiori pe şira spinării. 

- Spune-mi că nu mă vei părăsi niciodată! 

- Nu te voi părăsi niciodată. 

Scoase un mormăit gutural, îmi cuprinse sânii în palme şi îmi 
strivi sfârcurile între degete. 

- Nu vei fugi niciodată! 

- Nu voi fugi niciodată. 

- Promite-mi! 

- Îţi promit! 

Am strigat când mâna lui se lăsă între picioarele mele, 
tachinându-mi miezul. 

- Romeo... Eu... Ah! 

Orgasmul mă lovi ca un fulger, făcându-mă să mă împrăştii într- 
un milion de bucăţi, să mă simt lipsită de greutate şi slăbită. 

Gura lui Romeo îmi supse pielea umărului, marcându-mă ca 
fiind a lui, înainte de a mai împinge în mine de două ori, 
umplându-mă de fierbinţeala lui. 

Am rămas întinsă, stoarsă pe tapiseria moale, în timp ce el îşi 
trecea leneș nasul pe gâtul meu, în sus în jos. 

— Te iubesc, îmi șopti şi mă strânse protector la piept în vreme ce 
încercam amândoi să ne recăpătăm suflarea. 

Romeo Prince era un caleidoscop uman. Mi-o trăgea de parcă mă 
ura, dar adoraţia şi dragostea lui nu erau niciodată prea adânc 
îngropate sub suprafață — şi nici că mi-l puteam imagina în alt fel. 

Am rămas nemişcați şi sătui preţ de câteva minute, până ce m- 
am înfiorat din pricina brizei răcoroase a serii ce pătrundea prin 
crăpăturile din vechii pereţi din bușteni. 

— Ți-e frig? mă întrebă el blând. 

- Un pic. 

Cu un ultim sărut pe tâmpla mea, Romeo se retrase din mine şi 
aprinse focul cu nişte chibrituri lăsate lângă şemineu. M-am întins 
la loc pe canapea, complet epuizată, şi i-am privit trupul superb, 
bronzat şi sclipind ca efect al partidei noastre. M-am minunat de 
modul în care muşchii lui se umflau şi se încordau la fiecare mişcare. 

Romeo se întoarse spre mine şi-mi prinse privirea evident 
țintuită asupra lui. Întinse mâinile în lateral şi se învârti pe loc, cu 
un zâmbet arogant pe buze. 

- Admiră templul, iubito. Venerează-mă! 

Am râs şi am aruncat în el cu o pernă roşie mucegăită, pe care el 
o prinse rapid, prefăcându-se enervat. Veni spre mine clătinând din 


cap. 

- Micuţă Molly Shakespeare, nu ştii că nu trebuie să întărâți un 
animal sălbatic? 

- Să înţeleg că în scenariul ăsta animalul sălbatic eşti tu? 

Fl îşi ţuguie buzele, urma mâniei mamei lui şi a loviturii cu dosul 
palmei tronându-i cu mândrie pe piele. 

- Oho, nici n-ai idee... Sunt o sălbăticiune în toată regula. 

Venind lângă mine, Romeo se întinse deasupra trupului meu 
inert, pierzându-și aerul întunecat și lăsându-şi partea luminoasă să 
iasă la suprafaţă. 

L-am tras spre buzele mele cu o atingere uşoară pe ceală, iar 
căldura trupului său mă încălzi instantaneu. Eliberându-şi mâna din 
îimbrățişarea noastră, Romeo se întinse și luă o cuvertură crem, o 
întinse peste noi şi mă strânse în braţe în timp ce trasam cu unghia 
conturul tatuajului său cu Alabama. 

— Eşti bine, iubitule? l-am întrebat încet. 

Muşchii puternici se încordară pentru o clipită înainte ca el să 
murmure: 

- O să fiu. Te am pe tine. 

Mi-am rezemat bărbia de pieptul lui, privindu-l în ochii 
întunecaţi, observând tristeţea din ei. 

- Tu m-ai ales. 

Tristeţea i se topi, fiind înlocuită de fericire, iar pe buze îi apăru 
un zâmbet mulțumit. 

— Şi aş face-o din nou lără să clipesc. 

Am roşii. 

- Părinţii tăi s-au purtat bine cu tine vreodată? 

FI clătină din cap şi-şi ridică bărbia ca să se uite-n tavan, 
luptându-se cu amintirile greu de îndurat, eram sigură de asta. M- 
am întins și i-am luat mâna într-a mea. Asta funcționa mereu când 
o făcea el. El îşi dădu capul într-o parte şi-mi aruncă un zâmbet 
frânt. 

— Ai lost vreodată fericit? 

Clătinând din cap, el şopti: 

- Nu. 

— Eşti fericit acum? 

- Complet. În sfârșit, ştiu cum e să iubesc şi să fiu iubit. Dar sunt 
al naibii de speriat că o să se termine. Ai mei nu renunţă așa de uşor. 

- Rămân cu tine. 

— Juri? 

— Jur! Te iubesc. Sunt a ta. 

Romeo duse mâna mea la gură şi îmi sărută fiecare deget. 

— Şi acum ce urmează? Fotbal? Măreţie? Dominaţie mondială? 

Fl ridică din umeri. 

— Cred. 

- Ce îţi doreşti, Romeo? Ce îţi doreşti cel mai mult în viaţă? 

- Pe tine. 

- lubitule, serios acum, ce vrei? Orice îţi dorești e acolo şi poţi 
avea oricând. 

Fl oftă şi îşi plecă privirea. 


- Doar pe tine, iubito. Cu tine mă simt acasă. 

M-am mișcat spre talia lui, rezemându-mi capul de gâtul lui. 

- Mă ai. Pe de-a întregul, oricât vei dori. 

- Chiar aşa? O să te am pentru totdeauna? Pentru că m-am rupt 
cu totul de singura familie pe care o am. 

- Romeo, tu eşti familia mea. Tu eşti totul. Tu şi prietenele mele 
nebune sunteți raţiunea întregii mele existenţe. Cum de nu ştii asta? 

- Pentru că nu-mi vine să cred că e adevărat. 

- Suntem noi doi, Romeo, tu şi eu. 

El se încordă şi mă întrebă: 

- Dar ce se va întâmpla după ce o să fiu selecționat? Dacă tu o să 
te duci la o universitate de cealaltă parte a ţării? Sau poate în afara 
Statelor Unite? Niciodată nu vorbeşti cu mine despre viitorul tău şi 
îmi fac mereu griji pentru asta. Acum, când te am, nu pot concepe 
să te las să pleci. 

I-am sărutat buzele, trecându-mi limba prin mica deschizătură 
ca să o întâlnesc pe a lui. 

- Văzând şi făcând. 

Adevărul era că nu mă gândisem aşa de departe. Rome își săltă 
şoldurile, tăria lui mișcându-se languros între picioarele mele. 

- Mmm... O să facem să fie bine, indiferent cum. 

- Romeo. 

- În noaptea asta rămâi cu mine în faţa focului. 

- Chiar aşa, ce fel de loc e ăsta? 

— Vechea locuinţă a sclavilor. 

Am făcut ochii mari. 

— Ce? 

Fl râse. 

- Linişteşte-te, iubito! A fost refăcută de atunci sau cel puţin 
curățată cât de cât. Obişnuiam să stau mult aici când lucrurile 
deveneau urâte acasă. Părinţii mei nu veneau niciodată aici. Într-un 
fel, asta e adevărata mea casă. 

Șoldurile lui Romeo se mişcau tot mai intens, iar mușchii 
abdomenului mi se contractară. 

- Bine atunci. Rămân aici la noapte. 

I-am întins braţele pe canapea şi le-am apăsat. 

— Pot să conduc eu? Doar de data asta? 

EI clătină încet din cap, Romeo cel dominator ieșind iar la iveală. 

- Nu. Dar bună încercare, Shakespeare! 

Brusc am fost rostogolită, greutatea lui apăsându-mi trupul gol şi 
făcându-mă să icnesc. Cu o muşcătură jucăuşă de ureche, m-am 
trezit pusă în genunchi. 

- Nu-ţi face griji, iubito, o să am grijă de tine. 


CAPITOLUL 19 


Trei luni mai târziu 


- Aşadar, plecăm la Oxford vineri şi ai opţiunea de a rămâne fie 
o săptămână, fie două. Facem prezentarea marţi şi apoi trebuie să 
edităm, să redactăm şi să terminăm toate acele lucruri distractive 
înainte de a o trimite spre publicare, dacă este aprobată - să ţinem 
pumnii! Eu voi fi în Marea Britanie câteva săptămâni, dar tu ai 
studiile aici şi... Un rânjet uriaş lumină faţa ridată a lui Suzy. Îl ai pe 
tânărul tău prieten la care să te întorci. Eşti talismanul lui norocos, 
din ce-am auzit? 

M-am înroşit şi mi-am plecat capul. 

- Da, probabil voi fi acolo doar o săptămână, e în regulă? Echipa 
Tide ar urma să intre în Campionatul Regional în câteva săptămâni, 
iar dacă vor câștiga, urmează Campionatul Naţional în... în... 

Am sărit de pe scaun, am alergat la coșul de gunoi și am vomitat 
în valuri epuizanie. Suzy veni în spatele meu, frecându-mă pe spate 
cu mișcări circulare. 

Am luat şerveţelele oferite de ea şi m-am şters la gură, lăsându- 
mă pe spate şi apăsându-mi capul cu mâna. 

- Uf, mă simt rău. 

Suzy mă privi îngrijorată. 

- Crezi că te paşte o boală? Ai fost cam absentă în ultimele două 
săptămâni. 

- Aşa cred. Am tot vomitat în ultimele zile. Trebuie să fie o 
problemă la stomac sau ceva ce am mâncat. Mi s-a părut că puiul pe 
care l-am mâncat acum câteva zile avea un gust ciudat. Probabil de 
acolo mi se trage. 

- Munceşti prea mult, Molly. Te surmenezi. Ia-ţi liber restul zilei 
ca să dormi şi o să te simţi mai bine! Da? Întoarce-te gata de luptă! 
Vom încheia mâine ce mai e de făcut pentru lucrarea asta afurisită. 

- Nu o să te contrazic. Mulţumesc. 

Suzy m-a ajutat să mă ridic în picioare şi imediat am simţit din 
nou greață şi că pic din picioare. 

- Pot să sun pe cineva? Colegele tale de cameră? Poate pe tânărul 
tău? 

Am clătinat din cap şi m-am rezemat de biroul ei. 

- Nu, o să... 

Un val de greață mi-a răscolit din nou stomacul şi practic m-am 
aruncat pe podea şi am apucat coşul de gunoi la timp. 

- Vai! Molly, zise Suzy cu mâna la piept. 

Am băgat mâna în buzunar şi mi-am luat telefonul, întinzându- 
i-l fără a-mi scoate capul din coş. 

— Poţi să o suni pe Cass? Ştiu că are cursuri lângă această clădire. 
Va veni să mă ia. 

- Absolut. Sunt îngrijorată pentru tine. Eşti foarte palidă. 

Am inspirat adânc pe nas și m-am rezemat cu spatele de zidul 
rece, închizând ochii. 

Al naibii de grozav! 


- Uau! Arăţi ca Grouch din Sesame Street. 


Am deschis ochii. 

- Îhî. Îmi retrag cuvintele. Arăţi ca un rahat! 

M-am forțat să zâmbesc. 

- Bună, Cass. 

Se aplecă, mă luă în braţe şi mă puse pe picioare. 

- Încă te simţi rău? 

M-am încruntat. 

- Problema e că vine în valuri. Eu zic să ajungem acasă rapid, 
înainte să mă apuce din nou. 

- Gata! Camioneta mea e parcată în faţă. 

Cass sunase înainte, iar Lexi și Ally erau la mine în cameră când 
am ajuns, pregătite cu Advil, Alka-Seltzer, Pepto-Bismol, prosoape 
calde și reci. Nu m-am putut abţine să nu chicotesc văzând ce 
eforturi făcuseră. Lexi veni și mă îmbrăţişă. 

- Eşti bine, Molly? 

- Doar o problemă la stomac, fetelor. Nu mare lucru. 

M-am dus la patul meu şi m-am băgat înăuntru, simţindu-mă 
deja mai bine înconjurată de tot confortul de acasă. 

- l-am lăsat lui Rome un mesaj pe telefon, mă informă Ally. 

- Nu era nevoie. Oricum are antrenament toată ziua. 

— Atunci va primi mesajul când va termina. 

Întinse mâna după un prosop rece, punându-mi-l pe frunte, şi 
toate trei se îngrămădiră cu mine pe pat. 

- Deci la ce film ne uităm? mă întrebă Lexi. 

- Am de gând să dorm, am anunţat în timp ce, cu ochii închişi, 
îmi presam cu degetele tâmpla ce zvâcnea. 

- Ei bine, rămânem în caz că ai nevoie de noi, aşa că va trebui să 
alegem unul pentru noi. 

Cass începu să scotocească prin teancul de DVD-uri din coșul de 
la capul patului. 

- Bine, fetelor, mulțumesc. 

M-am rezemat de perne, inspirând adânc, simțind cum greaţa 
începea să se atenueze. Ally se lăsă pe cot lângă mine, privindu-mă 
lung cu ochii ei întunecaţi şi frumoşi. La naiba, ştiam privirea aceea! 

— Ce mai e? am gemut. 

- Shelly îndrugă iar rahaturi. 

Nu se putea altfel. 

- Ce mai zice de data asta? 

- Că îşi petrece tot timpul liber cu mama şi tatăl lui Rome, că va 
petrece Crăciunul cu ei şi cu Rome... fără tine. 

- Prostii! El n-a mai vorbit nici cu ei, nici cu ea de câteva luni de 
la mica lor intervenţie dementă. O să petrecem Crăciunul împreună 
aici, fără dramele familiei. Doar noi, în caz că nu trebuie să plece în 
California pentru Campionatul Naţional. 

Ally îşi puse mâna peste a mea. 

— Părinţii mei întreabă dacă aţi vrea să veniţi la noi acasă, în 
Birmingham. 

— Serios? 

- Îhî. Amândoi ar trebui să aveţi familia în jur de Crăciun, iar ei îl 
iubesc pe Rome ca pe propriul fiu şi au deja senzaţia că te cunosc şi 


pe tine, din tot ce le-am povestit. Tata nu îi suferă pe părinţii lui 
Rome şi vor să îţi arate că nu toţi cei din familia Prince din Alabama 
suni duşi cu pluta. 

Am înghiţit nodul ce mi se formase în gâtlej. 

- Ne-ar plăcea foarte mult, Ally, mulţumesc. A trecut atât timp 
de când nu am avut parte de un adevărat Crăciun în familie. 

Ea îmi oferi un zâmbet mare, strălucitor şi bătu bucuroasă din 
palme. 

- Minunat, îi anunţ chiar acum. 

Am dat cuvertura laoparte şi mi-am tras picioarele spre marginea 
patului ca să mă duc la baie. 

- Ţi-e rău iar, Molls? mă întrebă Cass de pe podea, gata să sară în 
ajutor. 

- Hm? Nu, de fapt, mă simt grozav. Ba chiar mor de foame, mi-e 
atât de foame încât aş putea să mănânc un cal întreg. 

M-am întors să mă duc la baie când Cass strigă spre mine: 

- Dacă nu te-aş şti aşa de bine, aş zice că eşti gravidă. Ba vomiţi, 
ba ţi-e foame, exact aşa era şi sora mea. 

Toate trei începură să râdă, iar Cass începu să urle ca lupul la 
lună când pe ecran apăru scena de luptă din Warrior cu Tom Hardy 
la bustul gol. 

Am înlemnit, cuprinsă brusc de panică, şi m-am ţinut de cadrul 
uşii de la baie ca să-mi păstrez echilibrul. 

Nu. Nu era cu putinţă. 

M-am întors încet, cu mâinile tremurânde şi ducându-mi-le la 
gură. Lexi îmi observă prima comportamentul ciudat şi dădu fuga 
de pe pat. Îşi petrecu braţele subţiri în jurul meu, dar nu mă puteam 
mişca. Eram îngheţată, paralizată de groază. 

- Ce s-a întâmplat, scumpo? Te ia cu leșin? Îţi vine să vomiţi? 

Privirea mi se înceţoșă în timp ce încercam să îmi aduc aminte 
când avusesem ultima menstruaţie. Fusese în seara meciului echipei 
Tide cu echipa Texas A&M. Romeo se supărase că nu aveam cum să 
facem sex ca să sărbătorim, aşa că trebuise să găsim soluţii mai 
creative. 

Cass şi Ally se cocoţară la capătul patului, cu privirile aţintite 
asupra mea. 

- Acum câte săptămâni a fost meciul cu Texas A&M? le-am 
întrebat cu glasul marcat de panică. 

Ele mă priveau de parcă mi-aş fi pierdut complet uzul raţiunii. 

- Când a fost? am tipat disperată. 

Ally îşi luă iPhone-ul şi deschise aplicaţia Calendar. 

- Cinci săptămâni. A fost acum cinci săptămâni, zise ea repede. 

Mi s-au tăiat picioarele şi am căzut la pământ, iar covorul mi se 
frecă de tibii. 

- Oh, Dumnezeule! 

Cass, Lexi şi Ally veniră în jurul meu, cu ochii mari şi uitându-se 
nedumerite una la cealaltă, în timp ce eu zăceam în mijloc, în plină 
cădere nervoasă. 

- Molly, ce se petrece? Ce s-a întâmplat? Ne sperii! E unul dintre 
episoadele de anxietate de care ziceai? 


Nici nu puteam vorbi de frică. 

- Cum să te ajutăm? Să dau o fugă să-l chem pe Rome? 

M-am uitat înspre Lexi, fără să o văd, şi am şoptit: 

- A întârziat. 

Cele trei prietene ridicară din sprâncene, iar Cass mă întrebă: 

- Cine a întârziat, scumpo? 

- Nu, mi-a întârziat! Mi-a întârziat menstruaţia! 

Tăcerea umplu încăperea, iar trei guri rămaseră larg deschise. Am 
sărit în picioare, nemaiputând sta nemișcată. Nu aveam cum să fiu 
însărcinată. Luam anticoncepţionale, care puteau să nu funcţioneze 
perfect, şi făceam sex nonstop de câteva luni... La naiba! 

Am început să umblu încoace şi încolo prin cameră. 

- Mi-a întârziat o săptămână, o săptămână! Cum n-am observat? 
Trebuia să-mi fi venit de câteva zile. Am fost aşa de stresată cu 
şcoala, cu proiectul și cu fotbalul... La naiba, mie nu-mi întârzie 
niciodată! Vine mereu ceas! Şi nu am omis să iau nici o pastilă. Dar 
dacă... 

Luna trecută. 

Am rămas fără aer. 

- Luna trecută, menstruaţia mea a fost inexistentă. Am crezut că 
e de la stres, dar dacă... dacă... 

Mi-am dus mâinile la burtă şi am inceput să mă pipäi dintr-o 
parte în cealaltă, gândindu-mă prosteşte că putea fi mai umiflată 
dacă aş fi fost gravidă. Nu era. Încă era plată. Dar era firesc. Probabil 
eram gravidă de o lună, cel mult de două. 

M-am uitat la prietenele mele, care rămăseseră pe jos ca nişte 
statui. 

- Dacă sunt însărcinată? 

Am hohotit tare şi am dat fuga în pat, întinzându-mă și privind 
prin uşile de la balcon către cerul senin, în timp ce creierul meu 
încerca să absoarbă tot ce venea din exterior, trecând în modul de 
funcţionare de urgenţă - modul meu clasic de a reacționa în 
momente de tensiune extremă. Numai că, de daia asta, creierul meu 
nu reușea decuplarea. Eram însărcinată, o ştiam. Fata fără familie 
avea să devină mamă - la 20 de ani — cu un băiat la fel de suferind, 
dacă nu cumva şi mai suferind, cu o familie pe care o detesta şi pe 
care o voia dispărută din viaţa lui... 

Lacrimi sărate se prelinseră pe așternuturile mele liliachii. Am 
auzit uşa de la dormitor închizându-se. Lexi şi Cass se aşezară lângă 
mine şi fiecare îmi luă câte o mână într-ale lor. 

- Ally s-a dus să cumpere un test de sarcină. Se întoarce în zece 
minute, mă linişti Lexi. 

Test de sarcină. 

Zece minute. 

În zece minute şi ceva, aveam să ştiu adevărul. 

Am încuviinţat din cap, amorţită, iar Lexi se lăsă pe vine în fața 
mea. 

- Orice s-ar întâmpla, o s-o scoatem la capăt, Molly, îţi promit! 
Nu ești singură, iar Rome te iubește mai mult ca orice. Te va susţine. 
Nu te închide în tine! Ai încredere în oamenii care te iubesc! 


Romeo. 

Romeo, un tip care are mai multe sechele decât mine legate de 
familie. Romeo, care este destinat unor lucruri măreţe. Romeo, care 
fără îndoială nu avea să fie încântat de venirea unui copil. 

Un copil. 

Putea exista un copil, un copilaş fără apărare, la mine în burtă. 

Mi s-a făcut rău din nou. 

Am dat fuga la baie, încuind ușa, şi spasme uscate îmi chinuiră 
stomacul gol. După ce trecură, m-am târât de pe podea şi m-am dus 
să mă uit în oglindă. Aveam ochii roşii de la spasmele continue și 
arătam groaznic. 

Am înclinat capul şi mi-am scos lentilele de contact, înlocuindu- 
le cu ochelarii cu rame Chanel şi prinzându-mi părul într-un coc 
dezordonat - arătam ca Molly de dinainte de Romeo, de dinainte de 
sex, de dinainte de o posibilă sarcină. 

Obrajii îmi erau palizi şi căzuţi, iar buzele îmi erau albe ca varul 
din cauza şocului. Incapabilă să mă liniştesc, m-am dus la oglinda 
cea mare, mi-am ridicat tricoul şi m-am uitat lung la burta mea, ca 
şi cum ar fi fost o ecografie ce dezvăluia adevărul despre starea mea. 
Nu era nimic diferit față de acum cincisprezece minute. 

Am dat drumul la apă rece şi m-am udat pe faţă până ce mi-a 
amorţit pielea, iar când am deschis uşa, Ally stătea acolo cu o pungă 
din plastic, de farmacie. Am întins mâna, dar ea mă trase la piept, 
îmbrățişându-mă cu putere. 

- O să fie bine, spuse ea cu glas scăzut. 

Am luat punga, cu mişcări robotizate, şi m-am întors în baie, 
încuind uşa. Îmi luă douăzeci de minute până să reușesc să mă 
mobilizez să fac testul. Am lăsat testul alb pe chiuvetă, întorcându- 
mă în cameră ca să aştept verdictul. 

Se auzi cronometrul de la telefonul lui Cass, iar cu fiecare sunet 
inima îmi bătea şi mai tare în piept. Multe mâini mi-au venit în 
sprijin şi toate patru ne-am uitat fix la chiuvetă şi la beţigașul alb ce 
reprezenta sursa unei tensiuni atât de mari. 

După alte cinci minute, Cass îşi drese vocea. 

- Vrei să mă uit eu? Nu mai pot să stau aici şi să mă holbez la 
chestia aia afurisită. 

Am închis ochii. „Înspiră cinci secunde, expiră cinci secunde. 
Cu un oftat resemnat, am încuviinţat din cap şi am privit-o pe Cass 
luând testul. Era cu spatele la mine - nu am primit nici un indiciu, 
vreo tresărire a umerilor, vreun oftat de uimire sau un suspin de 
uşurare. 

Când se întoarse cu faţa spre noi, chipul îi era impenetrabil. Se 
uită la mine, dar nu dădu nici un semn. Se lăsă uşor pe vine în fața 
mea, îmi luă mâna şi şopti: 

- E pozitiv, scumpo. Eşti însărcinată. 

Timpul se opri în loc, iar inima încetă să-mi bată. 

M-am ridicat în picioare, deşi îmi tremurau genunchii, fără să 
am vreo idee despre ce să fac. Ce faci când afli că în tine creşte o 
mică persoană? Una apărută cu zece ani prea devreme? Una cu totul 
neplanificată? 


Nu am reuşit să ajung prea departe. Picioarele imi cedară în 
trecere pe lângă covorul din piele de oaie, iar zăgazul care-mi bloca 
anxietatea se rupse. Nu mai puteam respira sub valurile zdrobitoare. 
Trei perechi de braţe iubitoare mă împresurară şi îmi şoptiră vorbe 
liniştitoare, încercând să mă calmeze. 

- Ce-o să mă fac? am strigat în părul cuiva. 

Ally mă mângâie pe cap, cu lacrimi în ochi. 

- Nu ştiu, scumpo. 

Am ridicat brusc capul. 

- Va trebui să renunţ la sarcină şi nu ştiu dacă pot să fac asta. 
Romeo trebuie să joace fotbal ca să se rupă de părinții lui. Eu ar 
trebui să mă concentrez ca să devin profesoară. Nu pot să fac asta şi 
să fiu şi mamă. O frică pură mi se scurgea pe şira spinării. Mamă. 
Nu pot să fiu mamă. N-am avut niciodată o mamă. Cum să devin 
una dacă nici nu știu ce înseamnă? Nimeni nu mi-a arătat cum! 

Cass încercă să mă facă să tac. 

— Şt, Molly, calmează-te! Te agiţi prea tare. Nu îţi face bine şi clar 
n-o să obţii nimic din asta. 

Țipete puternice îmi izbucneau din piept. M-am chircit pe podea, 
cu capul în poala lui Cass, şi atunci am auzit zgomotul, foşnetul şi 
paşii dinspre balcon. 

- Mol? Mol! Ce-a păţit? 

„Romeo.“ 

Cineva se ridică în picioare. 

- Rome, calmează-te, bine? 

Era Ally. 

- Nu! Ce-i cu ea? Mol? Tonul vocii lui Rome era imperativ. Îi e 
rău? De ce nu îmi răspunde? Am primit mesajul şi am venit direct 
aici. 

- Nu. Ea e, hm... 

- E din cauza lui Shelly? Scorpia aia a... 

— Nu e din cauza lui Shelly. 

— Atunci ce s-a întâmplat? AL, pe toţi dracii, dă-te din calea mea! 

Cass şi Lexi se dădură şi ele laoparte. Romeo mă ridică în braţele 
lui puternice şi mă duse în pat, întinzându-mă şi strângându-mă 
protector la piept. 

Romeo îşi băgă nasul în părul meu şi îmi cuprinse obrazul în 
palmă, obligându-mă să uit la el. Îmi şterse lacrimile, iar pe chipul 
lui era un superb amestec de îngrijorare, tristeţe şi susţinere. 

Se aplecă înspre mine şi îmi sărută două lacrimi rătăcite. 

- Jubito, ce s-a întâmplat? 

Nu puteam vorbi, aşa că pur şi simplu m-am uitat lung la el, 
încercând să-i anticipez reacţia. Brusc, el îşi smuci capul către 
capătul patului şi strigă: 

- Îmi zice şi mie cineva ce mama naibii se petrece? 

- Rome, Molly trebuie să fie cea care îţi spune. Noi plecăm şi vă 
lăsăm, zise Ally pe un ton calm. 

Fiecare dintre prietenele mele veni şi mă sărută pe obraz înainte 
de a ieşi din încăpere. M-am ridicat în capul oaselor, cu pieptul 


tresăltându-mi neregulat în urma şocului provocat de căderea 
nervoasă de mai devreme. 

Când uşa se închise, Romeo mă trase peste el, privindu-mă 
întrebător în ochi. 

— lubito, te rog, spune-mi ce s-a întâmplat! Mă sperii ca naiba! 

M-am întins înspre el şi l-am sărutat cu tandreţe. 

- Te iubesc, Romeo. 

- Şi eu te iubesc, răspunse el când îi mângâiam ridul pe care 
confuzia i-l formase pe frunte. 

- Mol... 

- M-am simţit cam rău în ultimele zile, i-am mărturisit, 
întrerupând ce avea de gând să spună. 

El miji ochii. 

- De ce naiba nu mi-ai zis? 

- Azi am aflat de ce. 

— Şi... ce e? insistă el, începând să-și piardă răbdarea. 

- Sunt... Sunt... 

El gemu şi mă trase mai aproape. 

- Doamne! Cum ești, Mol? 

- Sunt însărcinată, abia am şoptit. 

El rămase nemişcat, culoarea i se scurse de pe chipul bronzat, iar 
degetele i se infipseră în carnea mea. 

- Eşti însărcinată? Mă rostogoli în aşa fel încât să ajungă 
deasupra mea și mă întrebă din nou şi mai apăsat: Eşti însărcinată? 

Am simţit lacrimi în ochi, dar m-am chinuit să le ţin în frâu. 

- Da, Romeo, sunt însărcinată. Cu copilul tău. 

El se dădu un pic înapoi, lăsându-se pe gambe, și îşi trecu 
degetele prin păr, ţinând ochii închiși. Îl urmăream ca un uliu, 
încercând să îmi dau seama ce simțea. După minute de tăcere 
sufocantă, nu credeam că era semn bun. 

- O să-mi fac o programare la medic. O să scap de sarcină 
imediat. 

Ochii negri se făcură mari, iar în privirea ciocolatie se citi 
dezamăgirea. 

- L-ai ucide pe copilul nostru? 

Furia mă prinse strâns în îmbrăţişarea ei. 

- Nu face pe moralistul cu mine! N-am nevoie să ascult prelegeri 
de rahat despre moralitate! Încerc să fac ce-i mai bine pentru 
amândoi. O să fac faţă, orice voi fi nevoită să fac. Dacă asta 
înseamnă să fac avort, atunci asta va trebui să se întâmple, dar nu 
înseamnă că asta e şi ce vreau! 

Panica îi inundă ochii. 

- Atunci n-o face, iubito! Nu se poate să vrei asta, să scapi de 
sarcină. 

- Nu ştiu ce mama naibii vreau! 

Romeo se aplecă în faţă şi îşi plimbă buzele peste ale mele, 
cuprinzându-mi cu blândeţe capul în mâini. 

- Ei bine, eu ştiu. 

- Dar... tu... 


- Doamne, eram şocat! Încă sunt şocat, dar vorbim despre copilul 
nostru. L-am făcut împreună. 

Fără să îşi desprindă privirea de a mea, se trase înspre picioarele 
mele, îmi ridică tricoul alb, îmi desfăcu blugii şi îmi presără burta cu 
sărutări. 

- Şi nu pleacă nicăieri. Promite-mi! Am convingeri foarte 
puternice în legătură cu asta, Mol. Nu distruge îngerul pe care ni l-a 
dat Dumnezeu! 

Lacrimile îmi curgeau din nou în cascadă. 

- Promite-mi că o să am şi eu un cuvânt de spus. Nu face avort, 
te rog! 

Am plecat capul, simțind un tumult de sentimente. 

- Promit! 

Se ridică din nou spre mine şi-şi lipi buzele de ale mele. L-am 
cuprins cu braţele pe după gât, iar în câteva secunde mă scăpă de 
blugi şi de chiloţi. Rome întinse mâna în jos, desfăcu şliţul blugilor 
şi alunecă lent în mine, rămânând cu buzele lui moi lipite de ale 
mele. 

- Romeo... am şopiit, agăţându-mă neajutorată de umerii lui. 

- Te iubesc, Mol. 

Am plâns în timp ce făcea dragoste cu mine grijuliu, 
transmiţându-mi fără cuvinte că eram amândoi implicaţi în 
povestea asta. Când mişcările lui Rome s-au intensificat, m-am ţinut 
şi mai strâns de el până când amândoi ne-am găsit plăcerea și 
eliberarea. Mi-am trecut languros degetele peste spatele lui. 

- Ai făcut dragoste cu mine mai tandru ca oricând. A fost atât de 
diferit. Mi-am lipit fruntea de a lui. Mi-a plăcut la nebunie. 

Mâna lui Romeo îmi mângâie burta. 

- Porţi ceva preţios acum, iubito. Trebuie să fiu mai atent cu tine. 
Cu voi amândoi, de fapt. Îşi rezemă capul pe umărul meu şi am stat 
aşa, ținându-ne pur şi simplu în braţe. Romeo se ridică ușor și mă 
ciupi de obraz, zâmbind. Arăţi ca vechea mea Mol cu ochelarii ăştia 
şi cu părul prins aşa. Fata la care m-am uitat acum câteva luni în 
timp ce stătea ghemuită pe jos înjurând cu accentul ăla al naibii de 
sexy, în clădirea de ştiinţe umaniste, purtând încălțări portocalii- 
neon şi despre care am ştiut, fără urmă de îndoială, că va fi a mea 
într-o bună zi, 

Îmi ciufuli cocul şi mă fixă cu o expresie de adoraţie desăvârşită. 

- Într-o bună zi, l-am îmboldit, mângâindu-i tatuajul de pe şold, 
iar ochii îi sclipiră drept răspuns. 

- Mereu m-am întrebat dacă într-o bună zi o să am o familie, 
dacă voi fi vreodată îndeajuns de fericit alături de cineva şi... de 
mine însumi, ca să am un copil. 

Mi s-a pus un nod când mi-am amintit de suferinţa lui şi am 
inspirat cuprinsă de panică, cu gândul la grozăvia situaţiei noastre. 

- Romeo, nu cred că pot să fiu mamă. Noi n-am avut familii 
normale. Nu avem nici o idee cum să facem parte dintr-o familie 
normală! Cum naiba putem creşte un copil? Suntem mult prea 
tineri — ce îi putem oferi unui copil? 

EI oftă. 


- Ceva ce noi n-am avut niciodată. El se mişcă şi mă făcu să mă 
uit la el. Ascultă-mă! Împreună putem face asta. Împreună putem 
face orice. Putem fi bun părinți. 

- Dar cariera ta în fotbal... 

- Ce-i cu ea? O să fiu selecționat în aprilie, iar tu vei veni cu 
mine, împreună cu fiul nostru sau cu fiica noastră. Chiar şi aşa vei 
putea să îți iei doctoratul și să faci lucrurile la care visezi. Putem avea 
totul. Dar, te rog, nu-l distruge pe copilul nostru, primul nostru 
copil! 

- Rome... am scâncit. 

Un deget pus peste buzele mele mă reduse la tăcere. 

- Şi eu aş fi putut fi distrus, dar mama mea biologică n-a făcut 
asta. M-a avut. Sunt aici pentru că ea m-a ales pe mine, cu toate că 
nu mă voia cu adevărat. Da, familia mea a comis o mare greşeală, 
dar am făcut faţă, iar asta m-a condus spre tine, englezoaica mea 
deşteaptă - fata care m-a salvat. Fata care mi-a arătat cum să iubesc. 

Mi-am trecut degetul peste faţa lui chinuită. 

- Părinţii tăi o să creadă că am făcut-o special ca să te prind în 
capcană, 

Buzele i se strânseră, iar expresia i se înăspri. 

— Nu mă interesează ce cred ei. Ba chiar n-am nici o intenţie să le 
spun. Am vorbit serios când am plecat din casa lor în seara aia. Am 
terminat-o cu ei. Tu ești viaţa mea acum; tu ești totul pentru mine. 
Tu şi copilul nostru. 

M-am ţinut de iubitul meu până când lacrimile mele de frică, de 
şoc şi de dragoste uriaşă secară. Când Romeo se dădu deoparte, ne 
dezbrăcă complet pe amândoi, mă băgă sub pături şi îşi petrecu 
braţul peste burta mea, şoptind cuvinte dulci şi mângâind căminul 
copilului nostru. 


CAPITOLUL 20 


- Eşti emoţionat? l-am întrebat, înfăşurându-mi o şuviţă de păr 
în jurul degetului. 

Romeo se prefăcu jucăuş că îşi rodea unghiile, apoi mă strânse 
uşor de genunchi, zâmbind. 

- E mai curând un amestec de emotie şi nerăbdare. 

Mă trase mai aproape cu braţul care îmi cuprindea umerii într-o 
strângere protectoare. 

- În curând o să ne vedem copilul, şopti el încântat, 

Rome mă apucă strâns de mână. Ştiam că era mai emoţionat 
decât lăsa să se vadă, dar se arăta relaxat de dragul meu, pentru că 
intram uşor în panică. 


Ultimele câteva zile fuseseră... ireale de-a dreptul. Ne luase 
câteva zile să ne dumirim că eram însărcinați. 

Eram însărcinați. 

Romeo se asigurase că foloseam mereu formularea asta. Îmi 
amintea cu fiecare ocazie că era şi el implicat, că se afla acolo sută la 
sută şi că era o muncă de echipă. 

Prietenele mele, odată ce acceptaseră că nu aveam o cădere 
majoră din cauza copilului, îşi îngăduiseră să fie încântate pentru 
amândoi, un pic îngrijorate, pe bună dreptate, şi promiseseră că 
aveau să păstreze informaţia doar pentru ele. O informasem şi pe 
profesoara Ross, care fusese, să spunem... şocată — în realitate, e 
puţin spus -, dar ne susținuse ca o stâncă şi mă ajuta să mă 
dumiresc cum aveam să îmi continui cariera în domeniul academic 
după ce se năştea copilul. Nimeni altcineva nu avea să afle ce se 
petrecea, cel puţin până ce ieşeam din primul trimestru şi nu mai 
puteam ascunde sarcina. 

Viaţa devenise brusc nebunească, dar a fi însărcinată nu era aşa 
de înspăimântător cum mi se păruse iniţial. 

Mă programasem la obstetrician şi, din cauza complicaţiilor pe 
care le avusese mama în sarcină, care până la urmă o costaseră viaţa, 
mi se spusese să vin imediat la o consultaţie amănunţită. Romeo își 
accesase fondurile ca să mă ducă la cel mai bun medic, așa că, spre 
deosebire de oamenii de rând, aveam ocazia să ne vedem copilul 
ceva mai devreme decât în mod obişnuit. 

Eu şi Romeo stăteam în sala de aşteptare curată lună și eram 
înconjurați de femei cu sarcini avansate și vârste diferite şi de copii 
hiperactivi, care ţipau şi bântuiau pe lângă picioarele noastre - era o 
imagine suficient de explicită ca să ne sperie pe amândoi şi, 
judecând după privirile amuzate ale celorlalţi părinţi, spaima 
noastră era evidentă. 

Tocmai râdeam cu Romeo, care se uita la un băiețel aflat într-o 
izbucnire de furie şi şoptea în bărbie „Dumnezeule!“, când mi-am 
auzit numele. 

- Molly Shakespeare? 

O asistentă tânără şi rotofeie mă strigă în sala de aşteptare. Am 
ridicat mâna. 

- Da, eu sunt. 

Ea îmi zâmbi amabil. 

- Vă rog să mă urmaţi, domnul doctor vă va primi acum. 

Am tras aer în piept, m-am uitat la Rome și m-am strâmbat. El 
râse şi mă bătu pe picior. 

- Haide, Shakespeare! N-are de ce să-ţi fie frică. 

- Sigur că da, acum cinci secunde am crezut că eşti gata să te 
arunci pe fereastră ca să scapi de miorlăiala de mulţi decibeli a 
puștiului ăluia. 

- M-a terminat cu perseverenţa lui. Dar dacă era al meu, nu s-ar 
fi întâmplat asta. O să fie floare la ureche. 

Eu i-am şoptit: 

- Visezi dacă într-adevăr crezi asta, dar măcar n-ai bătăi de cap la 
naştere. Nu va trebui să împingi tu afară ceva de mărimea unui 


pepene prin ceva de mărimea unei monede. 

Cu mâna pe inimă, el spuse: 

- Aş face-o pentru tine dacă aș putea, iubito. 

- Ha! Sigur că ai face-o. 

Ciupindu-mă discret de fund, Rome ordonă: 

— Intră acolo, viitoare mămică, şi nu mai trage de timp! 

Romeo mă luă de mână și am urmat-o pe asistentă într-un 
cabinet medical clasic - birou, pat pentru pacient, scaune de plastic 
pentru însoțitori. Asistenta îmi dădu un halat albastru. 

- Îmbracă asta, scumpo, iar doctorul va veni imediat. 

Părăsi încăperea şi m-am dus spre zona delimitată cu nişte 
draperii. Romeo se ridică, la rândul lui. 

- Hm... unde naiba crezi că te duci? 

Punându-şi mâinile pe spatele meu, el începu să mă împingă 
înainte, 

- Vin cu tine. 

I-am dat una peste mâini. 

- Treci înapoi! Ce jenant! Lumea o să creadă că facem cine ştie ce. 

Buzele lui pline se apropiară de urechea mea, iar mâinile îmi 
cuprinseră talia, îndeajuns de seducător ca să-mi smulgă un oftat de 
dorinţă. 

- Treci înăuntru, Shakespeare, nu-mi mai întoarce vorbele şi lasă- 
mă să te dezbrac! 

Am închis ochii fără să vreau, atitudinea lui excitându-mă mai 
mult ca oricând. Se părea că sarcina avea efectul ăsta asupra mea. În 
ultima săptămână, îl avusesem de mai multe ori decât puteam să ţin 
minte. 

Romeo trase draperia în urma noastră şi începu să mă dezbrace 
de geacă şi de blugi, cu ochii sclipind de dorinţă. 

Când am rămas goală în faţa lui, mă sărută blând pe buze şi într- 
un final pe burtă, apoi se ridică și mă ajută să îmi pun halatul. 

- O să fii un coşmar greu de îndurat în lunile următoare, nu? l- 
am tachinat în timp ce-mi treceam vârfurile degetelor peste 
conturul buzelor lui. 

- Vreau doar să mă asigur că totul este în regulă cu tine şi cu 
copilul. 

L-am sărutat cast, am tras draperia ca să ieșim și chiar atunci l- 
am văzut pe doctorul între două vârste care stătea şi ne aştepta cu un 
zâmbet amuzat pe chip. Cel puţin bunul doctor încercă să-şi 
mascheze amuzamentul când am roşit. Se ridică şi întinse mâna. 

— Tu trebuie să fii Molly. Eu sunt doctorul Adams. 

- Mă bucur de cunoştinţă, domnule doctor. El este iubitul meu, 
Romeo. 

Romeo întinse mâna, iar faţa doctorului se lumină. 

- Mă bucur să te cunosc, Glonţ. Sunt un mare admirator - am 
abonament pe tot sezonul. Doctorul se uită din nou înspre mine. Și 
vă recunosc chipul, domnişoară Shakespeare. Talismanul norocos 
care o să-l ajute pe Glonţ să ne facă din nou campioni naţionali. 

Fotbalul, desigur. În definitiv, eram în Alabama. 

Romeo mă strânse în braţe. 


- Chiar este talismanul meu norocos. Vă mulţumesc, domnule. 

- Vreo veste despre selecție? Cei de la Seattle Seahawks sunt 
terminaţi sezonul ăsta. Coordonatorul lor a trebuii să se retragă 
prematur din cauza unei accidentări, iar tu ai fi câştigător sigur 
pentru prima selecţie. 

Romeo se uită într-o parte, către mine, vădit încurcat, şi îşi mută 
greutatea de pe un picior pe altul. 

- Stiu cam ce ştiţi şi dumneavoastră, domnule, dar, din ce am 
auzit de la antrenorii mei, Seattle chiar e o variantă serioasă pentru 
mine. 

M-am încruntai. Seattle era o posibilitate? Mie nu-mi spusese 
nimic. 

- Luaţi loc, vă rog! 

Doctorul Adams îmi indică să îl urmez, smulgându-mă din 
gândurile mele. M-am urcat pe pat, iar Romeo se aşeză pe scaun 
lângă mine şi mă apucă de mâna pe care o întinsesem către el. 
Doctorul se uită pe fişă. 

- Aşa. Deci eşti însărcinată? 

Am văzut o urmă de surprindere în ochii lui albaştri. Da, Romeo 
„Glonţ “ Prince lăsase gravidă o fată. Ce clişeu! 

- Da. Am făcut un test săptămâna trecută şi a ieşit pozitiv. Mă 
rog, am făcut patru teste de la producători diferiţi şi din toate a 
reieşit că sunt, în mod clar, gravidă. 

Doctorul Adams ridică din sprâncene, zâmbind la auzul 
colocvialismului meu. Romeo își strânse buzele ca să nu râdă şi el. 

- Ei bine, azi o să facem câteva analize şi o ecografie ca să aflăm 
în câte săptămâni. Crezi că sarcina ar avea cam o lună? 

- Dacă am calculat corect, da. Numai că luna trecută am avut o 
menstruaţie aproape nesemnificativă, așa că nu sunt chiar foarte 
sigură. 

- E normal ca la începutul sarcinii să apară unele sângerări, aşa 
că e posibil ca sarcina să fie mai avansată. Haide să începem, bine? 

Asistenta îmi luă sânge, îmi verifică semnele vitale, greutatea, 
după care am fost gata de ecografie. Mi-am ridicat halatul, iar 
doctorul luă o sondă cam înspăimântătoare dintr-un aparat. 

- S-ar putea să simţi un oarecare disconfort, dar o să ne ajute să 
avem idee de cât de avansată e sarcina. Trebuie să iţi facem o 
ecografie transvaginală pentru că încă eşti la început. 

M-am uitat înspre Romeo şi m-am strâmbat. El dădu din cap 
încurajator şi m-am topit văzându-l că practic stătea așezat la 
marginea scaunului, atât de nerăbdător era. L-am strâns de mână, 
iar el îmi sărută mâna cu un zâmbet slab şi emoţionat. 

- În regulă, haideţi să facem cunoştinţă cu copilul vostru. 

Doctorul Adams introduse sonda de plastic făcându-mă să tresar 
din cauza senzaţiei de disconfort. Dar am uitat imediat de ea în 
clipa în care pe ecranul de lângă noi a apărut o imagine pixelată. La 
început, era un amestec încețoşat din care nu se înţelegea nimic, 
până când doctorul a manevrat sonda şi l-am auzit — ritmul îngeresc 
al unei inimioare care bătea. Ceva pâlpâi pe monitor şi iată-l pe 


bebeluşul nostru, cuibărit liniștit în uterul meu, având dimensiunea 
aproape de cea a unei boabe de fasole. 

Toate temerile pe care le avusesem se disipară cu fiecare bătaie 
melodioasă a inimii copilaşului meu, iar Romeo strânse buzele şi o 
lacrimă, una singură, i se prelinse încet din ochi. Am ridicat un 
deget şi i-am şters-o, adorând cât de mult îşi dorea acest copil — cât 
de mult ne dorea pe noi. 

În acel moment am devenit mamă şi, judecând după expresia 
uluită a lui Romeo, el devenise tătic. 

Doctorul Adams umblă la aparat și zâmbi. 

- Totul arată foarte bine, iar din măsurători reiese că eşti 
însărcinată în... aproximativ opt săptămâni. 

Opt săptămâni. 

Doctorul Adams apăsă un buton şi dintr-o imprimantă ieşi o 
imagine pe care mi-o înmână, o hârtiuţă pătrată cu imaginea 
micului nostru îngeraş, numele de alint pe care Romeo începuse să 
îl folosească pentru băieţelul nostru sau fetiţa noastră. 

Am privit lung imaginea; am rămas cu ochii la fotografia mică 
alb-negru. Romeo se aplecă spre mine şi mă sărută pe cap fără să 
spună un cuvânt, gâtuit de emoție. 

- Poţi să te îmbraci acum, Molly, şi ne vedem peste două luni, 
dacă nu resimţi nici una dintre problemele pe care le-am discutat, 
caz în care trebuie să vii urgent. 

- Şi atunci o să ştim sexul copilului? l-am întrebat repede. 

— Să sperăm. 

Doctorul Adams se ridică şi dadu din nou mâna cu noi, apoi îl 
bătu pe spate pe Romeo. 

- Felicitări, fiule, ne vedem în finala Campionatului Regional, în 
Georgia. Hai, Tide! 

Acestea fiind spuse, doctorul ieși din încăpere. Se lăsă tăcerea şi 
am conștientizat amândoi însemnătatea a ceea ce tocmai se 
petrecuse. l-am întins poza lui Romeo şi m-am dat jos de pe pat. 
Romeo mă ajută şi mă strânse cu putere la pieptul lui. 

- Romeo, ce... 

- Mulţumesc, Mol. Doar... mulțumesc. 

- Pentru Dumnezeu, îngeraș! M-ai speriat de mi-a sărit inima 
din piept! Sper să nu fii la fel de dificil şi după ce vii pe lume, l-am 
informat, mângâindu-mi drăgăstos burta. 

Luasem hotărârea să fiu activă şi să citesc tot ce era de citit despre 
sarcină, iar acea idee se întorsese împotriva mea. 

Se întorsese ca un bumerang. 


Cu siguranță urma să am coşmaruri despre forceps şi despre 
recuperarea de după naştere. 

Am aruncat pe birou exemplarul din cartea La ce să te aștepți 
când eşti însărcinată de parcă ar fi conţinut o boală contagioasă care 
distrugea carnea de pe om şi am ieşit pe balcon, aplecându-mă peste 
balustradă şi admirând verdele superb al peluzei şi albastrul clar al 
cerului de iarnă. 

Lucrurile se mai liniştiseră de când terminasem documentarea 
pentru publicaţia academică a profesoarei Ross, iar lucrările finale la 
filosofie, pe primul semestru, fuseseră evaluate şi primiseră note. 

Chiar reuşisem să petrec timp cu Romeo și fusese puţin spus 
perfect. 

În ultima vreme, se întâmplaseră multe. Practic, Romeo se 
mutase cu mine în cameră, venind în continuare prin balcon, 
precum propriul meu Romeo Montague, făcându-le pe celelalte fete 
din casă să se înverzească de invidie. Echipa Crimson Tide câştigase 
meciul final cu echipa Universităţii din Louisiana, ceea ce plasa 
echipa în Campionatul Regional pe zona de sud-est a SUA, și era 
favorită clară să se îndrepte spre Campionatul Naţional. Şi, lucru şi 
mai grozav, Romeo Prince, iubirea vieţii mele, fusese desemnat 
recent cel mai bun coordonator din ţară. Eram incredibil de mândră 
de el, cu toate că el încă se simţea prost când îi spuneam asta. 

Ah, şi făcusem pace cu ideea că aveam să fiu mamă. 

Urma să devin mamă. 

Tocmai clătinam uşor din cap, zâmbind şi nevenindu-mi să cred, 
când Ally se năpusti pe uşa dormitorului meu, cu răsuflarea tăiată şi 
cu o expresie frenetică în ochii ei căprui. 

- Molly, Rome tocmai s-a încăierat la antrenament. Aproape că l- 
a omorât pe Chris Porter. 

— Cine mama naibii e Chris Porter? 

- Un băiat din echipă, noul tip cu care şi-o trage Shelly. 

Mi-am pus cizmele maro şi mi-am luat în grabă haina neagră de 
iarnă. 

- Unde e? 

Ally se agita la uşă, disperata să plecăm cât mai repede. 

- Şi-a pierdut controlul și a făcut praf sala de forţă. Trebuie să te 
duci la el. Eşti singura care poate să-l calmeze. 

- Ce s-a întâmplat? Ce l-a făcut să se enerveze? am întrebat-o în 
grabă în timp ce amândouă ieşeam pe uşă în aerul rece şi tăios al 
iernii de Alabama. 

- N-am idee. Cass m-a sunat să vin să te iau. Te-am sunat, dar 
intra căsuţa vocală. 

- Am închis telefonul ca să mă pot concentra la citit. 

Am luat-o la fugă spre sala de forţă, dar Ally mă apucă de braţ şi 
mă trase înspre maşina ei Ford Mustang de culoare roșie. 

— Te duc eu cu maşina. Ajungem mai repede aşa. 

Am sărit amândouă în maşină şi am început să-mi rod unghiile 
din cauza anxietăţii, întrebându-mă ce Dumnezeu îl supărase aşa de 
tare. În ultima vreme se purtase mult mai bine, fusese mai puţin 
furios, mai puţin agresiv. 


M-am albit la faţă. 

- Crezi că a zis cineva ceva de copil? Că s-a aflat cumva? 

Ally miji ochii în timp ce ieşea de pe stradă. 

- Nu, cine ar dezvălui secretul? Nici unul dintre cei care știu nu 
ar zice o vorbă nimănui. Cass nu i-a zis nici măcar lui Jimmy-Don. 

Am oftat şi mi-am frecat tâmplele. 

- Ştiu. Unde sunt Cass şi Lexi? 

- La sală. Cass se întâlnea acolo cu Jimmy-Don ca să meargă 
după mâncare când Rome a luat-o razna. Lexi era cu ea. Se pare că 
Austin şi Jimmy-Don au încercat să-l calmeze, dar a sărit şi la ei. 
Antrenorul deja plecase, aşa că au încuiat ușa şi l-au lăsat să se 
descarce. E complet dus dacă a început să-şi atace şi prietenii! 

M-am uitat la ceasul de pe bordul maşinii, părându-mi că fiecare 
secundă era o eternitate în timp ce goneam pe străzi către sală. Când 
am ajuns, în afara clădirii se adunase deja lume şi toţi ochii se 
îndreptară spre mine când am sărit din maşină şi am sprintat către 
Jimmy-Don, Lexi şi Cass. 

- Slavă Cerului că eşti aici! strigă Jimmy-Don, a cărui faţă de 
obicei zâmbitoare era cuprinsă de panică. 

Am prins-o pe Cass de braţ. 

- Unde e? Ce s-a întâmplat? 

Expresia ei era complet confuză. 

- La naiba dacă ştiu! Austin a zis că antrenorul i-a spus ceva lui 
Rome între patru ochi şi că el a început să urle, a luat-o razna, iar 
când Chris Porter a făcut o glumă de rahat despre nu știu ce, şi-a 
ieşit complet din fire şi a început să-l ia la pumni. Cei din echipă l- 
au luat pe Porter şi l-au dus să-l îngrijească; e făcut praf. 

Mi-am dus mâna la burtă, încercând să-mi stăpânesc greaţa. 

- Jimmy-Don, unde-i sala? 

El mă luă de mână şi mă conduse prin mulţimea de studenţi care 
şușoteau și se uitau la mine în timp ce treceam. 

Am trecut de ușa dublă de la intrare şi ne-am grăbit pe hol până 
ce am dat de Austin, cu braţele complet acoperite de tatuaje 
încrucişate şi rezemat de o uşă închisă. Când ne auzi paşii, înălță 
capul și oftă uşurat. 

- La naiba, Molly, mulțam. 

- E înăuntru? l-am întrebat arătând înspre uşă. 

Austin încuviinţă din cap. 

- Nu e deloc într-o dispoziţie bună, Molls. Ai grijă! 

L-am bătut pe braţ ca să-l asigur că avea să fie bine şi am deschis 
ușa, constatând dezastrul dinăuntru. Saltele, mingi de fotbal şi 
greutăți erau împrăștiate pe podea, iar aparatura de ultimă generaţie 
era bucăţi. Romeo făcuse praf sala de forţă şi stătea prăbuşit pe o 
bancă, plin de sudoare, la bustul gol, purtând doar o pereche de 
pantaloni scurţi negri, de antrenament, şi ţinându-şi capul în mâini. 

Uşa făcu un zgomot când se închise, iar el ridică brusc capul, 
uitându-se în direcţia mea. Când mă văzu, se rezemă cu spatele de 
perete, scoțând un mârâit lung, cu mâinile la ceafă şi uitându-se în 
tavan. 

M-am apropiat cu prudenţă de el. 


Când am ajuns aproape, el mârâi: 

- Ghici cine organizează cina după finalul Campionatului 
Regional la două zile după ce ne întoarcem din Georgia? 

Mi s-a pus un nod în stomac. 

- Oh, nu, iubitule... 

- E o glumă, la naiba! Toată viaţa mea i-a durut în fund de fotbal 
şi acum brusc s-au oferit să organizeze cea mai importantă cină din 
an... la plantație! E o capcană nenorocită ca să ne momească acolo, 
Mol! 

Am întins mâinile spre el, dar se retrase departe de îmbrăţişarea 
mea, de parcă i-ar fi fost frică să mă atingă. Gestul mă tăie ca o lamă 
de cuţit. Am observat sângele de la încheieturile pumnului, buza 
spartă şi zona din jurul ochiului stâng, care începea să se 
îngălbenească. 

- Romeo, trebuie să te calmezi. Jumătate din universitate e în faţa 
clădirii, ai bătut un coechipier de l-ai... 

- Nenorocitul a meritat-o! Începuse să spună rahaturi despre 
tine... să mi le spună mie! Şi-a semnat condamnarea în clipa în care 
a deschis gura aia cretină! 

- Nu îmi pasă ce naiba a spus despre mine. Uită-te la tine! Te 
porţi ca un dement! 

Fl îmi râse în faţă, dar era un râset întunecat. 

- Părinţii mei au înscenat totul. Ţii minte cum a fost data trecută, 
cum ne-au atacat? Capcana asta doar e mai elaborată. Ştiau că n-o 
să mă întorc de bunăvoie acolo. Iar antrenorul a acceptat invitaţia. 
Deja i-au invitat pe guvernatorul statului, primarul oraşului şi un 
milion de alţi şmecheri care au acceptat bucuroşi. S-au asigurat că 
universitatea nu le va putea refuza propunerea. La naiba! 

Dădu cu şutul într-o minge medicinală care zbură până în 
celălalt capăt al încăperii şi se izbi cu zgomot de o bandă de alergat. 
M-am dus şi m-am aşezat pe o bancă pentru a nu sta lângă lucrurile 
distruse şi l-am privit cum umbla de colo-colo prin sală. 

- Nu ne ducem. În nici un caz nu ne ducem la ei în situaţia în 
care eşti. 

Am oftat şi mi-am frecat nasul. 

— Trebuie să te duci, Romeo. Stim amândoi că în sezonul ăsta vei 
fi desemnat cel mai bun jucător. Echipa va ajunge probabil în 
Campionatul Naţional], iar cina asta are scopul de a-ţi pregăti echipa 
pentru pasul ăsta. Dacă asta te face să te simţi mai bine, eu rămân 
acasă. 

- Nu! strigă el. La naiba, în nici un caz! De ce să nu fii acolo, 
lângă mine? Universitatea trebuie să schimbe locul cinei festive. La 
naiba cu părinţii mei! Îi cunosc, Mol. Se petrece ceva, o ştiu, şi n-am 
de gând să îi las să îmi distrugă familia - nu mai intru în jocurile lor. 

Expresia i se schimbă de la furie la suferinţă când veni în mare 
grabă spre mine, lăsându-se în genunchi și punându-și capul în 
poala mea, în timp ce braţele îmi cuprindeau mijlocul precum un 
ham. 

- Dacă vor afla de micul nostru înger de aici, dinăuntru, cine ştie 
ce ar fi capabili să facă. Nu vă pot pierde pe amândoi. 


Mă sărută pe burta un pic rotunjită, peste tricoul crem 
supradimensionat. L-am mângâiat pe cap. 

- Romeo, înţeleg de ce eşti în starea asta, dar este doar o petrecere 
la care vor fi sute de oameni. Nu ar face vreun gest cu atâta public în 
jur. Nu ar dori să se ridiculizeze. O să stau lângă tine toată seara. Nu 
vor avea nici o şansă să ajungă la mine. Mă vei proteja; ştiu că o vei 
face. 

Când își descoperi faţa, acum un pic mai calmă, mi-am scos din 
buzunar vechea batistă roz şi i-am tamponat sprânceana, oprind 
firicelul subţire de sânge. 

Romeo mă prinse de încheietura mâinii şi mă sărută în locul 
unde se simţea pulsul. 

- N-aş putea să mă mai suport să vă facă rău ţie sau îngeraşului 
nostru, iubito. 

l-am cuprins obrajii în palme şi mi-am trecut degetele în jurul 
ochilor lui. 

- N-o să se întâmple nimic. 

Ochii lui frumoși ciocolatii înotau în lacrimi. 

- De ce trebuie să se bage ei? Ne merge aşa de bine. Eşti 
sănătoasă, copilul nostru creşte, iar Tide e câştigătoarea clară a 
Campionatului Regional şi se îndreaptă spre cel naţional. Și apar ei 
cu comploturile, combinaţiile şi uneltirile lor ca să-mi distrugă iar 
viaţa. Îţi zic eu, e ceva putred aici. Pun ei ceva la cale. Ceva 
important. 

- Sunt oameni influenţi, Romeo. Nu se va schimba locul 
petrecerii. Trebuie să mergem şi să arătăm că suntem uniţi. Tu 
trebuie să fii un lider pentru echipa ta. 

Fl încuviinţă şi se uită într-o parte. 

— Chiar ţi-ai pierdut controlul. 

Își linse o picătură de sânge de pe buză. 

- Antrenorul ştie de situaţia noastră cu ai mei și a venit să mă 
anunţe în avans. A încercat să schimbe locul petrecerii, dar decizia s- 
a luat mai de sus. Am luat-o razna. 

I-am ridicat mâinile, punându-mi batista peste pielea rănită. 

- Nu-mi place când îţi pierzi controlul. Trebuie să fii mai bun de 
atât, Romeo. Nu vreau să-mi fac griji din cauza temperamentului 
tău, mai ales după ce va veni pe lume cel mic. 

Buza i se curbă într-un zâmbet arogant. 

- Ce e? 

— Te iubesc. 

- Asta n-o să te scoată basma curată! Uită-te în ce hal e locul 
ăsta, uite în ce hal eşti tu! am zis, împungându-l tare cu degetul în 
abdomenul sculptat, corpul meu reacţionând imediat când mi-am 
trecut uşor degetul pe linia de păr ce ducea în jos. 

Romeo veni mai aproape, lipindu-şi coapsele puternice de ale 
mele. 

- Vreau să ţi-o trag chiar acum, vreau așa de mult! 

Mi-am ridicat privirea aurie și grea. 

- Nu aici. Şi nu înainte să-mi promiţi că n-o să te mai porți 
niciodată în felul ăsta. 


Pupilele i se dilatară până când aproape că se făcură una cu irisul 
de un căprui-închis. 

- Sunt stârnit tare de tot şi am nevoie de eliberare, genul ăla pe 
care numai tu mi-l poţi da. 

Am renunţat complet la atitudinea jucăușă. 

- Am vorbit serios, nu mă ignora! Copilul meu nu va creşte cu 
un tătic care nu poate să se controleze când lucrurile merg prost. 

El încuviinţă scurt şi am ştiut că rezona cu acel sentiment. 

- Înţelegi, da? am zis. 

- Înţeleg. Comportamentul ăsta încetează acum. Nu voi fi ca tatăl 
meu în relaţia cu îngerul nostru. Îți promit! 

Romeo îşi regăsi expresia încărcată de dorinţă fizică şi se aplecă 
spre mine, sărutându-mă pe gât şi în jurul urechii. 

- Mergem la cabană. O să te dezbrac și vei face tot ce spun cu, 
până când nici unul dintre noi n-o să mai poată sta în picioare. Ai 
înțeles? 

M-am lăsat pe umărul lui. 

- Uf! Bine! Am înţeles! 

Era mai uşor să fac cum spunea el, mai ales când se manifesta 
Romeo-Masculul alfa. Nevoia lui de control era palpabilă, iar trupul 
meu trădător răspundea la fiecare cuvânt ferm ieşit din gura lui 
senzuală şi pricepută. Se retrase cu un rânjet îngâmfat, ştiind că mă 
adusese în punctul în care îşi dorea. 

Îi dispăru zâmbetul. 

- O să mă asigur că eşti protejată la petrecere, iubito. 

— Stiu că o vei face. 

Am întins mâna. El o cuprinse şi se așeză lângă mine pe bancă, 
trăgându-mă în poala lui, respirându-mi calm parfumul în timp ce 
îmi înfășuram în jurul degetelor şuviţele lungi de blond murdar. 

— Parcă e un dejă-vu, tu tăiat şi sângerând și eu curățându-te. Dar 
să nu transformăm asta în obiceiul nostru, bine? 

Romeo reuși să râdă slab. 

- A fost ultima dată, promit! O să mă schimb. N-o să mai 
trebuiască să ai de tras din cauza prostiilor mele. Pe cuvânt de 
cercetaş! 

- N-ai fost niciodată cercetaş, Romeo. 

Am chicotit. 

- M-am înscris... 

Am ridicat capul, şocată. 

— Chiar așa? 

- Îhî... Dar am fost dat afară pentru că m-am bătut. 

Mi-am dat ochii peste cap. 

- De ce nu mă mir? 

Îmi mușcă lobul urechii şi mârâi în joacă atunci când se deschise 
uşa. Mi-am ridicat capul și am văzut că era Ally, aruncând o privire 
prin uşa abia deschisă. I-am făcut semn să vină. Cass, Lexi, Austin şi 
Jimmy-Don o urmară, închizând apoi uşa, şi veniră să se aşeze în 
faţa noastră pe podeaua de lemn a sălii. 

Romeo le auzi paşii grei şi văzu că aveam companie. 


Mi-am pus capul pe umărul lui, împletindu-mi mâna cu a lui, 
atingerea relaxându-ne pe amândoi. 

- Eşti bine, Rome? îl întrebă Ally încet, mâna ei atingându-i 
piciorul. 

Fl clătină din cap. 

- Mama şi tata au manipulat universitatea pentru a găzdui cina la 
plantaţia lor la câteva zile după Campionatul Regional. 

— La naiba! 

Ally şuieră, iar ceilalţi oftară. Toţi ştiau cum erau părinţii lui. 
Romeo mă sărută pe frunte şi se uită înspre Austin şi Jimmy-Don. 

- Am nevoie de voi să mă ajutaţi să-i ţin departe de Mol. 

- Nici o problemă, Glonţ. 

- Nici nu-i nevoie să ceri. E ca și făcut. 

Romeo mă privi în ochi, cerându-mi permisiunea să le spună 
despre copil. Am cedat. Erau prietenii lui; trebuiau să ştie de ce 
gestionase atât de prost vestea primită. Romeo îşi puse mâna pe 
burta mea. 

- Băieți, mi-am pierdut minţile... pentru că suntem însărcinaţi. 

Am aruncat o privire agitată către Austin și Jimmy-Don și am 
urmărit şocul întipărindu-li-se pe feţe. 

- Nimeni nu știe în afară de noi. E însărcinată în câteva luni, dar 
părinţii mei nu ştiu și nu îi vreau absolut deloc în apropierea ei, să o 
streseze sau să îl streseze pe copil. 

Austin se ridică, oarecum uluit, şi bătu palma cu Romeo. 

— Felicitări, Glonţ! Si ştii foarte bine că o să avem grijă de ea. 
Sunteţi amândoi importanţi pentru noi. 

Jimmy-Don făcu același gest şi râse. 

- Mama naibii, Glonţ! Treci de la a nu avea deloc întâlniri şi de la 
a avea toate fetele la picioare la a-ţi face prima ta iubită adevărată, 
invidiată de toate studentele, şi o laşi gravidă! Mă omori cu zile, 
omule! Mă omori! 

Apoi mă luă în braţe şi mă învârti. M-am ţinut de burtă. 

- Jimmy-Don, o să vomit dacă continui! Încă mă lupt cu greţurile 
matinale — care se întâmplă să dureze toată ziua! 

Făcând o grimasă, mă lăsă jos. 

- Îmi pare rău, scumpo! 

Aplecându-se, Jimmy-Don îmi sărută mâna. 

— Felicitări pentru copil! Vei fi o mamă sexy. 

— Mulţumesc... cred? 

Braţele lui Romeo mă cuprinseră din spate. 

- Nu e doar prima mea iubită adevărată, omule; ea este motivul 
pentru care respir. 

Lexi şi Ally scoaseră un „Ooo!“, privindu-l pe Rome cum mă 
ținea aproape, în timp ce Cass se prefăcea că îşi băga degetele pe gât. 
Jimmy-Don își dădu jos pălăria Stetson și îşi făcu vânt, strigând: 

- Mă omori, omule! Mă omori! 

Rome îl plesni pe spate, râzând de prostiile lui. 

- Ne retragem în seara asta. Trebuie să scap de tot rahatul ăsta. 
Ne vedem toţi mâine. 

Romeo mă luă strâns de mână şi se îndreptă spre uşă. 


ii 


- Romeo, eşti fără tricou, m-am plâns, aproape împiedicându- 
mă în timp ce mă uitam la silueta lui zveltă. EI ridică pur şi simplu 
din umeri. 

- Plănuiesc să fiu gol în aproximativ patruzeci de minute pentru 
cel puţin douăsprezece ore, deci ce contează? 

- Grozav! Îţi dai seama câţi oameni sunt acolo? Câte fete sunt 
acolo? 

— Şi ce dacă! Sunt al tău. Să mergem! 


CAPITOLUL 22 


Campionatul Regional, Georgia Dome, Georgia 


- Nu pot să ies în chestia aia de acolo! am ţipat ascuţit în timp ce 
Cass şi Ally încercau să mă împingă spre locurile noastre. 

Stadionul de 70 000 de locuri era plin ochi, iar zgomotul era 
asurzitor sub acoperişul tras. Cass își puse mâinile pe umerii mei și- 
mi aruncă o privire mustrătoare. 

- Dacă nu-l săruţi pe Glonţ când vine la tine, nu numai părinţii 
lui o să-ţi vrea capul. Vrem să-i învingem pe cei din Gators! Ai o 
datorie faţă de suporteri! 

Mi-am trecut degetele peste faţă, dar Ally le îndepărtă. 

- Mi-a luat ore întregi să te aranjez în felul ăsta. Nu-ţi strica 
machiajul! 

Aveam părul desfăcut, ondulat, plin de produse pentru îngrijirea 
părului, iar machiajul era impecabil. Purtam tricoul meu „norocos“ 
cu numărul 7 al lui Prince și cizmele mele de cowboy, dar eram 
destul de convinsă că totul era o risipă, pentru că frica pură mă 
paralizase. Tide era pe primul loc, dar juca împotriva echipei Florida 
Gators pentru a se decide cine avea să meargă în Campionatul 
Naţional împotriva echipei Notre Dame în California, luna viitoare. 

M-am uitat după colţ şi am înghiţit cu greu privind marea de 
suporteri îmbrăcaţi în roşu și apoi ecranele uriașe pe care rula 
parcursul reuşit al echipei Tide către campionat. Nu m-am putut 
abtine să nu mă topesc când Romeo - fie înjurând prost dispus din 
cauza unei greşeli, fie sărind bucuros şi sărbătorind - apărea pe 
ecran, 

Apoi am ridicat privirea. 

- Oh, Dumnezeule! Se filmează şi cu drone! Nu pot să fac asta. O 
să-mi fie rău din nou. 

Privindu-se hotărâte una pe cealaltă, Cass şi Ally mă prinseră 
fiecare de câte un braţ şi mă traseră. Le-am văzut pe majorete 
alergând spre tunelurile echipelor şi am ştiut că jucătorii aveau să fie 
anunțați în curând. 


M-am proptit în călcâie, iar Ally gemu şi băgă mâna în buzunar. 
Scoase un bileţel. 

- Rome a anticipat că o să te porţi aşa, pentru că ai fost aproape 
mută de când ne-am dat jos din avion, aşa că mi-a dat asta să o 
folosesc în caz de urgenţă. 

La naiba! Îmi plăceau la nebunie mesajele lui scrise. Am desfăcut 
biletul în care scria: 


Iubito, 


Mişcă-ți fundul în tribună şi nu te mai agita! 
Am nevoie de sărutul meu dulce ca să câştig. 
Asta nu e o cerinta. 

Te iubesc. 


Romeo al tău 


Am oftat şi am băgat bilețelul în buzunar ca să-l iau acasă şi să-l 
pun lângă toate celelalte în cutia mea secretă. Ally şi Cass aveau nişte 
rânjete uriaşe pe feţe. 

- Bine jucat, Romeo, bine jucat, am zis printre dinţi. 

Am întins mâna în față, exact când din boxe se auzea prezentarea 
jucătorilor. 

— Deschideţi calea, trădătoarelor! 

Ele râseră din cauza ezitărilor mele, mă apucară de braţ şi ne 
îndreptarăm către marginea terenului, unde erau locurile noastre. 
De parcă suporterii Tide n-ar fi fost deja îndeajuns de zgomotoşi, 
când mă văzură trecând, parcă o luară razna. 

M-am aşezat şi am încercat să ignor strigătele tunătoare pe care le 
provocasem. Suporterii erau euforici, iar muzica orchestrei nu făcea 
decât să aducă nebunia la un nivel superior. Se auzi sunetul efectelor 
pirotehnice, iar crainicul anunţă echipa din Alabama, apoi echipa 
Florida Gators. Jucătorii invadară terenul, formând o tapiserie de 
roşu, alb şi albastru. Mi-am frecat palmelor din pricina nervozităţii. 

Stiam că toţi ochii aveau să fie pe Rome. Avea potenţialul de a fi 
selecționat din prima, iar asta aducea mult interes. În ultimele 
săptămâni, avusese parte de un nivel ridicol de publicitate - 
interviuri, presă, televiziuni. Eu stăteam, de obicei, ascunsă undeva 
în mulțime, să nu fiu văzută. 

M-am uitat insistent la ecranele mari - undeva printre ultimii 
jucători, ţinându-şi strâns casca, era Romeo. Mulțimea începu să 
tropăie la propriu când el ieşi făcând cu mâna, iar când începură 
scandările, suporterii Gators huiduiră drept răspuns. 

— Sărut, sărut, sărut, sărut... 

Romeo ieşi din marea de jucători şi veni în alergare spre mine. 
Cass se aplecă şi mă bătu cu afecțiune pe obraji. 

- Să înceapă spectacolul, mămico! 

Nu puteam fi atentă la altceva decât la iubitul meu, care se opri la 
marginea terenului şi îndreptă spre mine degetul acela blestemat, 
zâmbindu-mi flămând şi sigur pe el. 


M-am ridicat în picioarele tremurânde, încercând să ignor flash- 
urile aparatelor foto şi marea de ovaţii şi huiduieli. Am acceptat 
mâna stewardului, iar el m-a condus pe teren, unde m-am îndreptat 
spre Rome. Am stat în faţa lui, iar el savură pe îndelete apariția mea 
foarte dichisită. 

- Hei, Mol. 

- Hei, tu. 

— Ai de gând să-mi dai sărutul ăla norocos? 

— Dacă asta vrei... 

— Clar e ceea ce vreau. 

Niciodată nu ne schimbam scenariul, superstiţiile lui Romeo 
făcând ca totul să fie, cu siguranţă, exact cum trebuia la fiecare meci. 
S-a apropiat de mine şi, înainte ca gura lui senzuală să o întâlnească 
pe a mea, i-am şoptit: 

- Bună mişcare faza cu biletul, ticălosule! 

Fl râse cu buzele lipite de ale mele, își petrecu limba dincolo de 
bariera mea şi o mişcă înainte şi înapoi, în mângâieri prelungi şi 
blânde. L-am prins de păr, lumea reală s-a îndepărtat, iar mâinile lui 
îmi apucară fundul şi mă ridicară până ce i-am cuprins mijlocul cu 
picioarele. Publicului părea să îi placă. Am gemut în gura lui, iar el 
s-a desprins cu un mârâit, fără suflare. Îşi rezemă fruntea de a mea. 

— Te iubesc. 

I-am mângâiat obrazul cu un deget. 

- Şi eu te iubesc. 

În timp ce mă dădea jos din braţe, îmi mângâie discret burta, 
înghițind în sec când îmi întâlni privirea înlăcrimată. 

- Voi juca pentru voi amândoi. 

S-a întors în alergare pe teren şi, ca întotdeauna, m-am clătinat 
înapoi până la locul meu, îndrăgostită până peste cap de iubitul 
meu, coordonatorul de atac. 

Asta fusese acum două zile. Tide câştipase Campionatul 
Regional, iar seara de care ne temeam venise repede peste noi. 
Romeo urcase pe balcon mai devreme în acea după-amiază şi nu 
mai plecase. Nivelul lui de anxietate era până la cer, iar al meu, drept 
consecinţă, nu era mult mai bun. 

Codul vestimentar pentru seară era alb, așa că purtam o rochie 
maxi albă, cu talie înaltă, ca să-mi mascheze burtica, şi sandale 
argintii cu talpă plată. Romeo era într-un costum alb strălucitor, cu 
obligatoria cravată Crimson Tide. 

Mă privi mişcându-mă prin cameră, pieptănându-mi părul lung, 
aplicându-mi rujul roz şi punându-mi la urechi cerceii lungi, gen 
candelabru. 

Când am fost gata, m-am îndreptat spre pat şi i-am încălecat uşor 
picioarele, iar mâinile lui îmi atinseră spatele. Mă privea atât de 
drăgăstos încât îmi frânse inima, frica lui strălucind ca un far de 
avertizare câtre țărm. 

— Arăţi superb, iubito. Clar îţi prieşte sarcina. 

I-am netezit cravata purpurie. 

— Şi tu arăţi foarte chipeș. 


Și-a înclinat bărbia pentru un sărut și i l-am oferit. l-am atins 
uşor fruntea cu a mea. 

— Eşti bine? 

- O să fiu când o să se încheie seara asta şi nu va mai trebui să-i 
văd vreodată pe aceşti oameni. Abia aştept să merg la Birmingham 
cu tine de Crăciun şi să fiu departe de otrava lor. 

- "Ţine minte, este doar o seară. 

— Știu, 

Braţele îi coborâră de pe spatele meu și începură să-mi ridice 
rochia lungă până la podea, mâinile lui mişcându-se seducător pe 
coapsele mele. 

- Romeo... l-am avertizat. 

Ochii lui scânteiau când îşi duse mâna la șliţ, eliberându-şi 
duritatea fără să-și scoată pantalonii. Am închis ochii în timp ce 
degetele lui îmi traseră chiloţii într-o parte, trecură uşor de-a lungul 
centrului meu fierbinte şi, dintr-o singură mișcare, intră în mine. 

— Călăreşte-mă, îmi ceru el cu o voce încordată. 

M-am poziţionat astfel încât genunchii să-mi fie echilibraţi pe 
saltea, iar Romeo rămase întins, privind cum îmi rulam uşor 
şoldurile înainte şi înapoi, creând un ritm profund şi senzual. Îmi 
cedase complet controlul pentru prima oară. De când eram 
împreună, el mereu condusese actul, așa că acum eram nedumerită 
de ceea ce făcea. 

M-am aplecat și mi-am rezemat mâinile de pieptul lui amplu, 
pierzându-mă în plăcerea pe care o simţeam. 

- Eşti al naibii de frumoasă, iubito, zise el cu glas răguşit, în ochii 
săi precum cacaua citindu-i-se limpede sentimentele. 

Mi-am muşcat buza şi mi-am dat capul pe spate. 

- Romeo... 

- Sunt aici, Mol, preia controlul şi atât! Arată-mi cât de mult mă 
vrei. 

- Chiar te vreau. Mai mult decât vei şti vreodată. 

Degetele lui îmi apucară coapsele goale, apoi îşi trecu limba peste 
buza de jos. 

- De ce faci asta? am gemult. 

- Ce fac? 

- Mă lași deasupra... să controlez eu? 

— Pentru că voiam să ştiu cum e să mă ofer ţie cu totul, complet. 
Îţi aparţin, cu toată inima şi cu tot sufletul. Am vrut doar să îţi arăt 
cât de mult însemni pentru mine în singurul mod în care ştiu să o 
fac. 

Mi-am lipit pieptul de al lui şi mi-am trecut limba peste buzele 
lui, intensificându-mi mişcările şoldurilor, iar cuvintele lui 
frumoase mă împinseră la limită. 

Respirația lui Rome deveni sacadată, șoldurile i se ridicară în 
întâmpinarea alor mele, iar forţa uniunii noastre deveni tot mai 
puternică de la o clipă la alta. 

- Romeo, Romeo...! am ţipat când mi se strânse stomacul şi mă 
cuprinse orgasmul, aproape făcând explozie. 


L-am privit în ochi, iar imediat el îi închise strâns şi, cu o ultimă 
împingere, se revărsă în mine. Gura i se crispă, mâinile i se relaxară 
pe coapsele mele, apoi expiră, cu inima bătându-i nebunește lângă a 
mea. 

Simţind un deget pe şira spinării, am zâmbit cu faţa cuibărită în 
gâtul lui. 

- N-am mai simţit niciodată aşa ceva, iubito, şopti Romeo. A fost 
perfect. 

Am ridicat capul și am aruncat o privire la ceas, apoi mi-am pus 
capul la loc în curbura gâtului său. 

- Acum suntem în întârziere, fir-ar să fie! 

- Nu-mi pasă. N-au decât să ne aştepte. 

- Haide, am face bine să mergem! 

M-am dat jos de pe șoldurile lui şi m-am dus la baie să mă spăl. 
Când am revenit, Rome mă aştepta rezemat de perete, cu părul 
ciufulit tot şi extrem de sexy. 

- E ultima şansă să renunţăm, zise el plin de speranţă. 

Mi-am luat poşeta argintie şi i-am întins mâna. 

- Hai, Romeo, hai să mergem la bal, l-am tachinat cu un accent 
englezesc din epoca shakespeariană. 

El îmi zâmbi cu un aer reţinut şi plecarăm. 


CAPITOLUL 23 


- Uau! Chiar s-au întrecut pe ei! am exclamat când am coborât 
din Dodge şi ne-am bucurat de serviciul de parcare cu valet. 

Luminile de Crăciun străluceau de-a lungul reședinței albe şi 
uriaşe. Am trecut pragul, îndreptându-ne către holul bogat 
împodobit, amândoi cu simţurile activate la maximum, căutându-i 
pe părinţii lui. 

Ţinându-ne de mână, am ieşit în curte, unde un cort alb 
impresionant, la fel de opulent, era înţesat de jucători ai echipei 
Tide, toţi îmbrăcaţi în alb. Un cvartet de coarde era amplasat în 
lateral, cântând elegant Canon în Re major de Pachelbel. 

Cass, Lexi şi Ally ne văzură primele în mulţimea aglomerată şi ne 
făcură cu mâna să venim la masa lor amplasată în colțul opus. 
Apăru un chelner în smoching şi ne oferi şampanie. Romeo m-a 
tachinat, dându-mi un ghiont, şi a luat un pahar, iar eu am refuzat 
politicos şi am luat un suc de portocale. Îmi doream mai mult ca 
orice să fi putut apela la alcool ca să mai domolesc din stresul acelei 
seri. 

Ne-am dus să ne așezăm alături de fete, salutând în trecere 
echipa. În doar câteva minute, m-am trezit flancată de Austin şi 


Jimmy-Don, care, mi-am dat seama, aveau să îşi ia foarte în serios 
rolul de gărzi de corp. 

Romeo îi şopti ceva lui Ally în timp ce făceam conversaţie cu 
Cass, iar ea păli brusc, făcând un semn cu bărbia în spatele meu. 
Ne-am întors şi i-am văzut apropiindu-se pe părinţii lui Romeo, cu 
uriaşe zâmbete false pe feţe. În spatele lor era Shelly, făcând cu 
mâna, ca o regină, înaltei societăţi din Tuscaloosa şi purtând o 
rochie albă strâmtă şi cu părul roşcat şi lung căzându-i peste sânii 
mari. 

Romeo se ridică, veni în spatele meu şi mă luă de mână aşa de 
strâns încât aproape că îmi blocă circulaţia. 

Mama lui, care, ca de obicei, duhnea a alcool, întinse braţele 
înspre fiul ei. 

- Rome, dragul meu! Felicitări pentru marea ta victorie! 

Își înfăşură braţele în jurul trupului său rigid, simulând un sărut 
pe obraz, şi se îndreptă spre mine, buzele ei strânse fiind singurul 
semn că era nemulțumită de prezenţa mea. 

- Molly, ce plăcere să te revăd! Arāți uimitor! aproape cântă ea, 
iar eu am rămas ţeapănă în îmbrăţişarea ei. Ce faceţi? 

Am rămas tăcută. Nu aveam să intru în joc în faţa oaspeţilor ei. 

- Bine, mamă, răspunse Romeo rece. 

Joseph Prince făcu un pas în faţă şi îi strânse mâna lui Romeo. 

— Fiule, 

- Tată. 

Încuviinţă din cap înspre mine, în semn de salut. 

- Molly. 

L-am salutat şi eu cu o mişcare scurtă a capului. Aerul din jurul 
nostru parcă nu mai circula în timp ce stăteam stânjeniţi, încercând 
să păstrăm un aer civilizat de dragul celorlalți. Am observat că soții 
Prince îi ignorară pe prietenii noştri, iar când Ally, nepoata lor, 
încercă să-i salute, nu o băgară nici pe ea în seamă. Judecând după 
expresia amuzată de pe chipul ei, nu era tocmai deranjată. 

Shelly făcu un pas în faţă cu un zâmbet strălucitor, vru să-l 
îmbrățişeze pe Romeo, dar el se dădu înapoi, cu o privire 
neîncrezătoare. 

- Termină cu rahaturile, Shelly, scuipă el cu răutate. 

Ea se schimbă la faţă şi se retrase lângă mama lui, care clar era 
deranjată de respingerea copilei de aur. Toți se întoarseră și plecară 
fără alt cuvânt. 

- Uau! Cam penibil, nu? cântă Cass de pe scaunul ei, spărgând 
tăcerea încordată. 

L-am tras pe Romeo deoparte. 

— Eşti bine, iubitule? 

Mă sărută blând pe obraz. 

- Da, pur şi simplu nu pot suporta falsitatea lor. Şi ce naiba a fost 
faza cu Shelly? 

— Nu ştiu. Au rămas doar câteva ore. Vom trece peste asta. 

Sprâncenele i se arcuiră. 

- Celebrele ultime cuvinte, Shakespeare. Celebrele ultime cuvinte. 


Cina fu lipsită de atmosferă, fiind previzibil ostentativă şi, în cea 
mai mare parte, inutil de pompoasă, dar am stat cu prietenii noştri 
şi am încercat să profităm la maximum de situaţie, aşa proastă cum 
era. 

Discursurile fură îngrozitoare. Când Kathryn Prince vorbi despre 
fiul ei iubit şi spuse cât de mândră era de realizările lui din fotbal, 
plină de speranţă pentru cariera lui în Liga Naţională de Fotbal, 
practic trebui să-l împiedic pe Romeo să răstoarne masa şi să nu-şi 
piardă din nou controlul. L-am prins de braţ şi m-am aplecat spre el, 
convingându-l să se calmeze, şi i-am spus cât de mult îl iubesc, iar şi 
iar, cu mâna lipită de burta mea. Păruse să funcţioneze. 

Apoi mesele fură debarasate şi toată lumea se mută pe ringul de 
dans din centru. Romeo, când auzi acordurile de început ale piesei 
Sweet Home Alabama de Lynyrd Skynrd, se ridică şi mă trase în 
picioare. 

- Hai pe ring, Shakespeare! Fiecare cetăţean adevărat din 
Alabama trebuie să danseze pe piesa asta, e ca un ritual de trecere. 

Chicoteam în timp ce el îşi înfăşura braţele în jurul meu și se 
mişcă seducător pe ringul de dans, cântându-mi versurile la ureche 
şi falsând. Sute de ochi priviră când dansam zâmbind fericiţi, 
Romeo învârtindu-mă și înclinându-mă pentru un sărut dramatic, 
în aplauzele celorlalţi. Glonţ şi talismanul lui norocos, din nou în 
centrul atenţiei. 

Din păcate, am văzut-o şi pe Kathryn Prince uitându-se la noi, 
nesigură pe picioare de la prea mult alcool. S-a strâmbat văzându-ne 
cum ne afișam relaţia în faţa invitaţilor ei şi nu m-am putut abţine 
să nu-i zâmbesc. Ştiam că puneam gaz pe foc, dar nu putea face 
nimic în faţa prietenilor ei. Rome avea să se asigure de asta. 

Când melodia se apropie de final, veni antrenorul echipei Tide şi 
îl bătu pe Romeo pe spate, cerându-i să meargă să vorbească despre 
fotbal cu nişte oameni importanţi. 

Rome se aplecă spre mine în timp ce mă aşezam la masă. 

- Mă întorc cât pot de repede. Stai cu cineva, bine? 

- Îți promit! 

- O să mă grăbesc. 

Îmi sărută mâna şi merse spre grupul de bărbaţi care-l aştepta. 

Am stat cu prietenii mei mai bine de o oră, iar Romeo încă nu se 
vedea nicăieri. Băusem mai multe sucuri de portocale decât credeam 
că era posibil şi, din moment ce, recent, vezica mea căpătase 
dimensiunile unui bob de mazăre, trebuia să merg din nou la toaletă 
pentru a nu știu câta oară în acea seară. 

M-am ridicat, iar Jimmy-Don se ridică la rându-i. 

- Jimmy-Don, doar mă duc la toaletă... din nou. Pot să mă 
descurc singură. Serios, stai aici cu Cass, dansează, fii vesel! 

- Nu, hai să mergem, scumpo! Nu scapi de mine. 

I-am strâns braţul în semn de mulţumire şi le-am strigat fetelor: 

- Merg la toaletă, asta-i tot. Spuneţi-i lui Romeo dacă se întoarce 
între timp! 

M-am întors să intru în casă. Tocmai trecusem de uriașa casă a 
scării centrale, când Cait veni ținând în mână o bucată de hârtie. 


- Hei, Molly, mi s-a spus să-ţi dau asta. 
Un bilet. 
Mi-am dat ochii peste cap şi l-am deschis: 


A trebuit să evadez puțin. 
Ne întâlnim în bibliotecă. 


Romeo 


Am folosit repede baia şi, când am ieşit, i-am arătat lui Jimmy- 
Don biletul. El zâmbi şi clătină din cap. 

- Care-i treaba cu voi doi? Hai, te conduc până acolo şi vă las să 
vă vedeţi de ale voastre! 

L-am îmbrățișat şi i-am oferit un zâmbet recunoscător, apoi am 
parcurs casa plină de invitaţi în căutarea bibliotecii. Jimmy-Don a 
făcut precum spusese, iar eu am intrat singură în imensa şi vechea 
bibliotecă, închizând uşa. 

Am fost imediat fascinată de rafturile nesfârșite de cărţi, care 
porneau de la podea până la tavan, cu mai multe scări pe roți 
sprijinite de ele, pentru a se putea ajunge la volumele aflate la 
înălțime mai mare. Eram în rai, în raiul şoarecilor de bibliotecă. 
Puteam petrece ore întregi într-un astfel de loc, pierdută printre 
pagini, transportată în alte lumi, în alte vieţi, uitând de realitate 
pentru o vreme. Tocilara din mine făcea tumbe de bucurie. 

Am aruncat o privire după colțul camerei, către şemineul mare 
din piatră şi canapelele din piele, căutându-l pe Rome, dar camera 
părea complet goală. Ce făcea? 

Am zâmbit încântată și am intonat: 

- Romeo, Romeo, unde-mi ești, Romeo? 

Nici un răspuns. 

- Romeo? 

Nimic. 

- Rome, eşti aici? 

Am auzit uşa încuindu-se în spatele meu, iar când m-am întors, 
Shelly şi Kathryn Prince stăteau la intrare, cu rânjete identice, de 
scorpii. 

Emoţia mea se transformă iute în groază. 

Kathryn se împletici înspre mine, ameţită bine dacă era să mă iau 
după privirea ei înceţoşată. 

- Hei, bună, Molly. Ne întâlnim din nou. 

M-am dus înspre capătul mesei din mijloc, punând ceva distanţă 
între noi. 

— Ce credeţi că faceţi? 

M-am uitat mai întâi la Kathryn şi apoi la Shelly, care stătea mai 
în spate, clar neliniștită. 

— Văd că ai primit biletul. 

Mi se strânse stomacul. Îmi întinseseră o cursă, iar eu picasem în 
ca ca un şoricel. 

- Shelly, aici de faţă, mi-a povestit despre tine şi Rome şi despre 
bileţelele voastre greţoase — a tot fost cu ochii pe tine — şi am știut că 


așa te voi lua de sub protecţia prietenilor tăi. 

Ne învârteam în jurul mesei precum doi luptători în ring. 

- Am făcut nişte cercetări despre tine, domnişoară Shakespeare 
din Durham, Anglia. Văzu expresia alarmată de pe chipul meu şi 
râse cu răutate. Hm... Da, a rezultat o lectură foarte interesantă. 

Am ridicat bărbia, încercând să arăt că eram liniştită. 

Eram oricum, numai liniştită nu. 

— Să vedem... 

Îşi duse un deget la buze, prefăcându-se a se gândi îndelung. 

- Sărăcie, clasa muncitoare, o viaţă petrecută în ceva ce nu poate 
fi numit decât cocioabă. Mama moare la naştere şi te lasă în grija 
unui miner alcoolic pe post de tată, care, pe când erai doar o copilă — 
începu să îşi piţigăieze vocea, imitând-o pe cea a unei fetiţe, 
dezvelindu-şi dinţii exagerat de albi —, a decis că nu merita să 
rămână în viaţă pentru tine şi şi-a tăiat venele în cadă. Lovi masa de 
lemn cu palmele. Sunt aproape de adevăr, Molly? Începi să-ţi dai 
seama? Că nu ai ce căuta lângă familia mea? 

Lacrimile mi se prelingeau pe obraji, dar am rămas dreaptă, fără 
să mă mişc. Am aruncat o privire înspre Shelly, care stătea de pază la 
uşă, speriată. Părea şocată. Fra oare posibil să nu fi ştiut că mica 
discuţie de intimidare urma să se transforme într-o discuţie în care 
viaţa avea să-mi fie făcută bucăţi? 

Kathryn ajunsese la câţiva centimetri de mine; prolitase de 
blocajul meu. 

— Trecem pe repede înainte şi, opt ani mai târziu, bunica face 
cancer la plămâni, stadiul al patrulea, de la prea mult fumat, iar 
mica şi singurica Molly trebuie să aibă grijă de ea până când - vai! — 
moare şi ea, lăsând-o pe micuța Molly singură pe lume şi aruncând- 
o în sistemul de asistență maternală. 

Mi-am frecat pieptul cu o mână şi m-am străduit să respir, 
plămânii liindu-mi sufocaţi de suferința provocată de vorbele ei. Mi 
se înmuiară picioarele, prea slăbite ca să se mişte când ea se apropie, 
iar răsuflarea urât mirositoare şi duhnind a whisky aproape că mă 
făcu să vomit. 

- Dar povestea nu se termină aici, nu? Molly devine victima 
anxietăţii şi a depresiei, atât de rău, încât are nevoie de terapie... de 
multă terapie. Dar asta nu funcționează. Aşa că ticluieşte un plan - 
să se mărite cu un băiat bogat! E deşteaptă și manipulatoare, aşa că 
dă fuga la Oxford ca să pună mâna pe vreun idiot bogat care să-i 
pice în mreje. Nu-i așa, drăguțo? 

Am clătinat din cap. 

- N-aş face niciodată aşa ceva! Nu mai inventaţi! 

Furai îi cuprinse chipul. 

- Inventez? Îţi sună cunoscut numele Oliver Bartholomew? Ai 
fost cu el, nu? Fiul unui conte? Iar când n-a mers, ai venit aici şi ţi-ai 
înfipt ghearele în Rome cât de repede ai putut, târfă materialistă ce 
eşti! Stiai că e bogat şi l-ai convins să fie cu tine, nu? Când el trebuia 
să fie cu ea! 

Arătă spre Shelly, care era într-un du-te-vino în pragul ușii, 
părând tot mai afectată. 


- Eu şi Oliver eram prieteni. Am fost o scurtă vreme împreună, 
dar cu nu am vrut mai mult. Și el era profesor asistent, lucram 
împreună, dar atât. Mi-a fost un bun prieten şi era un băiat de 
treabă. Nu inventati că relația noastră a fost sordidă sau calculată, 
pentru că n-a fost aşa. Faptul că era bogat nu însemna nimic, la 
naiba! 

Mă apucă de bărbie şi-mi smuci capul spre ea. 

- Aşa cum nici faptul că Rome e bogat nu înseamnă nimic? 
Scuteşte-mă! N-ar trebui să umble cu tine, târfo! Trebuie să-l laşi în 
pace ca să-şi facă datoria faţă de familie şi să nu mai fie un ratat 
afurisit şi penibil măcar o dată în viaţa lui! Altfel o să-ţi pară rău! 

Anxietatea mi se domoli, căci dorinţa de a-l apăra pe Romeo era 
mult mai puternică. 

- Şi cum o să-mi pară rău, mai exact? Are visurile lui. Vrea să 
joace fotbal - va juca fotbal la nivel profesionist și nu puteţi face 
nimic ca să-l împiedicaţi. Ştiţi măcar cât de talentat e? Că e 
considerat cel mai mare talent din toate echipele universitare de 
fotbal? Mă iubeşte, iar eu îl iubesc şi nimic din ce faceţi n-o să ne 
despartă! M-am aplecat înspre ea şi i-am zis încet, ca numai ea să 
poată auzi: Ştiu totul. Mi-a spus totul despre dumneavoastră, 
doamnă Prince, mi-a spus despre copilăria lui, despre bătăi... despre 
tot. Și când spun tot, mă refer la absolut tot. Nu mai aveţi nici o 
putere asupra lui şi nici nu veţi mai avea vreodată. Măcar aveţi idee 
ce i-aţi făcut? Cum se luptă să-și controleze furia după atâţia ani în 
care i s-a spus că e nedorit şi inutil? 

Am pornit-o în jurul mesei, lăsând-o să clocotească, şi m-am 
grăbit spre uşă, unde Shelly, anticipând mişcarea mea, se dădu într- 
o parte ca să mă lase să trec. 

Când mă apropiam de capătul mesei lungi, am auzit un strigăt 
puternic, apoi unghii ascuţite mă cuprinseră de braţ, întorcându- 
mă. Dosul palmei lui Kathryn mă lovi peste faţă, dezechilibrându- 
mă, şi cu o îmbrânceală puternică, mă făcu să mă izbesc cu burta, cu 
o forţă uriaşă, de marginea mesei din mahon solid. 

La început m-am simţit ameţită, mişcările mi-au încetinit şi am 
încercat să stau în picioare, dar o durere arzătoare, încinsă mi-a 
înjunghiat burta, făcându-mă să ţip tare. 

Mi s-a înceţoşat vederea când dureri cumplite îmi zpuduiră 
trupul şi m-am prăbuşit la podea, încercând să mă apuc de ceva care 
să mă ajute, să ușureze crampele chinuitoare. Mi-am ridicat capul ca 
să cer ajutor şi am văzut-o pe Shelly icnind, cu mâinile la gură, 
privind îngrozită la picioarele mele. 

M-am uitat în jos, iar rochia mea albă era plină de sânge. 

Mă cuprinse un tsunami de durere, smulgându-mi hohote 
puternice din corp, în timp ce spasme agonizante îmi străbăteau ca 
nişte pumnale coloana, burta şi picioarele, impiedicându-mă să mă 
ridic. Am ridicat o mână şi am pus-o între coapse, iar când am 
retras-o, era acoperită cu un lichid umed, stacojiu. Shelly, văzându- 
mi suferinţa, fugi din încăpere, strigând după Rome. 

M-am târât până la marginea mesei şi am încercat să mă ridic, 
dar nu am putut îndura agonia convulsiilor. 


- Eşti însărcinată? ţipă Kathryn. Ticăloasă mică! 

Mă lovi din nou peste faţă, de data asta mai tare, iar forța ei mă 
trânti la pământ, unde am dai peste balta întunecată formată de 
sângele meu. Mi-am lipit obrazul de covor şi mi-am strâns 
genunchii la piept, încercând să respir în ciuda durerii. 

La intrarea în bibliotecă s-a auzit mare zarvă, iar când am ridicat 
capul, am văzut că o mulţime de oameni mă priveau alarmaţi. 

— Mișcă naibii din calea mea! Mișcă! 

Vocea groasă a lui Romeo bubui în timp ce el dădea năvală în 
încăpere. Expresia chinuită care îi învăluia chipul aproape că mi-a 
făcut inima frântă să se dezintegreze. 

- Mol! La naiba! Iubito, sunt aici! Sunt aici! 

Romeo căzu la podea lângă mine, cu mâini tremurânde, 
încercând să îşi dea seama ce era de făcut. 

Era neputincios, la fel ca mine. 

M-am uitat la el, lacrimile înceţoșându-mi vederea. 

- Romeo, copilul nostru, copilul nostru... Cred... cred că îl 
pierd. Ajută-mă, te rog! am strigat şi am izbucnit într-un plâns 
incontrolabil. 

Un urlet îngrozit îi ieşi din piept. 

— Să sune cineva la salvare! Ne pierdem copilul! 

— Salvarea e pe drum, omule. O să ajungă în curând. 

Am recunoscut accentul texan al lui Jimmy-Don. 

Am privit amorţită cum tot mai mulţi oameni alergau în 
încăpere, iar când am întors capul, am văzut că Lexi, Cass, Ally, 
Austin, Reece şi Jimmy-Don erau acolo, privindu-mă tulburaţi. 
Fetele aveau braţele una în jurul celeilalte, plângând când mă văzură 
zvârcolindu-mă de durere, plină de propriul sânge. 

Romeo se întinse spre mine, trăgându-mă uşor în poală, şi mă 
tinu în siguranță în bratele lui, legănându-mă, cu obrazul umed 
apăsat pe creștetul meu. 

- Şti, iubito, îmi pare atât de rău! Îmi pare atât, atât de rău! 

Am ridicat mâna spre el, sângele meu lăsând dâre groase pe 
obrazul lui. 

— Cred că bebeluşul nostru nu mai e. Doare aşa de rău! Cred că 
bebeluşul nostru nu mai e. 

Un vaiet ascuțit îmi scăpă din gât când alt spasm îmi cuprinse 
pântecul. Râuri de lacrimi se prelingeau din ochii lui Romeo. M-am 
simţit tot mai slăbită şi vedeam cu încetinitorul cum aproape toţi 
membrii echipei erau în cameră, cu capetele plecate, urmărind 
scena - unii privind în jos, alţii rugându-se la Dumnezeu. 

- Unde naiba e ambulanta?! E însărcinată, la naiba... E 
însărcinată... Îngerașul nostru! ţipă Romeo îngrozit, iar vocea frântă 
i se stinse într-o şoaptă deznădăjduită când mâinile lui tremurânde 
îmi ridicară rochia plină de sânge. 

Îmi mângâie obrazul cu degetul mare, zăbovi asupra buzelor 
mele și făcu ochii mari. Îmi dădu uşor capul într-o parte. 

- Iubito? Îţi sângerează buza? Ce naiba ai păţit? 

Priveam în gol, fără să focalizez, distantă. Mă simţeam 
deconectată de corpul meu, de parcă aş fi plutit undeva deasupra, 


urmărind oroarea a ceea ce se petrecea. Mă simţeam tot mai ador- 
mită, iar energia mi se risipea la fiecare nouă crampă şi scurgere de 
sânge pe care o simţeam pe picioare. 

- Mol? insistă el, agăţându-se de mine, parcă pentru a nu mă lăsa 
să alunec departe. Mol! Rămâi cu mine. Mol! 

- M-mama ta... a lovit-o, iar ea s-a izbit de masă. N-noi... Eu... 
Eu n-am ştiut că e însărcinată. Noi doar încercam să o intimidăm şi 
s-o alungăm. Lucrurile au scăpat de sub control. 

Am recunoscut vocea încărcată de vinovăţie a lui Shelly. Romeo 
înţepeni, iar furia îi cuprinse trupul, manifestându-se într-un urlet 
cumplit. 

- Unde e? 

- S-a furişat pe una dintre ușile laterale, îl informă Shelly, cu 
aerul că se scuza. 

Rome a dat să se ridice, braţele lui puternice încercând să mă lase 
pe podea, dar m-am apucat mai strâns de el. Mă simţeam ciudat de 
amorţită şi îl voiam lângă mine, voiam să mă ţină. 

- Te rog, nu pleca de lângă mine! am şoptit, iar inima mi se 
frânse la vederea lacrimilor care curgeau fără oprire din ochii lui 
superbi. 

Odată ce Romeo mă făcu să mă simt din nou în siguranţă în 
îmbrăţişarea lui, am început să renunţ, uşor-uşor, iar durerea începu 
să se domolească, de parcă trupul meu îmi transmitea că îngerașul 
nostru îşi lua rămas-bun şovăielnic. 

- lubitule, îmi pare aşa de rău... Îngerul nostru, îngerul nostru... 

Chipul frumos, schimonosit de suferință al lui Rome fu ultimul 
lucru pe care l-am văzut inainte să îmi pierd cunoştinţa şi să mă 
abandonez întunericului. 


CAPITOLUL 24 


La început, tot ce am auzit era un sunet perfect coordonat. Bip- 
pauză-bip-pauză-bip. 

Gâtul îmi era uscat ca iasca şi la fiecare înghiţitură simţeam ca şi 
cum aşchii de lemn mi se înfigeau în carne. Mi-am mișcat uşor 
picioarele care mă dureau şi am tresărit când am simţit o crampă în 
burtă. 

Am întredeschis ochii şi am zărit un tavan de un alb strălucitor şi 
neoane. Un televizor se auzea undeva în colț, iar scaune multicolore 
din plastic îmi înconjurau patul. 

Mi-am ridicat braţul şi am văzut că aveam montată o perfuzie. 
Ceva cald îmi apucă cealaltă mână. Mi-am întors într-o parte capul 
ce-mi bubuia de durere şi l-am văzut pe Romeo al meu adormit, cu 
mâinile prinse de mâna mea. Era într-o poziţie ciudată pe un scaun 


roşu din plastic, cu capul pe marginea saltelei patului meu și cu faţa 
înspre mine. Avea gura întredeschisă şi sforăia încetişor, iar o şuviţă 
din părul lui lung, nisipiu se ridica şi se lăsa în jos cu fiecare 
respirație. 

Era frumos. 

În timp ce mă uitam lung la iubitul meu, încercam să îmi 
amintesc de ce eram acolo. Crâmpeie de imagini alb-negru mă 
podideau şi mi se aprindeau la întâmplare în minte - o bibliotecă, 
durerea, strigăte, sânge... Mama lui Romeo, copilul nostru... Mâna 
mi se duse la burtă în timp ce o agitaţie rece îmi cuprinse fiecare 
celulă a trupului. Am încercat să mă mişc şi am simţit ceva 
strângându-mi mâna. Am întors capul şi l-am văzut pe Romeo, care 
se uita la mine cu ochii umflaţi, cu vase roşii de sânge inundând 
albul ochilor şi cu privirea ciocolatie încărcată de tristeţe. 

Mă simţea pur şi simplu paralizată. 

- Romeo? Am... Am... 

Nu puteam spune cu voce tare cuvintele. Dacă le spuneam, ele 
deveneau adevărate şi nu voiam să cred ceea ce ştiam deja. 

Maxilarul lui Romeo tremură, iar lacrimi proaspete se prelinseră 
peste genele lui lungi şi negre precum cerneala, pe obrajii 
nebărbieriţi, aterizând ca nişte bolovani pe aşternutul alb din 
bumbac. ÎL priveam în timp ce îşi înghiţea nodul din gât şi clătina 
încet din cap, uitându-se la mine cu intensitate şi strângându-mă 
tare de mână. 

M-am ghemuit spre el, aducându-ne mâinile împreunate la piept, 
şi am dat frâu liber agoniei pe care o ţinusem înăbuşită şi care ardea 
în mine. Mă podidiră hohote puternice, iar Romeo îmi acoperi 
trupul cu al lui ca şi cum ar fi încercat să mă protejeze fizic de 
tortura disperată. 

Pierduserăm copilul. 

Nu aveam să fiu mamă. 

- Îmi pare atât de rău... E numai vina mea. 

Am întors capul, trăgându-mi nasul şi ştergându-mi lacrimile. 

- D-de ce te învinovăţeşti? Nu ai făcut nimic greşit. 

Romeo clătina din cap iar şi iar. 

M-am mişcat şi l-am tras slab de mână, încurajându-l să se 
întindă lângă mine. Cât putu de repede, Romeo se urcă pe salteaua 
subţire, capul lui se alătură capului meu pe perna albă, iar mâinile ni 
se lipiră ca la o împărtăşanie, ţinându-ne cu credinţă de dragostea 
noastră ca de un rozariu. 

Romeo ne duse mâinile la buze, sărutându-le şi plimbându-le 
peste buze. 

- Eu l-am omorât pe copilul nostru, Mol. Nu te-am apărat. Te- 
am dezamăgit... 

Gâtul îmi era atât de plin de emoție încât aproape că nu puteam 
vorbi. Romeo, vedeta fotbalului, mereu aspru şi agresiv, se prăbuşea. 

- Nu puteai face nimic. 

Fl închise ochii strâns. 

- N-ar fi trebuit să te las singură nici măcar o secundă. Ştiam că 
părinții mei pun ceva la cale. Nu ar fi trebuit să mergem acolo. Ar fi 


trebuit să te las acasă, unde aţi fi fost amândoi în siguranță. lar 
acum... 

Îşi sprijini capul pe mâinile noastre, iar lacrimile începură să 
cadă ca la o spovedanie. 

L-am lăsat să se elibereze, iar când s-a mai calmat, i-am spus cu 
glas trist: 

- Romeo, inima mi-e frântă. Tocmai când credeam că nimic nu 
mă mai poate răni, am primit un pumnal direct în inimă. Cu ce am 
greşit aşa de mult amândoi ca să ni se ia totul? Pare că îi pierd pe toţi 
cei pe care îi iubesc: mama, tata, bunica și acum pe copilul nostru. E 
mult pentru mine... Pur şi simplu, nu mai rezist. 

Tremurând, Romeo mă legănă la pieptul lui. 

- Nu ştiu de ce ţi-a fost luată familia, iubito, dar știu că ești 
zdrobită. Însă ce s-a întâmplat acum e din vina mamei mele. Shelly 
i-a spus lui Ally totul - despre bilei, despre acuzaţii. Am terminat 
naibii cu ei definitiv. Ei sunt o otravă pentru noi doi, Mol, otravă. 
Doar pe tine te mai am... Nu fugi de noi! Te rog, nu fugi! 

Nu simţeam decât amorţeală, trupul meu bloca suferinţa şi trecea 
pe sistemul de autoconservare pe care Romeo îl dezactivase cu atâtea 
luni în urmă. 

El îmi presără sărutări disperate şi atingeri blânde pe toată faţa. 

- Ce mi s-a întâmplat? Nu-mi amintesc mare lucru. 

Romeo se jucă cu brăţara de spital de la încheietura mâinii mele, 
retrăind evenimentele traumatizante din seara precedentă. 

- A venit ambulanța şi te-a adus aici. Am venit cu tine. Prietenii 
noştri sunt încă jos; nu au plecat de atunci. Eşti internată cam de 24 
de ore. Impactul cu masa a provocat o hemoragie internă. Aveai 
nevoie de operaţie. 

M-am concentrat asupra tavanului, numărând micile plăci albe 
cu o fascinatie detașată. 

- Mai pot avea copii? 

Romeo îmi netezi părul de pe frunte, ţinându-mi strâns în braţe 
trupul moale. 

- Da, a fost primul lucru pe care l-am întrebat, iubito. Nu... nu 
ştiam dacă o să vrei să rămâi iar gravidă imediat. Sau dacă ar fi bine 
să încercăm din nou când o să fii mai bine. Eu doar... doar vreau să 
fii fericită, indiferent ce vei dori. 

M-am tensionat, iar el mă strânse mai tare. 

- Îmi pare rău, Mol. Încă nu trebuia să zic nimic. E prea devreme, 
e prea dureros. lartă-mă! lartă-mă pentru tot! Te iubesc atât de mult! 
Îngeraşul nostru ne-a făcut atât de fericiţi, ne-a făcut o familie... 
Mă... mă tem că o să te pierd şi pe tine. Numai la asta m-am gândit 
cât ai dormit. 

Am încercat să mă relaxez inspirând mirosul unic al lui Romeo, 
de mentă amestecată cu săpun. Nu puteam spune nimic. Ştiam că 
avea nevoie de consolarea mea, de asigurarea şi de promisiunea că 
aveam să rămân, dar nu puteam. Nu voiam să gândesc. Nu voiam să 
zac acolo, fără copil, într-un pat de spital, cu iubitul meu frânt în 
mii de fărâme. 


Mi-am încleştat pumnii pe tricoul lui preferat, cel roşu al echipei 
Tide, şi m-am ţinut strâns, îndurând val după val de suferinţă, până 
când rămase doar un gol uriaş. 

Prietenele mele trecură să mă vadă, exprimându-mi din toată 
inima părerile de rău şi vorbind despre una-alta, evitând subiectul 
tabu legat de copii și îndemnându-mă să mă gândesc la altceva. 

Nu era nevoie să se deranjeze. Nu simţeam nimic şi nu voiam să 
particip la nici o conversaţie. 

Romeo stătea în pat lângă mine. Ignora privirile ciudate ale 
medicilor şi nici nu clipea când asistentele treceau pe la mine prin 
salon și îl vedeau pe iubitul devotat care refuza să plece de lângă 
iubita lui. Îşi dăduseră seama că orele de vizită nu însemnau nimic 
pentru coordonatorul de atac al echipei Crimson Tide și îl lăsau să 
stea în pat cu mine noapte de noapte. 

Puterea fotbalului în Alabama. 

Romeo încercă iar şi iar să stea de vorbă cu mine, dar nu îi 
răspundeam. Dormeam mult, iar când nu dormeam, zăceam lângă 
el într-o autoimpusă stare de semiconştienţă, aproape comatoasă. 
Eram un zombi care trăia şi respira. 

După mai multe zile de refacere la spital, doctorul îmi zise că 
urma să fiu externată a doua zi de dimineaţă. Romeo începu 
imediat să îmi strângă lucrurile în geanta pe care o adusese Ally, 
neputându-şi ascunde ușurarea că în sfârşit ne duceam acasă. 

Acasă. 

Nicăieri nu mai era acasă. 

Anglia îmi amintea de familia mea pierdută; Alabama îmi 
amintea acum de copilul meu pierdut - nici un loc nu îmi mai 
dădea sentimentul de siguranţă. 

Profesoara Ross venise în vizită, afectată şi părându-i rău pentru 
pierderea mea. În acea seară pleca la Oxford pentru prelegere -— ea și 
Romeo hotărâseră că era mai bine să nu călătoresc. Romeo mi-o 
spusese cu prudenţă, întrucât lucrasem şi eu la acea prelegere timp 
de aproape un an. Însă eu am ridicat din umeri şi m-am culcat la 
loc. În mod normal, aş fi protestat şi aş fi insistat să-mi prezint 
partea de lucrare. Numai că nu-mi puteam aduna puterile îndeajuns 
cât să-mi pese. 

Romeo ofta înfrânt de fiecare dată când mă rostogoleam în pat, 
îndepărtându-mă de el şi închizându-mă în mine. Mă privea mereu 
şi îmi urmărea fiecare mişcare. Vedea că eram zdrobită. O ştiam şi 
eu, dar, dacă îmi îngăduiam din nou să simt, nu eram sigură că aş fi 
supraviețuit violentului atac al durerii care urma. El îmi spunea iar 
şi iar cât de mult mă iubea şi, ca de fiecare dată, mă implora să nu 
plec. 

Nu i-am promis că nu aveam s-o fac. 

Când bagajul fu gata şi se înseră, lui Romeo îi sună telefonul. M- 
am întors şi l-am văzut frecându-şi podul nasului. 

- Ce e? 

- E antrenorul. Are nevoie de mine la o acțiune caritabilă la 
stadion în seara asta. Am lipsit de la multe antrenamente şi are 


nevoie de coordonatorul lui de joc, ca să arăt că sunt până la capăt 
alături de echipă până la câştigarea campionatului. 

— Atunci du-te! 

Întoarse brusc capul înspre mine. 

- Nu pot să te las aşa. 

- Ba poţi. Oricum sunt obosită. Am nevoie să dorm. 

Fl mârâi puternic, frustrat şi izbi agresiv cu pumnul în perete. 

— Pentru Dumnezeu, Mol! Cum se poate să fii obosită? Dormi de 
zile întregi, nu faci nimic de zile întregi. Înţeleg că eşti operată, dar 
doctorii au spus că ar trebui deja să te simţi mult mai bine. Te scalzi 
în propria suferință, Shakespeare. Trebuie să te smulgi naibii din ea! 
Am încercat, am tot încercat să am răbdare, dar ajunge! Și eu am 
pierdut un copil, nu doar tu, dar mă ţii la distanţă şi te porţi de 
parcă aş fi un străin afurisit pentru tine. Am fost tatăl acelui copil, la 
naiba! Nu pot trece prin asta singur. Am prea multe chestii la care 
trebuie să mă gândesc - starea în care ești tu, câștigarea 
campionatului împreună cu echipa, speranţele întregului stat, toate 
pe umerii mei. Am nevoie să mă ajuţi şi tu pe mine, Mol, nu să te 
îneci în propria durere. Pe mine cine mă ajută? Și eu sufăr! 

Am văzut cum vechea furie care îl bântuia când ne-am cunoscut 
se strecură înapoi în el. Mă fixă cu ochii lui ca de scarabeu şi se 
năpusti înspre patul meu, mă ridică şi îşi apăsă aspru buzele de ale 
mele. Nu l-am sărutat înapoi, iar el mă lăsă înapoi pe saltea, 
mârâind de frustrare. 

- Pentru Dumnezeu! Te rog, te rog! Mă sperii rău! Trebuie să 
începi să faci faţă, să înfrunţi tot ce s-a întâmplat. 

Eu doar m-am întors şi am privit în gol. 

- Nici măcar nu suporţi să te uiţi la mine, aşa-i? 

Am mijit ochii, m-am întors cu fața la el şi am izbucnit 
muşcător: 

- Poftim! Mă uit la tine! Ia zi-mi, Rome, cam ce-ai vrea tu exact 
să înfrunt? Faptul că mama ta mi-a omorât copilul? 

Romeo făcu un pas înapoi de parcă i-aş fi tras un pumn şi spuse 
printre dinţi: 

- Copilul nostru, să nu uiţi asta niciodată! Am stat alături de tine 
până la sfârşit... şi încă stau! La naiba, încă sunt aici şi încerc să te 
smulg din iad! 

Am ridicat indiferentă din umeri şi i-am întors spatele, durerea şi 
vinovăția încercând să se ridice la suprafață, dar le-am împins 
înapoi, undeva adânc, adânc de tot. Nu-mi puteam permite să simt. 

— Ştii ceva? La naiba cu tot! Am plecat. 

Romeo ieşi ca o furtună, ţâşnind pe coridor, cu spatele rigid din 
cauza stresului. 

Am expirat încet şi am închis ochii, dorindu-mi să nu mă mai 
trezesc. 


Sunetul unui ziar izbit de masă mă trezi din somn. La capătul 
patului meu stătea o Kathryn Prince extrem de beată, ușa salonului 
meu era închisă şi transperantele erau trase. 

Eram prinsă în capcană. 


- Ce cauţi aici? am întrebat-o furioasă, încercând să mă reazem 
de perne. 

Ea zâmbi, se poticni spre scaunul de lângă mine, emanând prin 
toţi porii, din nou, miros de whisky. Arăta groaznic, părul ei blond 
perfect coafat era acum încâlcit şi ciufulit, ochii îi erau împresuraţi 
de cercuri întunecate, adânci, iar rujul roşu îi era uşor întins. 

Se aplecă și îndreptă spre mine un deget osos, iar chipul i se 
contorsionă într-o expresie diabolică. 

— Ne-ai distrus, curvă mică! 

Am fixat-o cu o privire goală, luptându-mă cu panica paralizantă 
pe care o simţeam aprinzându-mi-se în piepi. 

- V-aţi distrus singuri. Ne-ai ucis copilul nenăscut! Nepotul tău! 

- Creatura aia abominabilă n-ar fi trebuit să fie concepută 
niciodată. Era un gunoi, la fel ca maică-sa! 

M-am simţit luată pe sus, urcată pe cruce şi crucificată. Copilaşul 
meu nu fusese un gunoi. Fusese perfect; al nostru. Doamna Prince 
împinse şi mai mult ziarul înspre mine. 

- Citeşte! Redactorul-şef, care nu e cel mai mare admirator al 
soțului meu, ne-a trimis un exemplar înainte să apară pe piaţă. O 
mică răsplată pentru că l-am dat în judecată acum niște ani. 

Am luat ziarul cu mâini tremurânde. 

- Oh, Doamne! De ce? 

- O lectură captivantă, nu? 

Pe prima pagină era o fotografie cu mine din seara dineului, 
întinsă pe o targă, la plantație, transportată la salvare, cu rochia mea 
albă plină de sânge, cu masca de oxigen pe faţă și cu Romeo 
ținându-mă strâns de mână, cu o expresie îndurerată, pătat, la 
rândul lui, de sânge. Într-o fotografie alăturată apărea domnul 
Prince, în costum, în dreptul sediului companiei Prince Oil. Titlul 
era: „Iubita coordonatorului de joc de la Tide pierde sarcina în plin 
scandal de spălare de bani la Prince Oil“. 

Parcă am simţit un arc în piept şi m-am ridicat în capul oaselor, 
frecându-mi sternul şi încercând să potolesc încordarea dureroasă. 

Nu am putut. 

Poza... poza cu mine pierzându-mi copilul... Durerea mă devora. 
Nu am putut s-o fac; nu puteam accepta realitatea imaginii, a 
expresiei zdrobite a lui Romeo în timp ce mă ţinea de mână. 

Am auzit un râs răutăcios, iar Kathryn s-a aplecat deasupra mea. 

— Faţa asta a ta face să merite totul! Se apropie şi mai mult. Mi-ai 
făcut familia de toată batjocura, târfă afurisită! Pleacă! Pleacă din 
Alabama şi nu te mai întoarce niciodată! Nu mai ai nimic aici. Rome 
nu te va mai dori după povestea asta, după ce i-ai distrus reputaţia şi 
afacerea familiei. Dacă rămâi, mă voi asigura că te voi dobori şi pe 
tine, așa să-mi ajute Dumnezeu! Familia Prince o să fie de râsul 
întregului stat din cauza ta... 

- De-asta insistaţi să se căsătorească cu Shelly? Voiaţi banii tatălui 
ci, aveati nevoie de înrudirea cu ei înainte să afle ce aţi făcut. 

Brusc, totul căpăta sens. Romeo avusese dreptate să bănuiască 
asta. 


— lar progenitura aia a târfei soţului meu s-ar fi conformat dacă 
nu te întâlnea pe tine! Acum a aflat toată lumea. Soţul meu a fost 
arestat. Am pierdut totul din cauza ta. Totul! 

- Ba nu. Aţi pierdut totul din cauza voastră, am repezit-o. 

Ea ridică o mână în aer şi mă izbi cu pumnul în burtă, făcându- 
mă să ţip de durere. Am început să caut frenetic butonul de urgenţă 
de la marginea patului, dar doamna Prince mă prinse cu mâinile de 
gât, apăsând în timp ce eu, la rându-mi, apăsam repetat butonul. Mă 
ardea gâtul, iar vederea mi se întunecase când o asistentă dădu 
buzna în salon. 

- Ajută-mă... te rog, am spus răguşit. 

Asistenta strigă pe hol după pază, apoi o trase cu forţa pe 
Kathryn de lângă patul meu, trăgându-i mâinile la spate şi 
imobilizând-o. Am tușit şi am scuipat în timp ce oamenii de la pază 
o luau de acolo, iar ea ţipa şi dădea din picioare în starea de beţie în 
care se afla. 

- O să te nenorocesc dacă rămâi, vă nenorocesc pe amândoi! Nu 
mai am nimic de pierdut! 

Mi-am cuprins capul în mâini. Cumplitele întâmplări din 
ultimele zile aproape că mă sufocau, iar durerea neîncetată mă 
frângea în două. 

Nu mai puteam rămâne acolo. Trebuia să mă îndepărtez de toată 
suferinţa şi tristeţea. 

— Scumpo, eşti teafără? 

Am ridicat privirea spre asistenta tânără, masivă, care venise 
lângă patul meu şi mă cuprinsese cu brațul de umeri. Am 
încuviinţat din cap. 

- Eşti sigură? 

- Da, 

- Scumpo, poliţia e pe drum. 

Am încercat să mă dau jos din pat. 

- Nu, nu! Ajunge! Nu pot... 

- Femeia te-a atacat, Molly. Trebuie să reclami ce a făcut. 

Trupul îmi căzu fără vlagă în braţele asistentei. Ea avea dreptate — 
avea să fie ultimul lucru pe care îl făceam pentru Romeo. Aveam să îl 
ajut, asigurându-mă că reputaţia nu îi era mânjită mai mult decât îi 
fusese deja din cauza mea. Părinţii lui erau la marginea prăpastiei; 
aveam să-l ajut să le dea un ultim brânci. Rome avea să fie liber, în 
sfârşit. 

- Bine, am incuviinţat, 

- Bravo! Vrei să iau legătura cu Romeo pentru tine? 

Am schiţat un zâmbet şi am clătinat din cap. 

- Nu, te rog. E la o acţiune caritabilă la stadion pentru campionat 
şi nu vreau să-l distrag. Echipa şi suporterii au nevoie de el. 

Ea mă strânse de braţ şi îmi spuse laudativ: 

— Eşti un om bun, domnişoară Shakespeare, un om bun. 

Fa ieşi din încăpere şi intră poliţia. Am dat declaraţia — sinceră, 
incluzând toate detaliile sordide —, iar în tot acel timp am simţit 
cum sufletul mi se făcea bucăţi. După ce plecaseră poliţiştii, mi-am 
luat telefonul de pe noptieră şi am sunat. 


- Molly, ești bine? 

- Suzy, ai plecat deja spre aeroport? 

- Sunt în maşină chiar acum. De ce? 

— Biletul meu mai e valabil? 

— De ce? Da... dar, Molly, încă nu eşti bine. 

- Sunt bine. Doctorul m-a externat. Poţi veni să mă iei de la 
spital? 

- Acum? 

- Da, acum! am răbulnit nerăbdătoare. 

Urmară o pauză lungă şi un oftat. 

- Ajung în cincisprezece minute. 

- Aştept afară. 

Am închis telefonul, am strâns din dinţi şi mi-am smuls perfuzia 
din mână. M-am întins după haine, tresărind la durerea subtilă din 
abdomen, mi-am pus blugii şi tricoul şi mi-am luat bagajul deja 
făcut. Am ieșit pe hol şi am mers până la intrarea principală tocmai 
când Suzy oprea mașina și am sărit pe bancheta din faţă. 

Ea îmi aruncă o privire sceptică. 

— lar dai bir cu fugiţii, nu-i așa, Molly? 

- Nu pot să fiu aici acum, am zis fără vlagă. 

Suzy ieşi din parcare şi porni pe şosea. 

- Romeo nu ştie, nu? 

- Până când află el, o să fiu la mii de kilometri înălțime. Îi e mai 
bine fără mine. 

Se întoarse spre mine, iar dezamăgirea i se citi clar pe chip. 

- Nu e adevărat, Molly! Nu poţi să... 

- Plec! Te rog, nu pot să... Pur şi simplu, trebuie să plec. 

Îşi trecu mâna ridată peste frunte. 

- Ai pașaportul la tine? 

- E în geantă. Spre norocul meu, am avut nevoie de el pentru 
asigurarea medicală. 

- Atunci, înapoi spre Oxford. 

Mi-am rezemat capul de tetieră şi am privit prin ceaţă cum se 
succedau lanurile galbene de porumb. Îmi curgeau lacrimi din ochi 
şi mă gândeam la chipul lui Romeo. Pentru o clipă, m-am îndoit de 
decizia luată, dar când mi-am amintit imaginile din ziar, toate 
îndoielile s-au risipit. 

Trebuia să plec. 

Trebuia să fug. 


CAPITOLUL 25 


Universitatea Oxford, Anglia 


- În numele domnişoarei Shakespeare şi al meu, personal, vă 
mulțumesc pentru atenţie. 

Profesoara Ross mi se alătură la marginea scenei în timp ce toate 
cele 300 de persoane din public aplaudau mulţumite. 

Am dat amândouă mâna cu decanul, iar eu m-am scuzat 
politicos ca să ies din aula sufocantă la aer curat. 

Am ieşit repede, iar vântul de iarnă m-a lovit peste faţă, dându- 
mi ghiontul de trezire de care aveam nevoie. Am înclinat capul ca să 
văd cerul, iar fulgi mari şi delicaţi îmi sărutară pielea rece. Mă 
făceau să mă simt vie — în fine, pe jumătate vie. 

Încă eram amorţită. 

Mi-am pus mănușile groase din piele şi am privit de-a lungul 
campusului gol. Zăpada albă şi proaspătă acoperea elaboratele turle 
şi acoperișuri ale vechilor clădiri, imprimând prestigioasei 
universități un aer de iarnă magică desprinsă din cărţile lui Charles 
Dickens. lubeam Oxfordul iarna; era unul dintre cele mai frumoase 
locuri de pe pământ. Era Mecca mea, era Sfântul meu Graal sau cel 
puţin așa fusese. Acum mă simţeam o impostoare. Cineva care 
rătăcea departe, foarte departe de casă. 

Cei mai mulţi studenţi plecaseră în vacanţa de Crăciun, iar eu 
petrecusem ziua de Crăciun singură în cameră, cu un pahar mare de 
vin, încercând să nu mă gândesc cum ar fi fost acasă la Ally, în 
Birmingham, cu Romeo... şi cu copilul nostru. 

Când eu şi Suzy am ajuns la Oxford, ni s-a spus că gazdele 
noastre fuseseră nevoite să amâne prezentarea cu o săptămână, lucru 
care nu mă deranja câtuşi de puţin. Echipa de arheologi a 
campusului descoperise rămăşiţele a ceea ce părea să fie un vechi 
mormânt al unui rege, acordându-li-se întâietate ca să îşi poată face 
publică descoperirea şi să apară în presă. Eu, una, eram bucuroasă. 
Aveam nevoie de timp ca să-mi ordonez lucrurile în minte. 

Îmi era dor de Romeo. Îmi era atât de dor, încât uneori chiar 
simţeam că muream de inimă rea. Trecuseră câteva săptămâni de la 
sosirea în Anglia şi încă nu îmi verificasem telefonul sau e-mailurile. 
Îl iubeam atât de mult, dar pur și simplu nu puteam să mă întorc. 
Toată lumea ştia deja de pierderea sarcinii şi nu puteam îndura să fiu 
expusă atât de mult, ca lumea să ştie, să mă compătimească. 

Am tras aer în piept ca să mă calmez şi m-am îndreptat spre 
Radcliffe Camera - cea mai fantastică bibliotecă, în care erau mii de 
cărţi din domeniul meu de specializare. Durerea dispărea când mă 
dedicam muncii academice. Mă gândeam mai puţin la Romeo când 
îinvăţam. Puteam să uit. 

Zăpada scârțâia precum niște frunze uscate sub ghetele mele 
grele de iarnă. Mi-am strâns mai bine haina neagră matlasată. 

Aproape că ajunsesem la uşa bibliotecii când am auzit: 

- Molly? Molly Shakespeare? Tu ești? 

M-am întors şi am dat peste faţa înmărmurită de uimire a lui 
Oliver Bartholomew. M-am înfiorat neplăcut la ciudăţenia 
surprinzătoarei noastre reuniuni. 

- Hei, Olly, a trecut ceva timp. 


Un zâmbet uriaș îi apăru pe faţă în timp ce se apropie de mine şi 
mă îmbrăţişă rapid şi băţos. 

- La naiba, Molly, aproape că nu te-am recunoscut. Unde îţi sunt 
ochelarii? Părul tău... Arăţi complet diferit... în sensul bun, se 
bâlbâi el emoţionat, în timp ce îmi scruta înfăţişarea cu ochii lui 
luminoşi albaştri precum safirul. 

- Mulţumesc. Acum port lentile de contact, iar prietena mea din 
State mi-a aranjat părul... şi restul. 

Am făcut un gest în jos, înspre trupul meu. 

- Ei bine, s-a autodepăşit. Arăţi superb. Dar dintotdeauna ai fost 
frumoasă. 

Am plecat capul, cu buzele strânse. Pentru mine conta doar când 
îmi spunea Romeo că eram frumoasă, când o spunea din toată 
inima. Valuri de amintiri amenințau să iasă la suprafaţă. Mi-am 
ținut răsuflarea şi le-am împins la loc. 

— Ai vrea să bem o cafea? 

Oliver îmi întrerupse tortura interioară, speriindu-mă îndeajuns 
cât să mă concentrez din nou asupra prezentului. Am ridicat 
privirea spre el — chipul îi era plin de speranţă. Bietul Oliver! Ultima 
oară când mă văzuse, mă dezvirginase, iar a doua zi de dimineaţă cu 
plecasem, hotărâtă să nu mă mai întorc. Nu meritase să îl tratez 
astfel. 

- Molly? Cafea? 

M-am uitat înspre bibliotecă, apoi din nou la el. Voiam să spun 
nu. 

- Scurt, ca să aflăm rapid ce a mai făcut fiecare, jur! Mă apucă de 
mânecă, având privirea în pământ. Mi-ai lipsit. 

- Bine, am cedat eu. 

Oliver zâmbi larg şi păşi alături de mine, într-o tăcere 
camaraderească. 

După cincisprezece minute, eram aşezaţi la o masă de la geamul 
cafenelei din campus, iar Oliver comanda un ceai English Breakfast 
pentru el şi un cappuccino pentru mine. 

Privindu-l, mi-am dat seama că era într-adevăr un tip adorabil. 
Atât de amabil şi de fără ifose. Nu-l apreciasem niciodată pentru 
aceste lucruri în scurta perioadă în care fuseserăm împreună. Dacă 
se putea spune că am fost impreună. Nu mă cunoştea, dar asta era 
numai din vina mea. Nu-l lăsasem niciodată să se apropie. 

Oliver stătea pe scaunul din faţa mea, cu eşaria echipei de canotaj 
a Universităţii Oxford înnodată la gât şi purtând un pulover roşu din 
cașmir care îi evidenția silueta suplă și părul castaniu. 

- Şi zi, Molly, cum e în State? De ce te-ai întors? 

Mi-am făcut de lucru cu cana de cafea. 

- În State e bine... diferit. Am continuat să fiu asistenta 
profesoarei Ross pentru lucrarea în filosofie şi tocmai am susţinut 
prelegerea în care ne-am prezentat argumentaţia. 

El ridică sprâncenele așa de sus, încât aproape că depășiră 
conturul chipului său cu un aer regal. 

- Şi? 


- A fost foarte bine primită. Mă aştept ca lucrarea să fie publicată 
luna viitoare în revista de filosofie a Universităţii Oxford. 

El zâmbi strălucitor, cu toţi dinţii. 

- Sunt extrem de mândru de tine. Să ai o lucrare publicată la 20 
de ani e perfect pentru un viitor profesor. Dintotdeauna am crezut 
în tine. 

— Mulţumesc. 

Am luat o gură de cafea şi am încercat să fac conversaţie. 

- De ce eşti tot în campus? N-ar trebui să fii la reşedinţa ta de la 
țară, bucurându-te de sărbători, bătându-te pe spate cu familia 
regală? 

Fl râse. 

- Aşa ar trebui, dar fac parte din echipa arheologică, aceea care a 
descoperit rămăşiţele regale. Mama n-a fost tocmai încântată. Crede 
că îmi irosesc viaţa săpând după oseminte vechi. Dar a fost uimitor. 
Sunt la jumătatea primului an de doctorat şi nu mă imaginez făcând 
altceva. 

Am zâmbit la auzul accentului lui foarte aristocratic. Obişnuiam 
să-l tachinez din cauza asta, ziceam că îmi amintea de Prinţul 
William şi, judecând după cum îşi miji amuzat ochii, părea să-şi fi 
dat seama că exact la asta mă gândeam acum. 

- Şi unde o să te duci pentru doctorat? Rămâi în State sau revii 
aici? 

Tonul vocii îi deveni încântat când ajunse la ultima parte a 
întrebării. Am ridicat din umeri, privind pe geam la ciudata goană a 
studenţilor care fugeau de zăpada ce cădea. 

- Mă gândeam la State, dar... acum nu mai ştiu. 

Oliver îşi înclină capul, căzut pe gânduri, şi înghiţi dezamăgit. 

- Nu e chiar ce așteptait 

- Dacă e ce mă aşteptam să fie? Nu. Dacă îmi schimbă viaţa? Da. 
Doar că nu sunt sigură că e viaţa potrivită pentru mine. E complet 
diferit de traiul aici, asta fără doar şi poate. 

Tăcerea ni se alătură la masă. Îi simţeam privirea în timp ce mă 
uitam fix la cană. Era momentul pentru scuze. 

- Oliver? 

El apucă marginea mesei, iar degetele parcă îi tremurau uşor. 

- Da. 

Mi-am pus o mână peste a lui. 

- Îţi sunt de mult datoare cu nişte scuze. 

Fl întoarse capul şi privi pe fereastră. 

- De ce m-ai părăsit aşa? Ti-am fost un iubit chiar atât de rău? Și 
după... ce s-a întâmplat între noi? Ce am făcut atât de greșit? 

Mi se puse un nod în gât. 

- Nimic. N-ai fost un iubit rău; ai fost minunat cu mine. Eu sunt 
cea care a greșit, Olly. 

Fl se uită din nou înspre mine şi spuse: 

- Mi-ai frânt inima când ai plecat. Am auzit de la câţiva colegi 
de-ai tăi că te-ai dus cu profesoara Ross în Alabama şi nu mi-am 
putut crede urechilor. Aveai totul planificat de luni bune, dar nu ai 
suflat o vorbă despre faptul că urma să pleci în străinătate pentru 


masterat. Pur şi simplu, te-ai ridicat şi ai plecat după ce ai avut 
relaţii intime cu mine fără vreo explicaţie, fără vreun motiv? Am 
găsit foarte crud gestul tău. 

- Chiar am fost foarte crudă. Şi absolut egoistă. Iar tu meritai 
mai mult. Îmi pare sincer rău pentru ce ţi-am făcut, Olly. 

Oliver întredeschise buzele şi trase aer în piept. 

- Molly... 

Am ridicat mâna ca să-l opresc. 

- Dacă ai timp acum, m-aş bucura dacă m-ai lăsa să îţi explic 
câte ceva despre mine, despre trecutul meu. Poate că o să te ajute să 
înţelegi de ce sunt așa. Simt că a venit momentul. 

Cu un oftat de ușurare, el zâmbi. 

- Nimic nu mi-ar face mai mare plăcere, 

În următoarele două ore, mi-am împărtăşit, în sfârşit, trecutul cu 
el, exact până la momentul bruştei mele plecări după ce lăcuserăm 
dragoste. 

Când am terminat de povestit, Olly se rezemă de spătarul 
scaunului, cu ochii mari, expirând încet printre buzele întredeschise, 
de parcă şi-ar fi ținut răsuflarea până atunci. 

- Măi să fie, Molly. N-aveam nici cea mai vagă idee. 

I-am zâmbit vag, simțindu-mă mai bine, uşurată. Să împărtăşesc, 
în sfârșit, ceva despre mine se dovedise de-a dreptul terapeutic. 

- Meritai să ştii. Doar că îmi pare rău că mi-a luat atât timp. Ne- 
ar fi scutit pe amândoi de multă suferință. 

Oliver îşi rezemă cotul de masă şi-şi puse bărbia în palmă, 
privindu-mă pur şi simplu, descifrând ceva în expresia mea. 

- Cine e el? 

- Cine e cine? 

- Cel de care eşti îndrăgostită. 

- Nu sunt... 

E] îmi luă mâna cu blândeţe. 

— Ştii cât de mult mi-am dorit să te gândeşti la mine şi să ai 
expresia asta? Să ai nevoie disperată de mine? 

- Poftim? 

E] îşi lăsă privirea în jos. 

- Te-am iubit, Molly Shakespeare, dar tu nu m-ai iubit niciodată. 
Am încercat să intru în inima ta, dar am eșuat. Am vrut să-mi 
împărtășești problemele, trecutul, dar nu m-ai lăsat să pătrund. Nu 
mă iubeai îndeajuns şi, ce să spun, accept asta. Nu eram bărbatul 
potrivit pentru tine. Acum înţeleg. Oliver ridică privirea, iar ochii 
albaştri îi erau plini de compasiune. Oricine ar fi, cred că e un 
bărbat special. Parcă eşti cu totul altă persoană, nu fata timidă şi 
introvertită pe care am cunoscut-o. Eşti mai puternică... schimbată. 

Mi-am lăsat capul în mâini şi am început să plâng. L-am auzit pe 
Oliver mutându-se de pe scaunul lui, venind lângă mine şi luându- 
mă în braţe. Era plăcut să fiu din nou ţinută în braţe, dar îmi era dor 
de Romeo, braţele lui erau mai puternice, mai protectoare. Pieptul 
lui Romeo era mai amplu și, cu toate că Oliver mirosea frumos, a 
colonie scumpă, nu mirosea a săpun sau a mentă. 

Oliver nu era Romeo al meu. 


— Ştt, Molly, nu plânge! Nimic nu e imposibil de reparat. 

Am ridicat capul. 

- Totul a luat-o într-o direcţie greşită. Am fost supuşi la atâtea 
încercări şi... şi am fugit din nou, la fel cum am fugit de tine. Mă 
urăsc pentru că am plecat, dar nu mai puteam rămâne. 

- Stt, fii calmă, Molly! 

Dar nu mă puteam calma. În sfârşit, mă lăsasem să simt, iar 
regretul izvora din mine cu forţa unui gheizer. 

— Ceva ce amândoi iubeam mai presus de orice ne-a fost răpit, iar 
eu l-am lăsat să facă faţă situaţiei singur. Urmează să joace cel mai 
important meci din viaţa lui, iar tot ce fac eu e să îi duc dorul, să mă 
gândesc la el. Am dat-o în bară rău de tot. L-am părăsit când avea 
mai mare nevoie de mine. Cum pot să mă întorc după aşa ceva? 

Oliver se foi în scaun, cu buzele strânse din pricina confuziei. 

— Ce meci? 

- Joacă fotbal american. 

- Ah, înţeleg. E bun de ceva? 

N-am putut să mă abţin şi am râs. 

- Da, e uimitor. 

Oliver clătină uluit din cap. 

- Molly Shakespeare cu un jucător de fotbal american? Ei bine, la 
asta nu mă aşteptam. Nu e polo sau crichet, dar cred cu tărie că toţi 
sportivii sunt oameni buni. Probabil și al tău este. 

- Nu e doar un jucător de fotbal. Este cea mai curajoasă şi 
iubitoare persoană pe care am cunoscut-o vreodată. Mă înţelege ca 
nimeni altcineva. E sufletul meu pereche — e totul pentru mine. 

- Molly, iubită de fotbalist. 

Oliver clătină din cap, zâmbind neincrezător. 

- N-ai mai văzut aşa ceva, Olly. Întreg statul venerează echipa și îl 
venerează pe el. În stadion încap peste 100 000 de oameni. E o 
nebunie. Meciurile sunt televizate. Sunt sponsorizate de companii şi 
mărci internaţionale, iar eu am ajuns să mă îndrăgostesc de cel mai 
adorat jucător din toată ţara. 

Oliver îmi luă mâna cu blândeţe şi mă privi drept în ochi. 

- Ei bine, Molly, întrebarea este de ce naiba stai cu mine în 
afurisita asta de cafenea în loc să fii în Alabama cu sufletul tău 
pereche superstar? 

L-am privit și eu fix, în timp ce cuvintele lui îmi răsunau în 
minte. De ce naiba eram acolo? Am sărit de pe scaun. 

- Olly... 

- Du-te, Molly! Înţeleg. 

Se ridică precum un adevărat gentleman englez şi mă sărută pe 
ambii obraji. 

- M-ai lăsat golit de sens când ai plecat anul trecut, fără un 
cuvânt, dar acum îmi dau seama că nu era scris să fii a mea. Noul 
tău tip e norocos să te aibă. 

- Nu, eu sunt norocoasă să îl am pe Romeo. 

- Romeo? 

- Da, îl cheamă Romeo Prince. 

Oliver îşi scărpină fruntea şi chicoti. 


- Ei bine, domnişoară Molly Julieta Shakespeare, chiar că aici e 
vorba de soartă. Dar ai face bine să te duci cât mai repede la Romeo 
al tău. Dacă îmi amintesc bine, are prostul obicei de a da de necaz 
când tu nu eşti acolo. 

Tachinarea lui mă făcu să zâmbesc şi l-am sărutat recunoscătoare 
pe obrazul fin. 

— La revedere, Oliver. Mulţumesc pentru... tot. 

— Și eu îţi mulţumesc, Molly. Succes în noua ta viaţă în America! 

Regăsindu-mi hotărârea, am fugit cât m-au ţinut picioarele 
înspre clădirea unde erau cazaţi oaspeţii universităţii. M-am dus 
repede în camera mea şi am început să-mi azvârl lucrurile într-o 
geantă. Aproape că terminasem bagajul când am auzit o bătaie 
uşoară în uşă. 

- Pot să intru, Molly? 

Era Suzy. 

I-am deschis, iar ea m-a privit panicată după ce observă că îmi 
strânsesem lucrurile. 

- Iar pleci undeva? Încotro acum, Molly? Trebuie să încetezi cu... 

- Mă întorc, am întrerupt-o. 

Fruntea i se descreţi şi un licăr de speranţă îi apăru în ochii gri, 
lăptoși. 

- Unde? 

- În Alabama. De fapt, nu... 

M-am uitat la calendarul de pe perete. 

- Mă duc în Pasadena, California, pe stadionul Rose Bowl. 

Un zâmbet uriaş se întinse pe pielea ca satinul a feţei lui Suzy. 

- Molly, slavă Cerului! Ce te-a făcut să te răzgândești? 

- Un vechi prieten m-a făcut să conştientizez cât de dor îmi e de 
Romeo şi cât de mult îl iubesc. Are nevoie de mine, iar eu pur și 
simplu am plecat. Trebuie să mă duc să îndrept lucrurile. Am 
început să-mi frământ mâinile. O să fie greu să mă întorc acolo 
după... după ştii tu ce, dar trebuie să o fac pentru el. 

Suzy mă apucă de mână. 

- Molly, trebuie să îţi spun rapid câteva lucruri înainte să pleci. 

- Bine, am răspuns nerăbdătoare, uitându-mă la ceas. 

Un zâmbet matern îi flutură pe buze. 

- Îmi amintești mult de mine, să ştii. lubeşti filosofia, vrei să 
devii profesoară şi ai avut parte de o viaţă grea. 

M-a aşezat pe pat, agitată din cauza pantei pe care o lua discuţia. 

— Tatăl meu a murit în război, Molly. Ştiai? 

- Nu, am răspuns, sincer surprinsă. 

- A fost împuşcat în Franţa. Eram foarte mică atunci când s-a 
întâmplat, dar am rămas marcată, m-a afectat, aşa cum te-a afectat 
pe tine moartea tatălui tău. Anii au trecut şi până la urmă m-am pus 
pe picioare. Când am ajuns la Oxford - lucru care chiar era o 
realizare pentru o fată în anii aceia —, l-am cunoscut pe Richard. Era 
aşa de elegant şi chipeş, încât am ştiut, de la prima atingere, că eram 
îndrăgostită nebuneşte de el. Ne-am căsătorit după şase luni. Ai 
trăit şi tu acelaşi lucru cu domnul Prince. V-am urmărit în sala de 


curs şi am văzut schimbarea bruscă, iar asta nu doar în felul în care 
arăţi. 

Mi-am făcut de lucru cu mâinile şi am auzit-o pe Suzy inspirând 
ca să se liniștească. 

- Am pierdut cinci copii, Molly. 

Am icnit şi mi-am dus mâna la gură. Ea se aplecă şi mă bătu uşor 
pe genunchi. 

— Fără lacrimi. Nu sunt vreo panseluţă. 

I-am ţinut mâna într-a mea în semn de încurajare. Suzy se uita la 
mâinile noastre, dar fără să le vadă. 

- N-am putut să duc nici o sarcină la termen, iar după a cincea 
pierdere, nici n-am mai putut rămâne însărcinată. Până la urmă, eu 
şi Richard am făcut pace cu destinul nostru şi am avut parte de o 
viaţă minunată împreună. 

- Suzy, eu... 

- Taci, copilo! Nu ţi-am împărtăşit toate astea ca să-ţi fie milă de 
mine. Ba chiar din contră. Ai îndurat multe în puţinii tăi ani de 
viaţă, dar aceste lucruri te fac cine eşti, îți dau putere şi te duc, 
totodată, pe calea destinului tău. Nu poţi da mereu bir cu fugiţii. 

Mi-am şters ochii şi am alungat lacrimile. 

- Tot ce îmi doresc e un loc căruia să îi spun, în sfârșit, acasă. 
Orice loc unde mă duc nu face decât să îmi aducă și mai multă 
tristeţe. 

- Molly, Molly, acasă nu este un loc. Nu e o ţară, sau un oraş, sau 
o clădire, sau o proprietate. Acasă este cu cealaltă jumătate a 
sufletului tău, persoana care împărtăşeşte cu tine durerea şi care te 
ajută să duci povara unei pierderi. Acasă este când eşti alături de 
persoana care, pe tot parcursul vieţii, nu te lasă baltă şi îţi aduce 
fericire eternă. Asta, draga mea Molly, este casa, dulcea ta casă, şi 
cred că ştim amândouă că ţi-ai găsit un tânăr foarte chipeș care e 
posibil să fie alesul tău. Nu renunţa, Molly, nu renunţa! 

Am sărit şi am îmbrăţişat-o strâns. După câteva secunde, mă 
bătu pe spate, se îndrepiă şi se scutură. 

- Ei, haide, domnişorică, nu e cazul. Suntem britanice — inex- 
presive şi aşa mai departe. Nu e nevoie de prea multă simţire. 

Am chicotit şi mi-am strâns lucrurile. Când m-am întors, Suzy 
ținea în mână cheile de la maşina ei. 

- Haide, Molly, o să-ţi arăt cum o persoană de vârsta a treia te 
poate duce la aeroportul Heathrow în timp-record. 


M-am aşezat pe scaun la terminalul de plecări al aeroportului şi 
am scos nerăbdătoare telefonul din geantă. Cu un nod în gât, m-am 
uitat lung la dreptunghiul negru. Ştiam că era plin cu mesaje, mesaje 
despre durere și suferinţă. Într-un final, mi-am depăşit frica, am 
deschis telefonul şi ecranul a fost inundat de mesaje text şi vocale. 

Primul mesaj audio mă făcu imediat să plâng când accentul 
aspru de Alabama al lui Romeo îmi ajunse la urechi. 

„Molly! Unde ești, iubito? Îmi pare atât de rău pentru ce am spus 
şi pentru că te-am lăsat aşa. Tocmai am aflat de la asistentă ce a 
făcut mama. Dumnezeule, Mol, mi-au zis că te-a atacat... din nou! 


Te rog, spune-mi unde eşti! Ai plecat din spital și n-ai spus nimănui. 
Nu dau de tine nicăieri." 

Căsuţa vocală trecu la mesajul următor. 

„Mol.“ 

Vocea îi era frântă, încărcată de emotie. 

„E un articol în ziar. E despre noi... despre pierderea îngeraşului 
nostru. Doamne, Mol, e o poză cu tine! Mi se rupe inima şi tu nu 
eşti aici. Mama a fost arestată pentru atac; tata a fost arestat pentru 
spălare de bani. Te rog, sună-mă! Spune-mi unde eşti! Totul s-a dus 
naibii! Înnebunesc fără tine! Te iubesc. Întoarce-te la mine!“ 

Lacrimi grele îmi cădeau pe genunchi. Următorul mesaj. 

„Molly, sunt Ally. E Crăciunul. Romeo e aici cu mine şi cu ai 
mei. Nu e bine. E devastat - ba nu vorbeşte deloc, ba se înfurie așa 
de tare, încât trebuie să iasă din casă. Te rog! Se învinovăţeşte pentru 
tot. Sună-l! El spune că totul s-a întâmplat din vina lui!“ 

Următorul. 

„Molls, sunt Cass. Fetiţo, ai face bine să te întorci pentru finala 
campionatului, altfel o să te caut şi-n gaură de şarpe şi o să-ți 
bumbăcesc fundul ăla slăbănog de englezoaică! Suporterii au luat-o 
razna după articolul din presă, iar Romeo nu e în stare să arunce 
nici măcar un rahat la antrenamente. Ţi-a ajuns cât ţi-ai plâns de 
milă! Îndreaptă lucrurile! Treci încoace ieri!“ 

Tonul tipic al lui Cass mă făcu să râd încet. Mi-am petrecut 
următoarea oră ascultând mesajele lui Romeo, mesaje de durere, 
furie sau dezolare absolută, precum şi mesajele în care prietenele 
mele încercau să mă convingă să mă întorc. Ultimul mesaj era de 
azi-dimineaţă. Am apăsat butonul ca să-l ascult. 

„Hei, iubito, eu sunt. Sunt în Pasadena pentru meciul de mâine şi 
am vrut să te sun... din nou. Mă gândesc că, dacă nu m-ai sunat 
înapoi, înseamnă că într-adevăr nu te întorci acasă. Știu că eşti la 
Oxford. Mi-a scris profesoara Ross. Vreau doar să ştii că te iubesc şi 
că asta n-o să se schimbe. Am nevoie de tine, iubito. Am nevoie să fii 
cu mine. Eşti familia mea, eşti totul pentru mine. Eşti acasă pentru 
mine.“ 

Acasă. Eram casa lui, dulce casă. 

Am şters totul şi am trimis două mesaje. 

„Ally, nu-i spune nimic lui Romeo în caz că nu ajung la timp, dar 
sunt în drum spre Pasadena. Am nevoie să-mi faci rost de un bilet la 
meci. Te sun când aterizez... Îmi pare aşa de rău pentru tot, dar mă 
întorc pentru el. Mă întorc.“ 

Următorul mesaj era mult mai simplu. 

„Romeo. Te iubesc. Nu am renunţat la noi. Şi tu eşti acasă pentru 
mine.“ 

Mi-am închis telefonul şi m-am îndreptat spre poarta de 
îmbarcare. Pentru prima oară în viața mea, fugeam către ceva, nu de 
ceva. 


CAPITOLUL 26 


— Cât mai e până la lovitura de începere? 

- Mai sunt douăzeci de minute. 

- Ajungem la timp? 

- Depinde de trafic. 

M-am lăsat înapoi pe bancheta taxiului şi i-am scris lui Ally. 

Eu: „Aproape am ajuns. Traficul e cumplit. El cum e?“ 

Ally:,, Grăbeşte-te, Molls! Suporterii şi cameramanii te tot caută. 
Lumea ne pune întrebări mie şi lui Cass. Romeo nu e bine. Se tot 
uită după tine în timpul încălzirii. După cum îl văd acum, cred că e 
convins că nu vei veni“. 

Fir-ar să fie, nu era bine! 

- Ne-am mai apropiat? 

Încheieturile de la mâinile şoferului se albiră pe volan. 

— Uite ce e, domnişoară, stadionul e acolo. Vezi cum e traficul. 

Mi-am întins gâtul şi am văzut arena impunătoare de la capătul 
străzii lungi şi pline ochi cu maşini. Trebuia să ajung acolo. 

Puteam să alerg până acolo. 

I-am aruncat banii taximetristului, am sărit din maşină şi am 
luat-o la fugă înspre stadionul Rose Bowl. Oamenii fluierau şi țipau 
de bucurie în timp ce alergam în cizmele mele maro de cowboy şi în 
rochia de vară albă din dantelă, dar i-am ignorat. Aveam părul 
desfăcut şi reuşisem chiar să îmi aplic un pic de machiaj. Îmi 
folosisem cu înţelepciune timpul petrecut în avion. 

Auzind zgomotul mulţimii de pe stadion, am pus mâna pe 
telefon. 

Eu: „Mă apropii. Vino afară cu biletul!“ 

Ally: „Pornesc. La limită!“ 

M-am apropiat de intrare, urcând câte două trepte deodată. Când 
am ajuns sus, Ally apăru în fugă, îmbrăcată în pantaloni scurţi din 
blugi şi cu un hanorac cu echipa Tide. Zâmbetul ei ușurat aproape 
că mă trânti la pământ când îmi întinse mâna. 

- Molls, te îmbrăţişez mai încolo. Acum trebuie să vii repede cu 
mine. Aruncă astea pe tine! 

Îmi azvârli tricoul şi un permis de acces pentru gărzile de 
securitate. 

Îmi adusese tricoul norocos. Nu se îndoise că aveam să ajung. Nu 
se indoise de mine. 

Mi-am tras tricoul peste rochie, iar Ally mă târi pe stadion, 
arătându-le din fugă stewarzilor permisele de acces. Am străbătut 
coridor după coridor, am urcat scările şi am trecut prin mulţimi de 
oameni până când, în sfârşit, am ajuns la nivelul cel mai de jos, 
ieşind printr-un tunel în lumina soarelui de afară, unde un uriaş 
steag al Americii acoperea terenul. Imnul naţional tocmai ajunsese 
la final, iar o vedetă pop cânta pasional din toți rărunchii. Publicul 
vibra de încântare şi de sentiment patriotic. M-am împiedicat la 
vederea întregului ceremonial, dar strânsoarea fermă a lui Ally mă 
făcu să merg mai departe. 

Am remarcat statura voinică a lui Cass chiar în spatele panourilor 
publicitare, fluierând şi dând din mâini ca să ne dirijeze înspre ea. 
Izbucniră urale de uşurare când suporterii Tide începură să îmi 


remarce sosirea. Ştiam că, dacă ridicam privirea, m-aş fi văzut pe 
ecranele uriaşe, aşa că am ţinut capul jos. 

Pe măsură ce treceam pe lângă suporteri, oamenii își exprimau 
regretul pentru pierderea pe care o suferisem, dându-și jos paălăriile 
drept consolare şi bătându-mă pe spate, spunându-mi să rămân 
puternică. 

M-am clătinat pe picioare. 

Ally se întoarse spre mine cu o expresie îndurerată. 

- A fost mare caz, draga mea, dar toţi sunt aici să-ţi ureze de 
bine. Nu trebuie să îţi fie ruşine. Oamenilor le e silă de ceea ce au 
făcut părinţii lui Rome. Ei vă iubesc pe amândoi. 

Am înghiţit în sec, roşind, şi am ridicat mâna în semn de 
mulțumire faţă de acei oameni complet străini. 

Ne-am grăbit înspre Cass, care, ca de obicei, purta pălăria 
Stetson, blugi, tricoul pe care scria „Smith“ şi cizme. M-a ridicat în 
braţe, sărutându-mă pe obraz, apoi m-a pus la loc în fața ei. 

- E tare bine să te avem înapoi, letiţo. Te-am lăsat să faci asta 
acum, date fiind circumstanţele, dar, dacă mai fugi o dată aşa, o să 
mă fac foc şi pară. Sunt campioana Texasului la imobilizat vite şi 
nu-mi e frică să-mi folosesc talentul nebunesc! 

Am bătut-o pe braţ. 

- S-a notat, Cass. 

Ea îmi făcu cu ochiul, iar privirea îi strălucea. 

- Mi-a fost dor de tine. 

— Şi mie de tine. 

Mă înghionti în joacă. 

- Gata cu reuniunea, fetelor! Uitaţi-i că vin! 

Am urmărit pe ecranele mari cum se adunau echipele, fiecare în 
vestiarul ei, iar cei de la Tide, în roşu şi alb şi în calitate de deținători 
ai titlului, ieşeau primii. 

Inima îmi bătu cu putere, unul câte unul, jucătorii intrau pe 
teren. Ştiam că Romeo avea să fie ultimul, iar când l-am văzut, am 
crezul că o să cad din picioare. O singură privire spre chipul lui, şi 
amintirile m-au asaltat - atingeri, sărutări, zâmbete, făcând 
dragoste, trăgându-ne-o intens — toate derulându-se ca într-un film. 

El era acasă pentru mine. 

Rome intră pe teren şi am remarcat ușoara letargie din felul în 
care alerga, înclinarea subtilă a capului şi felul nu tocmai entuziast 
în care agita casca înspre public. Îmi plângea inima pentru toată 
suferinţa prin care îl făcusem să treacă. Îl lăsasem singur când el mă 
implorase să nu dau bir cu fugiţii. 

Suporterii echipei Tide începură să scandeze în timp ce Romeo 
se îndrepta spre marginea terenului, iar camera principală îl 
urmărea în permanenţă. 

— Sărut, sărut, sărut! 

Jucătorul meu vedetă păli. Credea că nu eram acolo. Credea că îşi 
dezamăgea suporterii. Credea că avea să fie umilit de absenţa mea. 

Cass şi Ally se aplecară spre mine şi mă sărutară pe obraji ca să 
îmi dea încredere. Eu m-am uitat la el cum stătea singur, fără ca 
măcar să arunce o privire în direcția mea. 


- Nu ştie că sunt aici, am şoptil. 

Ally şi Cass se uitară una la cealaltă, cu expresii îngrijorate. Cass 
scuipă pe jos tutunul pe care îl mesteca, se urcă cu picioarele pe 
scaun și, dând din mâini, încurajă publicul să continue să scandeze. 

Creșterea numărului de decibeli era asurzitoare. Mulţi dintre 
membrii echipei Tide se uitară în direcţia noastră, iar cameramanii 
se concentrară asupra mea. L-am văzut pe Austin văzând ecranul cu 
coada ochiului, apoi sprintând către Romeo, care privea înainte, 
ignorând mulţimea care urla. 

Austin îl smulse din amorţeală şi arătă înspre mine. Părea că 
timpul era suspendat. Ca şi cum mișcările noastre erau cu 
încetinitorul. M-am dus până la marginea zonei rezervate 
publicului, în faţa tuturor celorlalţi spectatori, și am aşteptat. 

Romeo își înălță capul la vorbele lui Austin și se întoarse, iar 
privirea lui întunecată pătrunse până la a mea. Mă privi lung, fără să 
se mişte. L-am privit, la rândul meu. Tensiunea deveni tot mai mare, 
iar suporterii tăcură — era o tăcere nepământeană. 

„Îmi pare rău. Te iubesc. Am făcut-o de oaie. Mi-e dor de tine.“ 
Am încercat să îi spun atâtea lucruri doar din priviri, dar el nu îmi 
oferea nimic în schimb. 

Rome se îndreptă încet spre mine și, cu cât se apropia mai mult, 
cu atât deveneam mai agitată. 

I-am devorat din priviri fiecare centimetru al feţei, ochii lui dulci 
de ciocolată, buzele pline, delicioase, părul lung de culoarea 
nisipului şi corpul musculos, bronzat. Trupul meu fremăta de 
anticipare, recunoscându-l pe Romeo. 

Era al meu. 

Coapsele mele goale se zpâriară din cauza presiunii asupra 
panourilor publicitare, corpul meu dorindu-și cu disperare să fie cu 
el, să mă ţină în braţe. 

Romeo lăsă să-i cadă casca atunci când se apropia. Am observat 
că ambele echipe erau cu ochii pe noi. Cei de la Tide fuseseră 
martori la pierderea copilului nostru și ştiau clar că îl lăsasem 
singur. După zâmbetele de pe feţele lor, uşurarea adusă de 
întoarcerea mea era formidabilă. 

I-am simţit mai întâi parfumul, de mentă şi săpun, adiind odată 
cu briza. Apoi el se opri în faţa mea, privind printre genele lungi şi 
negre precum cerneala înspre locul meu din tribună. 

Fl înghiţi cu greu şi zise cu glas răpușit: 

- Hei, Mol. 

- Hei, tu. 

— Ai de gând să-mi dai sărutul ăla norocos? 

- Dacă asta vrei... 

El închise ochii preţ de o clipă, apoi îi deschise şi mă privi din 
nou. 

— Clar e ceea ce vreau. 

Se întinse în faţă, mă apucă de subraţ şi, cu o forţă incredibilă, 
mă trase peste balustradă până ce am ajuns în braţele lui, buzele lui 
umede lipindu-se de ale mele. Mi-am înfăşurat braţele în jurul 
gâtului lui, picioarele în jurul taliei şi l-am sărutat înapoi. Limba lui 


alunecă peste a mea, peste carnea mea fierbinte, iar el gemu în gura 
mea. Împărtăşeam atât de multe cu un singur sărut — pierderea şi 
tristeţea noastră. 

Atât de multă dragoste. 

Desprinzăndu-se din sărut, îşi lipi fruntea de a mea. 

- Chiar eşti aici? îngăimă cu un nod în gât. 

- lubitule, îmi pare atât de rău că am plecat! Nu am putut face 
față, dar... te iubesc. Te iubesc atât de mult! Te rog să mă ierți. Te 
rog... 

Îşi puse capul în curbura gâtului meu și ne-am lăsat amândoi la 
pământ, eu stând pe genunchii lui. Ne-am ținut strâns în braţe, 
mulțimea rămânând complet tăcută în faţa celui mai intim moment 
al nostru, care avea loc în văzul tuturor. 

- Te-ai întors la mine? De tot? şopti el cu buzele lipite de gâtul 
meu. 

I-am netezit şuviţele de pe ceafă. 

- Pentru prima oară în viaţa mea, iubitule, am alergat înapoi la 
ceva, la tine... Romeo al meu. 

Ridică uşor capul, iar ochii lui umezi îi întâlniră pe ai mei. Am 
văzut iertarea şi iubirea necondiționată, înlocuite rapid de bestia lui 
interioară. Îşi primise confirmarea; acum avea nevoie să preia din 
nou controlul. 

- N-o să mai fugi niciodată! Acum ai înţeles? 

- Am înţeles. 

Îşi apăsă mâinile de faţa mea. 

- M-ai lăsat singur săptămâni în şir fără un cuvânt, fără o 
explicaţie. Ai idee ce furios sunt pe tine pentru asta? 

— Ştiu, am şoptit cu vocea încărcată de regret. 

Pasiunea îi inundă ochii, iar el declară: 

— O să câştig meciul ăsta. După care o să te însemnez, la naiba, o 
dată pentru totdeauna! Se pare că am fost prea blând cu tine, 
Shakespeare. Poate că n-ai priceput că eşti a mea şi, prin urmare, nu 
o să poţi niciodată, dar niciodată să mă părăsești, chiar dacă ai inima 
făcută bucăţi. Pentru că, dacă tu suferi, iubito, poţi să pui pariu că şi 
eu sufăr, la naiba! 

Romeo se ridică în picioare cu mine în braţe. Mulțimea şi 
jucătorii aplaudară, iar el mă strânse de braţ. 

- Tu. Înapoi în tribună! Acum. Am un titlu de campionat de dus 
acasă. După care o să mă ocup de tine. Sincer să fiu, nu ştiu pentru 
care parte sunt mai nerăbdător. 

Mi-a tresăltat stomacul în timp ce i-am prins obrajii în palme şi 
l-am sărutat scurt pe buze. 

- Fă-i praf, iubitule! 

Făcând cu ochiul, el mă ridică înapoi la locul meu. Cass începu să 
strige, cu mâna-n aer, iar Ally își șterse ochii. 

Romeo își reluă locul pe teren. 

- La naiba, Molls, Alabama o să te încoroneze regină când o să 
câştigăm meciul ăsta. Tipul e hotărât. Ce naiba ţi-a zis? 

Am roșit şi am plecat capul. 

- Nimic... deosebit. 


Ally şi Cass râseră din pricina feţei mele îmbujorate, iar arbitrul 
fluieră, semnalând că avea loc lovitura de începere, și ne-am ridicat 
toţi în picioare. 


Urmă o partidă strânsă. 

Preţ de aproape trei ore, am văzut cum Alabama marca, urmată 
imediat de cei de la Notre Dame. Acum Alabama era în atac şi, cu 
câteva secunde de joc rămase, putea obţine victoria dacă Romeo 
încheia cu succes ultima fază. 

Am încercat să nu mă uit în timp ce jucătorii îşi reluară poziţiile. 
Dar nu am putut să nu privesc printre degetele cu care îmi 
acoperisem ochii. Mingea reveni la Romeo, care făcu trei paşi în 
spate, căutând un jucător liber. Austin fu blocat imediat de doi 
apărători; Chris Porter nu reuşi să se elibereze, asaltat de ultimii 
apărători de la Notre Dame. 

Mi-am îndrepiat atenţia asupra lui Cass, care striga cât de tare 
putea. Ally îi acoperi gura cu mâna. 

Când nişte apărători mari şi plini de vânătăi se apropiau de 
Romeo, am scos un țipăt. El reuşi să se eschiveze la stânga, apoi la 
dreapta şi, văzând o mică breşă în apărarea adversă, porni în 
alergare, sprintând şi aruncându-și picioarele puternice înainte. 

- Du-te, Glonţ! Du-teee! ţipă Cass în timp ce Romeo sprinta pe 
teren. 

Mi se zbătu inima în piept când cei din tribuna echipei Tide 
săriră şi strigară, încurajându-l. Coechipierii lui Romeo îi blocau pe 
adversari, oferindu-i spaţiul de manevră ca să-şi continue sprintul, 
iar noi ne-am ţinut toate trei de mână când ajunse la celălalt capăt al 
terenului şi marcă un eseu tocmai când cronometrul arăta 
terminarea timpului de joc. 

Stadionul explodă, iar jucătorii şi antrenorii echipei din Alabama 
dădură năvală peste Romeo, care îşi azvârli casca, îşi trase în jos 
gulerul tricoului, bătându-se peste piept şi sărutându-şi pumnul, 
ridicând apoi mâna înspre cer, ca într-o venerație. 

Am îngheţat şi am privit reluarea pe ecranele uriaşe. 

- Oh! am ţipat şi m-am lăsat pe scaun. 

Ally observă şi se aşeză lângă mine, mângâindu-mă pe spate. 

- Şi l-a făcut când ai plecat, pentru ca bebelușul vostru să nu fie 
uitat niciodată. 

Am încuviinţat din cap şi mi s-au umplut ochii de lacrimi. 

- Aripi de înger. 

— Pentru îngerul vostru pierdut. 

Picături mari mi se scurgeau pe obraji. 

- L-am lăsat complet singur. Suferea atât de tare, dar am dat bir 
cu fugiţii. Sunt aşa o ticăloasă. 

Mâna lui Ally mă mângâie pe spate. 

- Nu fi aşa de dură cu tine, draga mea! Acum te-ai întors. Şi 
sufereai şi tu foarte tare. Nimeni nu te învinovăţeşte. 

Cass mă apucă de braţ și mă ridică, iar în privirea ei albastră se 
citi compasiunea. 


- Fără lacrimi. Tocmai am câștigat afurisitul de Campionat 
Naţional! 

Am încuviințat din cap, am tras aer în piept şi am aplaudat la 
unison cu publicul până când mi-au amorţit mâinile. Am privit cu 
mândrie cum echipa urcă pe scenă, fiind încoronată campioană 
națională. 

Apăru un prezentator pe scenă și îi introduse pe antrenor și pe 
reprezentatul oficial al campionatului, care îi oferi antrenorului un 
trofeu din cristal, apoi trecu lângă Romeo. Chipul frumos al 
iubitului meu apăru rapid pe ecranul uriaş. Fusese desemnat cel mai 
bun jucător al meciului. 

Prezentatorul ridică microfonul. 

- Glonţ, cum e să fii cel mai bun jucător de pe teren în meciul în 
care câştigi campionatul? 

Publicul izbucni în urale, iar Romeo afişă, drept răspuns, 
zâmbetul său uluitor. 

- E un vis devenit realitate. Când eram puşti, am visat mereu să 
joc pentru Tide şi nu-mi vine să cred că tocmai am câştigat din nou 
Campionatul Naţional. 

Romeo îşi plecă uşor capul, părând timid în faţa unui asemenea 
nivel de atenţie. Expresia prezentatorului deveni serioasă când își 
puse o mână pe umărul lui Romeo. 

Chipul lui Romeo se înăspri drept răspuns. 

- Glonţ, noi toţi de aici te iubim. 

Prezentatorul făcu un gest înspre stadion, iar mulțimea începu să 
bată din picioare în semn de susţinere. 

- Şi nu e un secret că în ultimele săptămâni ai avut nişte 
probleme mari în viaţa personală. 

Cass și Ally mă luară de câte o mână, iar câţiva suporieri din 
preajmă mă bătură pe spate. A trebuit să respir încet, să inspir şi să 
expir ca să fac față atenţiei nedorite. 

Romeo îşi încrucișă braţele la piept, privind în jos. Am zâmbit 
când Reece, Jimmy-Don şi Austin se apropiară de el, în semn de 
sprijin. 

Prezentatorul făcu un semn mulțimii să tacă. 

- Am vrut doar să vă întrebăm cum mai sunteţi? 

Romeo își drese glasul. 

- Mai bine, mulţumim. 

Nu intră în mai multe detalii. 

- Sprijinul din partea suporterilor, pentru tine şi prietena ta, a 
fost copleşitor. Vrei să spui ceva drept răspuns? 

M-am uitat rapid la Ally şi am întrebat-o: 

- Sprijinul a fost copleşitor? 

Fa îmi strânse mâna. 

— Incredibil, draga mea. 

Am încuviinţai din cap, încercând să-mi controlez emoţiile. 

- Eu... eu... 

Romeo îşi trecu o mână peste faţă, incapabil să vorbească, iar 
Jimmy-Don îşi petrecu un braţ în jurul umerilor lui, şoptindu-i ceva 
la ureche. 


- Glonţ? 

Prezentatorul insistă să obţină un răspuns, cu afecţiune în glas. 
Romeo inspiră adânc, ridicând capul. 

- Nu ştiu cum să le mulțumesc tuturor pentru sprijin. M-au 
uimit cu adevărat. Alabama are cei mai tari fani din lume. 

Mulțimea izbucni din nou. 

- Încă ceva, Glonţ, zise prezentatorul. 

Romeo încuviinţă scurt din cap. Vedeam cât de inconfortabil îi 
era să fie luat la întrebări în public. 

- Chiar crezi că norocul tău s-a schimbat anul acesta după acel - 
de acum celebru - sărut al iubitei tale şi după acele săruturi 
ulterioare, la fiecare meci jucat pe teren propriu? 

Cass îmi dădu un ghiont în braţ şi imită zgomotul făcut de 
sărutări. M-am înroşit şi am râs. Romeo zâmbi - un zâmbet plin, 
frumos — şi se uită fix la mine de-a lungul terenului. 

- La naiba, da. Toată viaţa mea s-a schimbat odată cu acel sărut, 
omule. Întreaga mea viaţă s-a schimbat în momentul în care am 
cunoscut-o. 

Austin, Reece şi Jimmy-Don se aruncară peste Romeo, râzând, 
iar prezentatorul se întoarse spre cameră, clătinând amuzat din cap. 

- Doamnelor şi domnilor, aplauze pentru echipa voastră 
câştigătoare, Alabamaaa Criiimson Tiiide! 

Valuri de confetti căzură din acoperiş, iar acordurile de la 
început ale melodiei Sweet Home Alabama explodară pe stadion, 
fanii dansând şi sărbătorind în tribune. Jucătorii mergeau de la unul 
la altul, îmbrăţişându-se şi râzând, iar eu urmăream cum 
nenumărați jurnalişti se îndreptau spre Romeo. 

Mă simţeam absolut copleşită de întreaga zi, iar Cass, văzându- 
mă că mă aşez, îmi întinse clondirul ei cu alcool din producţie 
proprie. 

- Ia o înghiţitură, ştii că vrei! 

Am apucat clondirul dând ochii peste cap şi am luat o înghiţitură 
mică. 

Da. Nici a doua oară nu avea un gust mai bun. 

Lexi veni în fugă spre locurile noastre, cu pompoanele în mână. 

- Molly! Ai venit! ţipă ea, iar eu, întinzându-i recipientul înapoi 
lui Cass, m-am aplecat peste panourile publicitare ca s-o îmbrăţişez. 

- Ce mai faci, scumpo? m-a întrebat ea prudent. 

- Mai bine, mulțumesc. Mă bucur că m-am întors acasă. 

Suporterii începură brusc să strige. Când am ridicat privirea, 
Romeo venea spre mine în alergare şi, ca de obicei, camera video îl 
urmărea în permanenţă. Când ajunse la panourile publicitare, mă 
ridică şi mă luă în braţe. 

- Am câştigat, iubito! 

- Sunt aşa de mândră de tine, i-am zis şi l-am sărutat uşor. 

- Am nevoie să fiu singur cu tine. Acum, zise el pe un ton sever, 
numai pentru urechile mele. 

- Nu trebuie să fii cu echipa? l-am întrebat în timp ce el se 
îndreptă rapid spre tunelul jucătorilor, ignorând pe oricine ne 
apărea în cale. 


Aplecându-se foarte aproape de mine, Romeo îmi şopti: 

- Chiar vrei să le oferim un spectacol de zile mari? Pentru că în 
clipa asta mă gândesc doar că vreau să fiu în tine şi, indiferent unde 
o să fim în următoarele treizeci de minute, asta o să se întâmple. 

- Trebuie să plecăm... acum, am aprobat eu. 

- Mă bucur că, în sfârşit, suntem naibii de aceeaşi părere! 


CAPITOLUL 27 


Romeo nu spuse o vorbă în drum spre hotel. Eram disperată să 
spună ceva... orice. Voiam să ţipe la mine, să fie supărat, să fie trist, 
dar tăcerea pe care mă făcea să o îndur era o tortură lentă şi 
dureroasă. 

După o urcare incredibil de tensionată cu liftul, am intrat în 
camera dublă mare, somptuoasă, dominată de un pat uriaş cu 
baldachin, acoperit cu cearșafuri albe. 

M-am înfiorat. Îl simţeam pe Romeo în spatele meu, încă 
transpirat după meci, în timp ce degetul lui îmi trasa o linie pe şira 
spinării, de sus până jos. Plecaserăm atât de repede, încât nici măcar 
nu se deranjase să-şi dea jos echipamentul, iar faptul că era atât de 
dur şi aspru sporea tensiunea dintre noi. 

Dându-mi părul lung laoparte de pe umăr, Romeo linse panta 
pielii expuse. 

Aproape că am luat foc. 

Mâna lui Rome desfăcu funda de la spate, iar rochia mea albă 
căzu pe podea, expunându-mi sânii şi lăsându-mă doar cu boxerii 
din dantelă pe mine. 

Când respiraţia familiară, cu miros de mentă, mi se prelinse pe 
pielea fierbinte, mi-am sprijinit capul pe curbura umărului lui 
Romeo, iar degetele lui începură să mi se plimbe pe braţe, 
împletindu-se cu ale mele şi ridicându-mi încet mâinile, pe rând, 
pentru a le înfăşura în jurul gâtului lui. 

Mi-am înclinat capul înspre buzele lui, iar el trasă cu limba 
conturul buzei mele de sus. Am gemut şi am închis ochii. 

Gura lui Romeo se deschise peste a mea şi începu să mă aţâţe 
uşor cu limba. Mâinile lui aspre s-au strecurat peste coastele mele şi 
mi-au cuprins sânii, iar eu am întrerupt sărutul, şuierând încet. 

- Nu mai fugi niciodată de mine, nu-i aşa, Shakespeare? 

Mâinile lui îmi strânseră mai tare sânii. 

— Nu-i aşa? lătră el. 

- Nu, niciodată! am strigat în timp ce îmi arcuiam spatele înspre 
pieptul lui. 

Romeo îşi transformă tortura într-un masaj liniştitor şi îmi 
ciuguli lobul urechii. 


- Mi-a fost dor de tine. Nu mi-a plăcut ideea că nu te vei mai 
întoarce niciodată. Mi-am jurat că, dacă te vei întoarce, mă voi 
asigura că va fi pentru totdeauna. 

Îmi plăcea la nebunie cum trecea cât ai clipi de la control la 
blândeţe. Își cobori mâna spre chiloţii mei, alunecă sub betelie și 
tinti direct miezul fierbințelii mele. 

Trase puternic aer în piept. 

- Doamne, iubito! Mereu eşti pregătită pentru mine. 

Senzaţia provocată de degetele lui cujundându-se în interiorul 
meu mă făcu să-mi las capul pe spate şi să gem, agăţându-mă de 
părul lui lung ca să-mi păstrez echilibrul. 

- O să te fac să îţi dai drumul, Mol, zise el în timp ce trecu cu 
degetul mare peste centrul meu atât de excitat. 

- La naiba! strigam în timp ce şoldurile mele începură să mi se 
unduiască, iar spatele mi se frecă de vintrele lui. 

Dinţii lui erau înfipţi în umărul meu în timp ce mă pierdeam în 
senzațiile euforice. 

- Te iubesc, iubito. Simţi cât de mult te iubesc? 

- Şi eu te iubesc! 

Atingerea degetelor lui Romeo deveni prea mult, era intensă şi 
neînduplecată. 

— Atunci de ce m-ai părăsit? 

- Pentru că... nu am putut suporta durerea. Am crezut că o să-ţi 
fie mai bine fără mine. 

Adăugă al treilea deget, obţinând un țipăt. 

- N-o să-mi fie niciodată mai bine fără tine. Ai crezut că eu pot 
suporta durerea? Ai crezut că n-am murit naibii de fiecare dată când 
te-ai îndepărtat de mine? Când te-ai închis complet? 

Mă penetra cu degetele tot mai intens. 

— Ai crezut că nu m-a durut când m-am întors la spital şi am 
descoperit că ai plecat? Fără un bilet, fără un telefon, fără nimic? Ai 
crezut că nu m-a durut când scandalul cu familia mea şi pozele cu 
iubita mea sângerândă au apărut peste toi la blestematele alea de 
ştiri? 

Lacrimi de reproş mi se prelingeau pe faţă în timp ce mă agăţam 
cu unghiile de antebraţul lui. 

- Romeo, îmi pare atât de rău! 

Mă muşcă şi mai tare şi, cu o ultimă apăsare a degetelor, îmi 
şopti: 

— Dă-ţi drumul acum, Mol! 

Și asta am făcut. 

Puncte negre îmi blocară vederea în timp ce foloseam forța 
corpului său ca să pot rămâne pe picioare. Mă cobori încet, 
sărutându-mă pe gât. Îşi retrase mâinile şi, dintr-un singur gest, îmi 
rupse chiloţii de dantelă în două, aruncând materialul fragil pe 
podea. 

Eram goală, satislăcută, fără vlagă și atât de excitată, încât pielea 
părea să aibă pe ea cărbuni încinși. 

- Întoarce-te! 


M-am conformat şi am privit cum i se deschiseră nările. Romeo 
își trase tricoul peste cap, trunchiul lui de bronz strălucind în 
lumina felinarului ce pătrundea pe fereastră şi inunda camera. 

Atenţia îmi fu atrasă imediat de un tatuaj cu două aripi de înger 
albe, mari, frumoase şi elaborate, afişate cu mândrie în mijlocul 
pieptului său. Le-am atins ezitant cu vârful degetelor, aplecându-mă 
şi trecându-mi buzele tremurătoare peste fiecare, venerându-le 
semnificaţia. 

Când am ridicat capul, Romeo se lingea pe buze, fără a-şi feri 
privirea ciocolatie de a mea. 

- Ştiu că îngerul nostru nu mai este aici pe pământ cu noi, dar 
chiar şi din rai am vrut să vadă cât de mult este iubit... și că, deşi nu 
a fost planificat, a fost dorit... atât de mult! 

Am zâmbit cu lacrimi în ochi, iar el mă trase lângă buzele lui. 

- Îl ador. E perfect, am şoptit cu gura lângă a lui. 

Împingându-mă un pas înapoi, el zise: 

- Nu sunt cel mai spiritual tip, Mol. Nu merg la biserică şi 
Dumnezeu ştie că am păcătuit mult, dar cred cu adevărat că îngerul 
nostru este îngrijit undeva mai bine decât aici... îngrijit de ai tăi. O 
cred din toată inima. 

Am suspinat adânc, iar el îşi petrecu mâna pe după gâtul meu şi 
mă ţinu la pieptul lui. După câteva minute, l-am sărutat deasupra 
inimii şi m-am retras. 

- Te iubesc, Romeo. 

— Şi eu te iubesc, iubito. 

Romeo mă ţinu în braţe câteva minute - doar noi doi, singuri 
respirând, vindecându-ne împreună. Mâinile lui îmi mângâiară 
braţele, apoi mă desprinseră uşor din îmbrăţişare. 

- Acum... Faţa i se înăspri. Dă-i jos! 

Arătă în jos înspre şireturile pantalonilor. Inima începu să îmi 
bată mai repede la ordinul lui și am desfăcut nodul, trăgând uşor de 
şiret în timp ce degetele mele îi atingeau penisul erect. 

Îmi urmări fiecare mişcare, iar maxilarul sculpiat i se încordă la 
fiecare atingere ca de fluture. Am aruncat şiretul pe podea, aşteptând 
următorul ordin. 

— Trage-i în jos şi pune-te în genunchi! 

Am prins betelia pantalonilor și i-am tras în jos peste picioarele 
lui musculoase. Eliberat, sexul lui îmi atinse obrazul, iar eu mi-am 
trecut nasul peste carnea lui. Am continuat să-i rulez pantalonii 
peste picioare şi i-am aruncat pe covor. Mi-am ridicat capul şi i-am 
întâlnit privirea în timp ce el trona deasupra mea. 

- Suge-mă până când îţi spun să te opreşti! 

Mi se umplu gura de salivă şi am venit mai aproape, lingându-i 
încet tulpina. 

Romeo şuieră ca reacţie la gestul meu. Buzele mele îl devorau. M- 
am aplecat mai în faţă, luându-i toată lungimea în gât. 

- La naiba! strigă el, prinzându-mă de păr și mişcându-şi 
şoldurile înainte şi înapoi, în timp ce sexul i se umila și mai tare în 
gura mea. 


Am ridicat privirea şi am gemut când el îşi dădu capul pe spate şi 
îşi linse buza de jos. Încurajată de reacţia lui, am intensificat ritmul, 
făcând cercuri cu limba, iar şoldurile lui începură să se mişie şi mai 
tare în timp ce mă ţineam de coapsele lui. 

- La naiba, Mol, gura ta... El mârâi şi mă trase dintre coapsele 
lui. Treci pe pat! 

M-am ridicat, m-am târât până în mijlocul patului şi am fost 
repede răsturnată pe spate. Mâinile lui Romeo mi-au desfăcut 
picioarele, îndoindu-mi genunchii, iar gura lui se lipi de mine. 

- Ah! Romeo... 

Îşi folosi gura cu furie, sugând şi umplându-mă cu limba lui. Nu 
aveam să rezist prea mult. Degetele mi se agăţară de părul lui. El îşi 
ridică brusc capul și îmi ordonă: 

- Prinde-ţi mâinile de stâlpul baldachinului! 

Am făcut cum îmi ceruse, 

- Şi nu îi da drumul. 

Romeo se culundă la loc, lar eu mi-am înfipt unghiile în lemnul 
gros, fără suflare şi gemeam de fiecare dată când mă lingea sau mă 
mușca. 

- Romeo... Romeo... Vine! 

M-am dezintegrat, legături invizibile ţinându-mă prinsă de 
stâlpul patului în timp ce Romeo mă bea. Îmi eliberă picioarele, care 
se prăbuşiră pe saltea, dar le apucă și le desfăcu din nou. Am deschis 
ochii exact când el a intrat în mine cu o penetrare intensă, dintr-o 
singură mișcare. 

- Ah! 

Am ţipat, incapabilă să mai suport. Era prea mult. M-am mişcat, 
încercând să-mi eliberez mâinile, dar el ordonă pe un ton muşcător: 

- Am spus nu! 

Îmi îngheţară braţele, iar el își folosi strânsoarea asupra coapselor 
mele ca să-şi controleze pătrunderile. 

- O să mai pleci vreodată? 

- Nu! Nu, nu, nu... 

— a zi, de ce? 

- Pentru că te iubesc. 

Privirea lui excitată se intunecă, iar el intră în mine agresiv. 

- Răspuns greşit. 

Când degetele de la picioare mi se chirciră din cauza spasmelor, 
am strigat: 

— Pentru că sunt a ta. Pentru că îţi aparţin. Pentru că eşti al meu! 

Îşi dădu ochii peste cap şi se lăsă în faţă, ținându-şi echilibrul în 
braţe, şi mă cotropi cu gura, şoptind: 

- Pentru că eşti a mea. Îmi aparții. 

Îmi simţeam orgasmul apropiindu-se şi stomacul strângându-se 
în așteptare. 

- La naiba, eşti atât de strâmtă! O să-mi dau drumul odată cu 
tine. Mă strângi atât de tare, iubito! 

Mi-am lăsat capul pe spate şi, cu o ultimă împingere, am strigat 
amândoi. I-am cuprins spatele cu braţele, iar el îşi consumă ultima 


eliberare. Eram uzi de sudoare, ţinându-ne unul de celălalt. 
Străluceam toată când Romeo îşi înălță capul. 

— Te iubesc, spuse el şi mă mângâie uşor, precum un fulg, pe față. 

- Şi eu te iubesc. N-o să mă iert niciodată pentru faptul că am 
plecat. 

Romeo zâmbi uşurat. 

— Te cred. Dar ce a fost a fost. Te am înapoi şi nu mai scapi din 
nou, chiar dacă trebuie să te leg de pat. N-o să mai vorbim despre 
asta. Nu pot să mă tot gândesc la lucrurile rele. Am nevoie de lucruri 
bune. Am nevoie ca totul să fie bine. 

Îmi netezi firele umede de păr de pe frunte. 

- Când ne întoarcem în Alabama, te muţi cu mine. 

- Bine. 

Romeo ridică din sprâncene. 

- Bine? Mă aşteptam să trebuiască să te conving. N-o să-mi spui 
că suntem prea lineri sau că este prea devreme, genul ăsta de 
rahaturi? 

- Nu, pentru mine acasă este cu tine. Știu asta acum. În sfârşit, 
am înţeles. 

- În sfârşit! oftă el. 

Fl îşi împleti degetele cu ale mele. 

- Mama a fost pusă în libertate. O cunoştinţă de la tribunal a 
scos-o de acolo. Tata a ieşii pe cauţiune, dar va avea probleme 
serioase. Am vorbit cu el și cu avocatul lui şi am convenit să păstrăm 
distanță unul faţă de celălalt. Nu mai avem nici o relaţie. Nu pot 
salva ceva ce nu a existat niciodată. 

- Rome, îmi pare atât de râu! 

- Să nu-ţi pară. Aveam nevoie de asigurarea că nu se vor apropia 
de tine din nou. N-o vor face. Au vrut doar căsătoria cu Shelly, ca să 
pună mâna pe banii tatălui ei. Asta s-a încheiat oficial. 

Mi-am trecut degetul mare peste palma lui. Urmări gestul cu un 
zâmbet mulțumit. 

- E amuzant, dar în sfârșit mă simt liber. 

Se rostogoli pe-o parte şi am ajuns unul cu fața la celălalt, 
împărțind aceeaşi pernă. 

— Suntem în sfârşit liberi să fim împreună, fără piedici. 

— Fără Shelly? 

- Nu se va mai apropia de noi. Cass s-a asigurat de asta, a 
adăugat el, chicotind. 

M-am încruntat, 

- Ce vrei să spui? 

- A pocnit-o de nu s-a văzut pentru ce ţi-a făcut. I-a spart nasul. 
Mi-aş fi dorit doar să fi fost acolo să văd! 

- Nu! Nu pot să cred! 

Aveam s-o îmbrăţişez strâns pe fata aia când urma s-o văd. Nu 
m-am putut abţine să nu chicotesc şi i-am sărutat mâinile. 
Zâmbetul îi păli şi își puse palma peste abdomenul meu. 

- Am fost prea dur cu tine? Încă te doare, iubito? 

Am clătinat cu tristeţe din cap. 

- Nu mai doare. Fizic, cel puţin. 


Frumoşii ochi căprui-închis ai lui Romeo mă priviră cu 
afecţiune. Înţelegea. 

- Mai vrei copii? 

Mi-am înghițit emoţiile ţinute la cutie. Era momentul să-mi las 
problemele în trecut. Era timpul să mergem înainte. 

- Într-o zi, aş vrea să fiu mamă. Dar nu chiar acum. Amândoi 
avem visuri; suntem tineri şi vrem să realizăm atât de multe. Vom 
avea copii, Romeo, dar când vom decide că va fi momentul potrivit. 

— Sunt de acord. Şi îl vom avea mereu pe îngerul nostru în rai. 

M-am aplecat şi am sărutat uşor aripile mari tatuate. 

- Aşadar, coordonator de joc vedetă... Probabil vei fi primul 
selecționat în câteva luni, mai ales după eseul câştigător, nu? 

Îşi înfăşură pe deget o şuviţă din părul meu. 

- Da, presupun. 

- Spune tot! 

EI oftă adânc. 

— Te duci oriunde eşti selecționat. Nu e alegerea ta. 

Doctoratul meu. Era îngrijorat pentru doctoratul meu. 

- Uite ce e, nici măcar nu mi-am pus la punct dosarul, deci să nu 
ne facem griji pentru toate astea, bine? Nu ştim ce va aduce ziua de 
mâine. Să ne bucurăm să fim noi pentru o vreme, fără să mai avem 
parte de drame. 

El încuviinţă din cap, zâmbind. 

- În plus, am o nouă filosofie. Cred că ar trebui să o adoptăm 
amândoi. 

Mă privi în expectativă. Mi-am dres glasul. 

- „În viaţă sunt şi chestii naşpa. Te pot enerva și bașca. Altele te 
fac să înjuri și să blestemi drept măsuri. De resturi îți aruncă viața, 
fluieră și cu-asta basta, şi aşa vei reuși lucruri bune să obţii. Și uită-te 
mereu la partea frumoasă a vieții..." 

Romeo fluieră, ridică din sprâncene și râse. 

- Monty Python, Shakespeare? Asta-i noua ta filosofie? 

Mi-am încovoiat umerii. 

- E Python. 

El râse, degajat şi deschis, şi repetă: 

— E Python. 

M-am uitai la ceas. 

- E încă devreme. Vrei să ieşim şi să ne vedem cu colegii de 
echipă? Să mergem la cină? Ce vrei? 

El mă plesni tare peste fund şi n-am putut să nu râd. 

- Pe tine. Încă n-am terminat cu tine, Shakespeare. Avem de 
recuperat multe săptămâni fără sex. Vocea îi deveni gravă şi lipsită 
de orice blândeţe. Acum treci la marginea patului, apucă-te de 
glezne şi pregăteşte-te să îţi dai drumul de cel puţin trei ori. 


EPILOG 


Radio City Music Hall, New York, 
selecția pentru Liga Naţională de Fotbal 


Şeful Ligii Naţionale de Fotbal urcă pe scenă şi se aşeză în dreptul 
microfonului. 

Romeo mă apucă de mână, se aplecă în faţă şi ne duse mâinile la 
gură, lipindu-şi buzele moi de degetele noastre împreunate. M-am 
apropiat cât de mult am putut, iar el închise ochii şi îşi lipi capul de 
al meu. 

Liniştea era sufocantă. 

- Prima selecţie pentru următorul sezon al campionatului pentru 
echipa Seattle Seahawks este... Romeo Prince de la Alabama 
Crimson Tide! 

Noi ne aflam în culise. Masa noastră privată, la care stăteam 
împreună cu toţi prietenii noştri, se cutremură când am sărit cu toții 
în picioare, la unison, strigând tare şi bucurându-ne. 

Romeo se aplecă şi mă ridică în braţe, sărutându-mă pasional. 
Când m-am desprins, am văzut în ochii lui că o mică parte din el nu 
se lăsase niciodată sută la sută convinsă că acest moment avea să 
vină, 

Cuprinzându-i faţa, i-am aplecat capul înspre mine şi i-am 
şoptit: 

— Iubitule, ai reușit! 

Romeo nu spuse nimic. Nu putea. Încă era în stare de şoc. 

Un steward veni imediat să-l ducă pe scenă, iar eu m-am uitat la 
televizorul montat pe peretele de deasupra noastră cum o cameră 
video îl urmărea pe coridor. Rome arăta atât de bine în costumul 
său negru perfect croit şi în cămaşa albă. Eu, ca să mă asortez, 
purtam pantaloni negri strâmţi, cu talie înaltă, şi o vestă neagră de 
mătase. 

Când ajunse la capătul coridorului lung, lui Rome i s-a înmânat 
o şapcă în bleumarin şi verde-limetă a echipei Seahawks, pe care şi-o 
puse imediat pe părul blond murdar și apoi se îndreptă spre scenă, 
în ropotele de aplauze şi în ovaţiile publicului din sală. 

Romeo strânse imediat mâna şelului ligii, cu un mic zâmbet 
strâmb pe faţă. Îmi venea să râd de cât de îndepărtat şi de distant 
părea faţă de oricine în afară de mine. Avea imaginea perfectă de 
băiat rău - întunecat și de neatins. Dacă ţipetele femeilor ar fi fost 
un indiciu, aş fi spus că avea deja un fan club în aşteptare. 

Se declanşă o mare de bliţuri foto în timp ce îşi ţinea cu mândrie 
tricoul Seahawks, arătând numărul 7 şi numele PRINCE pe spate. 
Trebui să-mi şterg lacrimile de fericire iar şi iar în timp ce îl vedeam 
în centrul atenţiei, primind în sfârșit tot ce merita. 

După un scurt interviu, părăsi scena pentru a vorbi cu presa care 
aştepta, iar Ally, Lexi şi Cass se aşezară lângă mine, ţintuindu-mă pe 
canapeaua mică, 

- Deci, Mol? Seattle? mă întrebă Ally cu o expresie atât de fericire, 
cât şi de teamă. 

În ultimele luni, toată atenţia se concentrase asupra lui Romeo şi 
a selecţiei. Prietenii noştri ştiau că aveam să încep doctoratul după 


acest an universitar, dar nimeni, nici măcar Romeo, nu ştia unde 
fusesem acceptată. 

Trebuia să-i spun mai întâi lui. 

- Sunt atât de fericită pentru el. Este ce a visat mereu, am spus, 
evitând intenţionat să răspund la întrebarea ei. 

Cass îşi dădu ochii peste cap. 

- Termină cu rahaturile, Molls! Vei merge cu el? La naiba, n-ai zis 
nimic despre ce va fi la anul. Şi toți vrem să știm! 

Am aruncat o privire în jurul mesei, iar şase perechi de ochi larg 
deschişi se concentrară asupra mea, protestul puternic al lui Cass 
reuşind să atragă atenţia lui Austin, Reece și Jimmy-Don, care 
stăteau vizavi. M-am foit, încercând să scap. 

— Este seara lui Romeo. Nu este vorba despre mine. 

Șase prieteni abătuţi se prăbuşiră pe spate pe scaune, exasperaţi. 
Trebuia să vorbesc mai întâi cu Romeo. 

E] s-a întors în culise după aproximativ treizeci de minute, iar eu 
am alergat în brațele lui care mă așteptau, sărutându-l și 
murmurând: 

- Te iubesc, te iubesc, te iubesc. 

Noul meu coordonator de atac al echipei din Seattle mă strânse 
într-o îmbrăţişare puternică, apoi mă împinse inapoi ca să mă 
privească. Expresia lui era fericită, dar am putut vedea tensiunea 
plutind în privirea lui nerăbdătoare. 

— Ce? Ce s-a întâmplat? am întrebat cuprinsă de panică. 

Romeo le făcu semn băieţilor că aveam nevoie de un minut între 
patru ochi şi mă trase într-un colţ întunecat al camerei, complet 
feriţi de privirile celorlalţi. Îmi mângâie părul, iar eu trăgeam jucăuş 
de cozorocul şepcii sale Seahawks bleumarin. Prinzându-mă de 
mână, Romeo își scoase șapca, trecându-și o mână prin părul 
dezordonat. 

- Sunt fericit, iubito. Dar nu pot face asta fără tine. Seattle. Mă 
duc la Seattle. Tu ţi-ai depus dosarul la Harvard, Yale și Stanford, 
din ce ştiu. Ai fost atât de secretoasă, iar eu o iau razna. După cum 
stau lucrurile, e posibil să ajungem în părți opuse ale ţării, iar eu am 
nevoie să fii cu mine. Nu cred că pot face asta fără tine. 

- Rome... 

Mă reduse la tăcere punându-mi un deget pe buze. 

— Ştiu că ai lăsa totul baltă pentru mine. Dar vreau ca şi visurile 
tale să devină realitate. Nu ştiu cum să te am şi pe tine, şi să am și 
fotbalul. 

L-am luat de mână şi i-am sărutat fiecare deget. 

- Romeo, am fugit de problemele mele toată viaţa, fără să mă mai 
întorc, dar tu eşti prima persoană la care m-am întors vreodată. Asta 
înseamnă atât de mult pentru mine. Tu m-ai smuls din beznă. l-am 
coborât mâna şi am lipit-o de burta mea. Şi mi-ai dat speranţă. 
Speranţa că într-o zi voi fi o mamă bună când va fi momentul 
potrivit şi că într-adevăr am o familie... în tine. 

Ochii de ciocolată sclipiră, umezi, iar eu i-am sărutat blând 
tatuajul cu aripi de înger ce ocupa un loc de cinste în dreptul inimii 
lui. 


- Mi-ai spus cândva că într-o bună zi vrei să scapi, că într-o bună 
zi vei fi propria persoană şi că într-o bună zi vei obţine tot ce îţi 
doreşti. 

Romeo încuviinţă încet din cap. 

— Dar ceea ce vreau eşti tu. Tot ce vreau ești tu. Pentru mine, 
„într-o bună zi“ ești tu. 

Am băgat mâna în buzunarul de la spate și am scos o scrisoare, 
chipul lui Romeo trădând confuzie, şi l-am anunţat: 

- „Într-o bună zi“ e azi. 

Smulgându-mi scrisoarea din mâini, începu să o deschidă, 
aproape rupând-o, iar eu am privit cum cuvintele acceptată şi 
Universitatea din Washington, Seattle ieşeau în evidenţă în pagină. 
Mâinile lui aproape că rupseră hârtia în două. Apoi îşi înălță capul, 
privirea lui întrebătoare arzând în privirea mea. 

- Tu... Asta... Ce? 

Luându-i scrisoarea din mâini, am băgat-o înapoi în buzunar şi 
mi-am pus palmele pe obrajii lui. 

- Am depus dosarul şi la Seattle. Când doctorul Adams a 
menţionat, acum câteva luni, că există posibilitatea ca tu să mergi 
acolo, m-am interesat cum funcţionează selecţia şi mi-am asumat 
riscul calculat de a opta pentru Seattle. Nu am vrut să spun nimic, în 
cazul în care nu se rezolva. Dar tocmai s-a rezolvat. Vin la Seattle cu 
tine, iubitule. Te uiţi la cea mai nouă doctorandă în filosofie. Le-am 
trimis mesajul de confirmare acum douăzeci şi cinci de minute. 

Romeo zâmbi larg - un zâmbet plin, unul de care tatăl meu ar fi 
fost mândru - şi își zdrobi buzele de ale mele. Când în sfârşit se 
desprinse, avea o expresie intensă şi serioasă şi mă lipi de perete. 
Ştiam acea privire; latura lui sălbatică, posesivă ieşea la suprafaţă. 
Romeo mă privi fix preţ de câteva secunde, apoi zise brusc: 

- Mărită-te cu mine! 

Din cauza șocului, m-am clătinat pe picioarele încălțate cu 
pantofi cu toc cui. 

— C-ce??? 

Mâinile lui Romeo începură să mi se plimbe pe faţă, stăpânindu- 
mă, implorându-mă, dorindu-mă. 

- Mărită-te cu mine! Mărită-te cu mine mâine, în seara asta, cât 
de repede putem! Doar... mărită-te cu mine, Shakespeare! Lasă-mă 
să te fac oficial a mea! 

- Dar... 

Braţele lui mă ţintuiră la perete. 

— Te iubesc. Te iubesc mai mult decât orice. Nu pot şi nu voi mai 
fi fără tine vreodată. Vreau să-ţi ofer tot ce este posibil. Vreau să-ţi 
ofer fericire... vreau ca într-o zi să-ţi ofer copii. Îşi lăsă capul în jos, 
lângă al meu, şoptind: Mărită-te cu mine! Fii cu mine! Fii pentru tot 
restul zilelor... cu mine! 

Mi-am pierdut capacitatea de a respira ca reacţie la nevoia 
disperată din privirea lui, dar nu era absolut nici un semn de 
întrebare în mintea mea. 

Romeo era acel cineva pentru mine. 


Romeo era pentru mine ceea ce tatăl meu avusese cu mama. 
Romeo era sufletul legat de al meu... Romeo Prince îmi era casa, 
dulcea casă. 

- Da! am anunţat, iar buzele lui se întredeschiseră de ușurare. 

— Spune-o din nou, îmi ceru el. 

- Da. Bineînţeles că mă mărit cu tine! 

Romeo se năpusti asupra mea, buzele lui moi pecetluind 
jurământul unirii noastre, iar eu m-am topit sub atingerea lui. Urma 
să ne căsătorim și să ne iubim unul pe celălalt mai mult decât 
oricine din istoria omenirii. 

Îndrăgostiţi loviți de soartă. 

Nu m-am putut abţine şi îmi scăpă un chicotit la acel gând. 

- De ce naiba râzi acum, Shakespeare? mă întrebă Romeo, din 
zâmbetul lui larg radiind fericire pură. 

Mi-am pus mâna pe inima lui, ridicând privirea înspre iubirea 
vieții mele. 

- Mă gândesc la faptul că, de fapt, cei doi îndrăgostiţi fără 
noroc — în povestea noastră - au găsit o cale de a fi impreună în 
ciuda a tot și a toate, în ciuda tuturor piedicilor, şi au avut în sfârşit 
finalul fericit. 

Rome îşi înclină capul cu o expresie de adoraţie pe chip, 
trăgându-mă mai aproape, cu mâinile pe obrajii mei, şi murmură: 

— „Căci nu mai e poveste despre-o iubire ce cucereşte jalea decât 
cea a lui Romeo și a lui Molly Julieta sa“. 


CAPITOL SUPLIMENTAR 


Romeo 


- Mamă, am saluiat-o sec, văzându-i numele pe ecranul iPhone- 
ului. 

- Trebuie să vii la cină în seara asta, îmi ordonă ea. 

Mi-am încleştat maxilarul la auzul tonului ei plin de răutate. 

- Scuze, sunt ocupat, am repezit-o. 

— Atunci schimbă-ţi naibii planurile! Vine familia Blair şi trebuie 
să fii acolo ca să discutăm despre logodnă, să stabilim detaliile, să 
rezolvăm aranjamentul ăsta o dată pentru totdeauna. 

- Am antrenament. Antrenorul ne-a programat câte două pe zi. 

Din cealaltă parte, doar tăcere. 

- Vei veni în seara asta, Romeo, zise ea într-un final, cu vorbele 
înmuiate în venin. 


Am rămas blocat pe alee, chiar în faţa clădirii Facultăţii de Ştiinţe 
Sociale. Deja eram în întârziere la aiurisitul de curs introductiv, 
pentru că avusesem o întâlnire cu echipa, iar acum scorpia mă bătea 
la cap cu logodna asta idioată şi îmi spunea pe numele ăla de 
bastard - din nou. Simţeam cum toleranța mea faţă de atitudinea ei 
era pe cale să se ducă naibii. 

M-am ciupit de nas şi m-am concentrat la senzaţia relaxantă a 
soarelui arzător de vară ce mă atingea pe spate ca să mă calmeze. 

Doar că nu funcţiona, la naiba! Nimic nu funcţiona niciodată. 

— Uite ce e, mă duc la antrenament. Nu vin. 

Am întrerupt convorbirea, mi-am băgat telefonul în buzunarul 
de la blugi şi am intrat în clădire, încercând să las valul de aer rece 
de la aparatele de aer condiţionat să mă răcorească naibii de furia 
obișnuită care fierbea în mine și dădea pe-afară. Îmi simţeam 
sângele ca pe o magmă incandescentă circulându-mi prin muşchi — 
o forță de neoprit. Dar am acceptat-o, ba chiar am salutat-o cu 
bucurie -, îmi amintea constant că trebuia să plec naibii de lângă 
oamenii ăia ticăloşi. 

Am izbit al doilea rând de uşi ca să le deschid şi am dat buzna pe 
holurile goale, iar apăsarea din piept deveni tot mai intensă la fiecare 
pas la gândul de a îi combinat cu Shelly. 

Afurisita de Shelly Blair! 

Doamne, i-am tras-o de două ori în liceu şi, ca prostul, încă o 
dată în primul an de facultate, iar ea se purta de parcă am fi fost 
suilete-pereche, îndrăgostiţi. Nici măcar nu ştiam dacă eram capabil 
să iubesc vreodată pe cineva. Am fost bătut prea tare cu mult timp în 
urmă. 

Telefonul îmi vibră din nou. Nici nu m-am uitat; ştiam că era 
tatăl meu, cerându-mi să vin la cină. Probabil mama apelase la 
artileria grea. 

Nemernicul naibii! 

Aş fi răspuns, dar el mi-ar fi spus că refuzul meu era 
„inacceptabil, băiete!“. Apoi m-ar fi ameninţat, m-ar fi şantajat, 
spunându-mi cât de mult mă urau şi el, şi mama şi că le părea rău că 
existam. 

Aceleaşi rahaturi. 

Am cotit, cu pumnii încleştaţi la gândul că trebuia să stau lângă 
Shel în următoarea jumătate de oră, captivi într-o cameră, fără să 
scap de strânsoarea ei cu unghii lungi de pe braţul meu. Eram al 
naibii de furios. Pur şi simplu, nu puteam să stau lângă scorpia aia 
care mă ţinea de braţ de parcă aș fi fost un nenorocit de câine de 
jucărie, mă freca pe picior, sperând să mi-o întărească suficient cât 
să cedez şi să i-o trag după ore. 

Nu avea să se mai întâmple niciodată. Mi se înmuia doar când 
mă uitam la ea. Ea credea că arăta bine cu părul ăla mare, sânii de 
plastic şi buzele roşii false. Dar tot ce vedeam era o călugăriță 
nenorocită — insecta aia oribilă. 

Am pornit, cu capul în jos, spre sala de curs şi am auzit-o. 
Afurisitul de râs al lui Shelly. Râsul care suna ca o mie de pisici 
sugrumate... Încet, dureros, una câte una. 


Nu eram mândru de ce am făcut în continuare. 

Glonţ Prince, coordonatorul de atac al echipei Crimson Tide, se 
trase în dreapta şi se ascunse în spatele unei scări ca să scape de 
atenţia lui Shelly. 

Mi-am lipit spatele de peretele alb şi rece când o mișcare rapidă 
îmi atrase atenţia. O tipă care ţinea un teanc de hârtii apăru în viteză 
de după colţ, mormăind în barbă şi uitându-se la ceas, cu o claie de 
cârlionţi castanii prinsă în vârful capului, cu ochelari negri cu rame 
groase şi cele mai colorate încălțări pe care le-am văzut vreodată. 

Portocaliu fosforescent. Dumnezeule! 

N-am putut să nu zâmbesc la vederea întregii imagini. Aproape că 
mi-am dus mâna la buze ca să mă asigur că zâmbetul era cu 
adevărat acolo. 

Când să fi fost ultima oară când am zâmbit? Mai precis, când să 
fi fost ultima dată când am zâmbit din alt motiv decât când am 
pocnit şi am pus la pământ vreun dobitoc? 

Am clătinat neîncrezător din cap și am riscat să arunc o privire 
după colţ, văzând-o pe Shelly măsurând-o pe tipă cu ochii ei ca 
mărgelele, cu un zâmbet răutăcios, şi spunându-le ceva prietenilor 
ei. M-am tensionat, simţindu-mă brusc protector faţă de bruneta 
agitată. 

N-am putut să nu mă holbez la ea. Arăta al naibii de tragic, 
suflând ca să-și îndepărteze părul ce-i căzuse peste ochelarii groși, 
grăbindu-se pe holul lung, cu încălţările de plastic ce scoteau 
zgomote pe podeaua din gresie la fiecare pas. 

Eram prea preocupat, concentrat asupra scenei şi mi-am dat 
seama prea tărziu că Shel punea ceva la cale. Apoi am văzut cum o 
lovi pe fată cu umărul în trecere, făcând-o să scape pe jos toate 
hârtiile. 

Mă cuprinse furia. 

Fusese dintotdeauna o scorpie crudă, dar când am văzut-o 
făcându-i aşa ceva acelei fete nevinovate, m-am enervat peste 
măsură. 

Shelly îi zise ceva tipei de pe podea - n-am putut să aud ce —, dar 
bruneta nu se uită nici un moment în sus şi îşi tinu capul plecat, 
ignorând ceea ce bănuiam că era o imagine plină de răutate. 

De ce mi-am băgai-o vreodată în aia mă depăşeşte complet. Cred 
că de vină sunt loviturile la cap pe care le-am primit de când joc 
fotbal. 

Am ieşit din ascunzătoare şi m-am dus spre Shel ca să-i zic să se 
care naibii, dar era prea târziu. Deja intrase în sală. 

Când m-am apropiat, bruneta s-a aplecat în față să culeagă 
hârtiile care aterizaseră mai departe de ea. Aproape că am gemut, iar 
sexul începu să se trezească la viaţă. 

La naiba! 

Fundul ăla. 

Fundul ala perfect şi curbat. 

Mi-am mascat erecţia şi am încercat să mă gândesc la ceva care să 
mă liniştească. Jimmy-Don în costum de baie în două piese. Jimmy- 
Don în chiloți tanga. la stai... Am zâmbit batjocoritor... Shelly 


sugându-mi-o... Da, merse de minune, m-am dezumilat ca un 
balon. 

Mi-am trecut degetele prin păr şi m-am dus în spatele tipei, 
evitând să mă holbez la fundul ei în pantalonii ăia scurți şi la 
picioarele alea lungi şi bronzate care păreau ireale şi mă ispiteau să 
mă întind şi să mi le înfăşor în jurul taliei. 

La naiba, mi se întări iar! 

Am deschis gura ca s-o întreb dacă avea nevoie de ajutor, când ea 
zise brusc „Nenorociţii naibii!“ doar pentru ea şi se ridică în 
picioare, timp în care ochelarii îi căzură, iar afurisitele de rame 
aterizară fix la picioarele mele. 

Timpul stătu în loc. 

Ce naiba era accentul ăla? Poate englezesc? Orice ar fi fost, era cel 
mai sexy lucru pe care îl auzisem în viaţa mea de rahat. 

Înainte să mă pot stăpâni, îmi ieși un hohot de râs din gât la 
auzul înjurăturii pronunțate cu vocea aia dulce şi cuviincioasă. Am 
văzul-o oprindu-se şi îngheţând la auzul vocii mele venind din 
spatele ei. 

Îşi înclină capul şi îşi încovoie spatele, oftatul ei spunând totul. 

Înfrângere pură. 

M-am aplecat și i-am ridicat ochelarii, după care, ţinând-o de 
braţ, am întors-o cu faţa la mine. 

La naiba! 

Ochi mari, căprui, buze pline, suculente, roz, piele uşor bronzată 
şi obraji ușor îmbujoraţi — era incredibilă, la naiba! 

Trebuia să zic ceva, orice, ca să nu arăt ca un ciudat dement, 
adulmecând mirosul de vanilie al pielii ei. „Cine-i tipa?“ 

- Acum vezi? am mormăit, iar vocea mi se păru dură până şi mie. 

„Bravo ţie, Rome! Mârâie la ea.“ 

Ea miji ochii şi privi în sus, cu buzele întredeschise, iar ochii ei 
studiară fiecare trăsătură a feţei mele de după ramele uriașe. 

Și iată că vine momentul în care mă vede pe mine, pe afurisitul de 
Rome Glonţ Prince. Asta avea să mă facă să par un ticălos. 

Clasic. 

Ea mă sorbi din ochi, cum fac toate, după care... nimic. 

Îmi smulse hârtiile din mână şi încercă să plece. Fără să mă 
recunoască şi să se blocheze, fără să flirteze, doar... ca să scape 
naibii de mine. 

Ce naiba! 

M-am gândit o clipă că poate nu știa cine eram. Totuşi, suntem 
în Alabama. Ea era la Universitatea Alabama. Orice fraier îmi ştia 
figura, fie că îmi convenea, fie nu. 

Fără să îmi dau seama, am prins-o de încheietura mâinii. 

- Hei, ești bine? 

Nu se uită înspre mine. 

- Sunt bine. 

Negativ. 

Tot nu se uita la mine. Tot nu mă recunostea. 

- Eşti sigură? am insistat, dar n-am nici cea mai vagă idee de ce. 


După postura umerilor ei, părea că deja avusese parte de prea 
multe pentru o zi. lar genele lungi şi negre îi fluturară pe obraji 
înainte ca ochii ei de culoarea caramelului să îi fixeze pe ai mei. Mi 
se goli pieptul de aer şi părea că nu mă mai puteam mişca. 

— Ai avut vreodată o zi în care totul se transformă într-un coşmar 
absolut nenorocit? 

Accent britanic. La naiba, era sexy! Accentul ăla și aerul ei sincer 
mă făcură să spun gâtuit: 

— Chiar am parte de una, ca să-ţi zic drept. 

Privirea ei încordată se îmblânzi, iar ea oftă. 

- Deci suntem doi în situaţia asta. 

Inima mea făcu atunci ceva ce nu mai făcuse vreodată. 

Simti. 

Simţi ceva... indescriptibil. 

- Mulţumesc că te-ai oprit să mă ajuţi. A fost foarte amabil din 
partea ta. 

Acel sentiment mă trezi la realitate. Amabi/? Nu prea cred. 

Ochii ei mă măsurau, aşteptând cu răbdare un răspuns. 

- Amabil? Nu e ceea ce spun oamenii în mod normal când se 
referă la mine. 

Am văzut cum întredeschise buzele şi trase aer în piept, mirată. 
Trebuia să plec naibii de acolo, departe de ea, şi să nu mă mai port 
ca un prost. 

Am plecat fără să mă uit înapoi, dându-mi seama că era, la naiba, 
cea mai lungă conversaţie pe care o avusesem cu cineva de multă 
vreme -— şi nu fusese vorba despre afurisitul prinţ al petrolului din 
Alabama sau despre următoarea mare vedetă a fotbalului. 

Era ceva diferit la ea, ceva... fascinant. De parcă nu dădea doi 
bani pe ce credea lumea despre ea și nu era prinsă de nebunia asta 
cu fotbalul. 

Ca şi cum m-aș fi detaşat de corpul meu, m-am văzut oprindu- 
mă, proptindu-mi cizmele în podea şi uitându-mă peste umăr. Ea 
rămăsese în același loc, în picioare, apoi se întoarse şi ni se întâlniră 
privirile. 

- Eu sunt Rome, m-am trezit vorbind, aproape fără să vreau, 
cuvintele revărsându-mi-se pur şi simplu din gură. 

Genele ei lungi îluiurară şi se lăsară în jos, atingând lentilele 
ochelarilor, iar când se ridicară, un zâmbet timid îi transformă faţa. 

- Molly. 

Am încuviinţat din cap şi mi-am lins buzele, privind-o din cap 
până în picioare, apoi m-am dus înspre sala de curs. 

Molly. Mica englezoaică Molly. 

La naiba! Şi iată-mi inima de obicei neagră cum îndrăznea să 
simtă din nou ceva. 


NOTA AUTOAREI 


Toate [răţiile şi toate procesele lor de iniţiere prezentate în această 
carte au fost exagerate şi inventate şi în nici un caz nu sunt bazate pe 
realitate şi nu reflectă practici existente în prezent. 


MULTUMIRI 


Încă o dată, trebuie să multumesc mai multor persoane. 

Mamă şi tată, vă mulțumesc pentru sprijinul necondiționat de-a 
lungul acestei aventuri nebune - nu aș fi reuşit fără voi. Tată, îţi 
mulţumesc că m-ai familiarizat cu fotbalul american. Chiar dacă am 
locuit într-un orăşel din nordul Marii Britanii, m-ai familiarizat cu 
minunea fotbalului american, ceea ce mi-a fost foarte util ani mai 
târziu. Mamă, ştii cât de mult apreciez fiecare lectură pe care o faci 
fiecărui manuscris. Ei bine, continuă să faci asta pentru că urmează 
multe. 

Soţului meu, căruia îi mulțumesc pentru timpul său şi pentru 
răbdare (şi că l-am ignorat) cât timp am scris această carte. M-ai 
sfătuit bine să scriu despre lucruri pe care le cunosc, iar de atunci 
stilul meu de scris s-a schimbat... în bine! 

Fabuloşilor mei cititori beta: Lynn, Sam şi Rebecca. Comentariile 
voastre au fost nepreţuite. 

Un mulţumesc special pentru Rachel şi Kia, surorile-geniu care 
m-au ajutat de-a lungul acestui proces de la început până la sfârşit. 
Aţi investit prea mult din timpul vostru personal şi nu veţi şti 
niciodată cât de mult înseamnă asta pentru mine. 

Îi mulțumesc lui Damon de la Damonza pentru o copertă 
spectaculoasă. Ilustrează perfect ceea ce am vrut să transmit, aproape 
că m-a făcut să plâng. 

Lui Cassie, editorul meu. Îți mulţumesc pentru ajutorul acordat 
în corectarea topicii mele britanice, pentru toate sfaturile pe care mi 
le-ai oferit despre meciurile din liga universitară a fotbalului 
american şi, bineînţeles, despre jargonul din Alabama. Chiar a fost 
un noroc că te-am descoperit - un editor extraordinar, nativ din 
Alabama, pasionat de fotbal (chiar dacă este din Auburn). Cu 
siguranţă ne vom întâlni curând la un meci al celor de la Tide. 

Lysei, creatoarea paginii mele de internet. Îţi mulțumesc pentru 
pagina mea de internet extraordinară şi pentru că ai suportat 
sâcâiala mea constantă, chiar dacă erai îngropată în muncă. Faci 
zilnic o muncă extraordinară şi mereu aştept cu nerăbdare e- 
mailurile de la tine, mereu mă fac să râd. 

Ar trebui să le mulţumesc tuturor bloggerilor care promovează în 
timpul lor liber micile istorioare pe care noi, autorii, le scriem. Chiar 
sunteți piatra de temelie (şi inima) acestei lumi nebune a scrisului. 
Un mare mulţumesc tuturor bloggerilor care au luat parte la turneul 


meu şi/sau care au recenzat Dulce casă, vă mulţumesc că aţi acordat 
o şansă primei mele cărți pentru adulți. 

Cu siguranţă sunt câţiva bloggeri cărora vreau să le mulţumesc în 
mod special. În primul rând, Smitten's Book Blog, pentru că a arătat 
atât de multă apreciere pentru cartea mea Eternally North şi pentru 
că mi-a dat nişte sfaturi suplimentare. 

Asta mă duce la extraordinara Kelly Moorhouse de la blogul 
Have Book Will Read. Ai lucrat neîncetat organizând turneul meu 
de blog şi m-ai ghidat cu încuraţări și zâmbete de-a lungul acestei 
experienţe fantastice. Meriţi o medalie, draga mea! 

În sfârşit, mulţumiri lui Jenny şi Gitte de la Totally Booked Blog 
pentru că au acordat acestei autoare dintr-un mic oraş englezesc 
sprijinul lor şi pentru că m-au ajutat să plasez mica mea comedie 
britanică Eternally North în topul comediilor romantice de pe 
Amazon. Sper că v-au plăcut la fel de mult şi Dulce casă, şi Romeo 
Prince! 

În cele din urmă, un mare mulţumesc cititorilor! De fiecare dată 
când cumpăraţi una dintre cărţile mele, mă ajutaţi să-mi îndeplinesc 
visurile. 

Vă iubesc pe toţi! 


